# verses

text:
Ge e le lena ba le boifago ina la ka, le tlo hlabelwa ke tšatši la toko, la phodišo diphegong tša lona, la tlo tšwa le kgarama wa mamane a nonnego.


text:
Babe ba tlo gatakelwa, ka gobane ba tlo etša mobu ka tlase ga dinao tša lena, ka tšatši leo nna ke le beilego. -- O realo Morena wa mašaba. --


text:
Se lebaleng molao wa Moshe mohlanka wa ka, wo ke o laetšego yena thabeng ya Horebe gore a o nee bohle Baisiraele e le ditaelo le ditshwanelo.


text:
Tsebang gore nna ke tlo roma Eliya moporofeta, a tlo tla go lena, go sešo gwa fihla tšatši leo le legolo le le šiišago la Morena.


text:
Yena o tlo sokolla dipelo tša botatagobana gore ba boele go bana ba bona, le pelo tša bana gore di boele go botatabo, gore ke se tlo tla ka otla lefase ka le lahla moka.


text:
Moloko ka moka go tloga ka Aborahama go fihla ka Dafida o na le ba lesome le metšo e mene; le gona go tloga ka Dafida go fihla ka bothopja bja Babele, moloko o na le be lesome le metšo e mene; le go tloga ka bothopja go fihla ka yena Kriste, moloko o na le ba lesome le metšo e mene.


text:
Tša matswalo a Jesu Kriste šidi: Maria mmagwe a sa beeleditšwe ke Josefa, ba sešo ba kopana, o hweditšwe e le moima ka Moyamokgethwa.


text:
Josefa monna wa gagwe, ka gobane e le yo bolo, a sa rate go mo goboša, a akanya go ka mo tlogela ka go ngwega.


text:
Ya re a sa eleletša tše bjalo, a bona Morongwa wa Modimo a mo tšwelelela dilorong a re: Josefa morwa wa Dafida: Se boife go beka Maria mosadi wa gago, gobane se a se imilego ke se se tšwago go Moyamokgethwa.


text:
O tlo belega morwa, wa tlo mo rea leina la Jesu, gobane ke yena a tlo go phološa sethšaba sa gagwe dibeng tša sona.


text:
Bonang, kgarebe e tlo ima, ya belega morwa; ba tlo mo rea leina la Imanuele, ge le fetolwa ke go re: Modimo o na le rena.


text:
Josefa ge a tsogile borokong, a dira ka mo Morongwa wa Morena a laetšego ka gona, a beka mosadi wa gagwe.


text:
Eitše ge Jesu a belegwe motseng wa Betlehema nageng ya Juda mehleng ya kgoši Herode, gwa tšwelela ba bohlale ba Bohlabela, ba fihla Jerusalema.


text:
Ba re: E kae Kgoši ya Bajuda e sa tšo go belegwa? Gobane re bone naledi ya gagwe kua Bohlabela, mme re tlile go mo lotšha.


text:
A re a kgobile baperisita ba bagolo bohle le bamangwalo ba setšhaba a tsomeša go bona mo Kriste a tlo go tswalewa gona.


text:
Le wena Betlehema naga ya Juda, ruri ga o e monyenyane gara ketapele tša ga Juda; gobane go wene go tlo tšwa Yena Moetapele e a tlo go diša tšhaba sa Isiraele.


text:
Ya ba gona Herode a biletšago ba bohlale thopeng a ba botšišeša lebaka leo naledi e bonetšego ka lona.


text:
A ba roma a re ba ye Betlehema, a re: Sepelang, le botšišeše taba tša ngwana e; e tlo re ge le mo hweditše, le ntsebiše, gore le nna ke ye ke mo lotšhe.


text:
Bona ge ba kwele la kgoši, ba sepela; gomme ba bona naledi yela ba e bonego bohlabela, e ba eta pele, ya ba ya ema godimo ga felo fao ngwana a bego a le gona.


text:
Ba tsena ngwakong, ba hwetša ngwana le Maria mmagwe, ba khunama ba mo lotšha. Ba phutholla mahumo a bona, ba mo ntšhetša dineo tša gauta le diorelo le ditlolo.


text:
Gomme ge ba laetšwe ke Modimo dilorong gore ba se ke ba feta ka ga Herode, ba boela nageng ya gabo ka tsela e šele.


text:
Eitše ge ba tlogile, Morongwa wa Morena a tšwelela go Josefa dilorong, a re: Tsoga, o tšee ngwana le mmagwe o tšhabele Egipita, o yo dula gona, ke be ke tle ke go botše; gobane Herode o rata go tsoma ngwana e gore a mmolaye.


text:
A dula gona, Herode a ba a hwa; ya ba gore go phethege se se boletšwego ke Morena ka moporofeta e a itšego: Morwa wa ka ke mmiditše kua Egipita.


text:
Bjale Herode ge a bona a gakišitšwe ke ba bohlale, a befelwa gagolo, a roma bahlanka, ba ya ba bolaya bašemanyana ka moka ba Betlehema, le ba mathokong ka moka a naga yeo, ba nywaga e mebedi le ba ba ba hlatlamago, a lekanya ka lebaka le a le botšišitšego go ba bohlale.


text:
Kwa Rama go kwetše lentšu la dilo le dikolomelo tše di ntši. Rahele o llela bana ba gagwe; o gana go homotšwa, gobane ga ba sa le gona.


text:
A re: Tsoga, o tšee ngwana le mmagwe, o ye nageng ya Isiraele; gobane ba ba bego ba tsoma go bolaya ngwana e, ba hwile.


text:
Gomme ge a ekwa gore nageng ya Juda go buša Arakelao bakeng sa Herode tatagwe, a boifa go ya gona; a kwa taelo ka toro, mme a khudugela dinageng tša Galilea.


text:
A fihla a aga motseng wo ba rego ke wa Natsaretha; ya ba go phethega se baporofeta ba se boletšego ba re: O tlo bitšwa Monatsaretha.


text:
Ke yena yo moporofeta Jesaya a mmoletšego a re: Lentšu la segoeledi lešokeng le re: Thakgang mmila wa Morena, le lekelanye tsela tšagwe.


text:
Ge e le yena Johane o be a apere kobo ya boya bja kamela, a itlemile matheka ka lerala; mme dijo tša gagwe e be e le ditšie le dinose tša naga.


text:
Ke mo ba Jerusalema le ba naga ya Juda ka moka, le ba mošono le mošola wa noka ya Jorodane, ba tšwetšego go yena,


text:
Ya re ge a bona bafarisei le basadutsei ba bantši ba etla kolobetšong ya gagwe, a bolela nabo a re: Lena matswingyana a dinoga, ke mang a le rutilego go tlo phonyokga bogale bjo bo tlago?


text:
Le se ke la eleletša go tlo re: Re na tatawešo, Aborahama; gobane ke a le botša, Modimo o kgona go tsošetša Aborahama bana mo mabjeng a.


text:
Le gona, selepe se šetše se beilwe medung ya dihlare; mme sehlare sefe le sefe se se sa enywego dienywa tše botse, se tlo rengwa sa lahlelwa mollong.


text:
Ge e le nna ke le kolobetša ka meetse fela, ke hlatlangwa ke e a tlo go mpheta ka maatla, yo ke sa swanelego le go mo rwalela dieta tša gagwe. Yena o tlo le kolobetša ka Moyamokgethwa le ka mollo.


text:
O swere leselo ka seatla; mme seboa sa gagwe o tlo se fsielela ruri, a kgobela mabele a gagwe sešegong; moko wona o tlo o fiša ka mollo wo o sa timego.


text:
Jesu a fetola a re: Lesa bjalo go dirwe ka mokgwa wo; gobane go re swanetše ge re phetha toko ka moka. -- Ke mo Johane a mo dumeletšego.


text:
Ya re ge Jesu a kolobeditšwe, a etšwa meetseng, gwa napa gwa bulega legodimo, mme a bona Moya wa Modimo o theoga bjalo ka leeba, o etla godimo ga gagwe.


text:
Gwa tloga go kwala lentšu le le tšwago legodimong le re: Yenayo ke yena Morwamoratwa wa ka, yo ke kgahlwago ke yena.


text:
Jesu a fetola a re: Go ngwadilwe gore motho ga a phele ka bogobe fela; o phela ka mantšu ohle a a tšwago molomong wa Modimo.


text:
A bolela nae a re: Ge o le Morwa-Modimo, ikušetše kua fase, gobane go ngwadilwe gwa thwe: O tlo go laelela barongwa ba gagwe, ba go kuka ka matsogo, gore leoto la gago le se kgopje ke lebje.


text:
Ya ba gona Diabolo a mo išitšego thabeng e telele, a mmontšha mebušo ka moka ya lefase le letago la yona;


text:
Ke mo Jesu a fetotšego a re: Ntlogele Sathane, gobane go ngwadilwe gwa thwe: o khunamele Morena Modimo wa gago, o direle Yena a nnoši!


text:
A khuduga Natsaretha, a tla a aga Kaperenaume motseng wa lewatleng, wa nageng ya Sebulone le Nafutali.


text:
Setšhaba se se dutšego fsifsing se bona seetša se segolo; mme ba ba dutšego nageng le moriting wa lehu, ba hlabelwa ke seetša se segolo.


text:
Ke lona lebaka le Jesu a thomilego ka lona go goelela a re: Sokologang, gobane mmušo wa magodimo o batametše.


text:
Ya re ge a šika le lewatle la Galilea, a bona banna ba babedi, barwa ba motho o tee; e be e le Simeone e a reetšwego la Petro, a na le Andrea ngwanabo; ba be ba rea malokwa a bona lewatleng, gobane e be e le barei ba dihlapi.


text:
Ge a tloga moo, a bona ba babedi ba bangwe, barwa ba motho o tee; e be e le Jakobo morwa wa Tsebedeo, le Johane ngwanabo. Ba be ba dutše leselawatleng la Tsebedeo tatabo, ba hunaganya malokwa a bona; mme a ba bitša.


text:
Bjale Jesu a sepela le naga ya Galilea ka moka, a fela a ruta diphuthegong tša bona, a tsebatša Ebangedi ya mmušo wa magodimong, a fodiša malwetši ka moka le mefokolo ka moka mo bathong.


text:
Mme tumo ya gagwe ya enela naga ya Siria ka moka, batho ba tliša bohle ba ba babjago ke malwetši a mehutahuta, le ba ba swerwego ke mahloko le ba meoya e mebe, le magafa a ngwedi, le ba ba rephilego ditho; ba ba tliša go Yena, mme a ba fodiša.


text:
A tšama a latelwa ke mašaba a mantši a ba Galilea le Dekapoli le Jerusalema, le ba naga ya Juda, le ba mošola wa noka ya Jorodane.


text:
Ba lehlogonolo ke bolena, ge ba le roga, ba le tlaiša, ba le phara ka bobe ka moka ka maaka ka baka la ka.


text:
Thabang le hlalale, gobane moputso wa lena ke o mogolo magodimong. Hleng le baporofeta ba le etilego pele, ba ba tlaišitše ka mokgwa woo.


text:
Lena le letswai la lefase. Bjale ge letswai le tapa le sa tlo nokwa kang? Ga le sa hola selo, ge e se go lahlwa la gatwa ke batho.


text:
Le gona motho ga a gotetše lebone a le ribegetša ka seroto. Lebone ba le hloma sehlomong sa lona, la tsebo bonegela bohle ba ngwakong.


text:
Le sa lena seetša a se bonegele batho ka mokgwa woo, gore ba bone mediro e mebotse ya lena, ba tumiše Tata weno wa magodimong.


text:
Le se ke la eleletša la re ke tlile go fediša molao le baropofeta. Ga nka ka tla go fediša, ke tlile go tlatša.


text:
Ruri, ke a le botša, legodimo le lefase di tlo šutha, go sešo gwa šutha le “i” e tee, le ge e le mothalwana o tee wa molao di sešo tša phethega tsohle.


text:
Ke gona, e a kago fediša e nngwe ya ditaelo le ge e ka ba e nyenyane, mme a ruta batho a realo, o tlo thwe ke e monyenyane mmušong wa magodimo. -- Fela, e a di phethago a di ruta o tlo thwe ke e mogolo mmušong wa magodimo.


text:
Gobane ke a le botša ge toko ya lena e sa phadiše kgole toko ya ba mangwalo le ya bafarisei le ka se ke la tsena mmušong wa magodimo.


text:
Le kwele ge ba bogologolo ba boditšwe gwa thwe: O se ke wa bolaya! Mme e a bolayago o tlo swanelwa ke kahlolo.


text:
Ge e le nna ke le botša ke re: Mang le mang e a befelelwago ngwanabo ka lefela, o tlo swanelwa ke kahlolo. E a rego: Lefela, a era ngwanabo, o swanetšwe ke tsheko ya lekgotla. E a rego: Setlaela, a era ngwanabo, o swanetšwe ke molete wa mollo.


text:
Ke gona, ge o tliša neo ya gago aletareng, mme o le gonafao wa elelwa gore ngwaneno o na le taba le wena,


text:
gona tlogela neo ya gago moo aletareng, o thome go yo boelana le ngwaneno, o tsebo tliša neo ya gago.


text:
O tsome ka pele go kwana le e a sekišanago le wena o sa le tseleng le yena; mosekišananago a se tlo go gafela moahlodi, moahlodi a go gafela mohlanka, mme wa kgoromeletšwa kgolegong.


text:
Ge e le nna ke le botša ke re: Mang le mang e a lebelelago mosadi a mo kganyoga, o šetše a otswitše pelong ya gagwe.


text:
Ke gonagee ge o kgopišwa ke leihlo la gago la le letona, le gonye o le lahle; gobane se se tlo go go hola, ke ge se sengwe sa ditho tša gago se senyega, gore mmele wa gago ka moka o se tlo lahlelwa moleteng wa mollo.


text:
Ge o kgopišwa ke seatla sa gago sa le letona, se ripe o se lahle kgole, gobane se tlo go go hola ke ge se sengwe sa ditho tša gago se senyega, gore mmele wa gago ka moka o se tlo lahlelwa moleteng wa mollo.


text:
Ge e le Nna ke botša lena ke re: E a hlalago mosadi wa gagwe, ge e se ka baka la bootswa, o a mo otswiša; gomme e a tšeago mohlalwa, o a otswa.


text:
Le gona le kwele ge go boditšwe ba bogologolo gwa thwe: O se ke wa ena maaka; mme o phethe tše o di enetšego Modimo.


text:
Ge e le nna ke botša lena ke re: Le se ke la ba la ena, le ge e le ka legodimo, ka gobane ke sedulo sa Modimo,


text:
le ge e le ka lefase, ka gobane ke bogato bja nao tša gagwe: le ge e le ka Jerusalema, ka gobane ke motse wa yena Kgoši e kgolo,


text:
le ge e le ka hlogo ya gago, ka gobane le ntsha e tee ya moriri wa gago ga o kgone go e šweufatša goba go e fifatša.


text:
Ge e le nna ke botša lena ke re: Le se ke la ganela bobe. Ge motho a go phasola thama ya go le letona, o mo sekegele le e nngwe.


text:
Ge e le nna ke botša lena ke re: Ratang manaba a lena; ba ba le rogago le ba šegofatše; ba ba le hloyago le ba setše, ba ba le pharago le ba le hlomarago le ba rapelele.


text:
Ke gona ge le tlo ba bana ba Tataweno wa magodimong; gobane yena, letšatši la gagwe o le hlabišetša ba babe le ba bolo; le pula ya gagwe o e nešetša baloki le bakgopo.


text:
Ka gobane ge le rata ba ba le ratago, le tlo bona moputso wang? A ba lekgetho ga ba dire bjalo le bona?


text:
Gomme ge le dumedišana le bana beno fela, a ke mo le phalago ba bangwe? A ba lekgetho ga ba dire bjalo le bona?


text:
Itoteng gore toko ya lena e se be ya go dirwa pele ga batho gore le bonwe ke bona. Ge le dira ka mokgwa woo, moputso wa Tataweno wa magodimong le ka se o bone.


text:
Ke gona ge o dira tša kgaugelo, o se iteletše phalafala boka baikaketši ge ba dira diphuthegong le mekgotheng, e le gore ba retwe ke batho. Ruri ke a le botša, ke gona ge ba tšere moputso wa bona.


text:
Wena, ge o dira tša kgaugelo, seatla sa gago se setshadi se se ke sa tseba tše di dirwago ke se setona.


text:
Gore ya gago kgaugelo e dule e utame; ke mo Tatago yena mošetšaphihlo a tlo go go bušetša ka tše di bonalago.


text:
Le mohla le rapelago, le se etše baikaketši; gobane ba rata go rapela ba eme phuthegong le magahlanong a mekgotha, e le gore ba bonwe ke batho. Ruri, ke a le botša, ke gona ge ba tšere moputso wa bona.


text:
Wena, ge o rapela, tsena phapošing ya ngwako wa gago, o tswalele mojako, o rapele Tatago o utame; ke mo Tatago yena mošetšaphihlo, a tlo go go bušetša ka tše di bonalago.


text:
Ge le rapela, le se ke la touta bjalo ka ba ditšhaba; gobane bona ba re ba tlo kowa ge ba bolabola tše ntši.


text:
o se re iše molekong; gomme o re phološe bobeng; gobane mmušo ke wa gago, le maatla, le tumišo, ka go sa felego. Amene.


text:
Gobane ge le lebalela batho dikarogo tša bona, gona Tataweno wa magodimong, le lena o tlo le lebalela.


text:
Fela, ge le sa lebalele batho dikarogo tša bona, Tataweno le lena a ka se le lebalele dikarogo tša lena.


text:
Mohla le ikonago dijo, le se ke la etša baikaketši ba go šošobanya difahlogo; gobane ba befiša defahlogo tša bona gore ba bonwe ke batho ge ba ikona. Ruri ke a le botša, ke gona ge ba tšere moputso wa bona.


text:
E le gore o se ke wa bonwa ke batho ge o ikona, o bonwe ke Tatago moiphihli; ke mo yena Tatago mošetšaphihlo a tlo go go bušetsa ka tše di bonalago.


text:
Le se ke la ikgobelela mahumo lefaseng, mo go senyago tshwele le diji, mo go phulago mahodu a utswa.


text:
Leihlo ke lona lebone la mmele. Bjale, ge leihlo la gago le lokile, mmele wa gago ka moka o tlo etša.


text:
Fela, ge leihlo la gago e le le lebe, mmele wa gago ka moka o tlo ba wa lefsifsi. Bjale, ge seetša se lego go wena e le lefsifsi, lona lefsifsi e tlo ba le lekaakang?


text:
Ga go e a kgonago go hlankela marena a mabedi; a ka tlo hloya e mongwe, a rate e mongwe; goba a gomarele e mongwe, a nyatše e mongwe. Le ka se kgone go direla Modimo, mme la direla le Mamona.


text:
Ke ka baka leo ke rego: Le se ke la belaelela bophelo bja lena la re: Re tlo jang? Re tlo nwang? Le mmele le se ke la o belaelela la re: Re tlo aparang? Afa bophelo ga bo fete dijo ka bogolo? Le mmele, afa ga o fetiše seaparo?


text:
Lebelelang dinonyana tša sebakeng: ga di bjale, ga di bune, ga di kgobelele dišegong; mme Tataweno o a di otla. Afa lena ga le di fetiše gagolo?


text:
Le gona, e ka ba mang wa lena e a kago kgona go eketša leemo la gagwe ka go le belaelela, a kgona le moelonyana o tee?


text:
Bjale, ešita le bjang bja mohla o tee wa lehono, ge bjona Modimo a bo apeša ka mokgwa woo, a ka lesa bjang go direla lena tše di fetišago? Lena bahlayatumelo!


text:
Tšeo ka moka ke tše baditšhaba ba di tsomago ka kudu. Ge e le Tataweno wa magodimong o tseba gobane le lena tšeo ka moka le phela ka tšona.


text:
Ke gona, le se ke la belaelela tša ka moswana, gobane la ka moswana le tlo ipelaelela tša lona. Tšatši le lengwe le le lengwe le lekanwa ke bošula bja lona.


text:
Gobane moahlolelo wo le ahlolago ka wona, le lena le tlo ahlolwa ka wona; le seelo se le elago ka sona, le lena le tlo elelwa ka sona.


text:
Mme o ka bolela bjang le ngwaneno wa re: Anke ke ntšhe lehlokwana mo ihlong la gago, mola leihlong la gago go na le kwata?


text:
Moikaketšitena! Thoma go ntšha kwata ya mo ihlong la gago ke mo o tlo go boneša, wa kgono ntšha lehlokwana mo ihlong la ngwana weno.


text:
Se sekgethwa le se ke la se neela dimpya. Dipheta tša lena le se di lahlele dikolobe, di se tlo di gata ka dihlaku, tša le kutulogela mme tša legobatša.


text:
Gobane motho ke mang mo go lena, yo e rego ge ngwana wa gagwe a mo kgopela bogobe, mme a mo nea lebje?


text:
Hleng lena le lego ba babe, le tseba go nea bana ba lena dineo tše botse, Tataweno wa magodimong a ka se le phale ka go ntšha tše di botse, a nea ba mo kgopelago?


text:
Tšohle tše le ratago gore batho ba le direle tšona, le lena le ba direle tšona tšeo; gobane molao o realo, le bona baporofeta.


text:
Tsenang ka kgoro e pitlaganego; gobane kgoro e išago tahlegong ke petleke, le tsela ye e yago gona e phatlaletše, mme ba ba tsenago ka yona ke ba bantši.


text:
Gobane kgoro e išago bophelong e pitlagane; le tsela ye e yago gona ke e tshese; mme ba ba e bonago ga ba nene.


text:
Phafogelang baporofeta ba maaka, ba ba tlago go lena ba apere kobo tša nku, mola ka teng ba le diphiri tše di jago batho.


text:
Šidiogee. Sehlare se se botse, e ka ba sefe le sefe, ke sona se enywago dienywa tše di botse. Mme sehlare se se sa tsebalegego se enywa dienywa tše mpe.


text:
Sehlare se botse ga se kgone go enywa dienywa tše mpe; le sehlare se se sa tsebalegego ga se kgone go enywa dienywa tše botse.


text:
Mmušong wa magodimo go ka se ke gwa tsena bao bohle, ba e rego ge ba ra nna, ba re: Morena! Morena! Go tlo tsena ba ba dirago thato ya Tate wa magodimong.


text:
Ke ba bantši, ka mohla woo ba tlo go nthera ba re: Morena! Morena! A ga ra ka ra porofeta ka leina la gago? A ga ra ka ra leleka meoya e mebe ka leina gago? A ga ra ka ra dira matete ka leina la gago?


text:
Ke mo nna ke tlo go fetola ka la ka ka re: Ga ke ešo ka ba ka le tseba; ntlogeleng lena badirabokgopo!


text:
Mang le mang a kwago tše ke di bolelago tše, mme a di dira, ke mo swantšha ka monna yo bohlale, e a agilego ngwako wa gagwe lwaleng.


text:
Gwa theoga pula, gwa tla lefula, gwa tšutla ledimo, tša wela ngwako woo, mme wa se we, ka ge o theilwe lwaleng.


text:
Gomme mang le mang e a kwago tše ke di bolelago tše, mme a se di dire, ke mo swantšha ka monna wa setlaela, e a agilego ngwako wa gagwe lešabašabeng.


text:
Gwa theoga pula, gwa tla lefula, gwa tšutla ledimo, tša wela ngwako woo, mme wa wa; go wa ga wona ya ba mo gogolo.


text:
Gwa napa gwa rotoga motho wa lephera, a tla a mo khunamela a re: Morena, ge o ka rata, o ka kgona go mphodiša!


text:
Jesu a bolela nae a re: Bona! O se ke wa botša motho. Sepela o yo ipontšha go moperisita, o iše neo e laetšwego ke Moše gore e be bohlatse go bona.


text:
Tona ya fetola ya re: Morena, ga ka swanela ge o ka tsena ka tlase ga tlhaka ya ntlo ya ka; o nko bolele lentšu fela, mohlanka wa ka a fole.


text:
Hleng le nna, ke le motho a bušwago, ke na le bahlabani ba ke ba bušago, ke roma yo ka re: Sepela, mme a sepela; ke bitša e mongwe ka re: Tlaa, mme a tla; ke laela mohlanka wa ka ka re: Dira se, a dira.


text:
Jesu ge a ekwa a kgotsa, a bolela le ba mo latelago a re: Ruri, ke a le botša, le go Isiraele ga ke ešo ka hwetša tumelo e kaakaa!


text:
Mme ke a le botša, bohlabela le bodikela go tlo tšwa ba bantši ba tla ba dula dijong le Aborahama le Isaka le Jakobo mmušong wa magodimong,


text:
Mme barwa ba mmušo ba tlo ntšhetšwa ntle lefsifsing la ntlentle. Gona moo go tlo ba le dillo le ditsikitlano tša meno.


text:
Ge e le tona yeo, Jesu a bolela le yona a re: Sepela, o diregelwe ka mo o dumetšego ka gona. Mme mohlanka wa yona a fola ka yona nako yeo.


text:
Ya re e šetše e le mantšibua, ba tliša ba bantši ba ba nago le meoya e mebe; mme Jesu a leleka meoya yeo e mebe ka go bolela le yona, a fodiša bohle ba ba babjago.


text:
Ya ba gona go phethega se se boletšwego ke moporofeta Jesaya ge a itše: Ke yena a rwelego malwetši a rena, a ipeleša mahloko a rena.


text:
Jesu a fetola a re: Diphukubje di na le melete, le dinonyana tša sebakeng di na le dihlaga; ge e le Morwamotho ga a na mo a kago samiša hlogo.


text:
Yena a re: Le boifang lena bahlayatumelo! A tsoga, a kgalema phefo le lewatle; gwa napa gwa ruthela ruri.


text:
Ya re ge a fihlile mošola nageng ya Bagadara, a gahlana le banna ba babedi ba meoya a mebe ba etšwa mabitleng, ba galefile ka kudu, go se motho e a kago beta pelo a feta ka tsela yeo.


text:
Banna bao ba goa ba re: Re na le tabamang le Wena? Wena Jesu Morwa-Modimo! A o tlile mono go re tlaiša e sešo ya ba lebaka?


text:
Jesu a re: Yang! Gomme ya tšwa ya ya mohlapeng wa dikolobe. Mme mohlape ka moka šoolee, o iphekemetša ka legaga, wa wela lewatleng, wa hwela meetseng.


text:
Bohle ka motse ba tswa ba gahlanetša Jesu; gomme ge ba mmone, ba mo rapela ba re a fete, a tloge mo mellwaneng ya bona.


text:
Gwa napa gwa tla batho, ba tliša motho e a rephilego ditho, a letše malaong. Jesu ge a bona tumelo ya bona, a bolela le motho eo a rephilego ditho a re: Beta pelo, ngwanaka! O lebaletšwe dibe tša gago.


text:
Se se bolelo ke sefe? A ke ge motho a re: O lebaletšwe dibe tša gago! Goba ge a ka re: Tsoga, o sepele!


text:
Fela, le tlo lemoga gobane Morwamotho o na le maatla a go lebalela batho dibe! -- Ya ba gona a bolelago le yo a rephilego ditho a re: Tsoga! Rwala malao a gago, o ye ngwakong wa gago.


text:
Ge Jesu a tloga moo, a bona motho e a bitšwago Mateo, a dutše ngwakong wa lekgetho; a mmitša a re: Ntatele! Mateo a tsoga a mo latela.


text:
Ya re ge Jesu a dutše dijong ngwakong wa Mateo, gwa tla ba lekgetho ba bantši le badiradibe, ba dula dijong le Jesu le barutiwa ba gagwe.


text:
Bafarisei ge ba bona fao, ba botšiša barutiwa ba gagwe ba re: Moruti wa lena o jelang le ba lekgetho le badiradibe?


text:
Yang le ithute se se bolelwago ke Lentšu le le rego: Se nna ke se ratago ke kgaugelo, ga se didimo. Gobane ga ka tlela go bitša ba ba lokilego gore ba sokolege, ba ke tlilego go ba bitša ke badiradibe.


text:
Gwa tla barutiwa ba Johane ba re: Ke go reng rena le bafarisei re ikona gantši, mola barutiwa ba gago ba sa ikone?


text:
Jesu a fetola a re: Afa bagwera ba monyadi ba ka kgona go hlokofala ge monyadi a sa na le bona? Matšatši a monyadi a sa na le bona? Matšatši a monyadi a tlo go tlošwa go bona a setla; ke mo ba tlo go ikona.


text:
Ga go motho e a kago bea setsiba sa lešela le lefsa seaparong se se tala; setsiba seo sa go thiba se ka gagola seaparo, sa godiša lešoba.


text:
Le gona morara o mofsa ga o photlelwe mo nkgong e onetšego; nkgo e ka palega, morara wa falala, le yona nkgo ya senyega. Morara o mofsa o tšhelwa mo nkgong e mpsha, tša kgona di bolokana ka dipedi.


text:
A re a sa ba botša tšeo, gwa ba go tlile e mongwe wa bagolo, a mo khunamela a re: Ngwananyana waka o sa tso felela gonabjale. Fela, ge o ka tla wa mmea seatla, o tlo phela.


text:
Gwa napa gwa tla mosadi, e a feditšego nywaga e lesome le metšo e mebedi a babja ke ngope; a batamela ka morago a swara morumo wa kobo ya Jesu.


text:
Jesu a retologa a mmona, a re: Beta pelo, ngwanaka! Tumelo ya gago e go phološitše! Mme mosadi eo a phološwa ka yona nako yeo.


text:
Bjale Jesu ge a fihla ngwakong wa mogolo, a hwetša go na le baletši le lešaba le le tlatšago lešata.


text:
Gomme ge lešaba le leleketšwe ntle, yena a tsena; a swara ngwananyana ka seatla, mme ngwananyana a tsoga.


text:
Jesu a tsena ngwakong, mme difofu tšeo tša tla go yena; a di botšiša a re: A le dumela gore ke na le maatla a go dira seo? Tšona tša re: E, Morena!


text:
Ya re moya o mobe o lelekilwe, semuma sa bolela. Mašaba a batho a tlabega a re: Tše bjalo ga di ešo tša bonwa go Isiraele.


text:
Gomme Jesu a hlomaganya metse ka moka le metsana, a fela a ruta diphuthegong tša gona, a goelela Ebangedi ya mmušo wa magodimo, a fodiša malwetši ka moka le mefokolo ka moka mo bathong.


text:
Ge a bona mašaba a batho a ba šokelwa; ka gobane ba be ba lapile, ba lahlegile wa dinku tše di se nago modiši.


text:
Ya re ge a biditše barutiwa ba gagwe ba lesome le metšo e mebedi, a ba fa matla a go leleka meoya ya ditšhila, le a go fodiša malwetši ka moka le mefokolo ka moka.


text:
Ge e le maina a baapostola ba lesome le metšo e mebedi šea: Wa pele ke Simone e a reetšwego la Petro, le Andrea ngwanabo; le Jakobo morwa wa Tsebedeo, le Johane ngwanabo;


text:
le Filipi le Baratolomeo; le Tomase le Mateo wa lekgetho; le Jakobo morwa wa Alifeo; le Lebeo wa go ekeletšwa ka la Tadeo;


text:
Ke bona ba lesome la metšo e mebedi ba Jesu a ba romilego, a ba laela a re: Le se ke la fapogela tseleng ya go ya go ba ditšhaba; le gona le se ke la tsena motseng wa ba Samaria.


text:
Fodišang balwetši; tsošang bahu; thakgafatšang ba lephera; lelekang meoya e mebe. Le filwe fela; le lena fang fela.


text:
Le mekotla ya leeto, le ge e le kobo ya bobedi, le ge e le dieta, le ge e le lepara, le se ke la tloga natšo! Gobane mohlanka sa gagwe ke go newa dijo.


text:
Ge le tsena motseng goba motsaneng, le botšiše ge go ka ba le e a swanetšego go iwa go yena; Le ye le dule ga gagwe, le be le fetele pele.


text:
Gomme ge lapa leo le swanetše, gona molao wa lena o tlo le tlela; fela, ge le sa swanela, gona molao wa lena o tlo boela go lena.


text:
Ge motho a sa le amogele, a gana go kwa le dipolelo tša lena, le tloge lapeng leo, le ge e le motseng woo, le hlohlore le lerole la naong tša lena.


text:
Ruri, ke a le botša, motse woo ka tšatši la kahlolo, -- naga ya Sodoma le Gomora e tlo bona tše kaone.


text:
Tsebang, ke le roma boka dinku gare ga diphiri; ke gona le hlalefe wa dinoga, le ila bomenetša bjalo ka maeba.


text:
Ge ba le iša tshekong, le se ke la phoraphora, la re: Re yo reng? Gobane ka lebaka la gona le tlo newa se le tlo go se bolela;


text:
Gomme ngwanabomotho o tlo bolaiša ngwanabo, mme tatago motho o tlo bolaiša ngwana wa gagwe; mme bana ba tlo tsogela batswadi matla ba ba bolaiša.


text:
Le tlo ba ba ba hloilwego ke bohle ka baka la leina laka. Gomme a tlo go kgotlelela go iša bofelong, ke yena a tlo go phološwa.


text:
E re ge ba le tlaiša motseng o mongwe, le tšhabele go o mongwe. Ruri, ke a le botša, Morwamotho o tlo tla le sešo la enetša metse ye Isiraele.


text:
Go lekane ge morutiwa a eba bjalo ka moruti wa gagwe, le mohlanka ge a eba bjalo ka mong wa gagwe. Ge Mong wa ngwako ba mmiditše Beletsebulu, ba ngwako wa gagwe a ba ka se ba dire tše di fetišago tšeo?


text:
Le se ke la boifa gee; gobane ga go thopa ye e sa tlo go bipollwa; ga go sephiri se se sa tlo go tsebja.


text:
Se ke le botšago sona lefsifsing, se boleleng seetšeng; se le se kwago le sebelwa tsebeng le se goelele le le seokamong.


text:
Le se boife ba ba bolayago mmele, ba sa kgone go bolaya moya; gagolo le boife Eo a kgonago go senya mmele le moya moleteng wa mollo.


text:
A dithaga tše pedi ga di rekwe ka peni? Gomme le e tee ya tšona e ka se wele fase ge Tataweno a sa rate.


text:
Yo e rego ge a rata tatagwe le mmagwe, a fetiša go rata nna, ga a swanelwa ke go ba wa ka; mme ge a rata morwagwe le morwedi wa gagwe, a fetiša go rata nna, ga a swanelwa ke go ba waka.


text:
E a ikhweletšago bophelo bja gagwe, o tlo bo timetša; e a timelelwago ke bjona ka baka la ka, o tlo bo hwetša.


text:
E a amogelago moporofeta ka ge a na le leina la moporofeta, o tlo fiwa tebogo ya moporofeta. E a amogelago moloki ka ge a na le leina la moloki, o tlo fiwa tebogo ya moloki.


text:
E a gelago e mongwe wa banyenyane ba sego sa meetse a batago, ka ge a na le leina la morutiwa, ruri ke a le botša, a ka se tingwe moputso wa gagwe.


text:
Eitše ge Jesu a feditše go laela barutiwa ba gagwe ba lesome le metšo e mebedi, a tloga moo a yo goelela a ruta batho metseng ya bona.


text:
Gomme Johane a le kgolegong, a kwa go bolelwa mediro ya Kriste, mme a roma ba babedi ba barutiwa ba gagwe.


text:
Difofu di a bona; dihlotša di a sepela; ba lephera ba a fodišwa; difoa di a kwa; bahu ba a tsoga; mme bahumanegi ba begelwa taba tše botse.


text:
Ya re ge bao ba sepela, Jesu a thoma go bolela le mašaba a batho tša Johane, a re: Le be le tšwetše šokeng go bogang? A le be le bona lehlaka le le tšokotšwago ke phefo?


text:
Ke re le be le tšwetše go bonang? A le be le bona motho moaparatšeboleta? Baapari ba tše boleta šebala nywakong ya dikgoši.


text:
Ke re, le be le tšwetše go bonang? A le be le re le bona moporofeta? Ka kgonnthe! Ke a le botša; Ke e a fetago le moporofeta.


text:
Gobane ke yena e a ngwadilwego a thwe: Ke nna e! Ke roma motseta wa ka wa go Go eta pele a go thulela tsela.


text:
Ruri ke a le botša, mo go ba ba belegwego ke basadi ga go ešo gwa tsoga e mongwe e a fetago Johane Mokolobetši; fela yo e lego e monyenyane mmušong wa magodimo o a mo feta.


text:
Go tloga mehleng ya Johane Mokolobetši, le bjale, mmušo wa magodimo o tsenwa ka bogale; mme bagale ke bona ba o thopago.


text:
Fela ba mehla yeno ke tlo ba swantšha kang? Ba swana le bana ba ba dutšego lepatlelong, ba biletšana le dithaka tša bona ba re:


text:
Gwa tla Morwamotho, a ja, a nwa; ba re: Bonang, motho wa sejato wa monwi, mogwera wa ba lekgetho le badiradibe. Gomme bohlale bo bonala ka bana ba bjona.


text:
Mehleng yeo Jesu a thoma go kgalema metse yeo a dirilego ditiro tše ntši tše matla mo go yona, ka gobane e sa ka ya sokologa, a re:


text:
Joo Koratsima joo! Joo Betsaida joo! Mediro e matla ye e dirilwego mo go lena ge e ka be e dirilwe motseng wa Tiro le wa Sidone, e ka be e sokologile kgale, e apere mankgeretla, e dutše meloreng.


text:
Le wena Kaperenaume, o phagamišitswe wa goma ka legodimo; mme o tlo theošetšwa kwa bodulabahu; gobane ditiro tše matla tše di dirilwego go wene, ge e ka be di dirilwe motseng wa Sodoma, o ka be a sa le gona le lehono.


text:
Ka lona lebaka leo Jesu a bolela a re: Ke a go reta, wena Tate Mong a legodimo le lefase, ka gobane tšeo o di fihletše ba bohlale le ba tlhaloganyo mme wa di utollela ba e lego bana.


text:
Tšohle di gafetšwe nna ke yena Tate; gomme ga go e a hlathago Morwa, ge e se Tate, le e a hlathago Tate, ge e se Morwa, le yo Morwa a ratago go mo utollela.


text:
Le ithweše joko ya ka, le rutwe ke nna; gobane ke yo bolo le wa pelo e kokobetšego; mme le tlo hwetša khutšo ya meoya ya lena.


text:
Ka mohla o mongwe wa Sabatha Jesu o be a phatša mašemong. Barutiwa ba gagwe ba swerwe ke tlala, ba thoma go kga diako ba di ja.


text:
Bafarisei ge ba bona fao, ba bolela nae ba re: Bona! Barutiwa ba gago ba dira se se sa swanelago go dirwa ka Sabatha.


text:
Jesu a fetola a re: A ga la bala se Dafida a kilego a se dira mohla wola a swerwe ke tlala, a na le batho ba gagwe?


text:
Ka mo a nago a tsena Ngwakong wa Modimo, a ja magobe a go bewa pele ga Morena, a go bego go sa swanela go ka lewa ke yena le batho ba gagwe, ge e se baperisita fela?


text:
Le gona, a ga la bala Molaong gore ka Sabatha baperisita mo Ntlongkgethwa ba goboša Sabatha, ba se be le molato?


text:
Gomme ge le ka be le hlatha lentšu le rego: Se nna ke se ratago ke kgaugelo, ga se sedimo, -- le ka be le lesitše go lahla ba ba se nago molato.


text:
A hwetša go na le motho wa letsogo le le omeletšego. Ba mmotšiša ba re: A go swanetše ge go fodišwa motho ka Sabatha? -- Ba realo e le go nyaka molato go yena.


text:
Jesu a fetola a re: Motho ke mang mo go lena, yo e rego ge a na le nku e tee, ya wela moleteng ka Sabatha, e a ka se kego a e swara a e ntšha?


text:
Ya ba gona a bolelago le motho eo, a re: Otlolla letsogo la gago! A le otlolla, la boela le fodile, le etša lela le lengwe.


text:
Mohlanka wa ka šo, yo ke mo hlaotšego, moratwa wa ka e a kgahlago pelo yaka. Ke tlo bea Moya wa ka mo go yena, mme o tlo tsebiša ditšhaba kahlolo.


text:
Lehlaka le le thinyegilego a ka se ke a le thokgela ruri; mme lebonenyana le le kunyelelago a ka se le timele ruri, a tlo ba a tšweletša phenyo kahlolong.


text:
Ka lebaka leo gwa tlišwa motho, e a nago le moya o mobe, e le sefofu le semuma; Jesu a mo fodiša; mme motho eo wa sefofu le semuma a bona, a bolela.


text:
Ge e le bafarisei, bona ge ba ekwa tšeo, ba re: Motho yo, ge a leleka meoya e mebe, o dira ka Beletsebulu kgoši ya meoya e mebe; ga se tše dingwe.


text:
Gomme Jesu ka ge a tseba kgopolo tša bona, a re: Mmušo ofe le ofe, ge o ikgaoganya, o a šwalalana; le ngwako ge o ikgaoganya, ga o eme.


text:
Ge le re nna ke leleka meoya e mebe ka Beletsebulu, ge e le barwa ba lena ba e leleka ka mang? Ke gona, baahlodi ba lena e tlo ba bona.


text:
Ka gobane ngwakong wa mogale motho a ka tsena bjang a thopa dilo tša gagwe, ge a sešo a tlema mogale eo, a kgona a thopa ngwako wa gagwe?


text:
Ke ka baka leo ke rego: Batho ba tlo lebalelwa sebe mang le mang, le yona thogako; fela, go rogaka Moya, batho ba ka se ke ba go lebalelwa.


text:
Le gona, e a boletšego lentšu a ganetša Morwamotho, o tlo lebalelwa; fela e a ganetšago Moyamokgethwa, a ka se ke a ba a lebalelwa lebakeng leno le lebakeng le le tlo go tla.


text:
Sehlare, le re ke se se botse, ge dienywa tša sona e le tše botse. Sehlare, le re ga se tsebalege, ge se enywa tše di sa tsebalegego. Sehlare se tsebja ka kenyo.


text:
Lena matswinyana a dinoga, le ka kgona bjang go bolela tše di botse mola le le ba babe? Gobane molomo o bolela tše pelo e di falatšago.


text:
Motho yo botse o ntšha tše botse lehumong le le botse la pelo; motho e mobe o ntšha tše mpe lehumong le lebe.


text:
Ke mo ba bangwe ba bamangwalo le ba bafarisei ba boletšego le yena ba re: Moruti, re rata go bona ge o dira mohlolo.


text:
Jesu a fetola a re: Moloko o mobe wo wa bahladi o nyaka mohlolo; mme o ka se ke wa fiwa mohlolo o mongwe, ge e se mohlolo wa Jona moporofeta.


text:
Gobane boka Jona ge a fetša matšatši a mararo le mašego a mararo a le mpeng ya hlapikgolo, le Morwamotho o tlo fetša matšatši a mararo le mašego a mararo a le pelong ya lefase.


text:
Banna ba Ninife mohla wa kahlolo ba tlo tsoga ba lebana le moloko wo ba o tšwa; gobane bona ba sokologile ka mokgoši wa Jona. Gomme tsebang, yo e lego e mogolo go Jona o fa.


text:
Mohumagadi wa borwa mohla wa kahlolo o tlo tsoga a lebana le moloko wo a o tšwa; gobane yena o tlile a etšwa pheletšong ya lefase, a kwa bohlale bja Salomo. Gomme tsebang, yo e lego e mogolo go Salomo o fa.


text:
Mohla moya wa ditšhila o tšwago go motho, o a putlaputle dinaga tša lesehla; o nyaka bokhutšo a se bo hwetše.


text:
Ke mo a rego: Ke tlo boela ngwakong waka wo ke tšwilego go wona! Gomme ge a fihla gona, o o hwetša o le fela, o fsietšwe o hlophilwe.


text:
Bjale o a ye a boe le e mengwe meoya e šupago, e o fetišago ka bobe, mme o tsene o dule gona; mme tša mafelo a motho eo e be tše mpe, tše di fetišago tša pele. Moloko o mobe wo o tlo tlelwa ke tše bjalo.


text:
Gobane mang le mang e a dirago thato ya Tate wa magodimong ke ngwanešo, ke kgaetšedi ya ka le mmane.


text:
A phuthegelwa ke mašaba a mantši a batho a ba a namela leselawatle a dula, mašaba a ema a šikile le leboto la lewatle.


text:
Tše dingwe tša wela lekgwareng, mo go se nago mobu o montši; tša akgofa tša mela ka ge mobu o sa iše fase.


text:
Tše dingwe tša wela mobung o botse, tša enywa dienywa; tše dingwe tša tšwa lekgolo, tše dingwe tša tšwa masome a selelago, tše dingwe tša tšwa masome a mararo.


text:
Gobane e a nago natšo, o tlo newa wa go humišwa; gomme e a se nago natšo, o tlo amogwa le tše a nago natšo.


text:
Ke ka baka leo ke bolelago nabo ka diswantšho, gobane le ge ba bona ga ba bone, le ge ba ekwa ga ba kwe ba hlaloganya.


text:
Go bona go phethega porofeta ya Jesaya ye e rego: Go kwa le tlo kwa, mme le ka se hlaloganye; go bona le tlo bona, gomme le ka se lemoge.


text:
Gobane pelo tša setšhaba se di retetše; tsebe tša bona di thibetše; ba foufetše mahlo. Ba ka se hlwe ba bona ka mahlo, ba ka se hlwe ba ekwa ka ditsebe, ba ka se hlaloganye ka dipelo, ba ka se ke ba sokologa ka ba phološa.


text:
Ruri ke a le botša, baporofeta ba bantši le baloki ba bantši ba be ba hlologetšwe go bona tše le di bonago, mme ga ba ka ba di bona, le go kwa tše le di kwago, mme ga ba ka ba di kwa.


text:
Motho e a kwago Lentšu la mmušo wa magodimo a sa le kwišiše, yo Mobe o a tle a ubule tše di bjetšwego pelong ya gagwe. Ke yena mobjalwatseleng.


text:
Fela, ga a na medu mo pelong ya gagwe, ke wa lebakanyana fela. Mohla go tsoga tlhokofatšo le tlaišo ka baka la lona Lentšu, o tloga a ngala.


text:
Mobjalwametlweng ke e a kwago Lentšu, mme la bipja ke dipelaelo tša bophelo bjono le bofora bja lehumo, yena a opafala.


text:
Mobjalwammung o botse ke e a kwago Lentšu a kwešeša, a kgona a enywa dienywa; e mongwe a tšwa lekgolo, e mongwe masome a selelago, e mongwe masome a mararo.


text:
A ba anegela se sengwe seswantšho, a re: Mmušo wa magodimo o swana le motho e a bjetšego peu e botse mo tšhemong ya gagwe.


text:
Bahlanka ba tla go mong wa bona, ba mmotšiša ba re: Morena a ga wa ka wa bjala peu e botse tšhemong ya gago? Bjale mefoka e e tšere kae?


text:
Lesang di gole ga mmogo, go be go tle puno. Ka lebaka la go buna ke tlo bolela le babuni ka re: Thomang ka go kgobela mefoka, le e tleme dingata e yo fišwa; ge e le mabele le a kgobele sešegong sa ka.


text:
A ba anegela se sengwe seswantšho, a re: Mmušo wa magodimo o swana le thorwana ya lehloko, ye motho a e tšerego a e bjale tšhemong ya gagwe.


text:
E lego yona e nyenyane go dipeu ka moka; fela, ge e medile e tšwa wona morogo o mogolo; e ba sehlare se dinonyana tša sebakeng di tlo go tla tša aga dihlaga makaleng a sona.


text:
A ba anegela se sengwe seswantšho, a re: Mmušo wa magodimo o swana le komelo, ye mosadi a e tšerego a e tswakanya le bupi bja ntlatla tše tharo, komelo ya bo omela bjohle.


text:
Tše ka moka Jesu o di boletše ka diswantšho a bolela le mašaba a batho; mme ga a ka a bolela nabo ge e se ka diswantšho.


text:
Ya ba gona go phethega se se boletšwego ke moporofeta e a itšego: Ke tlo ahlama ka hlaba seema, ka bola thopa tša bogologolo.


text:
Bjale Jesu a laelana le mašaba a batho, a ya gae. Barutiwa ba gagwe ba tla go yena ba re: Re hlathollele seswantšho sa mefoka tšhemong.


text:
Morwamotho o tlo roma barongwa ba gagwe, ba yo hlaola dikgopišo ka moka ba di ntšha mmušong wa gagwe, ba hlaola badirabokgopo.


text:
Ke moo ba ba lokilego ba tlo go taga bjalo ka letšatši ba le mmušong wa Tatabo. -- E a nago le ditsebe tša go kwa a a kwe.


text:
Mmušo wa magodimong o swana le lehumo le le fihlilwego tšhemong, le motho e rego ge a le bone a le uta; mme ka go le thabela a ya a rekiša thoto ya gagwe ka moka, a reka tšhemo yeo.


text:
Yo e itšego ge a hweditše pheta ya theko e kgolo, a tloga a yo rekiša thoto ya gagwe ka moka, a reka yona pheta yeo.


text:
Le gona mmušo wa magodimo o swana le lokwa le le reilwego lewatleng, la phuthela hlapi tša mehuta yohle.


text:
Le e itšego ge le tletše, ba le gogela lešing, ba dula ba hlaola tše botse ba di hlophela dibjeng, tše mpe ba di lahla.


text:
Go tlo ba bjalo bofelong bja lebaka leno. Barongwa ba tlo tšwa ba hlaola ba babe mo gare ga ba ba lokilego.


text:
Yena a re: Ke gona motho wa mangwalo, mang le mang e a rutegetšego mmušo wa magodimo o swana le mong wa lapa, e a ntšhago tše mphsa le tša kgale lehumong la gagwe.


text:
A tla motseng wa gabo, a ba ruta phuthegong ya bona ka mokgwa wa go ba tlaba, ba ba ba re: Bohlale bjo le maatla a di mo tšwela kae?


text:
A ga se yena morwa wa mmetli yola? A mmagwe ga ba re ke Maria? A bana babo ga se Jakobo le Jose le Simone le Juda?


text:
Ba re: O a re gakiša. Jesu a re: Moporofeta ga a ke a nyatšega ge a se motseng wa gabo le lapeng la gabo.


text:
A re a bolela le bahlanka ba gagwe a re: Motho eo ke Johane Mokolobetši; o tsogile bahung; ke gona go tšwago maatla ao a dirago ka ona.


text:
Ka gobane Herode o be a swere Johane a mo tlema, a mo iša kgolegong ka baka la Herodia mosadi wa Filipi ngwanabo.


text:
Bjale, le ge a ratile go bolaya Johane, a lesa ka go boifa setšhaba, ka gobane ba be ba re ke moporofeta.


text:
Fela, mohla go binwa monyanya wa matswalo a Herode, morwedi wa Herodia a tla a bina ba bokane, mme Herode a mo thabela,


text:
Ngwanenyana eo a bolela se mmagwe a mo rutilego sona, a re: Mphe hlogo ya Johane Mokolobetši, e tlišwe fa ka mogopo.


text:
Kgoši ya nyama; fela ka baka la keno, le ka baka la ba ba dutšego dijong le yena a laela a re a e newe.


text:
Jesu ge a kwile tšeo, a tloga felo fao ka leselawatle, a ya felo ga lešokeng mo go sego batho. Batho, bona ba re go di kwa, ba mo latela ka dinao ba etšwa metseng.


text:
E šetše e le mantšibua, barutiwa ba gagwe ba tla go yena ba re: Felo fa ke lešokeng, mme e šetše e le mantšibua. Gomiša mašaba a a batho, ba ye metseng ba ithekele dijo.


text:
A laela a re batho ba dule fase mabjanyeng, a tšea dinkgwa tšeo tše tlhano le hlapi tše pedi, a lelalela legodimong a leboga, a ngwatha a nea barutiwa dinkgwa tšeo, bona ba nea batho.


text:
Bjale Jesu a gapeletša barutiwa ba gagwe, a re ba namele leselawatle, ba mo etepele ba selele mošola, yena a sa laelana le mašaba.


text:
Ya re a laelane le ona, a rotogela thabeng mo go sego batho, a rapela, la ba la dikela a le moo a nnoši.


text:
Mme leselawatle le be le šetše le le gare ga lewatle le akgaakgwa ke mafula, le bušetšwa nthago ke phefo.


text:
Banna ba felo fao ge ba mmona, ba roma batho, ba ya mathokong ka moka a naga yeo, ba tliša bohle ba ba nago le mahloko, ba tla go Jesu.


text:
Gobane Modimo o laile a re: Godiša tatago le mmago; a buša a re: E a rogago tatagwe le mmagwe o tlo hwa lehu.


text:
Lena la tla la re: E a botšago tatagwe le mmagwe a re: Tše ke bego ke swanetše go le hola ka tšona ke di dirile sedimo, -- le re a ka lesa go godiša tatagwe le mmagwe.


text:
Barutiwa ba gagwe ba tla ba re: A o tseba gore bafarisei, ge ba ekwa se o se boletšego, ba kgopilwe?


text:
Jesu a fetola a re: Dibjalo ka moka tše di sa kago tša bjalwa ke Tate wa legodimong, di tlo tomolwa.


text:
Ba leseng. Ke difofu dihlahladifofu; gomme ge sefofu se hlahla sefofu, di tlo wela moleteng ka dipedi.


text:
A ga lešo la lemoga gore tšohle tše di tsenago ka ganong di ya mpeng, mme tša tlo lahlwa ka tsela ya tšona?


text:
Gobane mo pelong ke mo go tšwago dikgopolo tše mpe, le dipolao, le ditlhalo, le maotswa, le bohodu, le bohlatse bja maaka, le maroga.


text:
Gwa tšwelela mosadi wa Mokanana wa mathoko ao, a goeletša a re: Nkgaugele, Morena Morwa-Dafida; ngwanenyana waka o hlakišwa mo gobe ke moya o mobe.


text:
Yena a se mo arabe le ka lentšu le tee. Barutiwa ba gagwe ba tla ba mo rapela ba re: O nke mo hunolle, gobane o re šetše nthago ka lešata!


text:
Mosadi a re: Go bjalo, Morena, gomme dimpjanyana di e di je marathana a waga majelong a beng ba tšona.


text:
Ke mo Jesu a fetotšego a re: Mosadi! Tumelo ya gago ke e kgolo; o nke direlwe tše o di ratilego. Gomme ngwananyana wa gagwe a fola go tloga ka yona nako yeo.


text:
Mašaba a mantši a batho a tla go yena; ba tla ba na le dihlotša, le difofu, le dimuma, le digole, le ba bangwe ba bantši; ba ba bea fase maotong a gagwe, yena a ba fodiša.


text:
Mašaba a tlabega ge e bona dimuma di bolela, digole di fodile, dihlotša di sepela, difofu di bona; mme ba reta Modimo wa Isiraele.


text:
Jesu a bitša barutiwa ba gagwe a re: Batho ba ke ba kwela bohloko gobane e šetše e le matšatši a mararo, ba ehlwa le nna ba se na se ba se llego. Gomme ga ke rate go ba laela ba sa na le tlala, ba se tlo lapa tseleng.


text:
Barutiwa ba gagwe ba fetola ba re: Magobe a go ka horiša lešaba le lekaakaa re tlo a bona kae mona lešokeng?


text:
A ba botšiša a re: Le na le dinkgwa tše kae? Bona ba re: Ke tše di šupago, le dihlapi tše di sego nene.


text:
A tšea dinkgwa tšeo tše šupago, le dihlapi tšeo, a leboga, a ngwatha a nea barutiwa, barutiwa ba nea mašaba.


text:
Gwa tla bafarisei le basadutsei ba mo leka; ba mo kgopela ba re a ba bontšhe mohlolo o tšwago legodimong.


text:
E sa le bosasa le re: Lehono e tlo duma, gobane legodimo le hubetše, le gona go ne maru. -- Lena baikaketši, ponalo ya legodimo le tseba go e hlaologanya, mme mahlola a mabaka le reng le sa a kgone?


text:
Moloko o mobe wo wa bahladi o tsoma mohlolo, mme o ka se ke wa fiwa mohlolo o mongwe, ge e se wola wa Jona moporofeta. -- O realo mme a ba tlogela a sepela.


text:
Jesu, ka go tseba tša mo dipelong tša bona, a re: Le eleletšang mo dipelong tša lena? Lena bahlayatumelo! Le re ke ra mphago wo le sa kago la tšwa nawo!


text:
A ga lešo la hlaologanya? A ga le sa gopola dinkgwa tšela tše tlhano tša go lewa ke banna ba dikete tše tlhano, le bokae bja diroto tše šetšego natšo?


text:
Le dinkgwa tšela tše di šupago tša go lewa ke banna ba dikete tše nne, le bokae bja diroto tše le šetšego natšo?


text:
Bjale le reng le sa hlaologanye gore ke be ke sa bolele mefago, ge ke re: Phafogelang komelo ya bafarisei le basadutsei?


text:
Ke mo ba lemogilego gobane o be a sa šupe komelo ya magobe; o be a era thuto ya bafarisei le basadutsei.


text:
Eitše ge Jesu a fihlile mathokong a Kesarea-Filipi, a botšiša barutiwa ba gagwe a re: Batho ge ba bolela Morwamotho ba re ke mang?


text:
Bona ba re: Ba bangwe ba re o Johane Mokolobetši; ba bangwe ba re o Eliya; ba bangwe ba re o Jeremia goba e mongwe wa baporofeta.


text:
Ke mo Jesu a fetotšego a re: O wa lehlogonolo wena Simone Morwa-Jona; gobane ga se nama le madi di go utolletšego seo; ke Tate wa magodimong.


text:
Gomme nna ke go botša ke re: Wena o Petro, o lefsika le ke tlo go aga phuthego yaka godimo ga lona; mme dikgoro tša bodulabahu di ka se ke tša e fenya.


text:
Ke tlo go nea dikgonyu tša mmušo wa magodimo. Tše o tlogo di tlema mo lefaseng di tlo tlengwa le magodimong. Tše o tlogo di hunolla mo lefaseng di tlo hunologa le magodimong.


text:
Mehla yeo ke ye Jesu a thomilego ka yona go šupetša barutiwa ba gagwe, ge sa gagwe e le go ya Jerusalema le go tlaišwa ka tše ntši ke ba bagolo le baperisita ba bagolo le bamangwalo, le go tsoga ka letšatši la boraro.


text:
Petro a mmiletša thoko, a thoma go mo phegelela a re: Morena! A nke o lotege, tšeo di se ke tša go diregela.


text:
Jesu a mo fularela a re: Tloga fa pele ga ka, wena lenaba; o a nkgopiša, gobane ga o eletše tša Modimo, o eleletša tša batho.


text:
Bjale Jesu a bolela le barutiwa ba gagwe a re: Ge motho a rata go ntšhala morago, a ikgafe, a rwale sefapano sa gagwe, mme a ntatele.


text:
E a ratago go phološa bophelo bja gagwe, o tlo bo lahla; mme e a lahlago bophelo bja gagwe ka baka la ka, o tlo bo hwetša.


text:
Gobane motho go tlo mo holang ge a ka rua lefase ka moka mme a senyegelwa moya wa gagwe? Goba motho a ka ntšhang sa go rekolla moya wa gagwe?


text:
Gobane Morwamotho o tlo tla ka letago la Tatagwe a na le barongwa ba gagwe, ke mo a tlo go putsa mang lemang a mo nea se se lebanego mediro ya gagwe.


text:
Ruri ke a le botša mo go ba ba emego fa go na le ba ba tlo go bona Morwamotho a etla a le mmušong wa gagwe, bona ba sešo ba kwa lehu.


text:
Ge go fetile matšatši a selelago, Jesu a tloga a na le Petro, le Jakobo, le Johane monnagwe; mme ba ya thabeng e telele ba nnoši.


text:
A fetoga lebopo ba mo lebeletše, sefahlogo sa gagwe sa phadima bjalo ka letšatši, diaparo tša gagwe tša šweufala wa seetša.


text:
Petro a bolela a re: Morena ke mo go botse ge re le fa; ge o rata re ka hloma mekutwana e meraro fa, o mongwe e be wa gago, o mongwe e be wa Moše, o mongwe e be wa Eliya.


text:
A re a sa bolela, gwa tla leru le le editšego la ba apeša ka moriti; ba kwa lentšu le etšwa lerung, le re; yo ke yena Morwamoratwa wa ka, yo ke kgahlwago ke yena; le mo kwe.


text:
Ge ba fologa thabeng, Jesu a ba laela a re: Le se ke la botša motho pono ye, Morwamotho a be a tsoge bahung.


text:
Barutiwa ba gagwe ba mmotšiša ba re: Bamangwalo ba rang ge ba re: Go swanetše go thoma go tla Eliya?


text:
Gomme ke a le botša: Eliya o be a tlile, mme ga ba ka ba mo tseba. Ba mo dirile ka mo ba ratilego. Le Morwamotho ba tlo mo dira ka mokgwa woo; ba tlo mo tlaiša.


text:
A re: Morena, gaugela morwa wa ka. O na le bogafa bja ngwedi, mme o tlaišega o mobe; gobane ke gantši a wela mollong; ke gantši a wela le meetseng.


text:
Jesu a fetola a re: Aowii! Moloko o sa dumelego, o sa tsebalegego! Ke tlo ba le lena go le gokae? Ke tlo le kgotlelela go le gokae? Mo tlišeng fa go nna.


text:
Barutiwa ba tla go Jesu ba bolela le yena thopeng, ba re: Ke ka baka lang ge rena re paletšwe go o leleka?


text:
Jesu a re: Le šitišitšwe ke go hlaela tumelo; gobane ke le botša therešo ge ke re: Ge le ka ba le tumelo e kakago thorwane ya lehloko, le ka bolela le thaba ye la re: Tloga mo, o ye kua; ya tlo tloga ya ya. Go ka se ke gwa ba le se se le palelago.


text:
Ge ba sepela le naga ya Galilea, Jesu a bolela le bona a re: Morwamotho o tlo gafelwa diatleng tša batho.


text:
Ge ba tsena Kaperenaume, ba lekgetho la phuthego ba tla go Petro ba re: A moruti wa lena ga a ntšhe lekgetho?


text:
Petro a re: O a ntšha. Ya re ge a tsena ngwakong, Jesu a mo rakapele a re: Simone, go bjang ge o bona; dikgoši tša lefase di tšea lekgetho le dibego go bomang? A di tšhediša bakgomana goba batho ba bangwe?


text:
Fela, re se ba kgopiše. Yaa lewatleng, o lahlele kgwega o sware hlapi ye e tlo go rotoga pele. E tlo re ge o e ahlamološa molomo, o tlo hwetša e hupile tšhelete ya lekgetho. Tšea yona, o ba fe, e be go ntšhetša nna le wena.


text:
A re: Ruri, ke a le botša, ge le sa fetoge la ba bjalo ka bana, le ka se ke la tsena mmušong wa legodimo.


text:
Gomme, e a kgopišago e mongwe wa ba banyenyane ba, go ka ba kaone lwala la go šila ge le ka tlemelwa molaleng wa gagwe, mme a tekesetšwa bodibeng bja lewatle.


text:
Joo lefase joo! Molato ke dikgopišo. Gobane tšona dikgopišo go tla di tlo tla; fela, yo madimabe ke motho eo di tlago ka yena.


text:
Ge o kgopišwa ke atla sa gago, goba lenao la gago, di ripe o di lahle kgole; gobane go kaone ge o tsena bophelong o le segole goba o le tsogwane, wa se lahlelwe kwa mollong o sa timego neng le neng o nne atla tše pedi le nao tše pedi.


text:
Le gona ge o kgopišwa ke ihlo la gago, le gonye o le lahle kgole. Go kaone ge o tsena bophelong o le moihlwe, wa se lahlelwe moleteng wa mollo nne mahlo a mabedi.


text:
Le bone gore le se nyatše e mongwe wa ba banyenyane ba; ka gobane nna ke a le botša, barongwa ba bona kwa legodimong ba hlwa ba bona sefahlogo sa Tate wa magodimong.


text:
Le reng ge motho a na le dinku tše lekgolo, mme gwa timela e tee ya tšona, a a ka se tlogele tše masome a senyane le metšo e senyane dithabeng, a ya go tsoma yeo e timetšego?


text:
Gomme ge a ka e hwetša, ruri ke a le botša, o tlo e thabela gagolo wa go fetiša go thabela tšeo tše masome a senyane a metšo e senyane, tše di sa timelago.


text:
Ge a ka gana go go kwa, yaa go yena o na le yo mongwe le ge e le ba babedi, gore ditaba di dule di na le hlatse tše pedi le ge e le tše tharo.


text:
Ge a ka gana go kwa bonabao, gona o botše phuthego. Ge a kagana go kwa yona phuthego, gona o mo seme wantle le mohlanogi.


text:
Ruri, ke a le botša, tšohle tše le tlo go di tlema mono lefaseng, di tlo tlengwa le kwa magodimong le tše le tlo go di hunolla lefaseng, di tlo hunollwa le kwa legodimong.


text:
Le gona ke le botša ke re: Ge ba babedi ba lena mono lefaseng ba ka kwana tabeng e fe le e fe ye ba ratago go e kgopela, ba tlo fiwa ke Tate wa magodimong.


text:
Gobane mo ba babedi le ge e le ba bararo ba kago phuthega ka leina la ka, nna ke tlo ba gare ga bona.


text:
Ke mo Petro a batametšego a re: Morena, ngwanešo ge a ntshenyetša, ke tlo mo lebalela gakae? A nka mo lebalela gašupa?


text:
Ka gobane mmušo wa magodimo o swana le motho wa kgoši, ge a nyako balelana metšhokga le bahlanka ba gagwe.


text:
Bjale ge a hloka tša go lefa ka tšona, morena wa gagwe a laela a re go rikišwe ka yena, le ka mosadi wa gagwe, le bana, le thoto ya gagwe ka moka: a lefe ka mokgwa woo.


text:
Mohlanka eo a ikušetša fase a lotšha a re: Morena, a nke o se mphelele pelo; ke tlo go lefela tšohle.


text:
Ya re ge mohlanka eo a etšwa moo, a hwetša e mongwe wa bahlanka ka yena, e a bego a na le molato go yena wa mašeleng a lekgolo; a mo swara a mo tlima, a re: Ntefele molato wa ka!


text:
Mohlanka eo ka yena a ikušetša fase, a mo rapela a re: A nke o se mphelele pelo; ke tlo go lefela tšohle.


text:
Bahlanka ka yena ba bona tše di diregilego, ba nyama dipelo gagolo; ba tla ba anegela morena wa bona tšohle tše di diregilego.


text:
Morena wa gagwe a mmitša, a bolela nae a re: O mohlanka e mobe. Nka ke go lebaletše molato wola ka moka, ka gobane o nthapela.


text:
Morena wa gagwe a tuka bogale, a mo gafela bahlokofatši go be go tle a lefe molato wa gagwe ka moka.


text:
Le Tate wa magodimong o tlo le dira ka mokgwa woo ge le sa lebalele, ge motho a sa lebalele ngwanabo ditšhito tša gagwe ka pelo.


text:
Eitše ge Jesu a feditše dipolelo tšeo, a tloga Galilea, a tla dinageng tša Judea mošola wa Jorodane.


text:
Le bafarisei ba tla go yena; bona ba mo leka ba re: A monna o dumeletšwe go hlala mosadi wa gagwe ge a na le taba ye a e bonago?


text:
Jesu a fetola a re: A ga la ka la bala gore, E a ba dirilego mathomong, o ba dirile monna le mosadi?


text:
A re: Ka baka leo monna o tlo tlogela tatagwe le mmagwe a gomarela mosadi wa gagwe; mme ba babedi bao a re ba tlo ba nama e tee.


text:
Ke gonagee, e ka se hlwe e eba ba babedi, ba tlo ba nama e tee. Bjale, se Modimo a se tlemagantšego, motho a se ke a se aroganya.


text:
Jesu a fetola a re: Moshe ge a le dumelela go hlala basadi, o dirišitšwe ke bothata bja dipelo tša lena. Fela, go tloga mathomong go be go se bjalo.


text:
Ge e le nna ke le botša ke re: Motho e a hlalago mosadi wa gagwe, ge e se ka baka la bootswa, mme a tšea e mongwe, o dira bootswa; le e a tšeago mohlalwa o dira bootswa.


text:
Barutiwa ba gagwe ba re: Ge taba ya monna le mosadi e dutše bjalo, gona go kaone ge motho a sa tšee.


text:
Go na le dikgope tše di tswetšwego e le dikgope; le gona go na le dikgope tše di dirilwego dikgope ke batho; le tše dingwe di gona tše di itirilego dikgope ka baka la mmušo wa magodimo. -- E a kgonago go kwešeša a a kwešeše.


text:
Jesu a re: Lesang bana bao; le se ke la ba thibela ge ba tla go nna, gobane mmušo wa magodimo ke wa ba ba bjalo.


text:
Ba bona motho e mongwe a etla go yena; a re: Moruti yo botse! Se se botse se nkago se dira ke eng, gore ke be le bophelo bjo bo sa felego?


text:
Jesu a re: O reng o ntira yo botse. Yo botse ke yena o tee fela. Fela, ge o rata go tsena bophelong, dira tše molao o di bolelago.


text:
Monna yoo a re: Ke di fe? Jesu a re: Ke melao ye e rego: o se ke wa bolaya; o se ke wa otswa; o se ke wa utswa; o se ke wa bolela bohlatse bja maaka.


text:
Jesu a re: Ge o rata go ba yobolo ka tlalo, gona yaa o rekiše tše o nago natšo, o di abele bahloki, mme o tle o ntatele.


text:
Jesu a bolela le barutiwa ba gagwe a re: Ruri, ke a le botša, go tsena mmušong wa magodimo go thatafalela mohumi.


text:
Le gona ke a le botša, mohumi go tsena mmušong wa magodimo, go kaone ge kgomo e re e tsena ka lešobana la tšhwana.


text:
Jesu a re: Ruri, ke a le botša, mohla go tlogo mpshafala tšohle, mohla Morwamotho a tlogo dula sedulong sa letago la gagwe, lena ba le ntatetšego le tlo dula ditulong tše lesome le metšo e mebedi, la ahlolela meloko e lesome le metšo e mebedi ya Isiraele.


text:
Mang le mang a tlogetšego lapa labo, goba bana babo, goba dikgaetšedi, goba tatagwe le mmagwe, goba bana, goba mašemo e le ka baka la leina la ka, o tlo hwetša tše di fetišago tšeo kgolekgole, le bjona bophelo bjo bo sa felego e tlo ba kabelo ya gagwe.


text:
Mmušo wa magodimo o swana le motho e lego mong wa ngwako, e a tšwilego e sa le bosasa go yo thwalela tšhemo ya gagwe badiri.


text:
A bolela le bona a re: Le lena yang tšhemong ya ka; ke tlo le nea se se swanetšego. -- Le bona ba ya.


text:
Ge a etšwa ka nako ya lesome le motšo o tee, a bona ba bangwe ba eme ba se na modiro; a bolela le bona a re: Le reng le ehlwa le eme fela letšatši ka moka?


text:
Ba fetola ba re: Ke ka gobane ga ra thwalwa ke motho. Yena a re: Le lena yang tšhemong ya ka; le tlo tšea se se le swanetšego.


text:
E šetše e le mantšiboa, mong wa tšhemo a botša molaki wa gagwe a re: Bitša badiri, o ba nee moputso wa bona; o thome ka ba morago, o fetše ka ba pele.


text:
Bao ba morago ba dirile nako e tee fela, mme o ba lekantše le rena ba re rwelego boima bja letšatši ka moka le go fiša ga lona.


text:
Mong wa ngwako a fetola a bolela le e mongwe wa bona a re: Wena mogweraka! Ga ke go pate. A ga wa ka wa kwana le nna ka šeleng?


text:
Tšea se e lego sa gago o sepele; ge e le nna, yo wa morago ke rata go mo nea se se lekanago le sa gago.


text:
Afa ga go a ntshwanela ge ka tše e lego tša ka ke dira ka mo ke ratago? O nkgatholela mahlo ka gobane ke le yo botho?


text:
Go tlo ba bjalo: Ba morago e tlo ba ba pele; mme ba pele e tlo ba ba morago. Gobane ba ba biditšwego ke ba bantši; fela ba ba kgethilwego ga ba nene.


text:
Mohla a le tseleng a rotogela Jerusalema, a bitša barutiwa ba gagwe ba lesome le metšo e mebedi, a ya thoko mo go sego batho, a bolela le bona a re:


text:
Bjale re rotogela Jerusalema; mme Morwamotho o tlo gafelwa baperisita ba bagolo le bamangwalo, mme ba tlo mo ahlolela polao.


text:
Ba tlo mo gafela diatleng tša bantle, gore a kwerwe, a otliwe, a bapolwe sefapanong; fela, ka tšatši la boraro o tlo tsoga.


text:
Ka lebaka leo go kile gwa tla mmago barwa ba Tsebedeo, a na le barwa ba gagwe, a mo khunamela a na le se a ratago go se kgopela.


text:
Jesu a re: O ratang? Yena a re: A nke o re barwa ba ka ba babedi ba mmušong wa gago e mongwe a dule ka go le letona la gago, e mongwe a dule go la ntšogošo.


text:
Jesu a fetola a re: Ga le tsebe se le se kgopelago. A le ka kgona go nwa senwelo se ke yago go se nwa, le ge e ka ba go kolobetšwa ka kolobetšo ye ke kolobetšwago ka yona? Bona ba re: Re ka kgona.


text:
Jesu a re: Senwelo sa ka le tlo se nwa; le kolobetšo ye ke kolobetšwago ka yona, le tlo kolobetšwa ka yona; ge e le go dula ka mo letsogong la ka le letona le go la ntsogošo, ga se mo motho a kago newa ke nna; go tlo newa bao ba go lokišeditšwego ke Tate.


text:
Jesu a ba bitša bohle a re: Le a tseba; marena a ditšhaba sa bona ke go buša, mme sa ba bagolo ke go dira batho ka maatla.


text:
A etše Morwamotho e a sa kago a tlela go direlwa, a tlile go direla, le go neela bophelo bja gagwe gore e be topollo ya ba bantši.


text:
Ba bona batho ba babedi ba difofu ba dutše hleng ga tsela. Bona bao ge ba ekwa gore ke Jesu e a fetago, ba goeletša ba re: Re gaogele, Morena Morwa wa Dafida!


text:
Lešaba la ba kgalema la re ba homole; bona gomme ya ba gona ba hlabošago mantšu ba re: Re gaogele, Morena Morwa wa Dafida!


text:
Eitše ge ba batametše Jerusalema, ba fihlile Bethefage thabeng ya mehlware, Jesu a roma barutiwa ba babedi a re:


text:
Yang motsaneng wo le lebanego nawo; le tlo tloga le hwetša pokolo e kgokilwego, e na le pokolwana. Le di tliše fa go nna.


text:
Gomme ge motho a ka bolela le lena, le tlo re: Morena o a di hloka. Gona o tlo akgofa a di lesa tša tla fa.


text:
Botšang morwedi wa Tsione, le re: Kgoši ya gago še, e tla go wena e le yo bonolo; mme e nametše pokolo, namane ya pokolopeleša.


text:
Lešaba le lentši la batho ba ala dikobo tša bona tseleng, ba bangwe ba rema mahlare dihlareng, ba a ala tseleng.


text:
Mme mašaba a a etilego pele, le a a latelago, a goa a re: Hosiana Morwa wa Dafida! Go retwe e a tlago ka leina la Morena. Hosiana magodimodimong!


text:
Bjale Jesu a ya Ntlongkgethwa ya Modimo, a leleka bohle ba ba bego ba bapatša le ba ba bego ba reka moo Ntlongkgethwa, a uša dithalana tša bao ba bego ba rekanya ditšhelete, a uša le ditulo tša babapatši ba maeba.


text:
A bolela le bona a re: Go ngwadilwe gwa thwe: Ngwako wa ka o tlo bitšwa Ngwako wa thapelo; mme lena, le o dirile legolo la bahlakodi.


text:
Ge baperisita ba bagolo le bamangwalo ba bona matete ao a a dirago, ba bona le bana ba bego ba goeletša moo Ntlongkgethwa ba re: Hosiana Morwa wa Dafida, ba hlonama ka kudu.


text:
Ba botšiša Jesu ba re: Tše ba di bolelago a o a di kwa? Yena a fetola a re: Ee! A ga lešo la bala mo go rego: O itheetše theto ka melomo ya bana ba masea?


text:
A bona sehlare sa mogo se eme se nnoši hleng ga tsela. A ya go sona, a hwetša se se na selo ge e se matlakala. A bolela le sona a re: O ka se hlwe o enywa selo neng le neng. -- Mogo woo wa napa wa oma e sa le semeetseng.


text:
Jesu a fetola a re: Ruri, ke a le botša, ge le ka ba le tumelo le sa belaele, le ka se ke la dira tše tša mogo fela; le tlo ba la laela le thaba ye la re: Tloga fa, o ikwetše lewatleng; gwa tlo direga ka mokgwa woo.


text:
Ya re a fihlile Ntlongkgethwa, mme a ruta, gwa tla baperisita ba bagolo le bagolo ba setšhaba, ba re: Tše o di dirago o di dira ka maatla a fe? Ke mang a go filego maatla a?


text:
Jesu a fetola a re: Le nna ke tlo le botšiša taba e tee, ye e tlogo re ge le mpotša yona, le nna ka le botša gore ke maatla mang a ke dirago ka ona.


text:
Bona ba eleletša dipelong tša bona ba re: Ge re ka re e be e etšwa legodimong, o tlo re: Ge le sa ka la mo dumela le be le reng? Ge re ka re: E be e etšwa bathong, re boifa setšhaba; gobane ka moka ba re Johane ke moporofeta.


text:
Ba fetola ba re: Ga re tsebe. Ke mo le yena a itšego: Gona le nna ga ke le botše gore ke maatla mang a ke dirago ka ona.


text:
Bjale le reng ka taba ye? Motho e mongwe o be a na le barwa ba babedi. A ya go wa pele a re: Morwa wa ka! Sepela o yo dira tšhemong ya ka lehono.


text:
Bjale go ba babedi bao ke o fe e a dirilego thato ya tatagwe? Ba fetola ba re: Ke wa pele. Jesu a re: Ruri, ke a le botša, ba lekgetho le diotswa ba le šia ba tsena mmušong wa Modimo.


text:
Gobane Johane o be a tlile go lena ka tsela ya toko, mme ga la ka la mo dumela; a dumelwa ke ba lekgetho le diotswa. Le ka morago, mola le šetše le di bone, ga la ka la itshola la mo dumela.


text:
Kwang seswantšho se sengwe. Go be go le motho, mong wa ngwako e a bego a lemile tšhemo ya merara; a e agelela ka legora, a e batela lebato, a e hlomela sethala; a tsebo e gafela balemi, yena a swara leeto.


text:
Balemi ba swara bahlanka bao; e mongwe ba mo itia; e mongwe ba mmolaya; e mongwe ba mo thuma ka maswika.


text:
A buša a roma bahlanka ba bangwe, ba ba fetišago bala ba pele ka bontši. Le bona ba dirwa ka mokgwa woo.


text:
Balemi ge ba bona yena morwa, ba lakana bare: Yo ke yena moji wa bohwa; eriyeng re mmolaye, bohwa bja gagwe bo lewe ke rena.


text:
Bona ba re: Ba babe bao o tlo ba bolaya mo gobe, tšhemo a e gafela ba šele ba go tlo mo neela dienywa mabakeng a tšona.


text:
Jesu a re: A ga le ešo la bala mangwalong mo go rego: Leswika le baagi ba le nyaditšego le bile la motheo wa sekhutlo? Tše bjalo ge di direga di tšwa go Morena; re bona e le matete.


text:
Ke gona ke le botšago ke re: Le tlo amogiwa mmušo wa Modimo; mme o tlo fiwa setšhaba se se tlogo tšweletša dienywa tša sona.


text:
Bjale baperisita ba bagolo le bafarisei ge ba kwele diswantšho tšeo tša gagwe, ba lemoga ge a boletše bona.


text:
Fela, le ge ba ratile go mo swara, ba upša ba boifa mašaba a batho, ka gobane ona a be a mo dira moporofeta.


text:
A buša a roma bahlanka ba bangwe, a re: Botšang balalediwa le re: Tsebang, dijo tša ka ke di lokišitše; dipholo tša ka le tše di nontšhitšwego tša ka di hlabilwe, go lokile tšohle; tlang monyanyeng wa lenyalo.


text:
Bjale ya bolela le bahlanka ba yona ya re: Monyanya wona o lokišitšwe; fela, balalediwa e be e se ba o swanelago.


text:
Mme bahlanka ba ya ditseleng, ba phutha ba ba ba hwetšago, ba babe le ba botse, ntlo ya monyanya ya tlala batho ba dutšego.


text:
Ya mmotšiša ya re: Mogweraka, o tsene bjang mono o sa apara seaparo sa monyanya? Motho yoo a homola.


text:
Kgoši ya botša bahlanka ya re: Mo tlemeng maoto le matsogo le mo ntšhetše leswiswing la kua ntlentle, mo go tlogo ba le dillo le ditsikitlano tša meno.


text:
Ba roma barutiwa ba bona, ba ya ba na le bahlanka ba Herode, ba tla ba re: Moruti, re tseba ge o le wa go rereša; mme o ruta tsela ya Modimo ka therešo; ga o hlaole, gobane ga o bebe motho selo.


text:
Bjale nke o re botše: Wena o reng? A go re loketše go ntšhetša Kesara motšhelo, goba ga go a re lokela?


text:
Bona ba re: Ke tša Kesara. Yena a re: Gona ntšhetšang Kesara tše e lego tša Kesara; Modimo le mo ntšhetše tše e lego tša Modimo.


text:
Moruti! Moše o itše, ge motho a ehwa a se na bana, monnagwe a tšee mosadi wa gagwe, a tsošetše mogolwane peu.


text:
Bjale mo go rena go be go na le banna ba šupago e le bana ba motho o tee. Wa pele a tšea mosadi, a hwa a se na ngwana; mosadi a šala a ba wa monnagwe.


text:
Mohla bahu ba tsogago, ba ka se ke ba nyala, ba ka se ke ba nyadiša. Ba tlo ba bjalo ka barongwa ba Modimo ba legodimong.


text:
Ke nna Modimo wa Aborahama le Isaka le Jakobo. Modimo gomme ga se Modimo wa bahu, ke Modimo wa ba ba phelago.


text:
Jesu a fetola a re: Še, Morena Modimo wa gago o mo rate ka pelo ya gago ka moka, le ka moya wa gago ka moka, le ka tlhaologanyo ya gago ka moka.


text:
Morena o boditše mong wa ka a re: Dula ka letsogong la ka le letona, ke be ke dire manaba a gago bogato bja nao tša gago.


text:
Le o tee a se kgone go mo fetola le ka lentšu le tee. Gomme go tloga mohla woo gwa se be le e a kago tlema pelo a fetolana le yena.


text:
Ke gona kwang tšohle tše ba le botšago tšona, le ye ka tšona; fela, le se ke la ba etša medirong ya bona; gobane ba a bolela, mme ga ba dire.


text:
Ba tlema merwalo e boima e robago, mme ba e rweša batho magetleng, mola bona ba sa rate go e kgwatha le ka monwana o tee.


text:
Mediro ya bona ka moka ba e direla go bonwa ke batho; ba kgantšha mangwalwana a dithapelo le matobolo a dikobo tša bona.


text:
Lena le se ke la dumela leo la Rabi, gobane wa lena Moruti ke o tee, ke Kriste; mme lena ka moka le bana ba o tee.


text:
Le ba madimabe lena bamangwalo le bafarisei, lena baikaketši, ka gobane mmušo wa magodimo le o kgonyela batho, ka gobane lena ga le tsene, mme le šiteletša ba ba rego re a tsena.


text:
Le ba madimabe lena bamangwalo le bafarisei, lena baikaketši, ka gobane le ja malapa a bahlologadi, le ba fora ka thapelo tše telele; molato wa lena kahlolong e tlo ba o mogolo ka tšona tšeo.


text:
Le ba madimabe lena bamangwalo le bafarisei, lena baikaketši, ka gobane le putlaputla le lewatle le dinaga le nyaka mobaweno; mme ge le mo hweditše le mo dira ngwana wa lefsifsi e a le fetago gabedi ka bobe.


text:
Le ba madimabe lena basepediši le lego difofu ba le rego: Ge motho a ena ka Ntlokgethwa ga se molato; la re molato ke ge a ena ka gauta ya yona.


text:
Lena ditlaela le difofu! Se segolo ke eng? A ke gauta yeo, goba ke Ntlokgethwa ye gauta yeo e bago e kgethwa ka yona?


text:
Lena ditlaela le difofu! Se segolo ke eng? A ke sedimo seo, goba ke aletare ye sedimo seo e bago se sekgethwa ka yona!


text:
Le ba madimabe lena bamangwalo le bafarisei, lena baikaketši, gobane le ntšha salesome go leroto le go lenonya le go lehloko, le sa šetše tše di kgolo molaong, e lego toko kahlolong le kgaogelo le potego. Go swanetše ge go dirwa tseno, mme le tsela di se leswe.


text:
Le ba madimabe lena bamangwalo le bafarisei, lena baikaketši, ka gobane sego le mogopo le di hlatswa ka ntle, mola ka gare di tletše bohodu le bojato.


text:
Wena mofarisei wa sefofu! Thoma ka go hlatswa sego le mogopo ka gare; ke mo di tlogo hlatswega le ka ntle.


text:
Le ba madimabe lena bamangwalo le bafarisei, lena baikaketši, ka gobane le swana le mabitla a a takilwego ka phepa, a a bogegago ka ntle, mola ka gare a tletše marapo a bahu le makgapha fela.


text:
Le lena le bjalo; ge batho ba le bona ba re le baloki, mola ka teng le tletše boikaketši le bokgopo.


text:
Le ba madimabe lena bamangwalo le bafarisei, lena baikaketši, ka gobane le agelela mabitla a baporofeta, le thakga mabitla a baloki;


text:
gomme le re: Ge e ka be e le rena mehleng yela ya botatawešo, re ka be re sa ka ra kwana le bona ge ba tšholla madi a baporofeta.


text:
Hee lena dinoga, matswinyana a marabe, kahlolo ya go tlo le iša moleteng wa mollo le tlo e phonyokga bjang?


text:
Ke yona taba yeo, ge ke le romela baporofeta le ba bohlale le bamangwalo. Ba bangwe ba bona le tlo ba bolaya la ba bapola sefapanong; ba bangwe le tlo ba otla diphuthegong, la ba hlomara la hlakanya metse.


text:
Ya tlo ba gona go le rolela madi a baloki bohle a a tšhollotšwego lefaseng, a tla go lena go tloga ka madi a Abele moloki go iša mading a Sakaria morwa wa Barakia yo le mmolailego gare go Ntlokgethwa le aletare.


text:
Hee Jerusalema! Hee Jerusalema! Wena o bolayago baporofeta, o thumago ka maswika ba ba romilwego go wena! Ke gakae ke ratile go phuthela bana ba gago boka kgogo, ge e phuthela bana ba yona ka tlase ga diphego tša yona; gomme le ganne.


text:
Gobane ke a le botša go tloga bjalo le ka se hlwe le mpona go fihla ge le tlo re: Go retwe e a tlago ka leina la Morena.


text:
Ge Jesu a etšwa Ntlongkgethwa, a sa tloga moo, barutiwa ba gagwe ba tla go yena, ba mo šupetša meago ya Ntlokgethwa.


text:
Jesu a fetola a re: A ga le di bone dilo tše ka moka? Ruri, ke a le botša felo fa ga go leswika le le tlo go leswa le le godimo ga le lengwe le sa šuthišwa.


text:
Ya re ge a dutše thabeng ya mehlware, barutiwa ba gagwe ba bolela le yena thopeng, ba re: O ke o re botše; tšeo di tlo direga neng? O re botše le mahlola a re tlogo bona ka ona, ge go fihla maboo a gago le bofelo bja mabaka ano.


text:
Mohla le kwago dintwa le mekgoši ya dintwa, le bone gore le se tšhoge. Tše bjalo, di swanetše go ba gona; fela, ga se bjona bofelo.


text:
Gobane setšhaba se tlo tsogela setšhaba; mmušo o tlo tsogela mmušo; gomme go tlo ba le ditlala le dinkhu, le ditšhišinyego kua le kua.


text:
Mehleng yeo ba tlo le gafela tlaišong; ba tlo le bolaya; le tlo ba ba go hloiwa ke ditšhaba tšohle ka baka la leina la ka.


text:
Gomme Ebangedi ye ya mmušo wa magodimong e tlo goelelwa lefaseng ka moka gore e be bohlatse mo go ditšhaba tšohle; ya tlo ba gona bofelo bo fihlago.


text:
Ge le tlo bona makgapha a tšhwalalanyo, a a boletšwego ke Daniele moprofeta a eme felo gokgethwa (e a balago a a di phafogele),


text:
Gobane masetlapelo a mohla woo e tlo ba a magolo, a a sešogo a bonwa go tloga mola lefase le thoma go ba gona, a a ka se kego a ba gona le ka mohla o mongwe.


text:
Gomme ge mehla yeo e ka be e sa fokotšwe, go ka be go sa phologe motho. Fela, a tlo fokotšwa ka baka la bakgethwa.


text:
Gobane go tlo tsoga boKriste ba maaka, le baporofeta ba maaka, ba tlo tšweletša mehlolo e megolo le matete, gore, ge go kgonega, ba fore le bona bakgethwa.


text:
Ke gona ge ba ka le botša ba re: Šoola; o kua lešokeng! Le se ke la tšwela gona. Ge ba ka re: Šo, o ka fa phapošing ya ngwako! Le se ke la dumela.


text:
Gobane maboo a Morwamotho a tlo ba bjalo ka legadima ge le hlaga bohlabela la gadimela le kua bodikela.


text:
E tla re ge masetlapelo a mehla yeo a sa tšo fela, ke mo letšatši le tlogo fifala, le kgwedi ya tlo lesa go etša; mme dinaledi di tlo wa legodimong, le maatla a legodimo a tlo šišinyega.


text:
Ke mo legodimong go tlogo bonala sefoka sa Morwamotho; mme merafo yohle ya lefase e tlo hlaboša sello, ge ba bona Morwamotho a etla a le marung a legodimo, a etla ka maatla le ka letago le legolo.


text:
Mme o tlo roma barongwa ba gagwe ka phalafala ya segalo se segolo, ba bokanya bakgethwa ba gagwe, ba tlišwa ba etšwa thoko tšohle tša lefase, le moo go rumago legodimo.


text:
Ithuteng go swantšha ka mogo. Ge thabe ya wona e eba e tala e hloga matlakala, le tsebe gore lehlabula le batametše.


text:
Ge e le letšatši leo, le nako ya tšona, ga go e a di tsebago. Le barongwa ba magodimong, le yena Morwa, ga ba di tsebe. Go tseba Tate a nnoši.


text:
Ba tlo dira tše ba di dirilego mola meetsefula a sešo a tla, ge ba eja, ba enwa, ba nyala, ba nyadiša, gwa ba gwa tla tsatši le Noage a tsenego polokelong ka lona.


text:
Ba be ba sa šetše selo; meetsefula a ba a tla, a ba tšea ka moka. Le maboong a Morwamotho go tlo ba bjalo.


text:
Se le se tsebago sese: Ge mong wa ngwako a ka tseba nako ya bošego yeo lehodu le tlogo tla ka yona, a ka phakgama a se dumele ge ngwako wa gagwe o ka tsenwa.


text:
Bjale ke mang molaki e a botegago yo bohlale, yo mong wa gagwe a mmeilego go laka bahlanka ba gagwe le go ba fa dijo ka lebaka la gona?


text:
Mme mong wa gagwe o tlo mo kgabutla, a mo dira se se loketšego baikaketši, ya tlo ba dillo le ditsikitlano tša meno.


text:
Mohla woo mmušo wa magodimo o tlo swana le dikgarebe tše lesome, tše di tšerego mabone a tšona, tša tšwela go gahlanetša monyadi.


text:
Tša ditlaela tša kgopela tše bohlale tša re: Re topeletšeng makhura a lena, gobane mabone a rena a a tima.


text:
Tše bohlale tša fetola tša re: Aowaa! Re ka tlo hlaelelwa bohle, rena le lena. Go kaone ge le eya go barekiši la ithekela.


text:
Ya re ba sa ile, monyadi a fihla gomme ba ba itokišitšego ba ya le yena monyanyeng; mme mojako wa tswalelwa.


text:
A nea e mongwe dikete tše tlhano; e mongwe a mo nea tše pedi; e mongwe a mo nea se tee; e mongwe le e mongwe a ba lekanyetša maatla a bona; a tsebo wela tsela.


text:
Ge go fetile lebaka le letelele morena wa bahlanka bao a goroga, mme a gopola tšhelete ya gagwe le bona.


text:
Gwa batamela yola wa go fiwa dikete tše tlhano, a tliša le tše dingwe dikete tše tlhano, a re: Morena, o be o nneile dikete tše tlhano; šedi dikete tše dingwe tše tlhano tše ke di ruilego ka tšona.


text:
Mong wa gagwe a re: Agee, mohlanka o botse e a botegago! O mpotegetše ka tše nnyane; tlaa o be molaki wa tše ntši. Tsena thabong ya mong wa gago.


text:
Le yola wa go fiwa tše pedi a batamela a re: Morena, o be o nneile dikete tše pedi; šedi, ke ruile tše dingwe tše pedi ka tšona.


text:
Mong wa gagwe a re: Agee, mohlanka o botse e a botegago; o mpotegetše ka tše nnyane. Tlaa o be molaki wa tše ntši. Tsena thabong ya mong wa gago.


text:
Le yola wa go fiwa sekete se tee a batamela a re: Morena, ke go tsebile ge o le motho e mothata; o buna mo o sa kago wa bjala, mme o kgobela mo o sa kago wa ološa.


text:
Mong wa gagwe a fetola a re: O mohlanka e mobe wa sebodu; a o re o tsebile ge ke buna mo ke sa kago ka bjala? A o re ke kgobela mo ke sa kago ka ološa?


text:
Gona go ka be go swanetše ge o ka be o išitše tšhelete ya ka go baadimi; mme nna ge ke boa, nka be ke e hweditše e tswetše.


text:
Gobane e a nago le tše ntši, o tlo newa wa go humišwa; e a se nago natšo, o tlo amogwa le tše a nago natšo.


text:
Gomme mohlanka yoo e sego wa selo mo kgoromeletšeng leswiswing la kua ntlentle. Gona moo go tlo ba le dillo le ditsikitlano tša meno.


text:
Mohla Morwamotho a tlago ka letago la gagwe a na le Barongwa ba gagwe ka moka, o tlo dula sedulong sa gagwe sa bogoši sa letago,


text:
mme ditšhaba ka moka di tlo phuthelwa pele ga gagwe, mme o tlo ba kgethologanya bjalo ka modiši ge a kgethologanya dinku le dipudi.


text:
Ke mo yena kgoši a tlogo bolela le bao ba ka letsogong la gagwe le letona, a re: Tlang lena bašegofatšwa ba Tate, le tšee kabelo ya lena ya mmušo wo le o lokišeditšwego go tloga go theweng ya legohle.


text:
Gobane ke be ke swerwe ke tlala, la mpha dijo; ke be ke nyorilwe, la mpha ka nwa; ke be ke le moeti, mme la nkamogela.


text:
Ke mo baloki ba tlogo fetola ba re: Morena, re go bone neng o swerwe ke tlala, mme ra go fa dijo, o nyorilwe ra go fa wa nwa?


text:
Ke mo Morena a tlogo fetola a re: Ruri, ke a le botša: Mo le diretšego e mongwe wa bana bešo ba banyenyane ba, le di diretše nna.


text:
Ke mo a tlogo bolela le bao ba ka letsogong la ntsogošo a re: Tlogang fa go nna, lena balahlwa, le ye mollong o sa felego o lokišeditšwego Diabolo le barongwa ba gagwe.


text:
Ke be ke le moeti, la se nkamogele, ke hlobotše la se nkapeše, ke babja, ke le kgolegong la se tle la ntlhola.


text:
Ke mo le bona ba tlogo fetola ba re: Morena, re go bone neng o swerwe ke tlala, o nyorilwe, o le moeti, o hlobotše, o babja, o le kgolegong, mme re se go direle?


text:
Mme yena o tlo fetola a re: Ruri, ke a le botša, mo le sa kago la direla e mongwe wa ba banyenyane ba, le nna ga la ka la ntirela.


text:
Le a tseba, go sa šetše matšatši a mabedi, ke mo go tlago monyanya wa Paseka; gomme Morwamotho o tlo gafelwa go bapolwa sefapanong.


text:
Ka tšatši leo baperisita ba bagolo le bamangwalo le bagolo ba setšhaba ba phuthegela lapeng la moperisita e mogolo, e a bitšwago Kayafa,


text:
Gwa batamela mosadi e mongwe a swere setlolo sa theko e kgolo ka sebjana, a se tšhollela hlogong ya Jesu, ba dutše dijong.


text:
Jesu ka go tseba ge ba realo a re: Mosadi yo le mo nyamišetšang? Tše a ntirilego tšona ke modiro o botse.


text:
Ruri, ke a le botša, mo gohle mo Ebangedi ye e tlo go bolelwa mafaseng ka moka, go tlo bolelwa le se mosadi yo a se drilego, gore a se lebalwe.


text:
Ka lebaka leo e mongwe wa ba lesome le metšo e mebedi, e a bitšwago Judase Isikariote, o ile go baperisita ba bagolo le go bamangwalo.


text:
Ka tšatši la go thoma monyanya wa dinkgwa tše di se nago komelo, barutiwa ba tla go Jesu ba re: O rata ge re go lokišetša kae dijo tša Paseka?


text:
Jesu a re: Yang motseng go mokete, le mmotše le re: Moruti o re: Lebaka la ka le kgauswi; Paseka ke tla e ja ga gago ke na le barutiwa ba ka.


text:
Ge e le Morwamotho, yena sa gagwe ke go tloga ka mo mangwalo a mmolelago; fela, wa madimabe ke motho yoo Morwamotho a ekwago ke yena. Go ka be go le kaone ge motho yoo a ka be a sa tswalwa.


text:
Ge ba eja, Jesu a tšea senkgwa, a leboga, a se ngwathaganya, a se neela barutiwa, a re: Tšeang le je, ke mmele wa ka.


text:
Gomme ke a le botša, go tloga bjale nka se hlwe ke enwa seenywa se sa morara, go fihla mehleng yeo ke tlogo buša ke se nwa le lena mmušong wa Tate.


text:
Ya re ge ba sa ya. Jesu a bolela a re: Lena ka moka bošego bjo le tlo gakanega ka tše ke tlo go di dirwa; gobane go ngwadilwe gwa thwe: Ke tlo otla modiši, mme dinku tša mohlape di tlo gašanywa.


text:
Gwa fetola Petro a re: Le ge bohle ba ka gakanega ka tše o tlogo di dirwa, nna nka se ke ka ba ka gakanega.


text:
Jesu a re: Ruri, ke a go botša, ka bjona bošego bjo, mogogonope o sešo wa lla, o tlo ba o latotše gararo wa re ga o ntsebe.


text:
Petro a re: Le ge nka thwe ke hwe nago, nka se latole ka realo. Le barutiwa ba bangwe bohle ba realo.


text:
Ya ba gona ba fihlago felo go bitšwago Getsemane; Jesu a bolela le barutiwa a re: Dulang mo, ge ke sa ya mola go rapela.


text:
A tloga le Petro le barwa bala ba babedi ba Tsebedeo, a ya le bona, mme a thoma go nyama le go tlalelwa.


text:
A fetela pejana, a wela fase ka sefahlogo, a rapela a re: Tata, ge go kgonega, a senwelo se se fete se ntloge. Fela, e se be ka mo go ratago nna, e be ka mo go ratago wena.


text:
A tla go barutiwa ba gagwe, a ba hwetša ba robetše; a bolela le Petro a re: Ea, ga la ka la kgona go itiša le nna nako e tee fela?


text:
A buša a ya la bobedi, a rapela a re: Tata, ge go sa kgonege ge senwelo se se feta sa ntloga ke sa ka ka se nwa, gona a go dirwe thato ya gago.


text:
A boela go barutiwa ba gagwe, a bolela nabo a re: A le robetše la khutša? Bonang, le kgauswi lebaka la gore Morwamotho a gafelwe matsogong a badiradibe.


text:
A sa realo ke ge go etla Judase, e le e mongwe wa ba lesome le metšo e mebedi a tla a na le lešaba le lentši la ba ba swerego marumo le melamo, ba etšwa go baperisita ba bagolo le go ba bagolo ba setšhaba.


text:
Ba bona e mongwe wa bao ba nago le Jesu, a khwamola tšhoša, a rema mohlanka wa moperisita e mogolo, a mo kgaola tsebe.


text:
Jesu a mo sola a re: Bušetša tšhoša ya gago bodulong bja yona; gobane e a swarago tšhoša, o tlo bolawa ka yona.


text:
A o re nka se kgone go kgopela Tate, a nthomela barongwa ba ba fetišago madira a lesome le metšo e mebedi?


text:
Ke yona nako ye Jesu a boletšego le lešaba leo a re: Le tšwile wa go tšwela mohlakodi ka marumo le melamo, e le go swara nna ke bego ke dutše le lena ka mehla ke ruta Ntlongkgethwa; fela, moo la se ntshware.


text:
Fela, tše ka moka di direga gore go phethege mangwalo. Ya ba gona barutiwa bohle ba mo tlogelago ba tšhaba.


text:
Ba ba swerego Jesu ba mo iša ga Kayafa moperisita e mogolo, mo go bego go phuthegetše bamangwalo le ba bagolo.


text:
Petro a latela a le kgole, a fihla lapeng la moperisita e mogolo, a tsena a dula le bahlanka gore a bone pheletšo.


text:
Baperisita ba bagolo, le ba lekgotla ka moka ba nyaka bohlatse bja maaka bja go bega Jesu gore ba mmolaye.


text:
Fela, ba bo hloka, le ge go tsoga dihlatse tše ntši tša maaka. Gwa ba gwa tsoga dihlatse tše pedi tša maaka,


text:
Moperisita e mogolo a ba a ema a mmotšiša a re: A ga o fetole ge batho ba ba go bea molato woo? Jesu a homola.


text:
Ke mo moperisita e mogolo a mmotšišitšego a re: Ke go eniša ka Modimo a phelago, gore o re botše ge o le Kriste Morwa wa Modimo.


text:
Jesu a fetola a re: O boletše gona; fela, ke a le botša go tloga bjale Morwamotho le tlo mmona a dutše ka letsogong le letona la Yomaatla, a etla ka maru a legodimo.


text:
Ya ba gona moperisita e mogolo a gagolago diaparo tša gagwe, a re: O rogile Modimo. Re sa nyaka dihlatse tšang? Šedi, le mo kwele ge a roga Modimo.


text:
Petro yena o be a dutše ka ntle lapeng. Gwa tla mosetsana a re: Le wena o be o na le Jesu wa Galilea.


text:
Ya re ge a re ke tšwela kgorong, e mongwe a mmona, a botša ba ba bego ba eme moo, a re: Motho yo o be a na le Jesu wa Natsaretha.


text:
Ka moragwanyana ba ba emego fao ba batamela, ba bolela le Petro ba re: Ka kgonthe le wena o wa bona, o ekwa ke mmolelo wa gago.


text:
Bjale Petro a thoma go ithoga le go ena, a re: Motho yoo ga ke mo tsebe. Gwa napa gwa lla mogogonope.


text:
Ke mo Petro a eletšwego tše Jesu a di boletšego mola a re: Mogogonope o tlo ba o sešo wa lla, wena o latotše gararo wa re ga o ntsebe. A tšwela ntle a lla o bohloko.


text:
Ge go esa baperisita ba bagolo ka moka le ba bagolo ba sethšaba ba lakana Jesu, gore ba mo iše polaong.


text:
Judase e a mo ekilego, ge a bona Jesu a tšwilwe, a itshola a bušetša mašeleng ala a masome a mararo go baperisita ba bagolo le go ba bagolo.


text:
Baperisita ba bagolo ba tšea mašeleng ao, ba re: Ga a swanela go ba sedimo, ka gobane ke theko ya madi.


text:
Moo go phethegile se se boletšwego ke moporofeta, ge a re: Ba tšere mašeleng a masome a mararo a theko ya morekwa, yo ba mo rekilego go Baisiraele.


text:
Jesu a ema pele ga mmuši. Mmuši a mmotšiša a re: A ke wena Kgoši ya Bajuda? Jesu a re: O boletše gona.


text:
Bjale mmuši o be a na le motlwae wa gagwe wa go gololela setšhaba mogolegwa ka monyanya; o be a golola yo ba mo ratago.


text:
Bjale ge ba phuthegile, Pilato a ba botšiša a re: Le rata ge nka le gololela ofe? A le rata Baraba? Goba le rata Jesu yo ba rego ke Kriste?


text:
Ya re a dutše moo sedulong sa kahlolo, mogatšagwe a mo romela lentšu a re: O se ke wa ba le taba le moloki yoo, gobane bošego bjo ke kwele bohloko bjo bogolo ke mo lora.


text:
Ke ge baperisita ba bagolo le bamangwalo ba hlohloleditše setšhaba, ba re ba kgopele Baraba, Jesu ba mmolaye.


text:
Mmuši a re: Gomme bokgopo bjo a bo dirilego ke bofe? Bona ba fo tšholla legoa le legolo ba re: A a bapolwe sefapanong!


text:
Pilato ge a bona a sa fenye selo lešata le fela le gola, a tšea meetse a hlapa diatla lešaba ka moka le mmona, a re: Nna ga ke ne molato ka madi a motho yo wa moloki; taba ye ke ya lena.


text:
Bahlabani ba mmuši ba tšea Jesu, ba tsena nae ngwakong wa kahlolo, ba mmokela ba le sephohla ka moka,


text:
Ba loga mphapahlogo wa meetlwa, ba mo rweša hlogong; ba mo swariša lehlaka ka le letona; ba tla ba mo lotšha ba mo kwera, ba re: Re a lotšha, Kgoši ya Bajuda!


text:
Gomme ge ba mo kwerile, ba mo apola kobo yeo ya matsaka, ba mo apeša diaparo tša gagwe; ba tšwa nae gore ba yo mmapola sefapanong.


text:
Ge ba sa tšwa, ba hlakana le monna e mongwe wa Kirene, yo leina la gagwe e lego Simone; ba mo gapeletša a rwalela Jesu sefapano.


text:
Ge ba feditše go mmapola, ba abelana diaparo tša gagwe ka go dira matengwa; ya ba gona go phethega se se boletšwego ke moporofeta ge a re: Ba abelane diaparo tša ka; mme kobo ya ka yona ba e direla matengwa.


text:
Le bahlakodi ba babedi ba be ba bapotšwe mohla woo; e mongwe a ba ka letsogong le letona, e mongwe ka go le letshadi.


text:
Wena mophušola-Ntlokgethwa, wa re ke e aga ka matšatši a mararo, iphološe! Ge o le Morwamodimo, fologa fao sefapanong.


text:
Ba bangwe o ba phološitše; bjale o šitwa go iphološa. Ge e le yena kgoši ya Isiraele, a a fologe bjale moo sefapanong, re kgone re mo dumela.


text:
Ka yona nako ya senyane, Jesu a goeletša ka lentšu le legolo a re: Eli! Eli! Lama sabagthani? Ke go re: Modimo wa ka! Modimo wa ka! O ntlogeletšeng?


text:
E mongwe wa bona a kganyela a tšea motšitla, a o ina mokgopeng wa morara, a o hlomela lehlakeng, a mo noša.


text:
Gomme ba bona sešireletšo sa Ngwakong wa Modimo se gagoga go tloga godimo go iša fase sa tšwa diripa tše pedi; lefase la šišinyega, le mantswe a pharoga.


text:
Ba tšwa mabitleng, ba tla motseng o mokgethwa, ba bonwa ke ba bantši mehleng ya ge Jesu a šetše a tsogile.


text:
Bala ba go hlapetša Jesu ba na le tona ya bona, ge ba bona tšhišinyego ya lefase le tše di diregilego, ba tšhoga gagolo, ba re: Ka kgonthe, yena yo e be e le Morwa wa Modimo.


text:
Le basadi ba bantši ba be ba le gona moo, ba lebeletše ba le kgole, ke bala ba go latela Jesu ba etšwa Galilea, ba ba bego ba mo direla.


text:
E šetše e le mantšiboa, gwa tla monna wa mohumi wa Arimathea; leina la gagwe e be e le Josefa; le yena e be e le morutiwa wa Jesu.


text:
A o bea lebitleng la gagwe le lefsa, le le bego le kgorilwe leswikeng; a kgokološetša leswika le legolo mojako wa lebitla a tloga.


text:
Ka la ka moswana le le hlatlamago la tokišo, baperisita ba bagolo le bafarisei le bamangwalo ba phuthegela go Pilato,


text:
Ba re: Morena, re gopotše tše moaroši yoo a di boletšego a sa phela, a re: Ke tlo tsoga ge go fetile matšatši a mararo.


text:
Ke gona laela gore lebitla le hlapetšwe go be go fihle letšatši la boraro; e se re mohlomongwe barutiwa ba gagwe ba tla ba mo utswa, mme ba botša setšhaba ba re: O tsogile bahung. Ke mo maaka ao a tlogo fetiša a pele.


text:
Sabatha ge e fetile, e sa le ka meso ya letšatši pele la beke, Maria Magdalena le Maria yola e mongwe, ba tla go bona lebitla.


text:
Gwa kwala tšhišinyego e kgolo ya lefase ka ge morongwa wa Morena a theoga legodimong, a tla a phikološa leswika la tloga mojako wa lebitla, mme a dula godimo ga lona.


text:
Morongwa a bolela le basadi bala, a re: Lena le se tšhogeng. Ke tseba gobane le nyaka Jesu yo a bego a bapotšwe sefapanong.


text:
Le tsebo hlaganela le eya le botša barutiwa ba gagwe, le re: O tsogile; mme le tsebe ge a tlo le etapele le eya Galilea. Gona kua le tlo mmona. Šedio, ke le boditše.


text:
Basadi ba tloga moo lebitleng ka lebelo, ka tšhogo le ka thabo e kgolo; ba kganyela ba re ba yo botša barutiwa ba gagwe.


text:
Ge ba sa ya ba gahlana le Jesu; a re: Thabang! Bona ba batamela ba swara maoto a gagwe ba mo lotšha.


text:
Jesu a bolela le bona a re: Se tšhogeng! Sepelang le botše bana bešo le re ba ye Galilea. Gona kua ba tlo mpona.


text:
Ya re ba sa ya, ke ge ba bangwe ba bahlapetši ba fihla motseng, mme ba botša baperisita ba bagolo tše di diregilego tšohle.


text:
Bahlapetši ba tšea ditšhelete, ba dira ka mo ba rutilwego ka gona; mme polelo yeo ya ba morero mo go Bajuda le lehono.


text:
Ke gona yang le dire ditšhaba ka moka barutiwa ka go ba kolobetša leineng la Tate le la Morwa le la Moya o mokgethwa,


text:
le ka go ba ruta go boloka tšohle tše ke le laetšego tšona. Gomme tsebang, ke na le lena ka mehla go fihla bofelong bja lefase.


text:
A bile bjalo ka ge go ngwadilwe ke baporofeta ba itšego: Tseba, ke roma motseta wa ka a go ete pele, gore a go lokišetše tsela.


text:
Johane a tšwelela lešokeng a kolobetša, a goelela kolobetšo ya tshokologo e išago tebalelong ya dibe.


text:
Naga yohle ya Juda, le bohle ba Jerusalema ba tšwelela go yena, ka moka ba kolobetšwa ke yena nokeng ya Jorodane, ba bola dibe tša bona.


text:
Mme yena Johane o be a apere kobo ya boya bja kamela, a itlemile matheka ka lerala, a eja ditšie le dinose tša naga.


text:
A goelela a re: E a mphetago ka maatla o ntšhetše morago, yo ke sa swanelwago ke go inama pele ga gagwe ka hunolla lerala la dieta tša gagwe.


text:
Ya re a sa tšwa meetseng a bona magodimo a ahlama mme Moya o mokgethwa o mo theogela bjalo ka leeba.


text:
Gona moo lešokeng a dula matšatši a masome a mane a lekwa ke Sathane, a le gare ga dibata; barongwa ba mo direla.


text:
Ya re ge a šika le lewatle, a bona Simone le Andrea ngwanabo, ba rea malokwa a bona lewatleng, gobane e be e le barei ba dihlapi.


text:
Ge a fetetše pejana, a hwetša Jakobo morwa wa Tsebedeo, le Johane ngwanabo, ba hunaganya malokwa a bona ba le leselawatleng;


text:
A napa a ba bitša; bona, e sa le semeetseng, ba tlogela tatabo Tsebedeo gona moo leselawatleng a na le bathwalwa, ba tloga le Jesu ba mo šetše nthago.


text:
Batho ba tlabega ka thuto ya gagwe, gobane o be a ba ruta boka e a nago le maatla, e sego bjalo ka bamangwalo.


text:
O na le taba mang le rena. Wena Jesu wa Natsaretha? A o tlile go re fediša? Nna ke a go tseba; o Mokgethwa wa Modimo.


text:
Bohle ba tšhoga, ba botšišana ba re: Ke dilo mang tšeo? Ke thuto e mpsha e maatla. O buša meoya ya ditšhila, gomme e a mo kwa.


text:
E šetše e le mantšiboa, letšatši le diketše, ba tliša balwetši bohle go yena, le ba ba nago le meoya e mebe.


text:
Jesu a fodiša ba bantši ba ba babjago ka malwetši a mehutahuta, a leleka meoya e mebe e mentši, a se dumele ge meoya e mebe e bolela e re e a mo tseba.


text:
Jesu a fetola a re: A re yeng metsaneng e lego fa kgauswi, ke yo ruta le gona, ka gobane ke sona se ke se tletšego.


text:
Gwa tla motho wa lephera, a mo kgopela, a mo khunamela ka matolo, a re: Morena, ge o ka rata, o ka kgona go mphodiša!


text:
A re: O bone gore o se ke wa botša motho. Sepela o yo ipontšha go moperisita, o iše seleboga sa ba ba fodilego se se laetšwego ke Moshe, gore e be bohlatse go bona.


text:
Motho yoo, ge a tloga moo, a tšama a bolela a gaša taba yeo gohle; Jesu a ba a šitwa go tsena motseng a bonwa; a dula ntle lešokeng, batho bona ba tla go yena ba etšwa thoko tšohle.


text:
Ge ba šitwa go batamela ka baka la lešaba la batho, ba rutla hlaka ya ngwako woo, ba phula ba fološa bolao bjoo bo letšego motho yoo wa go repha ditho.


text:
Ke ge Jesu a šetše a ba lemogile moyeng wa gagwe ge ba eleletša tše bjalo; a ba botšiša a re: Le reng le eleletša tšeo dipelong tša lena?


text:
Se se bolelo ke se fe? A ke go botša morephaditho yo wa re: O lebaletšwe dibe tša gago; goba ke go re: Tsoga! Rwala malao a gago o sepele?


text:
Fela, le tlo lemoga gobane Morwamotho o na le maatla a go lebalela dibe mo lefaseng! Ya ba gona a bolelago le yo a rephilego ditho, a re:


text:
Motho yoo a tsoga a rwala malao a gagwe, a tšwa a bonwa ke bohle. Ka moka ba tlabega, ba tumiša Modimo ba re: Tše bjalo ga re ešo ra di bona.


text:
Ya re ge a feta, a bona Lefi morwa wa Alifeo a dutše ngwakong wa lekgetho. A mmitša a re: Ntatele! Lefi a ema a mo latela.


text:
Ya re ge Jesu a dutše dijong ngwakong wa Lefi gwa tla ba lekgetho ba bantši le badiradibe, ba dula dijong le Jesu le barutiwa ba gagwe, ka gobane ba be ba mo latetše e le ba bantši.


text:
Gomme bamangwalo le bafarisei ge ba mmona a eja le ba lekgetho le badiradibe, ba botšiša barutiwa ba gagwe ba re: O jelang le balekgetho le badiradibe? O nwelang le bona?


text:
Jesu ge a di kwa, a fetola a re: Ballangaka ga se ba thabilego, ke balwetši. Ba ke tlilego go ba biletša tshokokogong ga se ba ba lokilego, ke badiradibe.


text:
Barutiwa ba Johane le ba bafarisei e be e le ba go fela ba ikona dijo. Bona bao ba tla ba re: Ke go reng barutiwa ba Johane le ba bafarisei ba ikona dijo, mola barutiwa ba gago ba sa ikone?


text:
Jesu a fetola a re: A bagwera ba monyadi ba ka kgona go ikona ge monyadi a sa na le bona? Mehleng ya ge monyadi a sa na le bona, ba ka se kgone go ikona.


text:
Ga go e a beago setsiba sa lešela le lefsa seaparong se setala; setsiba seo sa go thiba se ka gagola seaparo se setala sa godiša lešoba.


text:
Le gona morara o mofsa ga o photlelwe mo nkgong e onetšego; nkgo yeo e ka palešwa ke morara; morara wa falala, le yona nkgo ya senyega. Morara o mofsa o tšhelwa mo nkgong e mpsha.


text:
Yena a re: A ga lešo la bala tše Dafida a kilego a di dira mohla wola a hloka a swerwe ke tlala, a na le batho ba gagwe?


text:
Ka mo a tsenego Ngwakong wa Modimo, mehleng yela Abyathara e le yena moperisita e mogolo, a ja dinkgwa tša go bewa pele ga Modimo, tše di bego di sa swanela go ka lewa ke motho, ge e se moperisita, a nea le bao a bego a na nabo.


text:
Le gona Jesu a ba botša a re: Letšatši la Sabatha le diretšwe go hola motho; ga se motho e a diretšwego go hola letšatši la Sabatha.


text:
A tsebo botšiša batho bao a re: Se se swanetšego go ka dirwa ka Sabatha a ke botse goba bobe? A ke go phološa bophelo, goba ke go bolaya? Bona ba homola.


text:
Jesu a ba dikološa mahlo a befetšwe, a nyamišitšwe ke bothata bja dipelo tša bona, ya ba gona a bolelago le motho yoo a re: Otlolla seatla sa gago! A se otlolla, sa loka sa fola.


text:
Jesu a tloga moo a na le barutiwa ba gagwe, a ya lewatleng, a latelwa ke bontši bjo bogolo bja ba Galilea, le ba ba tšwago nageng ya Juda.


text:
Le ba Jerusalema, le ba Idumea, le ba mošola wa noka ya Jorodane, le ba mathoko a Tiro le Sidone, bontši bjo bogolo bja ba ba kwelego tše a di dirago, ba tla go yena.


text:
A laela barutiwa ba gagwe a re, ba dule ba mo lokišeditše leselawatle la ge lešaba leo le ka mo pataganya.


text:
Ka gobane o be a fodiša ba bantši ba ba bego ba tlaišega, ba ba ba mo wela godimo gore ba mo kgwathe.


text:
le Andrea, le Filipi, le Baratholomeo, le Mateo, le Tomase, le Jakobo morwa wa Alifeo, le Thadeo, le Simone wa Kana,


text:
Gomme bamangwalo ba ba tlilego ba etšwa Jerusalema, ba re o na le Beletsebulu, ba re o leleka meoya e mebe ka yena mmuši wa yona meoya e mebe.


text:
Ga go e a kgonago go tsena ngwakong wa monna wa mogale a thopa thoto ya gagwe, ge a sa thome ka go tlema mogale yoo, a kgona a thopa tša ngwakong wa gagwe.


text:
Ruri, ke a le botša, bana ba batho ba tlo lebalelwa sebe mang le mang, le yona thogako ge ba rogile Modimo.


text:
A buša a thoma go ruta lewatleng, a phuthegelwa ke lešaba le lentši, a ba a namela leselawatle, a dula mo go lona le le lewatleng, lešaba ka moka le eme lešing la lewatle.


text:
Tše dingwe tša wela lekgwareng mo go se nago mobu o montši; tša akgofa tša mela ka ge mobu o sa iše fase.


text:
Tše dingwe tša wela mobung o botse, tša mela, tša gola, tša bea dienywa; tše dingwe tša tšwa masome a mararo; tše dingwe tša tšwa masome a selelago; tše dingwe tša tšwa lekgolo.


text:
Mohla ba le noši, ba lesome le metšo e mebedi, le ba ba bego ba na le yena, ba mmotšiša seswantšho seo.


text:
A fetola a re: Lena le filwe go tseba dithopa tša mmušo wa Modimo; bao ba ntle, tšohle ba di botšwa ka diswantšho,


text:
gore go bona ba bone, mme ba se lemoge; go kwa ba kwe, mme ba se hlaologanye; gore ba se ke ba sokologa ka ba lebalela.


text:
A iša pele a re: Ge seswantšho se le sa se hlaologanye, tše dingwe diswantšho ka moka le tlo di lemoga bjang?


text:
Ba go bjalelwa tseleng ke bao, e rego ge lentšu le bjalwa go bona, ba re go le kwa, Sathane a nape a tle a ba amoga lentšu le le bjetšwego mo go bona.


text:
Fela, ga ba na medu dipelong tša bona, ke ba lebakanyana fela. Mohla go tsoga dihlokofatšo le tlaišo ka baka la lona lentšu ba tloga ba ngala.


text:
gwa tsena pelaelo tša bophelo bjono, le bofora bja lehumo, le dikganyogo tša dilo tše dingwe, tša bipa lentšu, mme le opafale.


text:
Ge e le bao ba go bjalelwa mobung o botse, ke ba ba kwago lentšu, ba le amogela, ba enywa dienywa, ba tšwa masome a mararo, le masome a selelago, le lekgolo.


text:
A ba ruta a re: A lebone le tlela go ribegetšwa ke seroto, le ge e le go bewa tlase ga sedulo? A ga le tlele go hlomelwa sehlomong?


text:
A ba ruta a re: Setšang se le se kwago. Seelo se le elago ka sona, ke se le tlogo elelwa ka sona; mme lena ba le kwago le tlo ekeletšwa.


text:
O swana le thorwana ye lehloko, ye e rego e sa bjalwa mo mobung, ya ba yona e nnyane go dipeu tšohle lefaseng.


text:
Ya tlo re ge e bjetšwe, e hloge e be e kgolo e fete merogo ka moka, e be le makala a matelele, ao dinonyana tša sebakeng di kgonago go aga moriting wa ona.


text:
Mme yena o be a le lešagong la leselawatle a ithobaletše mosamong. Ba tla ba mo tsoša ba re: Moruti! A ga o re selo ge re lahlega?


text:
Yena a tsoga, a kgalema ledimo, a bolela le lewatle, a re: Homola o re “tuu”! Ledimo la okobala, mme gwa ruthela ruri.


text:
Bona ba swerwe ke tšhogo e kgolo ba botšišana ba re: Bjale motho yo ke mang ge ledimo le lewatle le tšona di mo kwa?


text:
Ge ba sa fologa leselawatle, ba napa ba gahlana le motho e a nago le moya wa ditšhila a etšwa mabitleng,


text:
Yo bodulo bja gagwe bo bego bo le mabitleng. Gomme go be go se motho e a kgonnego go mo tlema, le ge e le ka ditshipi.


text:
Gobane o be a šetše a tlemilwe ka marala le ka ditshipi; mme ditshipi a di konoganya, a kgaola marala go se motho e a kgonago go mo thapiša.


text:
Ke na le taba mang le wena Jesu Morwa wa Modimo yo godimodimo? Ke go phegelela ka Modimo ke re o se ke wa ntlaiša.


text:
Jesu a dumela. Meoya ya ditšhila ya tšwa, ya tsena dikolobeng; mme mohlape ka moka wa iphekemetša ka legaga wa kodumela lewatleng; dikolobe tše e ka bago tše dikete tše pedi tša hwela lewatleng.


text:
Ba fihla go Jesu, ba bona motho yola wa meoya e mebe a dutše, a apere, a bego a na le “madira”; mme ba tšhoga.


text:
Ge Jesu a sa re ke namela leselawatle, motho yola a bego a na le meoya e mebe, a mo kgopela go ka ya le yena.


text:
Jesu a se mo dumelele, a mo laela a re: Boela gae go ba geno, o ba botše tše kgolo tše Morena a go dirilego tšona, ka mo a go gaugetšego.


text:
Motho yoo a tloga a ya le naga ya Dekapoli, a kwalakwatša tše kgolo tše Jesu a mo dirilego tšona; bohle ba tlabega.


text:
Eitše ge Jesu a seletše mošono ka leselawatle, a phuthegelwa ke lešaba le lentši, yena a sa le lešing la lewatle.


text:
Ke ge go fihla e mongwe wa ba bagolo ba phuthego, yo leina la gagwe e lego Jairo; a re go bona Jesu, a wela fase maotong a Jesu.


text:
Gomme go be go na le mosadi e a bego a feditše nywaga e lesome le metšo e mebedi a babja ke bolwetši bja ngope.


text:
O be a tlaišegile ka tše ntši ka dingaka tše ntši, a feditše dilo tša gagwe ka moka ka go alafsa a sa fole, bolwetši bja gagwe bo fela bo befa.


text:
Jesu ge a ekwa ge mo go yena go tšwele maatla, a napa a retologa a le gare ga lešaba, a re: Ke mang a kgwathilego kobo ya ka?


text:
Ke mo mosadi yoo a tšhogilego a roromela, gobane a tseba se a se dirilwego; a tla a mo khunamela a mmotša tšohle a se ute selo.


text:
Jesu a re: Ngwanaka! Tumelo ya gago e go phološitše; sepela o rotše pelo, o fodile bohloko bja gago.


text:
A re a sa bolela, gwa fihla ba ga mogolo wa phuthego, ba re: Morwedi wa gago o hwile. Moruti yoo o sa mo lapišetšang?


text:
A tsena a ba sola a re: Le tlaletšang lešata? Le reng le lla? Ngwanenyana yo ga a ka a hwa; o robetše.


text:
Bona ba mo sega. Yena a ba lelekela ntle bohle, a bitša tatago ngwanenyana le mmagwe, le bao a bego a tlile nabo a tsena nabo moo ngwanenyana a letšego gona.


text:
A sa realo ke ge mosetsanyana a tsoga, a sepela. E be e le wa nywaga e lesome le metšo e mebedi. Batho ba swarwa ke tlalelo e kgolo.


text:
Ge go tlile tšatši la Sabatha, a ruta phuthegong, mme ba ba mo kwelego, e le ba bantši, ba tlabega ba re: Ditaba tše o di tšere kae? Ke bohlale mang bjo a bo filwego? Ke maatla mang a makaakaa a a dirago ka matsogo a gagwe?


text:
A ga se yena mmetli yola morwa wa Maria, ngwanabo Jakobo le Jose le Juda le Simone? Le dikgaetšedi tša gagwe a ga di mo go rena? Ba re: O a re gakiša.


text:
Jesu a bolela le bona a re: Moporofeta ga a ke a nyatšega ge e se motseng wa gabo, le metswalong ya gagwe, le lapeng la gabo.


text:
Gomme felo fao ga a ka a kgona go dira mohlolo, ge e se go fodiša balwetši ba sego nene ka go ba bea diatla.


text:
A bitša ba lesome le metšo e mebedi, a ba roma ka babedi ka babedi, a ba fa maatla a go fenya meoya ya ditšhila.


text:
A ba laela a re ba se ke ba tloga le mefago, ge e se lepara fela; a re ba se ke ba tloga le mekotla le ge e le senkgwa, le ge e le tšhelete dikgwameng.


text:
Mo ba ganago go le amogela le go le kwa, le tloge fao le hlohlore le lerole la dinaong tša lena, gore e be bohlatse go bona. Ruri ke a le botša, motse woo ka tšatši la kahlolo, -- metse ya Sodoma le Gomora e tlo bona tše kaone.


text:
Kgoši Herode ge a kwele ge la Jesu le tumile, a re: Johane Mokolobetši o tsogile bahung; ke tšona di mo kgonišago go dira mehlolo.


text:
Ka gobane Herode o be a romile bahlanka ba swara Johane; a mo tlema a mo iša kgolegong, e le ka baka la Herodia yo a bego a mo tšere e le mosadi wa Filipi ngwanabo.


text:
Ka gobane Herode o be a boifa Johane, a mo tseba ge e le monna wa moloki, e le e mokgethwa. A mo lotola; ditabeng tše ntši a mo kwa, a kgokgona; a upa a kganyoga go mo kwa.


text:
Gwa ba gwa tla letšatši la tšona. Ke la mohla Herode a dirilego monyanya wa matswalo a gagwe, a o diretše dikala tša gagwe, le balaodi ba dira, le bagolo ba Galilea.


text:
Gwa tsena morwedi wa Herodia a bina, a kgahliša Herode le ba ba bego ba dutše dijong le yena. Yena kgoši a bolela le mosetsana yoo a re: Kgopela ke go nee se o se ratago.


text:
Mosetsana a tšwa a yo bolela le mmagwe a re: Ke tlo kgopelang? Mmagwe a re: Kgopela hlogo ya Johane Mokolobetši.


text:
Mosetsana a kitima a tsena go kgoši a kgopela a re: Ke rata ge o mpha hlogo ya Johane Mokolobetši, e tle fa ka mogopo e sa le bjale.


text:
Mohlabani a ya ntlong ya kgolego a mo kgaola hlogo, a e tliša ka mogopo, a e nea mosetsana yoo; mosetsana a ya a e nea mmagwe.


text:
Gomme baapostola ba boa ba phuthegela go Jesu, ba mo anegela tšohle tše ba di dirilego, le tše ba di rutilego batho.


text:
Yena a re: Tlang re ye lešokeng re nnoši, re ye mo go sego batho, le khutše ka go nyane; ka gobane ba ba bego ba tsena ba etšwa e be e le ba bantši, ba ba hlokiša le lebaka la go ja.


text:
Fela, mašaba a ba bona ge ba eya; ba bantši ba mo tseba. Ba tla ba etšwa metseng ba sepela ka dinao, ba kganyelela felo moo a yago, ba bokana a sešo a fihla.


text:
Jesu ge a tšwelela a bona e le lešaba le lentši; a ba šokelwa gobane ba be ba le bjalo ka dinku tše di se nago modiši; a thoma go ba ruta ka ditaba tše ntši.


text:
Letšatši ge le šetše le rapama, barutiwa ba gagwe ba tla go yena ba re: Felo fa ke lešokeng, gomme letšatši le ile.


text:
Yena a fetola a re: A ba fiwe dijo ke bolena. Bona ba re: A o re re ka yo reka dinkgwa ka mašeleng a makgolo a mabedi, ra ba nea ba ja?


text:
Yena a re: Le na le dinkgwa tše kae? Sepelang le bone. Ba ya ba hlola, ba tla ba re: Dinkgwa ke tše tlhano; dihlapi ke tše pedi.


text:
Yena a tšea dinkgwa tšeo tše tlhano le dihlapi tše pedi, a lelala, a leboga, a di ngwathaganya a nea barutiwa ba gagwe; bona ba di abela batho; le dihlapi tšela tše pedi a di arolela bohle.


text:
Ba topa marathana, gwa tlala diroto tše lesome le metšo e mebedi, ba topile le marathana a dihlapi tšela.


text:
Bjale a gapeletša barutiwa ba gagwe a re ba namele leselawatle, ba mo ete pele ba selele mošola ba ye Betsaida, yena a sa laelana le lešaba.


text:
A bona ge ba swere bothata ka go sepediša leselawatle, gobane, phefo e be e etšwa mo ba lebilego gona. Ka tišo ya bone ya bošego a tla go bona a sepela godimo ga lewatle, a rata go ba feta.


text:
Gobane ba ba mmona bohle, mme ba tlalelwa. Yena a bolela le bona a re: Beang dipelo! Ke Nna! Se boifeng!


text:
Ba kitima ba ya mathokong ka moka a naga yeo, ba yo rwala balwetši ka maako, ba ba iša mo ba kwago gore o ile gona.


text:
Mo gohle mo a tsenago, metsaneng le merakeng, mo go fela ba bea balwetši dikgorong, ba ba kgopelela gore ba kgwathe morumo wa kobo ya gagwe; mme bohle ba ba o kgwathilego ba fola.


text:
Ba bona ba bangwe ba barutiwa ba gagwe ba eja bogobe ka diatla tše ditšhila, ke go re, tše di sešogo tša hlapišwa.


text:
Ge e le bafarisei le Bajuda ka moka ga ba ke ba eja ba sešo ba hlapa diatla, e le gona go gomarela mekgwa ya ba bagolo.


text:
Le ge ba boa kgorong, ga ba je ba sešo ba hlapa. Le tše dingwe tše ntši di gona tše ba di tlwaetšego ba di gomarela, tša go hlatswa dinwelo le dipitša le meruswi le malao.


text:
Bjale bafarisei le bamangwalo ba mmotšiša ba re: Ke go reng barutiwa ba gago ba sa ye ka mokgwa wa bagolo, ge ba fo ja bogobe ka diatla tše ditšhila?


text:
Jesu a fetola a re: Jesaya o porofetile gabotse a era bolena baikaketši, ge a ngwala a re: Setšhaba se se ntheta ka melomo, mola dipelo tša bona di le kgole le nna.


text:
Lena la tla la re: Ge motho a ka botša tatagwe le mmagwe a re: Se ke bego ke swanetše go le hola ka sona ke se dirile sedimo; la re o thakgile.


text:
Le fediša molao wa Modimo ka go šetša mekgwa ya lena ye le e atlaladitšego; gomme ke tše ntši tše bjalo tše le di dirago.


text:
A buša a bitša lešaba le mo kgobokanela; a bolela a re: Ka moka ga lena theetšang se ke se bolelago, le kwišiše.


text:
Motho ga a kgone go tšhilafala ka se se mo tsenago se etšwa ntle. Tše di mo tšhilafatšago ke tše di tšwelago ntle di etšwa mo go yena.


text:
A fetola a re: Anthe le lena le sa hloka tlhaologanyo? A ga le lemoge gore tše di tsenago motho di etšwa ka ntle, di ka se mo tšhilafatše?


text:
Ka gobane ga di tsene pelong, di tsena maleng, tša tsebo tšwela mantle ka tsela e ntšhago tšohle tše di llwego.


text:
Le tša tlhalo, le tša megabaru, le tša lonya, le tša bomenetša, le tša bohori, le tša mona, le tša mahlapa, le tša boikgodišo, le tša bošilo.


text:
A tloga moo a ya mathokong a Tiro le Sidone, a tsena ntlong e nngwe a sa rate go tsebja; fela, a šitwa go ikuta,


text:
Ka gobane mosadi e mongwe, e a bego a na le ngwananyana wa moya wa ditšhila, ge a mo kwele, a tla a wela fase maotong a Jesu.


text:
E be e le mosadi wa Mogerika wa mohuta wa ba Sirofenike. A kgopela Jesu gore a leleke moya woo o mobe go ngwananyana wa gagwe.


text:
Jesu a fetola a re: Lesa go thome go khora bana. Ga go botse ge motho a ka tšea bogobe bja bana a bo lahlela dimpšanyana.


text:
Mosadi a fetola a re: Go bjalo, Morena. Dimpšanyana di le tlase ga majelo di ja marathana a dijo tša bana.


text:
Mosadi a boela lapeng la gagwe, a hwetša ngwananyana wa gagwe a robetše malaong, moya o mobe o tšwile.


text:
Mehleng yeo gwa boela gwa ba le lešaba le lentši la batho, ba se ne sa go ja. Jesu a bitša barutiwa ba gagwe, ba tla go yena. A re:


text:
Mašaba a ke a kwela bohloko, gobane e šetše e le matšatši a mararo ba fela ba dutše le nna ba se ne sa go ja.


text:
Ge nka ba fa tsela ba ya magae ba sa na le tlala, ba tlo šarelwa tseleng; ka gobane ba bangwe ba bona ba tšwa kgole.


text:
Barutiwa ba fetola ba re: Dijo tša go khoriša lešaba le lekaakaa motho a ka di hwetša kae mono lešokeng?


text:
Jesu a laela a re lešaba le dule fase. A tšea dinkgwa tšeo tše šupago, a leboga, a ngwatha, a nea barutiwa ba gagwe a re ba abele batho; mme ba di abela lešaba.


text:
Gwa tla bafarisei ba fetolana le yena, ba re a ba direle mohlolo o tšwago legodimong, e le go mo leka.


text:
Yena a fegelwa moyeng wa gagwe a re: Moloko wo o nyakelang mohlolo? Ruri, ke a le botša, moloko wo o ka se ke wa newa mohlolo.


text:
Jesu, ka go tseba, a re: Le reng le eleletša mefago ye le sa kago la tloga nayo? A le bjalo ga lešo la hlalefa la hlaologanya? A le bjalo dipelo tša lena e sa le tše thata?


text:
Mola ba dikete tše tlhano ke ba ngwathetše dinkgwa tše tlhano, le tšere diroto tše kae tša marathana? Bona ba re: Tše lesome la metšo e mebedi.


text:
Mola ba dikete tše nne ke ba ngwathetše dinkgwa tše di šupago, le tšere diroto tše kae tša marathana? Bona ba re: Tše di šupago.


text:
Yena a swara motho yoo wa sefofu ka seatla, a tšwa nae mo motseng, a mo tshwela mahlong, a mmea diatla, a mmotšiša a re: A o a bona?


text:
Jesu a re a tloge a boele gae, a re: O se ke wa tsena fa motseng; le gona o se ke wa botša motho wa fa motseng.


text:
Jesu a tloga le barutiwa ba gagwe, a ya metsaneng ya Kesarea-Filipi. Ba le tseleng a botšiša barutiwa ba gagwe a re: Batho ge ba mpolela ba re ka mang?


text:
Barutiwa ba fetola ba re: Ba re o Johane Mokolobetši. Ba bangwe ba re o Eliya. Ba bangwe ba re o e mongwe wa baporofeta.


text:
Ke mo a thomilego go ba ruta tša Morwamotho, ge a swanetše go tlaišwa ka tše ntši, le go lahlwa ke ba bagolo, le ba mangwalo, le go bolawa, le go tsoga ge go fetile matšatši a mararo.


text:
Jesu a retologa a lebelela barutiwa ba gagwe, a sola Petro a re: Tloga fa pele gaka, wena lenaba; gobane ga o eleletše tša Modimo; o eleletša tša batho.


text:
Bjale Jesu a phutha lešaba le barutiwa ba gagwe, a bolela le bona a re: Ge motho a rata go ntšhala morago a ikgafe a rwale sefapano sa gagwe mme a ntatele.


text:
Gobane e a ratago go phološa bophelo bja gagwe, o tlo bo lahla, mme e a lahlago bophelo bja gagwe ka baka la ka le ka baka la Ebangedi, o tlo bo phološa.


text:
E a nago le maseme ka baka la ka le ka baka la dipolelo tša ka a le gare ga moloko wo wa bahlanogi le badiradibe, yena yoo le Morwamotho o tlo ba le maseme ka baka la gagwe mohla a tlago ka letago la Tatagwe a na le barongwa ba bakgethwa.


text:
Ge go fetile matšatši a selelago, Jesu a tloga a na le Petro le Jakobo le Johane, a ba iša thoko thabeng e telele ba nnoši; mme a fetoga lebopo ba mo lebeletše.


text:
Diaparo tša gagwe tša taga di phadima bjalo ka leswela; mo lefaseng ga go na mohlatswi e a kgonago go hlatswa seaparo sa šweufala ka mokgwa woo.


text:
Petro a bolela a re: Moruti, ke mo go botse ge re le fa. Re tlo aga mekutwana e meraro. O mongwe e be wa gago; o mongwe e be wa Moshe; o mongwe e be wa Eliya.


text:
Gwa tla leru la ba apeša ka thiti, gwa kwala lentšu le etšwa lerung, la re: Yo ke yena Morwamoratwa wa ka; le mo kwe.


text:
Ge ba fologa thabeng, Jesu a ba laela a re ba se ke ba botša motho tše ba di bonego, ge e se ge Morwamotho a tsogile bahung.


text:
A fetola a re: Ge e le Eliya ke tla, gore a lokiše tšohle. Ge e le Morwamotho o tlo tlaišwa ka tše nyatšwa. A mangwalo ga a realo.


text:
Gomme ke a le botša, Eliya o tlile mme ba mo dira ka mo ba ratilego, bjalo ka ge a boletšwe ke mangwalo.


text:
Ge ba fihla go barutiwa ba bangwe, ba bona lešaba le lentši le ba beile gare, ba fetolana le bamangwalo.


text:
Gwa fetola e mongwe wa gare ga lešaba, a re: Moruti! Ke tlišitše morwa wa ka go wene. O na le moya wa semuma.


text:
Moya woo, mo o mo swarago o a mo akgaakga, a ntšha mahulo, a tsikitlana meno, mme a omelela. Ke boletše le barutiwa ba gago, ka re ba leleke moya wo; fela, ba paletšwe.


text:
Jesu a fetola a re: Aowii! Moloko o sa dumelego! Ke tlo ba le lena go le gokae? Ke tlo le kgotlelela go le gokae? Mo tlišeng fa go nna.


text:
Ba mo tliša go yena. Ya re ge ngwana yoo a mmona, moya wa tloga o mo utlautla, a wela fase a pshikologa a ntšha mahulo.


text:
Jesu a botšiša tatagwe a re: E šetše e le lebaka le le kae a le bjalo? Tatagwe a re: Go tloga bjaneng.


text:
A re: Ke gantši moya o mobe o mo lahlela mollong le meetseng, o nyaka go mmolaya. Bjalo, ge o ka ba le se o se kgonago, re šokelwe o re hlakodiše.


text:
Ya ba gona tatago ngwana a goeletšago, a bolela ka megokgo a re: Morena! Ke a dumela. Ntlhakodiše go se dumeleng.


text:
Bjale Jesu ge a bona batho ba kitimela ba tlala moo, a kgalema moya woo wa ditšhila, a re: Wena moya wa semuma le sefofu, ke nna ke go laelago ke re: Tšwaa go motho yo; o se ke wa hlwa o mmoela.


text:
Gomme moya wa tšwa ka go goa le ka go mo utlautla o šoro; ngwana yoo a ka mohu; ba bantši ba ba ba re o hwile.


text:
Ya re, Jesu a tsene ngwakong, barutiwa ba gagwe ba mmotšiša thopeng, ba re: Ke ka baka lang ge rena re paletšwe go leleka moya woo?


text:
A ruta barutiwa ba gagwe a re: Morwamotho o tlo gafelwa diatleng tša batho; mme ba tlo mmolaya; mme e tlo re ge a bolailwe a tsoga ka letšatši la boraro.


text:
A tla motseng wa Kaperenaume. Ya re ge ba le ngwakong, a ba botšiša a re: Le be le fetolana eng tseleng?


text:
Jesu a dula, a bitša ba lesome le metšo e mebedi, a bolela a re: E a ratago go ba e mogolo, a e be e monyenyane go bohle le mohlanka wa bohle.


text:
E a amogelago e mongwe wa bana ba ka baka la leina la ka, o amogela nna. Gomme e a nkamogelago ga a amogele nna, o amogela e a nthomilego.


text:
Johane a mmotša a re: Moruti, re bone motho a leleka meoya e mebe ka leina la gago, a sa sepele le rena; ra mo iletša ka gobane a sa sepele le rena.


text:
Jesu a re: Se mo iletšeng, gobane ga go motho e a kago dira mohlolo ka leina la ka, a tloga a nkgoboša.


text:
Gobane e a kago le noša segwana sa meetse ka leina la ka, ruri, ke a le botša, a ka se hlokišwe moputso wa gagwe.


text:
Gomme e a kago kgopiša e mongwe wa ba banyenyane ba ntumelago ba, yena go ka be go le kaone ge lwala la go šila le ka tlemelwa molaleng wa gagwe, mme a lahlelwa lewatleng.


text:
Le mohla seatla sa gago se go kgopiša, se ripe. Go kaone ge o tsena bophelong o le tsogwane, wa se lahlelwe moleteng, mollong o sa timego o na le diatla tše pedi,


text:
Le gona ge lenao la gago le go kgopiša, le ripe. Go kaone ge o tsena bophelong o hlotša, wa se lahlelwe moleteng, mollong o sa timego o na le dinao tše pedi,


text:
Le gona ge leihlo la gago le go kgopiša, le gonye. Go kaone ge o tsena mmušong wa Modimo o le moihlwe, wa se lahlelwe moleteng o na le mahlo a mabedi,


text:
Letswai ke selo se botse; fela, ge le tapologa, le sa tlo nokwa kang? Dulang le na le letswai, le phedišane ka leago.


text:
A tsoga moo a ya mathokong a naga ya Juda mošola wa noka ya Jorodane. Mašaba a buša a tla a bokana; mme Jesu a dira ka mo a lemetšego ka gona, a ba ruta.


text:
Jesu ge a bona, tša mmefela; a bolela le bona a re: Lesang bana ba tle go nna; le se ke la ba thibela, gobane mmušo wa Modimo ke wa ba bjalo.


text:
Ruri, ke a le botša, motho e a sa amogelego mmušo wa Modimo bjalo ka ngwana, a ka se ke a ba a tsena go wona.


text:
Ge a tloga moo, a sa wela tsela, monna e mongwe a tla a kitima, a mo khunamela, a mmotšiša a re: Moruti yo botse: Ke tlo dirang gore ke rue bophelo bjo bo sa felego?


text:
Melao o a e tseba, e re: O se ke wa otswa; o se ke wa bolaya; o se kê wa bolela bohlatse bja maaka; o se ke wa fora; godiša tatago le mmago.


text:
Jesu a mo lebelela a mo rata; a re: O sa hlaelelwa ke se sengwe. Sepela o yo rekiša tšohle tše o nago natšo, o di abele bahloki. Ke mo o tlogo ba le lehumo kwa legodimong; mme o tle o ntatele, o rwale sefapano.


text:
Jesu a retologa a lebelela barutiwa ba gagwe, a re: E a nago le mahumo, ge a re ke tsena mmušong wa Modimo, ga se ka bothata!


text:
Barutiwa ba tlabega ge a realo. Jesu a bolela gape a re: Bana ba ka! Go tsena mmušong wa Modimo, ga se ka go thatafalela bao ba botilego mahumo!


text:
Jesu a ba lebelela, a re: Mo go batho seo ga se kgonege; se kgonegago Modimo; gobane go Modimo ke mo go kgonegago tšohle.


text:
Jesu a fetola a re: Ruri, ke a le botša, ga go e a tlogetšego lapa, goba bana babo, goba dikgaetšedi, goba tatagwe, goba mmagwe, goba mosadi, goba bana, goba mašemo, e le ka baka la ka le ka baka la Ebangedi,


text:
e a se tlo go boelwa ke lekgolo ka se tee sa tšona, e sa le bophelong bjono, a hwetša malapa, le bana babo, le dikgaetšedi, le bommagwe, le bana, le mašemo, le tšona ditlaišego; mme mehleng e tlogo tla o tlo hwetša bophelo bjo bo sa felego.


text:
Mohla ba le tseleng, ba rotogela Jerusalema, Jesu a ba etile pele, ba be ba sepela ba tlaletšwe ba swerwe ke poifo. A buša a ba bitša, bona ba lesome le metšo e mebedi, a ba botša tše di tlogo mo diregela.


text:
A re: Bonang! Re rotogela Jerusalema; gomme Morwamotho o tlo gafelwa baperisita ba bagolo le bamangwalo; mme ba tlo mo ahlolela go bolawa, ba mo gafela bantle.


text:
Ba tlo mo kwera, ba mo otla, ba mo tshwela ka mare, ba mmolaya; gomme ka tšatši la boraro o tlo tsoga.


text:
Gwa tla Jakobo le Johane barwa ba Tsebedeo, ba re: Moruti re rata ge o ka re direla se re tlogo se kgopela.


text:
Bona ba re: Re fe gore re dule le wene letagong la gago; e mongwe a dule ka letsogong la gago le letona, e mongwe a dule go la ntsogošo.


text:
Jesu a fetola a re: Ga le tsebe se le se kgopelago. Senwelo se ke se nwago, a le ka kgona go se nwa? Le kolobetšo ye ke kolobetšwago ka yona a le ka kgona go kolobetšwa ka yona?


text:
Bona ba re: Re ka kgona. Jesu a re: Ge e le senwelo se ke se nwago, le tlo se nwa; le kolobetšo ye ke kolobetšwago ka yona, le tlo kolobetšwa ka yona.


text:
Ge e le go dula ka letsogong la ka le letona le go la ntšogošo, ga se mo nkago nea motho: go tlo newa ba ba go lokišeditšwego.


text:
Jesu a ba bitša, a bolela le bona a re: Le a tseba; bao batho ba rego ke marena a ditšhaba, ba a di buša; mme bagolo ba di dira ka bogoši.


text:
Gobane le yena Morwamotho ga a ka a tlela go direlwa; o tlile go direla le go neela bophelo bja gagwe gore e be topollo ya ba bantši.


text:
Ba fihla motseng wa Jeriko. Ge a etšwa motseng woo a na le barutiwa ba gagwe le lešaba le legolo, gwa ba go dutše motho wa sefofu hleng ga tsela a kgopela; e be e le Baratimeo morwa wa Timeo.


text:
Ba bantši ba mo kgalema ba re a homole; ya ba gona a hlabošago lentšu ka kudu, a re: Morwa-Dafida, nkgaogele!


text:
Jesu a ema a re ba mmitše. Ba mmitša, monna yoo wa sefofu, ba re: Beta pelo! Tsoga o eme! O a go bitša.


text:
Jesu a re: Sepela! Tumelo ya gago e go phološitše. Monna yoo a boela a bona a sa le moo; a wela tsela a latela Jesu.


text:
Ge ba batamela Jerusalema ba etla Betefage le Bethania thabeng ya mehlware, Jesu a roma ba babedi ba barutiwa ba gagwe,


text:
a re: Yang motsaneng wo le lebanego nawo. E tlo re ge le tsena gona, la tloga la hwetša pokolwana ye e kgokilwego, e sešogo ya namelwa ke motho. Le e hunolle le e tliše.


text:
Ge go ka ba le motho e a tlogo re: Le di direlang? Le tlo re: Morena o a e hloka; o tlo akgofa a e romela fa.


text:
Batho ba bantši ba ala dikobo tša bona tseleng; ba bangwe ba rema mahlare dihlareng, ba a ala tseleng.


text:
Ba ba etilegopele le ba ba latelago, ba goba mogobo ba re: Hosiana! Go retwe e a tlago ka leina la Morena.


text:
Jesu a tsena motseng wa Jerusalema a ya Ntlongkgethwa, a lebelediša tšohle. E šetše e le lebaka la mantšiboa, a tšwa a ya Bethania a na le ba lesome le metšo e mebedi.


text:
A bona sehlare sa mogo se le kgojana, se teteane; a ya ka go re, mohlomongwe a ka hwetša o na le selo. A fihla a hwetša ò se ne selo, ge e se matlakala, ka gobane e be e se lebaka la mago.


text:
Jesu a bolela le sehlare seo sa mogo a re: Go ka se hlwe go eja motho seenywa sa gago le neng le neng. Barutiwa ba gagwe ba kwa ge a realo.


text:
Ba tla Jerusalema. A re a tsena Ntlongkgethwa, a thoma go leleka ba ba bapatšago le ba ba rekago moo Ntlongkgethwa, a uša dithalana tša ba ba rekanyago ditšhelete, a tekola ditulo tša babapatši ba maeba.


text:
A ruta batho a re: A ga go a ngwalwa gwa thwe: Ngwako wa ka ba tlo re ke Ngwako wa thapelo! Mme lena la o dira legolo la bahlakodi.


text:
Baperisita ba bagolo le bamangwalo ba mo kwa ge a realo, ba yo loga maano a go ka mmolaya, ka gobane ba be ba mmoifa ka ge setšhaba ka moka se tlabja ke thuto ya gagwe.


text:
Ruri, ke a le botša, motho e a kago bolela le thaba ye, a re: Tloga fa o yo ikwetša lewatleng, a realo a sa dikadike pelong ya gagwe, a dumela gore tše a di bolelago di tlo direga, di tlo mo diregela.


text:
Ke ka baka leo ke le botšago ke re: Tšohle tše le kago di kgopela le rapela, le dumele gore le tlo newa; gomme le tlo fiwa.


text:
E re ge le eme le rapela, le rapele le lebaletše yoo a nago le taba le lena, gore le Tataweno wa magodimong a le lebalele dikarogo tša lena.


text:
Ba boela ba tla Jerusalema. Ya re a itshepelela Ntlongkgethwa, gwa tla baperisita ba bagolo, le bamangwalo le ba bagolo.


text:
Ba mmotšiša ba re: Tše o di dirago o di dira ka matlamang? Gomme ke mang e a Go filego matla a gore o di dire?


text:
Jesu a fetola a re: Le Nna ke tlo le botšiša taba e tee fela; le mphetole, ke mo ke tlo go le botša mo go tšwago matla a ke dirago ka ona.


text:
Bona ba eletšana ba re: Ge re ka re e be e etšwa legodimong, o tlo re: Ge le sa ka la mo dumela, le be le reng?


text:
Ba re: Ge re ka re e be e etšwa bathong, go realo re boifa batho, gobane ka moka ba re Johane ke moporofeta.


text:
Ba fetola Jesu ba re: Ga re tsebe. Jesu a re: Gona le nna ga ke le botše mo go tšwago matla a ke dirago ka ona.


text:
A thoma go bolela le bona ka diswahtšho, a re: Motho e mongwe o be a lemile tšhemo ya merara, a e agelela ka legora, a e batela lebato, a e hlomela sethala, a tsebo e gafela balemi; yena a swara leeto.


text:
Mong wa tšhemo a buša a roma mohlanka e mongwe, a tla go balemi. Yena ba mo thuma ka mafsika, ba mo gobatša hlogo, ba mo gomiša a gobošitšwe.


text:
A buša a roma e mongwe gape; yenaeo ba mmolaya. Le ba ba bangwe ba bantši ba ba dira ka mokgwa woo; ba bangwe ba ba itia, ba bangwe ba ba bolaya.


text:
Bjale mong wa tšhemo o be a sa na le morwa wa gagwe o tee yo a bego a mo rata; a fetša ka go roma yenaeo, a re: Ba tlo šia morwa waka.


text:
Bjale ba rata go mo swara; fela, ba boifa setšhaba. Gobane ba be ba lemogile ge a šupile bona ka seswantšho seo. Ba mo lesa ba tloga.


text:
Ba roma ba bangwe ba bafarisei ba ya go Yena ba na le ba gaHerode, ba tla gore ba mo tanye ka polelo.


text:
Ba tla ba re: Moruti, re tseba ge o le wa go rereša; ga o hlaole motho; ga o bebe motho selo; o ruta tsela ya Modimo ka go rereša. A go re loketše ge re ntšhetša Kesara lekgetho, goba ga go a re lokela? A re ntšhe, goba re lese go ntšha?


text:
Ke mo Jesu a fetotšego a re: Gona ntšhetšang Kesara tše e lego tša Kesara: Modimo le mo ntšhetše tše e lego tša Modimo. -- Gomme ba mo kgotsa.


text:
Moruti, Moše o re ngwaletše molao a re: Ge motho e ehwa, a šadiša mosadi a se na ngwana, monnagwe a tšee mosadi eo a tsošetše mogolwane peu.


text:
Bjale go be go le barwa ba motho o tee, e le ba ba šupago. Wa pele a tšea mosadi, a hwa a se na ngwana.


text:
Mohla ba tsogago bahung ba ka se ke ba tšea le ge e le go tšeišwa; ba tlo ba ba bjalo ka Barongwa ba magodimong.


text:
Gomme ge le mpotšiša tša bahu ge ba tlo tsoga, a ga lešo la bala pukung ya Moše tabeng yela ya sethokgwa sa metlwa, mo Modimo a boletšego le yena a re: Ke nna Modimo wa Aborahama, Modimo wa Isaka, Modimo wa Jakobo.


text:
Gwa batamela e mongwe wa bamangwalo, e a kwilego ge ba fetolana, a bone ge Jesu a ba fetotše gabotse; a mmotšiša a re: Molao o mogolo go melao ka moka ke ofe?


text:
Jesu a fetola a re: Molao o mogolo go melao ka moka šo: Theetša, Isiraele! Morena Modimo wa gago ke yena Morena a nnoši.


text:
Morena Modimo wa gago o mo rate ka pelo ya gago ka moka, le ka moya wa gago ka moka, le ka tlhaologanyo ya gago ka moka, le ka matla a gago ka moka. Ke wona molao o mogolo.


text:
Wa bobedi o lekana le wona; o re: Wa geno o mo rate ka mokgwa wo o ithatago ka wona. Ga go na molao o mongwe o fetago yeo.


text:
Moruti wa mangwalo a fetola a re: Ke gona, Moruti. O rerešitše ge o re: Modimo ke o tee fela, ga go na e mongwe ka ntle ga gagwe.


text:
Gomme go mo rata ka pelo ka moka, le ka tlhaologanyo ka moka, le ka moya ka moka, le ka matla ka moka, le go rata wa geno ka mokgwa wo o ithatago ka wona, go phala dihlabelo le didimo ka moka.


text:
Jesu ge a bona a fetotše ka tlhaologanyo, a bolela le yena a re: Ga o kgole le mmušo wa Modimo. -- Gwa se hlwe go eba le e mongwe e a tlemilego pelo a tla a fetolana nae.


text:
Mohla a ruta Ntlongkgethwa, a botšiša a re: Bamangwalo ba bolela bjang ge ba re: Kriste ke Morwa wa Dafida?


text:
Gobane Dafida ka nnoši a le Moyeng-mokgethwa o boletše a re: Morena o boditše Mong waka a re: Dula ka letsogong laka le letona, ke be ke dire manaba a gago bogato bja nao tša gago.


text:
Bjale Dafida ge a re: Mong waka, a era yena, a ka ba morwa wa gagwe bjang? -- Gomme lešaba le lentši la batho la kgahlwa ke go mo theetša ge a ruta.


text:
Thutong ya gagwe a bolela a re: Le phafogeleng bamangwalo ba ba kgahlwago ke go itshepelela ba apere diaparo tše telele, ba nyaka ditumedišo mapatlelong,


text:
Gomme Jesu a ya a dula a lebane le polokelo ya mahumo a Ntlokgethwa, a bona ka mo lešaba le tšhelago ditšhelete polokelong. Bahumi ba bantši ba tšhela gagolo.


text:
Jesu a bitša barutiwa ba gagwe, a bolela a re: Ruri, ke a le botša, mosadi eo wa mohlologadi wa modiitšana o tšhetše gagolo go fetiša bohle ba ba tšhetšego fa polokelong.


text:
Gobane bao bohle ba ntšhitše go tše di ba tlaletšego; ge e le yena o ntšhitše bohumaneging bja gagwe, a tšhela tšohle tše a bego a na natšo, e le tšohle tše a bego a tlo phela ka tšona.


text:
Ge a etšwa mo Ntlongkgethwa, e mongwe wa barutiwa ba gagwe a re: Moruti, o ko bone mabje a makaakaa a, le moagelo wa ona.


text:
Jesu a fetola a re: A o a e bona meago ye e mekaakaa? Ga go lefsika fa le le tlogo leswa le le godimo ga le lengwe le sa šuthišwa.


text:
Ya re ge a dutše thabeng ya mehlware a lebane le Ntlokgethwa, Petro le Jakobo le Johane le Andrea ba mmotšiša thopeng ba re:


text:
E re mohla le kwago dintwa le mekgoši, le se ke la tšhoga. Tšeo ke tše di swanetšego go direga; fela, e tlo ba e se bjona bofelo.


text:
Gobane setšhaba se tlo tsogela setšhaba; mmušo o tlo tsogela mmušo; go tlo ba le ditšišinyego kua le kua, le ditlala, le tše di tšhošago.


text:
Mme lena le itote; gobane ba tlo le bega dikgorong le diphuthegong, ba le otla, la emišwa pele ga babuši le dikgoši ka baka laka; ya tlo ba bohlatse go bona.


text:
Mohla ba yago go le sekiša, le se ke la phoraphora la re: Re yo reng? Le tlo bolela ka mo le tlo go newa ka lona lebaka leo. Gobane ga se lena ba le bolelago; ke Moya o mokgethwa.


text:
Ngwanabo motho o tlo bega ngwanabo a mmolaiša; ke tšona tše tatago motho a tlo go di dira ngwana wa gagwe; bana ba tlo tsogela batswadi ba bona ba ba bolaiša.


text:
Le tlo ba ba ba hloiwago ke bohle ka baka la leina laka. E a tlo go tiišetša go fihla bofelong, ke yena a tlo go phološwa.


text:
Ge le tlo bona makgapa a tšhwalananyo a a boletšwego ke moporofeta Daniele a eme mo go sa swanelago (e a balago a di phafogele), mohla woo ba ba lego nageng ya Juda ba tšhabele dithabeng.


text:
Gobane mehla yeo e tlo ba ya masetlapelo a a sešogo a bonwa go tloga mathomong a tlholo ye e hlodilwego ke Modimo, le go fihla lehono, a a ka se kego a ba gona le ka mohla o mongwe.


text:
Gomme ge Morena a ka be a sa fokotše mehla yeo, go ka se phologe motho fela, matšatši ao o a fokotša ka baka la ba bakgethwa ba a ba kgethilego.


text:
Gobane go tlo tsoga boKriste ba maaka le baporofeta ba maaka; ba tlo tšweletša mehlolo le matete, e le gore ge go kgonega ba fore le bona ba bakgethwa.


text:
E tlo re ge go fetile masetlapelo ao, ke mo go tlo go fifala letšatši, le kgwedi ya tlo lesa go etša.


text:
Mme o tlo roma barongwa ba gagwe ba bokanya bakgethwa ba gagwe, ba tlišwa ba etšwa thoko tšohle tša lefase mo go rumago legodimo.


text:
Ithuteng go swantšha ka mogo. Ge thabe ya wona e eba e tala e hloga matlakala, le e tsebe gore lehlabula le batametše.


text:
Ge e le letšatši leo le nako ya tšona, ga go e a di tsebago, le Barongwa ba legodimong, le yena Morwa, ga ba di tsebe. Go tseba Tate a mmoši.


text:
Go bjalo ka motho e a etago a tlogela ngwako wa gagwe a neile bahlanka ba gagwe matla, bohle a ba laetše mediro ya bona, a laetše moletamojako a re a phakgame.


text:
Phakgamang, gobane lebaka la go boa ga Mong wa ngwako ga le le tsebe; goba o tlo tla ka mantšibua, goba mašegogare, goba ge kgogo e lla, goba ka masa.


text:
Paseka monyanya wa dinkgwa tše di se nago komelo, e šetše e batametše, go sa šetše matšatši a mabedi fela, baperisita ba bagolo le bamangwalo ba lakana ba re ba mo sware ka maano, ba mmolaye.


text:
Ke ge Jesu a le Bethania ngwakong wa Simone wa lephera, a dutše dijong. Gwa tla mosadi a swere sebjana se se nago le setlolo sa theko o kgolo; a thibolla sebjana, a tšhela setlolo hlogong ya Jesu.


text:
Setlolo seo se ka be se rekile mašeleng a makgolo a mararo, mme gwa fiwa badiitšana. Ba mo nyamiša ka go realo.


text:
Mosadi e o dirile se a se kgonnego; o šetše a dirile se se tlo go swanela go dirwa mmele wa ka ge o bolokwa.


text:
Ruri, ke a le botša, mo Ebangedi e tlo go kwatswa lefaseng ka moka go tlo bolelwa se a se dirilego, gore a se lebalwe.


text:
Judase Isikariote, e le e mongwe wa ba lesome le metšo e mebedi, a tloga moo a ya go baperisita ba bagolo, gore a mo gafele bona.


text:
Bona ge ba mo kwa, ba thaba, ba mmalela tšhelete ye ba tlo go mo nea. Mme yena a hlwa a lebeletše lebaka la go mo eka.


text:
Ka letšatši la pele la dinkgwa tše di se nago komelo, la go hlaba kwana ya Paseka, barutiwa ba gagwe ba mmotšiša ba re: O rata ge re ya kae ra yo lokiša mo o tlogo ja Paseka?


text:
Jesu a roma ba babedi ba barutiwa ba gagwe, a re: Yang motseng; le tlo gahlana le motho e a rwelego moeta wa meetse. Mo lateleng.


text:
Gomme mo a tlo go tsena, le botše mong wa ngwako le re: Moruti o re: Ngwako o kae wo nkago jela Paseka go wona le barutiwa ba ka?


text:
O tlo le laetša ngwako o mogolo wa tletlolo, wo o adilwego magogwa wa thakgwa. Le re lokišetše gona fao.


text:
Ya re ge ba šetše ba dutše dijong ba eja, Jesu a bolela a re: E mongwe wa lena, e a jago le Nna, o tlo nkeka.


text:
Jesu a fetola a re: Ke e mongwe wa lena ba lesome le metšo e mebedi; ke yo a tlo go ina le nna morufsing.


text:
Ge e le Morwamotho, yena o ikela ka mo mangwalo a mmoletšego; fela, yo madimabe ke motho eo a mo ekago. Go ka be go le kaone ge a ka be a sa ka a tswalwa.


text:
Ya re ge ba eja, Jesu a tšea senkgwa, a se šegofatša, a se ngwathaganya, a ba neela a re: Tšeang le je; ke mmele wa ka.


text:
Ruri, ke a le botša, nka se ke ka hlwa ke enwa seenywa se sa morara, go fihla mehleng yeo ke tlo go buša ke se nwa mmušong wa Modimo.


text:
Jesu a bolela le bona a re: Lena ka moka bošego bjo le tlo gakanega ka tše ke tlo go di dirwa; gobane go ngwadilwe gwa thwe: Ke tlo otla modiši; mme dinku di tlo gašanywa.


text:
Jesu a re: Ruri, ke a go botša, bošego bjo bja lehono, mogogonope o sešo wa lla gabedi, o tlo ba o latotše gararo wa re ga o ntsebe.


text:
Ya ba gona ba fihlago felo go bitšwago Getsemane. Jesu a bolela le barutiwa ba gagwe a re: Dulang mo, ke be ke rapele.


text:
A re: Baba, Tate! Ke Wena o kgonago tšohle. Suthiša senwelo se se ntloge. Fela, e se be ka mo go ratago nna; e be ka mo go ratago wena.


text:
A tla a ba hwetša ba robetše; a bolela le Petro a re: Simone! A o robetše? A ga wa ka wa kgona go itiša nako e tee fela?


text:
A boa, a ba hwetša gape ba robetše, mahlo a bona a imelwa ke boroko, ba sa tsebe se ba mo fetolago sona.


text:
A tla la boraro, a bolela nabo a re: A le sa robetše le khutša? Go hwetše; lebaka le fihlile. Tsebang, Morwamotho o gafelwa matsogong a badiradibe.


text:
A sa realo ke ge go etla Judase Isikariote; e le e mongwe wa ba lesome le metšo e mebedi, a tla a na le lešaba le lentši la ba ba swerego marumo le melamo, ba etšwa go baperisita ba bagolo le go bamangwalo, le go ba bagolo.


text:
Gomme yena moeki o be a lakane le bona a re: Yo ke tlo go mo atla, ke yenaeo le tloge nae le mo tiišitše.


text:
E mongwe wa ba ba emego moo a kgwamola tšhoša a rema mohlanka wa moperisita e mogolo, a mo kgaola tsebe,


text:
Jesu a thoma go bolela a re: Le tšwile wa go tšwela mohlakodi ka marumo le melamo, e le go swara Nna,


text:
ke bego ke na le lena ka mehla ke ruta Ntlongkgethwa; moo le so ntshware. Fela, a go phethege mangwalo.


text:
Lesogana le lengwe la mo latela, le iphuthile ka lešela, mmeleng le hlobotše. Gomme banna ba le swara.


text:
Jesu ba mo iša go moperisita e mogolo. Gwa phuthega baperisita ba bagolo bohle, le ba bagolo, le bamangwalo.


text:
Petro a latela ka kgole; a tla a tsena lapeng la moperisita e mogolo, a dula le bahlanka a ikomoša mollong.


text:
Re mo kwile ge a re: Ke tlo phušola Ntlokgethwa ye e dirilwego ka diatla; gomme e nngwe e sa kago ya dirwa ka diatla ke tlo e aga ka matšatši a mararo.


text:
Gwa ema yena moperisita e mogolo, a botšiša Jesu a re: A ga o fetole selo? Ke eng se batho ba ba go begago ka sona?


text:
Jesu a homola a se fetole selo. Moperisita e mogolo a buša a mmotšiša a re: A ke wena Kriste Morwa wa Yena Moretiwa?


text:
Jesu a re: Ke nna! Gomme le tlo bona Morwamotho a dutše ka letsogong le letona la Yomaatla, a etla ka maru a legodimo.


text:
Ke mo ba bangwe ba thomilego go mo tšhwela ka mare, ba mo khupetša sefahlogo, ba mo setla, ka matswele ba re: Porofeta! Le bahlanka ba mo phasola dithama.


text:
A re go bona Petro a ikomoša, a mo tsepelela a re: Le wena o be o na le monna eo wa Natsaretha, Jesu yo.


text:
Petro a latola a re: Ga ke tsebe tše o di bolelago; ga ke di kweše. A tšwela kgorong, mme mogogonope wa lla.


text:
Petro a buša a latola. Ge go fetile lebakanyana, ba ba emego moo ba boela ba bolela le Petro, ba re: Ka kgonthe, o wa bona. O Mogalilea le gona; le mmolelo wa gago o iša moo.


text:
Ke ge mogogonope o lla la bobedi. Petro a elelwa tše Jesu a mmoditšego tšona ge a re: Mogogonope ge o lla la bobedi, o tla ba o latotše gararo wa re ga o ntsebe. A re go elelwa tšeo, a lla.


text:
E sa le bošego, baperisita ba bagolo ba lakana le ba bagolo le bamangwalo, le ba lekgotla ka moka, ba tlema Jesu, ba tloga nae ba mo gafela Pilato.


text:
Pilato a buša a mmotšiša a re: A ga o fetole selo? O k'o bone; ke tše kaakang tše ba go begago ka tšona.


text:
Bjale go be go na le monna e mongwe e a bitšwago Baraba, e a bego a swerwe le ba ba tsošitšego mpherefere, ba bolaya motho mohla woo.


text:
Pilato ka gobane a rata go kgahliša setšhaba, a ba gololela Baraba, a re Jesu a otliwe a tsebo bapolwa sefapanong.


text:
Ya re ge ba feditše go mo kwera ba mo apola kobo yeo ya matsaka, ba mo apeša kobo ya gagwe, ba tšwa nae ba yo mmapola.


text:
Ba gapeletša monna e mongwe e a bego a feta a etšwa tšhemong, ba re a rwalele Jesu sefapano. E be e le Simone wa Kirene tatago Alesandere le Rufo.


text:
Ba bapola le bahlakodi ba babedi, e mongwe a ba ka letsogong le letona la gagwe, e mongwe a ba ka go le lethsadi.


text:
Ba ba fetago moo ba mo roga, ba šišinya dihlogo tša bona, ba re: Kgonee! Mo-phušola-Ntlo-kgethwa wa e aga ka matšatši a mararo!


text:
Ka mokgwa o bjalo le bona baperisita ba bagolo ba mo kwera, ba boledišana le bamangwalo ba re: Ba bangwe o ba phološitše; go iphološa ga a kgone.


text:
Ba re: Hee Kriste! Kgoši ya Isiraele! Fologa moo sefapanong re bone, re tsebo dumela. Le ba ba bapotšwego le Yena ba mo roga.


text:
Ka yona nako ya senyane Jesu a goeletša ka lentšu le legolo a re: Eloi! Eloi lama sabagthani! Ke go re: Modimo waka! Modimo waka! O ntlogeletseng?


text:
E mongwe a kganyelela a ina motšitla mokgopeng wa morara, a o hlomela lehlakeng, a mo noša; a re: Lesang re bone ge Eliya a tlo tla a mo phološa.


text:
Gomme sešireletšo sa kwa Ngwakong wa Modimo sa gagoga go tloga godimo go iša tlase, sa tšwa diripa tše pedi.


text:
Tona ya lekgolo ye e bego e eme e mo hlapeditše, ge e bona a felela ka mokgwa woo, ya re: Ka kgonthe, motho yo e be e le Morwa wa Modimo.


text:
Le basadi ba be ba le gona, ba lebeletse ka kgole; go bona go be go le Maria Magdalena, le Maria mma go Jakobo e monyane le Jose, le Salome.


text:
Ke bona ba ba mo latetšego a sa le kwa Galilea, ba mo direla; le ba bangwe ba bantši ba be ba le gona, ba ba sepetšego le yena ge a etla Jerusalema.


text:
Gwa tla Josefa wa Arimathea, monna wa lekgotla wa lehumagadi, yo le yena a bego a letetše mmušo wa Modimo, a tlema pelo, a tsena go Pilato, a kgopela mmele wa Jesu.


text:
Pilato a kgotsa ge a ekwa gore o šetše a hwile; a bitša tona ya lekgolo, a mmotšiša ge e šetše e le lebaka ge a hwile.


text:
Josefa a reka mašela, a mo fegolola, a mo phuthela ka mašela ao, a mmea libitleng le le kgorilwego lefsikeng, a pshikološetša lefsika mojako wa lebitla.


text:
Ya re ge Sabatha e fetile, Maria Magdalena, le Maria mmago Jakobo, le Salome, ba reka ditlolo gore ba ye ba mo tlotše.


text:
Ya re ge ba tsena lebitleng, ba bona lesogana le dutše ka letsogong le letona, le apere seaparo se setelele se sešweu; mme ba tšhoga.


text:
Lesogana la bolela le bona la re: Le se ke la tšhoga. Le nyaka Jesu wa Natsaretha e a bego a bapotšwe. O tsogile, ga a gona mo. Bonang felo mo ba bego ba mmeile gona.


text:
Fela, yang le botše barutiwa ba gagwe, le Petro, le re o le etapele o ya Galilea. Le tlo mmona gona kua bjalo ka ge a le boditše.


text:
Basadi bao ba tšwa ka pele, ba tšhaba lebitleng, gobane ba be ba swerwe ke go roromela le go tšhoga; fela, ba se botše motho selo, gobane ba be ba boifa.


text:
Ya re ge a tsogile ka lona tšatši leo la go hlatlama Sabatha, a thoma ka go iponatša go Maria Magdalena, yo a kilego a leleka meoya e mebe e šupago go yena.


text:
Ka morago a iponatša go ba babedi ba bona, ba le tseleng ba eya mašemong, a tla lebopo le a lego ka lona e le le šele.


text:
A ba a iponatša go ba lesome le motšo o tee ge ba dutše dijong; a kgala go se dumele ga bona le bothata bja dipelo tša bona, ge ba sa ka ba dumela bao ba mmonego a tsogile.


text:
Mehlolo ye e tlo go felegetša ba ba dumetšego še: Ba tlo leleka meoya e mebe ka leina laka; ba tlo bolela ka maleme a mafsa;


text:
Ba tlo swara dinoga ka diatla; le ge ba nwele se se bolayago, se ka se ke sa ba dira selo; ba tlo bea balwetši diatla, ba fola.


text:
Yena Morena bjale, ge a feditše go bolela le bona, a rotošetšwa legodimong, a yo dula ka letsogong le letona la Modimo.


text:
Ge e le bona, ba tšwa ba goelela gohle, Morena a fela a na le bona ka matla a gagwe, a tiiša lentšu ka mehlolo ye e bapetšego nalo.


text:
Re di neilwe ke ba ba di bonego ka mahlo go tloga mathomong a tšona ya ba bona batseta ba yona taba yeo.


text:
Bjale ke bona ge go ntshwanetše, ge le nna ke go ngwalela go hlatlamana ga tšona, wena Theofilo morategi, ke thomile go di latiša tšohle go tloga tlhagong ya tšona,


text:
Mehleng ya Herode kgoši ya naga ya Juda go be go na le moperisita e mongwe e a bitšwago Tsakaria, e le wa sephohla sa Abia; mosadi wa gagwe e be e le wa moloko wa Arone, leina la gagwe e be e le Elisabetha.


text:
Morongwa a bolela nae a re: Se boife, Tsakaria! Thapelo ya gago e kwilwe. Elisabetha mosadi wa gago o tlo go belegela morwa, wa tlo mo rea leina la Johane.


text:
Yena eo e tlo ba lethabo la gago le tlhalalo ya gago; gomme ba ba tlo go thabela go tswalwa ga gagwe ke be bantši.


text:
Gobane e tlo ba e mogolo pele ga Morena; a ka se ke a nwa morara le sedila; o tlo tlala Moyamokgethwa a sa le mmeleng wa mmagwe.


text:
Mme o tlo ba etapele ka moya wa Eliya le ka matla a gagwe, gore dipelo tša botatagobana a di sokollele go bana ba bona, le baganyetši a ba sokollele bohlaleng bja baloki, e be go lokišetša Morena setšhaba se se itlhamilego.


text:
Tsakaria a fetola a re: Tšeo ke tlo di tseba kang? Gobane ke tšofetše, le mosadi waka o fetilwe ke mabaka a gagwe.


text:
Morongwa a bolela a re: Ke nna Gabriele ke emago pele ga Modimo. Ke romilwe go bolela le wene, le go go tsebiša ditaba tše botse tšeo.


text:
Tseba gee! O tlo ba semuma, gwa tlo ba gwa tla letšatši le di tlo go tšwelela ka lona; O tlo šitwa go bolela ka gobane o sa ka wa dumela tše ke di boletšego tše ditlo go direga ka lebaka la tšona.


text:
Bjale ge a etšwa, a šitwa go bolela; ke mo ba lemogilego ge a bone pono mo Ntlong ya Modimo. Yena a fo ba kgwathetša ka diatla, a dula a le semuna.


text:
Ke tše Morena a ntirilego tšona mehleng yeno a ntebeletše, gore a tloše tše batho ba bego ba nnyatša ka tšona.


text:
Ka kgwedi ya go selela Morongwa Gabriele a rongwa ke Modimo a ya motseng o mongwe wa Galilea wo ba rego ke Natsaretha.


text:
A tla go mosetsana e mongwe e a bego a beeleditšwe ke monna yo ba rego ke Josefa, wa moloko wa Dafida. Leina la mosetsana eo e be e le Maria.


text:
Morongwa a tsena mo a bego a le gona, a re: Thaba, wena Mogaugelwa. Morena o na le wena Mošegofatšwa gare ga basadi.


text:
Yena eo e tlo ba e mogolo, o tlo bitšwa Morwa wa Yogodimodimo; mme Morena o tlo mo nea sedulo sa Dafida tatagwe.


text:
O tlo buša moloko wa Jakobo go iša mehleng ya neng le neng; mme bogoši bja gagwe bo ka se ke bja ba le bofelo.


text:
Morongwa a fetola a re: Moyamokgethwa o tlo theogela go wene mme matla a Yogodimodimo a tlo go okamela wa moriti; ke ka baka leo e a tlo go belegwa ke wene a tlo go bitšwa Morwa-Modimo.


text:
Gomme o tsebe; Elisabetha motswalo wa gago le yena o imile morwa botšofading bja gagwe; mme kgwedi ye go yena e šetše e le ya go selela; ke yena eo ba bego ba re ke moopa.


text:
Maria a re: Ke nna e, ke molata wa yena Morena; tše O di boletšego a di ntiregele. -- Mme morongwa a mo tlogela.


text:
Ya re Elisabetha ge a ekwa a dumedišwa ke Maria, ngwana mmeleng wa gagwe a sela. Elisabetha a tlala Moya o mokgethwa,


text:
a hlaboša lentšu le legolo a re: O Mošegofatšwa gare ga basadi; le sona seenywa sa mmele wa gago se šegofaditšwe.


text:
O k'o tsebe; ge lentšu la ge o ntumediša le ntsena ditsebeng ngwana wa mo mmeleng waka a sela ka go thaba.


text:
O bone bobotlana bja nna molata wagwe. Gobane ke nna e, yo ba meloko yohle ba tlo go nthe ke yo lehlogonolo,


text:
bjalo ka ge a boletše le botatawešo Aborahama le bana ba gagwe o tlo fela a gopola kgaugelo go ya go ile.


text:
Baagišani le ba gabo ge ba ekwa gore Morena o godišitše kgaugelo ya gagwe mo go yena, ba thaba le yena.


text:
Gomme bohle ba ba di kwilego ba di bea dipelong tša bona, ba re: Bjale ngwana yo e tlo bang ka gobane seatla sa Morena se be se le moo go yena.


text:
A go retwe Morena Modimo wa Isiraele, gobane o tlile a hlola setšhaba sa gagwe, a se direla topololo,


text:
Mme wena ngwanaka! Ba tlo re o Moporofeta wa Yogodimodimo; o tlo ba Moetapele wa fahlogo sa Morena, wa mo lokišetša tsela tšagwe.


text:
a go tlo bonwa ke ba go dula lefsifsing, moriting wa lehu, a go tlo sokollela maoto a rena tseleng ya molao.


text:
Gomme ngwana eo a gola, a dula mašokeng, gwa ba gwa tla letšatši la ge a tšweletše a bonwa ke Baisiraele.


text:
Josefa le yena a tloga Galilea motseng wa Natsaretha, a ya nageng ya Juda motseng wa Dafida o bitšwago Betlehema, gobane e be e le motho wa moloko wa Dafida, wa lešika leo.


text:
A belega morwa wa gagwe eo a itšibutšego ka yena, a mo phuthela ka mašela, a mo latša legopong, ka gobane ba sa ka ba hwetša sebaka ngwakong wa baeti.


text:
Ba bona Morongwa wa Morena a tlile go bona a ema, mme letago la Morena la ba phadimela ka mešo e go fela; bona ba boifa, poifo ya ba e kgolo.


text:
Morongwa wa Morena a bolela le bona a re: Se boifeng! Bonang, ke le botša taba e botse ya thabo e kgolo, e tlo go ba ya setšaba ka moka.


text:
Ya re ge Barongwa ba tlogile, ba boetše legodimong, badiši ba šala ba botšana ba re: A re yeng kwa Betlehema re yo bona taba ye e diregilego, ye Morena a re tsebišitšego yona.


text:
Badiši ba goma ba reta Modimo ba Mo tumiša ka tšohle tše ba di kwilego le tše ba di bonego, e le tšona tšela tše ba di boditšwego.


text:
Ge go fetile matšatši a seswai ngwana a bolotšwa, a rewa leina la Jesu, lonalela le a le reetšwego ke Morongwa a sešo a amogelwa mmeleng wa mmagwe.


text:
Ge go fetile lebaka la go tagafatšwa ga bona ka molao wa Moše ba mo iša Jerusalema, gore ba mmee pele ga Morena.


text:
E le go ya ka mo go ngwadilwego molaong wa Morena, wo o rego: Se setona se mmaso a kago itšibula ka sona, se tlo thwe ke sekgethwa sa Morena.


text:
Gore ka mo go laetšwego molaong wa Morena ba iše sedimo sa maebana a mabedi, le ge e le mekurwanyana e mebedi.


text:
Bjale mo motseng wa Jerusalema go be go na le motho e mongwe, leina la gagwe e be e le Simeone. Motho eo e be e le moloki, e le yo bolo, a letetše khomotšo ya Isiraele; mme Moya o mokgethwa o be o le go yena.


text:
Motho eo a tla Ntlongkgethwa a išwa ke Moya; a hwetša batswadi ba Jesu ba tliša ngwana wa bona, ba tlile go mo dira ka mokgwa wa Molao.


text:
Simeone a ba šegofatša, a bolela le Maria mmago ngwana a re: Tseba gore yo o beetšwe go ba seuši le setsoši sa ba bantši ba Isiraele, le go ba seka se tlo go ganetšwa.


text:
Le wena pelo ya gago e tlo phuloletšwa ke lerumo; gore go tle go utollwe megopolo ya dipelo tše di ntši.


text:
Le moporofeta wa mosadi o be a le gona moo, Anna morwedi wa Fanuele wa moloko wa Asere. E be e le wa kgale; a sa le kgarebe a tšewa a fetša nywaga e šupilego a na le monna wa gagwe;


text:
bjale e be e le mohlologadi wa nywaga e masome a seswai a metšo e mene; a sa tloge Ntlongkgethwa, a direla Modimo ka go ikona le ka go rapela Modimo bošego le mosegare.


text:
Le yena a batamela ka lona lebaka leo, a ema, a reta Morena, a bolela yena ngwana eo go bohle ba Jerusalema ba bego ba letetše khunologo.


text:
Ya re ge ba phetile tšohle tše di laetšwego molaong wa Morena, ba boela Galilea, ba ya motseng wa gabo wa Natsaretha.


text:
Ge ba nagana ba re o na le ba ba sepedišanago nabo; ba sepela leeto la letšatši ba mo nyaka go metswalo le go ba ba tsebanago nabo.


text:
Gwa feta matšatši a mararo, ya ba gona ba mo hwetšago Ntlongkgethwa, a dutše gare ga baruti, a ba theetša, a ba botšiša;


text:
Ge ba mmona moo, ba tlabega; mmagwe a re: Ngwanaka! O reng o re dira tše? O ko bone, tatago le nna re go nyakile ka bohloko.


text:
Yena a fetola a re: Le be le reng le nnyaka? A le be le sa tsebe ge ke swanetše go ba mo go tše tša Tate?


text:
Gomme a fologa le bona a ya Natsaretha, a dula e le e a ba kwago. Mmagwe ditaba tše ka moka a dula a di bolokile pelong ya gagwe.


text:
Ka ngwaga wa lesome le metšo e fetšago seatla wa bogoši bja Kesara Tiberio, mehleng ya ge Pontio Pilato a buša naga ya Juda, Herode Teterareka a buša Galilea, Filipi Teterareka ngwanabo a buša Iturea le Teragoniti, Lisania Teterareka a buša Abilene,


text:
Mehleng ya ge Hanna le Kayafa e le baperisita ba bagolo, ke mo Lentšu la Modimo le tletšego Johane morwa wa Tsakaria a le lešokeng.


text:
A tla dinageng ka moka tše di bataganego le noka ya Jorodane, a bolela kolobetšo ya tshokologo ya gore batho ba lebalelwe dibe.


text:
Gwa phethega tše di ngwadilwego pukung ya thuto tša Jesaya tša re: Go lentšu la segoeledi lešokeng; le re: Lekelelanyang tsela ya Morena, le lokiše mebila ya gagwe.


text:
Dikoti ka moka di tlatšwe; dithaba tšohle le meboto a di kokobetšwe; go kgopamilego a go loke; mo go lego makukuno a go latšwe;


text:
Johane a bolela le mašaba a a tšwetšego go kolobetšwa ke yena, a re: Lena matswinyana a dinoga, ke mang a le rutilego go tlo phonyokga bogale bjo bo tlago?


text:
Napang le enywe dienywa tše di amanago le tshokologo. Le se ke la thoma go eleletša la re: Re na le tata wešo Aborahama, gobane ke a le botša, Modimo o kgona go tsošetša Aborahama bana le mabjeng a.


text:
Le gona selepe se šetše se beilwe medung ya dihlare: mme sehlare sefe le sefe se se sa enyego dienywa tše botse, se tlo rengwe sa lahlelwa mollong.


text:
Johane a fetola a re: E a nago le dikobo tše pedi, a nee eo a hlokago; e a nago le dijo, le yena a dire bjalo.


text:
Le bahlabani ba mmotšiša ba re le rena re tlo dirang? Yena a re: Le se ke la tlaletša batho; le se ke la hlakola; le kgolwe ke moputso wa lena.


text:
Gomme ka gobane setšhaba se be se dutše se holofetše, mo dipelong bohle ba šetše ba re mohlomong Johane ke yena Kriste,


text:
a šupa tšona tšeo, bohle ba mo kwa ge a re: Ge e le nna ke le kolobetša ka meetse. Go setla eo a mphetago ka matla, yo ke sa swanelago go hunolla leralana la dieta tša gagwe. Yena eo o tlo le kolobetša ka Moyamokgethwa le ka mollo.


text:
Ke yena a swerego leselo ka seatla; mme seboa sa gagwe o tlo se fsielela ruri, a kgobela mabele sešegong sa gagwe; moko wona o tlo o fiša ka mollo wo o sa timego.


text:
Gomme Herode Teterareka mohla a sotšwe ke Johane ka baka la Herodia mosadi wa Filipi ngwanabo, le ka baka la tše mpe ka moka tše yena Herode a bego a di dira,


text:
Mehla yela ge batho ka moka ba kolobetšwa, le Jesu a kolobetšwa; ya re ge a rapela, legodimo la bulega.


text:
Mme Moya o mokgethwa wa fologela mo go Yena o bonala e ke ke leeba; gwa kwala lentšu le etšwa legodimong la re: O Morwa moratwa waka; ke kgahlwa ke Wene!


text:
Jesu mola a thoma modiro, o be a na le nywaga e masome a mararo. Batho ba be ba re ke morwa wa Josefa wa Eli,


text:
A fetša matšatši a masome a mane a lekwa ke Diabolo. A a fetša a sa je selo; ya re ge matšatši ao a fela, a swarwa ke tlala.


text:
A bolela a re: Bogoši bjo ka moka le borena bja bjona ke tlo fa wena; ka gobane bo gafetšwe nna; ke bo nea yo nkago rata go mo mea.


text:
Jesu a re: Ntlogele Sathane; go ngwadilwe gwa thwe: O khunamele Morena Modimo wa gago, o direle yena a nnoši.


text:
Diabolo a mo iša Jerusalema, a mmea sehlweng sa Ntlokgethwa, a bolela a re: Ge o le Morwa Modimo, ikušetše kua fase o le fa.


text:
A tla motseng wa Natsaretha mo a goletšego gona. Ka letšatši la Sabatha a ya phuthegong ka mo a lemetšego ka gona; a ema gore a bale.


text:
Moya wa Morena o na le nna, ka gobane o mpeetše go begela babotlana taba tše dibotse, o nthomile go alafa ba dipelo tše robegilego,


text:
ba ba thopilwego ke ba goelele khunologo, ba difofu ke re ba buše ba bone, ba ba dubaganego ke re ba ikele ba golotšwe, ke bege ngwaga wa kgahlego wa Morena.


text:
A thoma go bolela le bona a re: Lehono, ge tše di ngwadilwego fa di kwala ditsebeng tša lena, ke gore di tšweletše.


text:
Bohle ba mo dumela, ba kgotsa mantšu a bose a tšwago molomong wa gagwe, ba re: A ga se yena morwa Josefa?


text:
Jesu a re: E fela le tlo mpotša seema se se rego: Moreku ithekole. Le tlo re: Tše re di kwilego ba re di dirilwe Kaperenaume, dira tše kao le mono motseng wa geno.


text:
Ruri, ke a le botša, mehleng yela ya Eliya go be go na le bahlologadi ba bantši mo go Baisiraele, mola legodimo le tswaletšwe ka nywaga a meraro le dikgwedi tše di selelago, gwa ba tlala e kgolo nageng ka moka.


text:
Gomme Eliya ga a ka a rongwa go e mongwe wa bona, ge e se kwa Sarepata nageng ya Sidone go mosadi yola wa mohlologadi.


text:
Le ba lephera e be e le ba bantši mo go Baisiraele mehleng ya Elisa moporofeta; gomme ga go le o tee wa bona e a fodišitšwego, ge e se Naemane wa Siria.


text:
Ba tsoga ba mo kgorometša ba mo ntšha motseng, ba mo iša legageng la thaba yeo motse wa bona o agilwego godimo ya yona, ba re ba mo fekemetše ka gona.


text:
Gona moo phuthegong go be go na le motho e a nago le moya o mobe wa ditšhila, e a bego a goa ka lentšu le legolo a re:


text:
Lesa! O na le taba mang le rena, wena Jesu wa Natsaretha? A o tlile go re fediša? Ke a go tseba; o Mokgethwa wa Modimo.


text:
Jesu a mo kgalema a re: Homola! Tšwaa go motho eo! Gomme moya o mobe wa mo lahlela gare ga batho, wa tšwa go yena, wa se mo dire selo.


text:
Bohle ba swarwa ke tšhogo, ba botšana ba re; Ke thuto mang ye? Meoya ya ditšhila o e laela ka matla le ka bogale, ya napa ya tšwa.


text:
A tsoga moo phuthegong, a tšwa a ya ga Simone. Ke ge mogwegadi wa Simone a swerwe gagolo ke letadi; ba mo kgopelela go Jesu.


text:
Jesu a tla a mo okamela, a kgalema bolwetši bjoo bja letadi, mme bja mo tlogela. Molwetši a tsoga ka pela a ba apeela.


text:
Ya re letšatši ge le dikela, gwa tla bohle ba ba nago le balwetši ba bona ba mahloko a mehutahuta, ba ba tliša go Jesu; Yena a ba bea diatla e mongwe le e mongwe, a ba fodiša.


text:
Le meoya e mebe ya tšwa go ba bantši e goeletša e re: Ke wena Kriste Morwa wa Modimo! Yena a e kgalema a e iletša go mmolela, ge e mo tseba ge a le Kriste.


text:
Ge go esa a tšwa a ya šokeng; mašaba a mo nyaka, a ba a mo hwetša; ba mo phegelela ba re a se ke a tloga go bona.


text:
Yena a bolela le bona a re: Le metse e mengwe ke swanetše go e botša ditaba tše botse tša mmušo wa Modimo, ke sona se ke rometšwego sona.


text:
Ka mohla o mongwe lešaba la mo pitlaganya le rata go kwa Lentšu la Modimo, yena a eme lebotong la lewatle la Genetsareta.


text:
A bona maselawatle a mabedi a batagane le leboto, barei ba dihlapi ba tšwile go ona, ba hlatswa malokwa.


text:
Jesu a namela le lengwe la maselawatle ao, e bego e le la Simone, a mo kgopela a re a le šuthiše ka gonyane le tlogelane le leboto. A dula mo go lona leselawatle, a ruta lešaba a le moo.


text:
Ge a feditše go bolela a laela Simone a re: Suthišetša kua go lego bodiba, le fološe malokwa a lena le sware dihlapi.


text:
Simone a fetola a re: Mong aka! Bošego ka moka re letše re itapiša, ra se ke ra bona selo; fela, ke tlo fološa lokwa ke kwile taelo ya gago.


text:
Ba kgwathetša bagwera ba bona ba leselawatle lela le lengwe gore ba tle ba ba swariše. Ba tla; ba tlatša maselawatle ka mabedi, a ba a teka.


text:
Simone Petro ge a di bona a khunama a inametše matolo a Jesu, a re: Tšwaa mo go nna, gobane ke monna wa modiradibe, Morena!


text:
A realo a wetšwe ke tšhogo e kgolo le bohle ba ba bego ba na le yena, ba bone bontši bjoo bja dihlapi tše ba di phuthilego.


text:
Ke tšona tše di wetšego le Jakobo le Johane barwa ba Tsebedeo ba e bego e le badirišani ba Simone. Jesu a bolela le Simone a re: Se boife; go tloga bjalo o tlo ba morei wa go phutha batho.


text:
Ka mohla o mongwe a le motseng o mongwe ba bona go etla monna a tletše lephera, yo a itšego go bona Jesu, a wela fase ka sefahlogo, a mo kgopela a re: Morena, ge o ka rata, o ka kgona go mphodiša.


text:
A mo laela a re a se ke a botša motho, a re: Sepela, o yo ipontšha go moperisita, o iše seleboga sa ge o fodile, ka mo go laetšwego ke Moshe, gore e be bohlatse go bona.


text:
Gomme kgowane ya ge ba mmolela ya enela e eya, gwa kgobokana mašaba a mantši a ba ba ratago go mo kwa le go fodišwa malwetši a bona.


text:
Ka letšatši le lengwe ge a ruta, gwa tla bafarisei le baruti ba Molao ba dula; e be e le ba ba tšwago metseng ka moka ya Galilea le ya Juda le Jerusamela; mme matla a Modimo a go fodiša a be a le go yena.


text:
Ba bona go etla banna ba rwele motho ka malao; e be e le e a rephilego ditho; ba nyaka botseno bja gore ba mo tliše ngwakong ba mmee pele ga Jesu.


text:
Ba bo hloka ka go tlala ga batho ba namela godimo ga ngwako, ba rutlolla, ba fološa motho eo a le malaong, a fihla mo gare ga bona pele ga Jesu.


text:
Ge a realo, bafarisei mo dipelong tša bona ba re: Motho yo ke mang? O goboša Modimo. Ke mang a kago lebalela motho dibe, ge e se Modimo?


text:
Se se bolelo ke sefe? A ke ge motho a re: O lebaletšwe dibe tša gago? Goba ke ge a ka re: Tsoga o sepele?


text:
Fela, le tlo tseba ge Morwamotho a na le matla a go lebalela batho dibe mo lefaseng. Ya ba gona a bolelago le eo a rephilego ditho, a re: Tsoga! Rwala malao a gago, o ye ngwakong wa gago.


text:
Monna eo a tsoga ka pela, a rwala tše a bego a letše godimo ga tšona, a ya ngwakong wa gagwe a tumiša Modimo.


text:
Ka le lengwe letšatši a tšwa a bona motho wa lekgetho, yo leina la gagwe e bego e le Lefi, a dutše ngwakong wa lekgetho; a mmitša a re: Ntatele!


text:
Bjale Lefi a mo direla monyanya o mogolo mo ngwakong wa gagwe; mme lešaba le legolo la ba lekgetho le batho ba bangwe le dula le bona.


text:
Bafarisei le bamangwalo ba bona, ba ba tsota, ba bolela le barutiwa ba gagwe ba re: Le reng le eja le ba lekgetho le badiradibe, le enwa le bona?


text:
Bona ba re: Ke go reng barutiwa ba Johane ba ikona dijo gantši ba dira merapelo; le barutiwa ba bafarisei ba dira ka mokgwa woo, mola ba gago ba fo ja ba enwa?


text:
A bolela le bona le ka go swantšha a re: Ga go motho e a kago sega setsiba sa lešela le lefsa a se bea seaparong se setala; ge a ka dira ka mokgwa woo, setsiba seo sa lešela le lefsa se tlo gagola seaparo; le gona lešela le lefsa ga le amane le kobo e tala.


text:
Le gona morara o mofsa ga o photlelwe nkgong e onetšego; ge go ka dirwa ka mokgwa woo, morara o mofsa o tlo phuma nkgo yeo morara wa falala, le yona nkgo ya senyega.


text:
Le gona, e a nwago tše tala, a ka se akgofe go nwa tše mpsha, gobane o tlo re: Tše bose ke tše tala.


text:
Ka tšatši le lengwe la Sabatha, ge a phatša ka mabeleng, barutiwa ba gagwe ba kga diako ba di fogohla ka diatla, ba di ja.


text:
Ba bangwe ba bafarisei ba bolela le bona ba re: Le reng le dira tše di sa swanelago go dirwa ka Sabatha?


text:
Gwa fetola Jesu a re: A ga lešo la bala se Dafida a kilego a se dira mohla wola a lapile le ba a bego a na nabo?


text:
Ka mo a tsenego Ngwakong wa Modimo, a tšea dinkgwa tšela tša go bewa pele ga Modimo, a ja a nea le bao a bego a na nabo, tšona di bego di sa swanela go ka lewa ke motho, ge e se baperisita.


text:
Ka le lengwe la Sabatha a tsena phuthegong a ruta. Gwa ba go na le motho e a omeletšego seatla se setona.


text:
Bamangwalo le bafarisei ba dula ba mo hlapetša, ba re ba bone ge a tlo mo fodiša ka Sabatha, gore ba kgone go mmea molato.


text:
Jesu yena o be a tseba dikgopolo tša bona; a bolela le motho eo wa go oma seatla, a re: Tsoga, o eme fa gare! Monna eo a tsoga.


text:
Jesu a re: Ke tlo le botšiša: Se se dumeletšwego go dirwa ka Sabatha ke eng? A ke go dira botse, goba bobe? A ke go phološa bophelo, goba ke go bo senya?


text:
A ba dikološa mahlo ka moka ga bona, a tsebo bolela le motho eo, a re: Otlolla seatla sa gago! A se otlolla, sa boela sa fola sa etša sela se sengwe.


text:
Ge go sile, a bitša barutiwa ba gagwe, a hlaola ba lesome le metšo e mebedi, a ba rea leina a re ke Baapostola.


text:
Ge a fologa moo thabeng a na le bona, a ema mo go bego go le molala, a na le lešaba la barutiwa ba gagwe le bontši bjo bogolo bja batho ba ba tšwilego nageng ka moka ya Juda le Jerusalema, le mešikong ya lewatle ya kua Tiro le Sidone.


text:
E be e le ba ba tlilego go mo kwa, le go fodišwa malwetši a bona. Gwa fodišwa le ba ba lapisitšwego ke meoya ya ditšhila.


text:
Jesu a emiša mahlo, a bona barutiwa ba gagwe, a re: Ba lehlogonolo ke lena bahumanegi, gobane mmušo wa Modimo ke wa lena.


text:
Ba lehlogonolo ke lena le kwago tlala bjale, gobane le tlo horišwa. Ba lehlogoholo ke lena ba le llago bjale, gobane le tlo sega.


text:
Le ba lehlogonolo ge batho ba le hloya, ge ba le leleka, ge ba le roga, ge ba hlaswa leina la lena ba re ke le lebe, ba realo ka baka la yena Morwamotho.


text:
Mohla wa tšona le thabe le hlalale, le tsebe gobane moputso wa lena e tlo ba o mogolo kwa magodimong; gobane ke tšona tše botatabo ba di dirilego baporofeta.


text:
Ba madimabe ke lena ba hošego bjalo, gobane le tlo kwa tlala. Ba madimabe ke lena le segago bjalo, gobane le tlo golola.


text:
Ba madimabe e tlo ba bolena ge batho bohle ba le reta, gobane ke tšona tše botatabo ba di dirilego baporofeta ba maaka.


text:
E a go phasolago thama, o mo sekegele le e ngwe; e a go amogago kobo, o se ke wa mo ganela le kobjana.


text:
Ge Le adima bao le holofelago go rua ka bona le sa lebogwang? Hleng le badiradibe ba a adimana, gore ba tšee se se lekanego.


text:
Sa lena a e be go rata manaba a lena, le go setša le go adima mo le sa holofelego go boelwa. Ke mo moputso wa lena e tlo go ba o montši, la tlo ba bana ba Yogodimodimo, gobane yena le ba ba sa lebogego, le ba babe, o ba dira ka botho.


text:
Le se ke la ahlola; ke mo le sa tlo go ahlolwa: le se ke la lahla motho; ke mo le sa tlo go lahlwa; lebaleleng gomme le tlo lebalelwa.


text:
Fang, gomme le tlo fiwa; ke mo le tlo go adibetša la tšhelelwa ka seelo se se botse se se katetšwego, se se nago le mohlopa. Gobane seelo se le elago ka sona, ke sona se le tlo go elelwa ka sona.


text:
A bolela le bona le ka seswantšho a re: A le re sefofu se ka kgona go hlahla sefufu? A di ka se wele moleteng ka dipedi?


text:
O ka bolela bjang le ngwana weno; wa re: Ngwanešwana! A nke ke ntšhe lehlokwana leihlong la gago, mola kwata ya ihlong la gago o sa e bone? Moikaketši tena! Thoma o ntšhe kwata mo ihlong la gago, o kgone o boneša wa ntšha lehlokwana leihlong la ngwana weno.


text:
Ga go sehlare se se botse se se enywago dipodiša; le gona ga go sehlare se sebe, se se enywago dienywa tše botse.


text:
Sehlare sefe le sefe se tsebja ka dienywa tša sona. Gobane mago ga a fulwe monganeng, le dithara ga di fulwe mošwaneng.


text:
Motho yo botse o tšweletša tše botse diets wa lehumong le le botse la pelo; mme motho yo mobe o tšweletša tše mpe di etšwa mo go befilego; gobane molomo wa gagwe o bolela tše pelo e di falatšago.


text:
O swana le motho e a agago ngwako, a epa moralo a iša fase, a o thea godimo ga lefsika. Mohla wa mafuls a meetse, noka ge e tšhologela ntlo yeo, ya se o šišinye, ka ge e theilwe lefsikeng.


text:
Gomme e a kwago a se dire, o swana le motho e a agilego ngwako mmung o se nago motheo. Ge noka e o tšhologela, o se diege go wa; mme go kgetloga ga ngwako woo ya ba mo gogolo.


text:
Gomme monna e mongwe wa tona ya ekgolo o be a na le mohlanka wa gagwe yo a bego a mo rata ka kudu. Mohlanka eo o be a babja a le makgatheng.


text:
Tona yeo ge e ekwa tša Jesu, ya roma bagolo ba Bajuda, ba ye go Jesu ba mo kgopele ba re a tle a phološe mohlanka eo.


text:
Ge ba fihla go Jesu, ba mo kgopela, ba mo phegelela ba re: Go mo swanetše ge o ka mo dira tše re di kgopelago,


text:
Jesu a ya le bona. A sa le kgojana le ngwako, tona ya roma bagwera ba yona, ba tla go Jesu ba re: Morena, se itapiše, gobane ga ke a swanela ge O ka tsena ka tlase ga hlaka ya ntlo yaka.


text:
Hleng le nna, ke le motho e a bušwago, ke na le le bahlabani ba ke ba bušago, ka roma yo ka re: Sepela, a sepela; ka bitša e mongwe ka re: Tlaa, a tla; ka laela mohlanka waka ka re: Dira se, a dira.


text:
Jesu ge a ekwa tšeo, a mo kgotsa a retologela go lešaba le le bego le mo latela, a re: Ke a le botša, le go Isiraele ga kešo ka hwetša tumelo e kaakaa.


text:
Ka la ka moswana a ya motseng wo ba rego ke Naini, a latelwa ke barutiwa ba bantši ba gagwe, le lešaba le lentši.


text:
Ge a batamela kgoro ya motse, a hwetša ba etšwa ba rwele mohu, ngwana a nnoši wa mmagwe e bego e le mohlogogadi, a na le lesaba le lentši la ba motse woo.


text:
A batamela a kgwatha laeko, barwadi ba lona ba ema. Jesu a re: Lesogana, ke ra wena ge ke re: Tsoga!


text:
Bohle ba swarwa ke poifo, ba reta Modimo ba re: Go tsošitšwe moporofeta a mogolo mo go rena; Modimo o etetše setšhaba sa gagwe.


text:
Johane a bitša ba babedi ba barutiwa ba gagwe, a ba roma a re ba yo botšiša Jesu ba re: A ke wena e a boletšwego a thwe: O etla; goba re sa letela e mongwe?


text:
Banna bao ba tla go Jesu ba re: Johane Mokolobetši o re romile go wena; o re: A ke wena e a boletšwego a thwe: O etla; goba re sa letela e mongwe?


text:
Ka lona lebaka leo Jesu o be a fodiša ba bantši ba malwetši le mahloko, le ba meoya e mebe, le ba bantši ba difofu a ba gaugela, ba buša ba bona.


text:
A fetola a re: Sepelang le yo botša Johane tše le di bonego le tše le di kwilego, le re: Difofu di a bona, digole di a sepela, ba lephera ba a fola, difoa di a kwa, bahu ba a tsoga; mme bahumanegi ba begelwa taba tše monate.


text:
Ba ba romilwego ke Johane ge ba sepetše, Jesu a thoma go bolela le mašaba a batho a era Johane, a re: Le be le tšwetše šokeng go bonang? A le be le bona lehlaka le le tšokotšwago ke phefo?


text:
Ke re: Le be le tšwetše go bonang? A le be le bona moaparatšeboleta? Bonang! Baapari ba dikobo tša botšhephi, ba go phela ba ipshina, ba kua metseng ya mošate.


text:
Ke re: Le be le tšwetše go bonang? A le be le bona moporofeta? Ka kgonthe! Nna ke re, ke e a fetago le moporofeta.


text:
Gobane ke yena e a ngwadilwego a thwe: Ke nna e! Ke roma motseta wa ka wa go go etapele a go thulela tsela.


text:
Ke a le botša ke re: Mo go ba ba belegwego ke basadi, ga go na moporofeta e a kago feta Johane Mokolobetši. Fela, yo e lego e monyenyane mmušong wa Modimo, o a mo feta.


text:
Gomme batho ka moka ba ba mo kwilego, le balekgetho ba dumetše morero wa Modimo, ba kolobetšwa ka kolobetšo ya Johane.


text:
Ba swana le bana ba ba dutšego lepatlelong, ba biletšana ba re: Re le leleditše naka, la gana go bina; ra le hlabela sello, la gana go golola.


text:
Gwa tla Morwamotho, a ja, a nwa; lena la re: Bonang motho wa sejato, wa monwi, mogwera wa balekgetho le badiradibe.


text:
E mongwe wa bafarisei a mo laletša a re a je le yena. Jesu a tsena ngwakong wa mofarisei eo, a dula dijong.


text:
Gwa rotoga mosadi e mongwe wa motse woo, yo e bego e le modiradibe. O be a kwile gore Jesu o dutše dijong ngwakong wa mofarisei; a tla a swere sebjana se se nago le setlolo.


text:
A batamela dinaong tša Jesu a lla, a kolobiša dinao tša Jesu ka megokgo, a e phumola ka meriri ya hlogo ya gagwe; a atla maoto a Jesu, a a tlotša ka setlolo.


text:
Mofarisei eo a mo laleditšego, ge a di bona, a eleletša re: Motho yo ge e ka be e le moporofeta, a ke be a tseba se mosadi eo a mo kgwathago a lego sona, gobane ke modiradibe.


text:
Jesu a fetola a bolela a re: Simone, ke na le se ke ratago go go botša. Simone a re: Bolela, Moruti!


text:
Jesu a re: Batho ba babedi ba be ba tšere metšhokga go monna wa lehumagadi; wa e mongwe e be e le mašeleng a makgolo a mahlano; wa e mongwe e be e le wa masome a mahlano.


text:
Ya re ge ba hloka sa go lefa, a ba gaugela a ba fa bohle bobedi bja bona. Bjale mpotše: Ke ofe e a tlo go mo rata gagolo?


text:
Simone a fetola a re: Nka re ke eo a mo gaugetšego a na le molato o mogolo. Jesu a re: O ahlotše ka go rereša.


text:
A realo a retologela go mosadi eo, a sa bolela le Simone a re: A mosadi e o a mmona? Ke tlile fa ngwakong wa gago, wa se mphe meetse a go hlapa maoto; gomme yena a tla a kolobiša maoto a ka ka megokgo a a hlakola ka meriri ya hlogo ya gagwe.


text:
Lesa gee ke go botše: O lebaletšwe dibe tša gagwe tše e lego tše ntši; ke ka baka leo a ratilego ka gogolo. Go e a lebaletšwego mo gonyane, le lerato ke le lenyane.


text:
Ke mo ba ba dutšego dijong le yena ba thomilego go eleletša dipelong tša bona ba re: Motho e ke mang, ge a lebalela batho dibe?


text:
Mehleng yeo Jesu a thoma go ya le metse le metsana a goelela a bolela Ebangedi ya mmušo wa Modimo, a ya a na le bao ba lesome la metšo e mebedi.


text:
Go be go na le basadi ba bangwe, ba ba bego ba fodišitšwe ba na le meoya e mebe le malwetši; e be e le Maria Magdalena, yo a kilego a ntšhwa meoya e mebe e šupilego,


text:
le Johana mosadi wa Khusa letona la Herode, le Susana, le ba bangwe ba bantši ba nago ba mo thuša ka thoto ya bona.


text:
Mohla go phuthegile lešaba le lentši, le ba metseng ba tšhologetše go Yena, a bolela seswantšho a re:


text:
Go tšwile mobjadi a bjala dipeu tša gagwe. Ge a bjala, tše dingwe tša wela tseleng tša gatwa; dinonyana tša sebakeng tša tla tša di ja.


text:
Tše dingwe tša wela mmung o botse, tša mela, tša enywa ga lekgolo. A realo a fetša ka go re: E a nago le ditsebe tša go kwa a a kwe.


text:
Jesu a re: Lena le filwe gore le tsebe diphiri tša mmušo wa Modimo; e fela ba bangwe ba di kwa ka diswantšho, gore le ge ba bona ba se ke ba bona; le ge ba ekwa ba se ke ba lemoga.


text:
Ba tseleng, ke bao ba kwago, mme gwa tloga go etla Sathane a tloša Lentšu dipelong tša bona, gore ba se ke ba dumela ba phološwa.


text:
Ba lekgwareng ke bao, e rego ge ba kwile Lentšu, ba le amogela ka thabo; gomme ke ba ba se nago modu, ke ba go dumela lebakanyana fela, ba hlanoga mohla wa moleko.


text:
Tše di wetšego metlweng, ke ba ba rego ge ba kwile Lentšu, ba ya ba imetšwe ke dipelaelo le mahumo le mabose a bophelo bjono, ba bipja ke tšona ba se buduše selo.


text:
Tša mmung o botse, ke ba ba kwilego Lentšu ba le lotola pelong e botse le e bolo, ba kgotlelela ba bea dienywa.


text:
Ga go motho yo e rego ge a goteditše lebone a le ribegetša ka sebja, goba a le bea ka tlase ga malao. O tlo le hlomela sehlomong sa lona, gore ba ba tsenago ba bone seetša.


text:
Gobane ga go na thopa ye e ka se kego ya utollwa; ga go na sephiri se se ka se kego sa tsebja sa tšwela pepeneneng.


text:
Phafogelang go theetša gee; gobane e a nago natšo, o tlo newa; mme e a se nago natšo, o tlo amogiwa le tše a rego o na natšo.


text:
Yena a fetola a re: Mmane le bana bešo ke ba ba kwago Lentšu la Modimo mme ba dira se le se bolelago.


text:
Ka letšatši le lengwe a namela leselawatle a na le barutiwa ba gagwe; a re: A re seleleng mošola. Mme ba thoma go sela.


text:
Ya re ba sa ya, yena a robala. Gomme lewatle la welwa ke sesesedi, ba tlalelwa ke meetse, ba bona e le kotsi.


text:
Ba tla ba mo tsoša ba re: Morena! Morena! Re a lahlega! Yena a tsoga, a kgalema phefo le maphoto a meetse, mme gwa ruthela ruri.


text:
A bolela le bona a re: Tumelo ya lena e kae? Bona ba tlabega ba tšhogile, ba botšišana ba re: Bjale yena-e ke mang, ge a laela diphefo le meetse? Gomme di a mo kwa!


text:
A sa tšo namela lebotong, a gahlana le monna e mongwe wa motse wa gona e a bego a na le meoya e mebe go tloga kgaleng, a sa apare, a sa dule ngwakong, a dula mabitleng.


text:
A re go bona Jesu, a goa a wela fase pele ga gagwe, a hlaboša lentšu le legolo a re: Ke na le tabamang le wena Jesu Morwa wa Modimo yo godimodimo? Ke a go rapela, o se ke wa ntlaiša.


text:
A realo ka gobane Jesu o be a laela moya woo wa ditšhila a re o tšwe go monna eo. Gobane moya o mobe woo o be o mo utlautla gantši, a ba a tlengwa matsogo le maoto ka ditšhipi le ka mefiri, e le go mo lotola; mme a kgaoganya ditlemo tšeo, moya o mobe wa mo kwatakwatiša wa mo iša lešokeng.


text:
Jesu a mmotšiša a re: Leina la gago o mang? Yena a re: Ke nna Madira! A realo ka gore o be a tsenwe ke meoya e mebe e mentši.


text:
Gomme gona mo go be go na le mohlape wa dikolobe tše ntši, o fula thabeng. Meoya ya mo rapela ya re a e dumelele go tsena go tšona; mme a e dumelela.


text:
Meoya e mebe ya re go tšwa mothong eo, ya tsena dikolobeng; mme mohlape ka moka wa iphekemetša ka legaga, wa wela bodibeng wa betwa.


text:
Batho ba tšwela go bona se se diregilego; ba hwetša motho eo a tšwilwego ke meoya e mebe, a dutše fase maotong a Jesu, a apere, a na le tlhaologanyo; mme ba tšhoga.


text:
Gomme lešaba ka moka la batho ba naga yeo ya Bagadara ba kgopela Jesu ba re a tloge moo go bona; ba realo ba swerwe ke poifo e kgolo. Gomme Jesu a goma a namela leselawatle.


text:
Monna yola wa go tšwiwa ke meoya e mebe a mo rapela a re a ye le Jesu. Jesu a mo gomiša a re: Boela gae o tsebatše tše kgolo tše Modimo a go dirilego tšona.


text:
Gwa tšwelela monna e mongwe, e a bitšwago Jairo, e le mogolo wa phuthego; a khunamela Jesu, a mo rapela a re a tle ga gagwe.


text:
Gobane o be a na le ngwanenyana wa gagwe a lego nnoši, wa nywaga e ka bago e lesome la metšo e mebedi; yenaeo o be a ehwa. Gomme Jesu ge a eya gona, mašaba a mo kgohlaganya.


text:
Bjale go be go na le mosadi e a feditšego nywaga e lesome la metšo e mebedi a babja ke ngope, a ntšheditše dingaka thoto ya gagwe ka moka, gomme go hlokegile e a kgonago go mo alafa.


text:
Mosadi e a batamela ka morago, a kgwatha morumo wa kobo ya Jesu, gomme go falala ga madi a gagwe gwa kgaotša e sa le moo.


text:
Jesu a re: Ke mang e a nkgwathilego? Ge ka moka ba latola, Petro le ba a bego a na nabo ba re: Morena! Ge mašaba a go katelela ka gohle a go kgohlaganya, a o sa re: Ke mang e a nkgwathilego?


text:
Mosadi eo ge a bona a sa ka a utagala, a tla a roromela, a phuhlama pele ga Jesu, a ipolela pele ga batho ka moka, a mmotša se se mo gapeleditšego go mo kgwatha, le ka mo a fodilego ka gona e sa le semetseng.


text:
A re a sa bolela, gwa fihla motho e a tšwago ga mogolo wa phuthego, a re: Morwedi wa gago o hwile; se lapiše Moruti.


text:
Ge a fihla ngwakong, ga a ka a dumelela motho go tsena, ge e se Petro le Johane le Jakobo, le tatago ngwana le mmagwe.


text:
Yena a ba ntšhetša ntle ka moka, a swara seatla sa ngwanenyana, a hlaboša lentšu a re: Ngwanaka, tsoga!


text:
Batswadi ba gagwe ba tlabega. Mme yena a ba laela a re, tše di diregilego ba se ke ba di botša motho.


text:
Gomme a bitša ba lesome le metšo e mebedi, ba tla, a ba fa matla a go buša meoya e mebe ka moka le go e leleka, le a go fodiša malwetši.


text:
A ba laela a re: Le se ye le rwele morwalo, le se sware lehlotlo le ge e le mokotla, le ge e le mefago, le ge e le tšhelete; le se ke la ba le dikobo tše pedi.


text:
Ba ba sa le amogelego, motseng, wa bona le tloge le hlohlora le lerole la dinaong tša lena, gore e be bohlatse go bona.


text:
Herode Teterareka a kwa tšohle tše di dirwago ke yena, a phorophora ge ba bangwe ba mmolela ba re: Johane o tsogile bahung.


text:
Herode a re: Johane ke mo kgaotše hlogo; bjale ke mang yo ke kwago ba mmolela ka tše kaakaa? Mme a kganyoga go mmona.


text:
Baapostola bao, ba anegela Jesu tše kgolo tše ba di dirilego. Yena a tloga le bona, a ya nageng ya lešoka la kgaufsi le motse wa Betsaida.


text:
Mašaba a batho, ge ba lemogile fao, ba mo latela. Yena a ba gahlanetša, a ba botša tša mmušo wa Modimo, a fodiša ba ba tletšego go fodišwa.


text:
Ke ge letšatši le rapama. Ba lesome le metšo e mebedi ba tla go yena ba re: Gomiša lešaba le, gore ba phatlalale ba ye metsaneng le merakeng, ba inyakele tša go ja; gobane fa re dutše lešokeng.


text:
Jesu a fetola a re: A ba fiwe dijo ke bolena. Bona ba re: Ga re na selo ge e se dinkgwa tše tlhano le dihlapi tše pedi, ge o sa re re ye re rekele lešaba le lekaakaa le dijo.


text:
Gomme banna ba ba bego ba le moo e nyakile go ba ba dikete tše tlhano. Jesu a laela barutiwa ba gagwe a re: Ba dudišeng ka dihlopha tša ba masome a mahlano.


text:
Yena a tšea dinkgwa tše tlhano tšeo, le dihlapi tše pedi, a lelalela legodimong, a di šegofatša, a ngwatha a nea barutiwa, bona ba di bea pele wa lešaba.


text:
Bohle ba ja ba hora; gwa tšewa tše ba di šadišitšego, gwa tlala diroto tše lesome le metšo e mebedi ka maratha ao.


text:
Mohla a le thapelong, a na le barutiwa ba gagwe ba nnoši, a ba botšiša a re: Mašaba a re ke nna mang?


text:
Ba fetola ba re: Ba re o Johane Mokolobetši. Ba bangwe ba re o Eliya. Ba bangwe ba re o Moporofeta; ba re go tsogile e mongwe wa baporofeta ba kgale.


text:
A re: Morwa motho o swanetše go tlaišwa ka tše ntši, le go lahlwa ke ba bagolo le baperisita ba bagolo le ba mangwalo, le go bolawa le go tsošwa ka tšatši la boraro.


text:
A ba botša bohle a re: Ge motho a rata go ntšhala morago, a ikgafe, a rwale sefapano sa gagwe ka mehla, mme a ntatele.


text:
E a ratago go phološa bophelo bja gagwe o tlo bo lahla; gomme e a lahlago bophelo bja gagwe ka baka laka, yena o tlo bo phološa.


text:
Wa maseme ka nna le ka dipolelo tšaka, le Morwamotho o tlo mo gerula mohla a tlago ka letago la gagwe le la Tatagwe le la barongwa ba bakgethwa.


text:
Gomme ke a le botša ka go rereša, mo go ba ba emego fa go na le ba ka se kego ba kwa lehu ba sešo ba bona mmušo wa Modimo.


text:
Ge go fetile matšatši a e ka bago a seswai a boletše ditaba tše, a tloga a na la Petro le Johane le Jakobo, a rotogela thabeng a yo rapela.


text:
Ba bonala ba le letagong; ba bolela tša pheletšo ya modiro wa gagwe wo a yago go o phetha Jerusalema.


text:
Petro le bao ba bego ba na nae ba be ba imetšwe ke boroko; ba re go phafoga, ba bona letago la gagwe, le banna bao ba babedi ba ba emego le yena.


text:
Ge bao ba tloga, Petro a bolela le Jesu a re: Morena, ke mo go botse re le fa; a re hlomeng mekutu e meraro; o mongwe e be wa gago; o mongwe e be wa Moše; o mongwe e be wa Eliya. A realo a sa tsebe se a se bolelago.


text:
Ge Lentšu le le kwala, ba hwetša Jesu a le nnoši. Bona ba homola; tše ba di bonego ba se di botše motho mehleng yeo.


text:
Ba bona monna e mongwe a le gare ga lešaba, a goa a re: Moruti, ke a Go rapela, a nke o lebelele morwa waka, gobane ke a lego nnoši go nna.


text:
Šo o a swarwe ke moya a nape a goeletše, ge o mo utlautla a ntšha mahulo; gomme o mo tlogela ka gothata ge o šetše o mo onne.


text:
Jesu a fetola a re: Aowii! Moloko wa ba ba sa dumelego wa ba kgopo! Ke tlo ba le lena go le gokae ke le kgotlelela? Morwa wa gago mo tliše fa.


text:
Ya re a sa tlišwa, moyamobe wa mo akgaakga o mo utlautla Jesu a kgalema moya woo wa ditšhila a fodiša mošemanyana eo, a mo gafela tatagwe.


text:
Ka moka ba tlabega ka bogolo bja Modimo. Ge batho ba sa kgotsa tšohle tše Jesu a bego a di dira, yena a bolela le barutiwa ba gagwe a re:


text:
Fela, lentsu leo bona ga ba ka ba le kweša, le be le ba utagetše ba se le lemoge; mme ba šia go mmotšiša taba yeo.


text:
A bolela le bona a re: Mang le mang e a amogelago ngwana yo leineng laka, o amogela nna; gomme e a amogelago nna, o amogela e a nthimilego. Gomme e a lego e monyenyane mo go lena bohle, ke yena a tlo go ba e mogolo.


text:
Johane a bolela a re: Morena, re bone motho e mongwe a leleka meoya e mebe ka Leina la gago, ra mo iletša ka gobane a sa go latele le rena.


text:
A roma dimatlane kua pele ga gagwe. Ba ya ba tsena motseng o mongwe wa Basamaria, ba mo kgopelela bolao.


text:
Barutiwa ba gagwe, Jakobo le Johane, ge ba di bona, ba re: Morena, a o rata ge re ka re mollo o tšwago legodimong o ba fediše, re dire tše di dirilwego ke Eliya?


text:
Jesu a re: Diphukubje di na le melete; le dinonyana tša sebakeng di na le dihlaga; ge e le Morwamotho ga a na mo a kago samiša hlogo.


text:
Jesu a re: E a išitšego seatla mogomeng, mme a retologela tša kwa nthago, ga a lokela mmušo wa Modimo.


text:
Ka lebaka le lengwe Morena a hlaola ba bangwe ba masome a šupilego, a ba roma ba mo etapele ka babedi, ba ya metseng le metsaneng ka moka ye a tlo go tla go yona.


text:
A bolela le bona a re: Puno ke e ntši; mme badiri ga ba nene. Ke gona kgopelang Mong wa puno, a rome badiri punong ya gagwe.


text:
Le se ke la ya le rwele sekhwama, le ge e le mokotla, le ge e le dieta; le gona le se ke la akelana le motho tseleng.


text:
Ge gona moo go ka ba le ngwana wa molao, gona molao wa lena o tlo dula go yena; ge a se gona, molao wa lena o tlo boela go lena.


text:
Ngwakong woo le dule le je le nwe tše ba nago le tšona; gobane modiri o swanetšwe ke moputso wa gagwe. Le se ke la tobatoba la tšwa ngwakong wo la ya go wola.


text:
Le lerole la motse wa lena le le re gomaretšego dinao, re le hlohlorela go lena. Fela, le tsebe gobane mmušo wa Modimo o batametše.


text:
Gomme ke a le botša, tše motse woo o tlo go di bona ka mohla woo o tlago, -- tša Sodoma e tlo ba tše kaone.


text:
Joo Koratšima joo! Joo Betsaida joo! Mediro e matla ye e dirilwego mo go lena ge e ka be e dirilwe motseng wa Tiro le wa Sidone, e ka be e sokologile kgale, e apere mankgeretla e dutše moloreng.


text:
Ke fetša ka go re: Tše le tlo go di bona mohla wa kahlolo, -- tša Tiro le Sidone e tlo ba tše kaone.


text:
E a le kwago o kwa nna, e a le nyatšago o nyatša nna. Gomme e a nyatšago nna, o nyatša e a nthomilego.


text:
Tsebang, ke le nea matla a go gata dinoga le dihpepheng, le a go fenya matla ka moka a lenaba; ga go se se tlo go ba sa le šulafatša.


text:
Fela, le se ke la thabela tšeo, ge meoya e bušwa ke lena. Thabang gobane maina a lena a ngwadilwe kwa magodimong.


text:
Ka lona lebaka leo Jesu a hlalala mo moyeng, a re: Ke a go leboga wena Tata Mong a legodimo le lefase, ge tšeo o di fihletše ba bohlale le ba tlhaloganyo, mme wa di utollela ba e lego bana. Go bjalo, Tata, gobane ke tšona tše o di ratilego.


text:
Tšohle di gafetšwe nna ke Tate; gomme ga go e a hlathago Morwa, ge e se Tate; le a hlathago Tate, ge e se Morwa, le yo Morwa a ratago go mo utollela.


text:
A retologela go barutiwa ba gagwe, a bolela le bona ba le thoko, a re: Mahlo a lehlogonolo ke ao a bonago tšeo lena le di bonago.


text:
Gobane, ke a le botša, baporofeta ba bantši, le dikgoši ba ratile go bona tše lena le di bonago, mme ba se ke ba di bona; ba ratile go kwa tše lena le di kwago, mme ba se ke ba di kwa.


text:
Gwa ema e mongwe wa babatamelao, a mo leka a re: Moruti, bophelo bjo bo sa felego ke tlo bo rua ge ke dirang?


text:
A fetola a re: Morena Modimo wa gago o mo rate ka pelo ya gago ka moka, le ka moya wa gago ka moka, le ka matla a gago ka moka, le ka tlhaologanyo ya gago ka moka; le wa geno o mo rate ka mokgwa wo o ithatago ka wona.


text:
Moo Jesu a fetola a re: Motho e mongwe o be a fologa a etšwa Jerusalema a ya Jeriko; mme a wela gare ga bahlakodi. Ba mo hlobodiša, ba montšha dintho, ba ikela, ba mo tlogela a le makgatheng.


text:
A batamela, a mo tlemelela dintho a di tšhetše makhura le beine; a mo nametsa lekaba la gagwe, a mo iša ngwakong wa baeti, a mo okela gona.


text:
Ka bosasa ge a tloga, a ntšha mašeleng a mabedi, a a nea mong wa ngwako, a re: Mo oke; se o tlo go mo ntšhetša sona sa fetiša seo, o tlo bušetšwa ge ke boa.


text:
Ya re ge a sepela, a tsena motsaneng o mongwe. Mosadi, yo leina la gagwe e lego Mareta, a mo amogela lapeng la gagwe.


text:
Gomme o be a na le ngwanabo; leina la gagwe ke Maria. Yena eo a tla a dula fase naong tša Jesu, a theetša tše Jesu a di bolelago.


text:
Ge e le Mareta, yena o be a swerwe ka gogolo ke go mo apeela; a ba a tla a ema moo a re: Morena, a ga o re selo ge ngwanešo a ntesa ke dira ke nnoši? A nko mmotše hle a tle a ntshwariše.


text:
Ya re ge Jesu a le mo gongwe mo a bego a rapela, a re go fetša, e mongwe wa barutiwa ba gagwe a mo kgopela a re: Morena, re rute go rapela, bjalo ka Johane le yena a rutile barutiwa ba gagwe.


text:
Jesu a re: Ge le rapela le re: Tatawešo wa magodimong! Leina la gago a le kgethwe; mmušo wa gago a o tle; thato ya gago a e dirwe mono lefaseng bjalo ka ge e dirwa legodimong;


text:
Re lebalele melato ya rena, gobane le rena re lebalela ba ba nago le melato go rena. O se re iše molekong; gomme o re phološe bobeng.


text:
A bolela le bona a re: E ka re ge e mongwe wa lena a na le mogwera, mme a ya go yena e le mašegogare, a mo kgopela a re: Mogweraka! Nkadime dinkwa tše tharo;


text:
Wa ka ngwakong, a le re a ka fetola a re: Lesa go ntshwenya; lemati le šetše le tswaletšwe; mme bana baka ba robetše dilaong le nna; ga ke kgone go tsoga ka go fa -- A a ka realo?


text:
Nna ke re: Ge a sa tsoge a mo fa ka ge e le mogweragwe, o tlo tsoga, mme tšohle tše a di nyakago o tlo mo fa ka ge a mmoboela.


text:
Le nna ke re: Kgopelang, ke mo le tlo go fiwa; nyakang, ke mo le tlo go bona; opaopang, ke mo le tlo go bulelwa.


text:
Ke mang mo go lena, yo e lego tata go ngwana, e rego ge ngwana wa gagwe a mo kgopela bogobe, a mo fe lebje? Ge a kgopela sešeba, a mo fe noga bakeng sa hlapi?


text:
Bjale, ge ešita lena le lego ba babe, le tseba go nea bana ba lena dineo tše botse, a Tataweno wa magodimong ga a le fetiše kgole? Ba ba mo kgopelago o ba nea Moya wo Mokgethwa.


text:
O kile a leleka moya o mobe wa semuma; ya re ge moya o mobe woo o etšwa, semuma sa bolela; gomme batho ba tlabega.


text:
Mme yena Morena ge a bona dikgopolo tša bona, a bolela a re: Mmušo ofe le ofe ge o kgaogana, o tlo šwalalana, nywako ya welana.


text:
Gomme ge le re nna ke leleka meoya e mebe ka Beletsebulu, ge e le barwa ba lena ba e leleka ka mang? Ke gona, baahlodi ba lena e tlo ba bona.


text:
Fela, ge e a mo fetago ka bogale a mo šwahlela a mo fenya, o tlo mo amoga marumo ao a bego a botile ona, a abaganya dithebola.


text:
Mohla moya wa ditšhila o tšwago go motho, o putlaputla dinaga tša lesehla, o nyaka bokhutšo. Ge a bo hlokile, o tlo re: Ke tlo boela ngwakong waka, wo ke tšwilego go wona.


text:
Bjale o ye o tliše meoya e mengwe e šupilego, e o fetišago ka bokgopo, gomme ge e tsene e dula gona, mme tša motho eo bjale e yo ba tše di fetišago tša mola pele ka bobe.


text:
Ge a sa bolela tšeo, mosadi e mongwe a hlatloša lentšu a le gare ga lešaba, a re: A lehlogonolo la mmele wo o go rwelego, le matswele a o amulego ona!


text:
Mohla mašaba a bothegile, a thoma go bolela a re: Moloko wo ke o mobe, o nyaka mohlolo; mme o ka se bontšhwe mohlolo, ge e se mohlolo wa Jona moporofeta.


text:
Gobane bjalo ka ge Jona a bile mohlolo mahlong a ba Ninife, le Morwamotho o tlo ba mohlolo mahlong a moloko wo.


text:
Mohumagadi wa Borwa mohla wa kahlolo o tlo tsoga, a lebana le banna ba moloko wo, a ba tšwa; gobane yena o tlile a etšwa pheletšong ya lefase, a tla go kwa bohlale bja Salomo. Gomme tsebang, yo e lego e mogolo go Salomo o fa.


text:
Banna ba Ninife mohla wa kahlolo ba tlo tsoga ba lebana le moloko wo ba o tšwa; gobane bona ba sokologile ba kwile lefoko la Jona. Gomme tsebang, yo e lego e mogolo go Jona o fa.


text:
Ga go motho e a gotetšago lebone a le uta, goba a le ribegetša ka seroto; o tlo le hloma sehlomong sa lona, gore ba ba tsenago ba bone seetša.


text:
Leihlo ke lona lebone la mmele. Ge leihlo la gago le lokile, mmele wa gago ka moka o tlo etša; fela, ge e le le lebe, le mmele wa gago e tlo ba wa lefsifsi.


text:
Gomme ge mmele wohle wa gago e le wa seetša, o se ne mo o nago le lefsifsi, gona e tlo ba seetšaetša, bjalo ka ge lebone le le phadimago le go ediša.


text:
Morena a bolela nae' a re: Go bjalo, lena bafarisei senwelo le mogopo le di hlatswa ka ntle, mola ka teng ga lena go tletše megabaru le bokgopo.


text:
Ge le ka be le ntšha go tše le nago natšo la hlallela badiidi, ke gona ge tšohle di ka be di le hlatswegela.


text:
Fela, le ba madimabe lena bafarisei, gobane le ntšha salesome go leroto le lehloko le merogo, le tle le fete toko le lerato la Modimo. Go swanetše ge go dirwa tšeno mme le tšela di se leswe.


text:
Le ba madimabe lena bafarisei, gobane le kganyoga ditulo tša kwa pele mo diphuthegong le ditumedišo dikgorong.


text:
Le ba madimabe lena bamangwalo le bafarisei, le baikaketši, gobane le swana le mabitla a pupeditšwego, ao batho ba a gatago ba sa tsebe.


text:
Jesu a re: Le lena ba melao le ba madimabe, gobane batho le ba rweša merwalo e robago; mme lena merwalo yeo ga le e kgwathe le ka monwana o tee wa lena.


text:
Le bjale le sa ipolela go kwana le mediro ya botataweno; ge bona ba ba bolaile lena le a ba agelela.


text:
Ke tšona tše bohlale bja Modimo bo di boletšego bja re: Ke tlo ba romela baporofeta le batseta; gomme ba tlo bolaya ba bangwe ba bona, ba tlo ba tlaiša,


text:
gore go moloko wo go tle go latišwe madi a baporofeta bohle, a a tšholotšwego go tloga go theweng ga lefase,


text:
go thoma ka madi a Abele go iša mading a Sakaria e a bolailwego gare ga aletare le Ntlokgethwa. Go bjalo; ke a le botša, a tlo latišwa go moloko wo.


text:
Le ba madimabe lena babatamolao, gobane le tšere sekgonyu sa tsebo; lena beng ga la ka la bula la tsena; mme ba ba rego re tsene, le a ba thibela.


text:
Ge a boletše taba yeo, bamangwalo le bafarisei ba thoma go mo potlakela ka kudu, le go mo hlohla ka ditaba tše ntši,


text:
Mohla go kgobetše mašaba a ba diketekete, ba ba ba gatana ka maoto, a thoma go bolela le barutiwa ba gagwe a re: Sa pele, phafogelang komelo ya bafarisei, ke ra boikaketši.


text:
Gobane ga go se se utilwego se ka se kego sa utollwa; ga go thopa e ka se kego sa utollwa; ga go thopa e ka se kego ya tsebja.


text:
Ke gona tše le di bolelago lefsifsing, di tlo kwala seetšeng; tše le di sebelago tsebeng le le phapošing, di tlo goelelwa godimo ga nywako.


text:
Mme lena bagwera ba ka ke le botša ke re: Le se ke la boifa ba ba bolayago mmele, ba tloga ba se be le se ba se kgonago.


text:
Ke tlo le laetša yo le swanetšego go mmoifa. Le boife yo e rego ge a bolaile, a ba le matla a go lahlela motho moleteng. Ke yo ke rego le boife yena.


text:
A dithaga tše tlhano ga di rekwe ka peni tše pedi? Le ge go le bjalo ga go le e tee ya tšona e lebalwago ke Modimo.


text:
Ke a le botša, mang le mang e a ipolelago ka Nna pele ga batho, le Morwamotho o tlo mmolela pele ga Barongwa ba Modimo.


text:
Mang le mang e a kago bolela Morwamotho ka lentšu le lebe, o tlo lebalelwa; fela, e a kago roga Moyamokgethwa a ka se ke a lebalelwa.


text:
Mohla ba le išago diphuthegong tša bona, le go ba bagolo, le go babuši, le se ke la belaele la re re yo iphetolela bjang, re yo reng?


text:
A tsebo bolela le bona a re: Phafogang, le ile megabaru; gobane bophelo bja motho ga bo tšwe lehumong le go tše a di ruilego.


text:
A re: Se ke tlo go se dira sese: Ke tlo katološa matlolo a ka, ka aga a magolo, ka kgobela dijo tša ka ka moka go ona, le thoto ya ka ka moka.


text:
Ya ba gona ke tlogo bolela le moya wa ka ka re: Moya wa ka, o na le dilo tše ntši tše di lekanetšego nywaga e mentši. Khutša gee, o je, o nwe, o ipshine.


text:
Modimo a tla a re: O setlaela! Ka bjona bošego bja moya wa gago o tlo tlošwa go wena; mme tšeo o di bolokilego e tlo ba tša mang?


text:
A bolela a na le barutiwa ba gagwe a re: Ke ka baka leo ke le botšago ke re: Le se ke la belaela tša bophelo, la re: Re tlo jang? Le ge e le tša mmele la re: Re tlo aparang?


text:
Bonang magukubu; ga a leme, ga a bune, ga a ne matlolo le dišego; mme Modimo o a a fepa. Gomme dinonyana tšeo a di ka ba tša bapetšwa le lena?


text:
E ka ba mang mo go lena e a kago kgona go eketša leemo la gagwe ka go le belaela, a kgona le moelonyana o tee?


text:
Setšang matšobana a naga ka mo a melago a sa dire a sa ohle; mme ke a le botša, le Salomo letagong la gagwe ka moka ga a ka a apara bjalo ka le lengwe la ona?


text:
Bjalo, bjona bjang bja naga bjo, bja go ba gona lehono, mme bosasa bja tlo lahlelwa sebešong, ge Modimo a bo apeša ka mokgwa wo, a ka lesa bjang go direla lena tše di fetišago, lena bahlayatumelo?


text:
Gobane tšeo ka moka di tsongwa kudu ke ditšhaba tša lefase. Ge e le Tataweno wa magodimong o tseba gobane le lena Le phela ka tšona.


text:
Bapatšang ka tše le nago natšo! Le hlallele badiidi. Itireleng mekotla e sa onalego, le lehumo le le sa felego la kwa magodimong, mo lehodu le sa fihlego, mo tshwele e sa senyego.


text:
Le etše batho ba ba letetšego mong wa bona, gore ge a boa monyanyeng a tla a opaopa, ba akgofe ba mmulele.


text:
Ba lehlogonolo ke bahlanka bao, mong wa bona ge a etla, a ba hwetša ba phakgame. Ruri, ke a le botša, o tlo gara diaparo, a ba dudiša dijong, a tla a ba direla.


text:
Ba lehlogonolo ke bonabao, ba mong wa bona ge a etla, e ka ba ka nako ya bobedi le ge e le ka ya boraro, a ba hwetša ba phakgame.


text:
Le gona le tsebe, ge mong wa ngwako a ka tseba lebaka le lehodu le tlo go tla ka lona, a ka phakgama, a se dumele ge ngwako wa gagwe o phulwa.


text:
Morena a re: Bjale molaki e a botegago yo bohlale ke mang? Ke eo Morena a mmeilego a laka bahlanka ba gagwe, a ba fa dijo ka lebaka la gona.


text:
Fela, ge molaki mo pelong ya gagwe a ka re: Mong waka o diega go boa, a thoma go itia bašemane le basetsana, le go ja le go nwa le go tagwa,


text:
Mong wa gagwe o tlo tla ka letšatši le a tlo go tšhoga a fihlile, ka lebaka le a bego a sa le tsebe, a mo kgabutla, a mo dira se se dirwago ba ba sa botegego.


text:
Mohlanka e a tsebilego thato ya Mong wa gagwe, mme a lesa go itokiša le go dira thato ya Mong wa gagwe, o tlo otlwa ka kotlo tše ntši.


text:
Gomme e a sa kago a tseba, mme a dira tše di swanelago dikotlo, o tlo otlwa ka dikotlo tše e sego dikae. E a filwego tše ntši, o tlo belwa tše ntši: go e a laetšwego tše ntši go tlo latwa tše di fetišago.


text:
Gobane bjale ba bahlano ba ngwakong o tee ba tlo kgaogana; ba bararo ba tlo tsogela ba babedi, ba babedi ba tlo tlogela ba bararo.


text:
Tatagomotho o tlo šitana le morwa wa gagwe; morwa o tlo šitana le tatagwe; mmagomotho o tlo šitana le morwedi wa gagwe, morwedi a tlo šitana le mmagwe, mmatswalagomotho o tlo šitana le ngwetši; ngwetši a tlo šitana le mmatswalagwe.


text:
A bolela le mašaba a batho a re: Ge le bona leru le rotoga Bodikela, le akgofa le re: Pula e tlo na! Mme gwa ba bjalo.


text:
Lena baikaketši, ponalo ya lefase le ya legodimo le tseba go di hlatha; mme lebaka leno le reng le sa le hlathe?


text:
Ge o ya mošate le e a sekišanago le wene, phegelela go kgaola taba nae le sa le tseleng; gore a se go iše go moahlodi; moahlodi a go gafela mohlanka; mohlanka a go kgoromeletša kgolegong.


text:
Mehleng yeo gwa rotoga ba bangwe ba botša Jesu taba ya Bagalilea, bao Pilato a hlakantšego madi a bona le didimo tša bona.


text:
Jesu a fetola a re: A le re Bagalilea bao, ge ba wetšwe ke bohloko bjo bokaakaa, e be e le badiradibe ba ba fetišago Bagalilea bohle?


text:
Le bala ba lesome le metšo e seswai ba go welwa ke morako wa Siloa wa ba bolaya, a le re ba be ba na le molato o fetago wa bohle ba ba agilego Jerusalema?


text:
A ba botša seswantšho a re: Motho e mongwe o be a na le mohlare wa gagwe wa mogo wo o medilego tšhemong ya gagwe ya merara; a tla a nyaka dienywa go wona, a di hloka.


text:
A bolela le molemi wa tšhemo a re: Bona, bjale ke nywaga e meraro ge ke fela ke etla ke nyaka dienywa tša mogo wo; gomme ga ke di hwetše. O o reme, o sa reng o diba tšhemo?


text:
Gonamoo go be go na le mosadi e a feditšego nywaga e lesome le metšo e seswai a na le moya wa bolwetši. O be a hunagane, a šitwa go inamologa le ganyane.


text:
Jesu ge a mmona, a mmitša a tla; a bolela le yena a re: Mosadi, o hunolotšwe bolwetšing bjoo bja gago.


text:
Mogolo wa phuthego a mmefela ge Jesu a fodišitše motho ka la Sabatha, a bolela le lešaba a re: Matšatši a go dira mediro ke a selelago. Tlang ka onaao le fodišwe: Le lese go tla ka Sabatha.


text:
Gwa fetola Morena a re: O moikaketši. Ka moka ga lena a ga le tlemolle kgomo le pokolo mo magopong ka la Sabatha, la di iša mo di nwago?


text:
Bjale motho e e lego ngwana wa Aborahama, e a feditšego nywaga e lesome le metšo e seswai a tlemilwe ke Sathane, a ka leswa bjang go hunollwa ditlemo ka tšatši la Sabatha?


text:
Ge a realo a ba leša dihlong ka moka ba bego ba ganana nae: batho bona ba thabela mediro ye e bego e retwa e dirwa ke yena.


text:
O swana le thorwana ya lehloko, ye motho a e tšeago a e bjala serapeng sa gagwe, ya mela ya ba sehlare se segolo; mme dinonyana tša sebakeng tša tla, tša aga dihlaga makaleng a sona.


text:
O swana le komelo ye mosadi a e tšerego, a e tswakanya le bupi bja diroto tše tharo, bja tla bja omelega ka moka.


text:
Katanang gore le tsene ka mojako o pitlaganego; gobane ke a le botša, ba bantši ba tlo leka go tsena ba šitwa.


text:
Mohla mong wa ngwako a šetše a tsogile a tswalela mojako, ke mo le tlo ema ntle, la re: Morena! Morena! Re bulele! A tlo fetola a re: Ga ke le tsebe mo le tšwago.


text:
Mong wa ngwako o tlo re: Ke le boditše, ga ke le tsebe mo le tšwago. Ntlogeleng lena bohle badiri ba bokgopo.


text:
Ke mo go tlo go tsoga dillo le ditsikitlano tša meno, ge le tlo bona Aborahama le Isaka le Jakobo le baporofeta ka moka ba le mmušong wa Modimo, mme lena le kgoromeletšwa ntle.


text:
Ka lona lebaka leo gwa tla ba bangwe ba bafarisei ba mo sebela ba re: Tloga mo, o ye mo gongwe; gobane Herode o nyaka go go bolaya.


text:
Jesu a re: Sepelang le yo botša phukubye yeo, le re: Tseba gore ke leleka meoya e mebe, ke fodiša batho lehono le bosasa; ka moso ke yo feleletša.


text:
Se Nna ke lebanego naso ke go sepela lehono le bosasa le ka moso; ka gobane sa moporofeta ke go bolaelwa motseng wa Jerusalema e sego mo gongwe.


text:
Hee Jerusalema! Hee Jerusalema, wena o bolayago baporofeta! O thumago ka mafsika ba ba romilwego go wene! Ke gantši ke ratile go phuthela bana bago bjalo ka nonyana ge e apeša bana ba yona ka diphego; mme la gana.


text:
Le tlo di bona; ngwako wa lena o tlo le tlogelelwa e le lešope. Ke a le botša, le ka se hlwe le mpona, gwa tlo ba gwa tla lebaka la ge le tlo re: A go šegofatšwe e a tlago ka Leina la Morena.


text:
Ya re ge a etla ngwakong wa e mongwe wa bagolo ba bafarisei go ja bogobe ka Sabatha, a hwetša ba motheile.


text:
Jesu a ba raka pele a botšiša bamangwalo le bafarisei bao, a re: A go dumeletšwe go fodiša motho ka la Sabatha?


text:
Ya ba gona a boletšego le bona a re: Ke mang mo go lena yo e rego ge pokolo ya gagwe, le ge e le kgomo ya gagwe, e wetše moleteng, e a ka se kego a akgofa a e ntšha le ka letšatši la Sabatha?


text:
Ge o laleditšwe wa tla monyanyeng wa tšeo, o se ke wa dula sedulong sa ka pele; gore e se be mohlomongwe go laleditšwe e mongwe e a go fetago.


text:
Gomme e a laleditšego wene le yena, a tla a bolela nago a re: Šuthela yo sebaka! Ya ba gona o tlo go tšea sebaka sa ka morago ka dihlong.


text:
Ge o laleditšwe, o ye o dule sebakeng sa ka morago, gore e a go laleditšego ge a tla, a bolele nago a re: Mogweraka! Fetela kwa pele! Ke mo o tlo go godišwa ke ba ba dutšego dijong le wene.


text:
Le eo wa go mo laletša, Jesu a bolela nae a re: Ge o lokišitše sefihlulo le ge e le selalelo, o se bitše bagwera ba gago, le ge e le bana beno, le ge e le metswalo ya gago, le ge e le ba geno ba bahumi, e se be gore le bona ba go bitše, ya ba go boelwa ke tše o ba neilego tšona.


text:
Ke mo o tlo go ba wa lehlogonolo ka gobane bona ga ba na se ba kago go bušetša sona; go bušetšwa wa tlo go bona mohla bahu ba tsogago.


text:
E mongwe wa ba ba bego ba dutše dijong, ge a kwile tšeo, a fetola a re: Wa lehlogonolo ke eo a tlo go ja bogobe mmušong wa Modimo.


text:
Ka lebaka la go lalela a roma mohlanka wa gagwe, a re a yo bitša balalediwa, a re: Tlang, gobane tšohle di lokišitšwe.


text:
Ba latola ka moka ka o tee ka o tee; wa pele a re: Ke rekile tšhemo; mme ke swanetše go yo e bona. Ke a go rapela, o ko mpolelele o re ga ke tle.


text:
E mongwe a re: Ke rekile pholo tša yoko tše tlhano: mme ke ya go di leka. Ke a go rapela, o ko mpolelele o re ga ke tle.


text:
Mohlanka eo a boa a di botša mong wa gagwe. Mong wa ngwako a befelwa, a roma mohlanka wa gagwe a re: Akgofa o tšwele mekgotheng, le mapatlelong a motse, o boe fa o na le badiidi le digole le dihlotša le difofu.


text:
Morena a re: Tšwela kua ditseleng le dikgoreng, o ba phegelele gore ba tsene, ngwako wa ka o tle o tlale.


text:
Gomme ke a le botša, le o tee wa banna bala ba ba bego ba laleditšwe a ka se ke a leka selalelo sa ka.


text:
Ge motho a etla go nna a sa hloye tatagwe le mmagwe le mosadi le bana le bana babo le dikgaetšedi, le bjona bophelo bja gagwe, a ka se ke a ba morutiwa wa ka.


text:
Gobane ke mang mo ga lena, yo e rego ge a rata go aga morako o motelele, a se thome a dula a bala tšhelete ya gagwe, a tle a bone ge a na le ye e lekanetšego go tlo phetha modiro woo?


text:
Goba kgoši ke efe, yeo e rego ge e tšwela kgoši e nngwe dira, e ka se kego ya thoma go dula ya eleletša ge go tlo kgonega ge a ka tšwa le ba dikete tše lesome a yo gahlana le e a mo tšwetšego le ba dikete tše masome a mabedi?


text:
Ga le sa na modiro mo tšhemong le mo moroleng; ba le lahlela kgakala. E a nago le ditsebe tša go kwa a a kwe.


text:
Ke mang motho mo go lena e a nago le dinku tše lekgolo; gomme ge a timelelwa ke e tee ya tšona, a ka se kego a tlogela tše masome a senyane a metšo e senyane gare ga naga, a ya a nyaka ye e timetšego, go be go tle a e hwetše?


text:
ge a fihla gae a bitša bagwera ba gagwe le baagišani, a re: Thabang le nna, gobane nku ya ka e bego e timetše, ke e bone.


text:
Ke a le botša ka mokgwa o bjalo kua legodimong lethabo ka modiradibe o tee e a sokologago e tlo ba le le fetago la ge go thabelwa ba masome a senyane a metšo e senyane ba ba sa nyakego tshokologo.


text:
Le gona mosadi ke mang e a nago le mašeleng a lesome, ge a timelelwa ke e nngwe ya tšona, a ka se kego a gotetša lebone, a swiela ngwako, a e tsomeša gagolo, go be go tle a e bone?


text:
Gomme ge a e bone, a bitša bagwera ba gagwe le baagišani, a re: Thabang le nna, gobane šeleng yela e bego e ntimeletše, ke e bone.


text:
E monyenyane wa bona a bolela le tatagwe a re: Tata, abaganya thoto o mphe kabelo ya ka. -- Tatabo a ba aroganyetša leruo.


text:
Ge go fetile mehla e sego mekae, morwa wa gagwe e monyenyane eo a kgobela dilo ka moka, a tloga a ya nageng e kgole; a le moo a tšitlanya lehumo la gagwe ka bojato.


text:
A ya a thwalwa ke motho e mongwe wa naga yeo; yena eo a mo iša merakeng ya gagwe, a mo dišiša dikolobe.


text:
Ke mo a thomilego go ikgopola a re: Tate bahlanka ba gagwe ke ba bantši; ba patlwa ke bogobe; mme nna ke hwa ka tlala.


text:
A tsoga a ya go tatagwe. Ya re a sa le kgole, tatagwe a mmona, a mo kwela bohloko; a kganyela a mo gokarela, a mo atla.


text:
Morwa wa gagwe a bolela a re: Tata! Ke senyetše legodimo le pele ga gago; mme ga ka swanela go hlwa ke bitšwa morwa wa gago.


text:
Tatagwe a laela bahlanka ba gagwe a re: Akgofang le tliše kobo; le hlaole e botse ya tšona, le mo apeše, le mo rweše palamonwana seatleng, le dieta dinaong tša gagwe.


text:
Gobane morwa wa ka yo o be a hwile, gomme o boetše o a phela; o be a lahlegile, mme a bonala. -- Ke moka ba thoma go thaba.


text:
Yena fetola a bolela le tatagwe a re: O ko bone; nna ke feditše nywaga e makaakaa ke go direla. Ga go mo ke setšego molao wa gago; gomme ga o ešo wa ba wa mpha le ge e ka ba pudi ya gore ke thabe le bagwera ba ka.


text:
Gomme bjale, morwa e wa gago, a tla a meditše maruo a gago e le segwahla; mme a sa fihla, wa mo hlabela namane e nonnego.


text:
Go swanetše ge re thaba ra hlalala, gobane monnago e o be a hwile, gomme o boetše o a phela; o be a lahlegile, mme a bonala.


text:
A bolela a na le barutiwa ba gagwe a re: Monna e mongwe wa mohumi o be a na le molaki wa gagwe. A sebelwa gore molaki o gašanya lehumo la gagwe.


text:
Mohumi a mmitša a mmotšisa a re: Ke eng tšeo ke kwago ba go bolela? Ntaodišetše tša bolaki bja gago, gobane o ka se ke wa hlwa o eba molaki wa ka.


text:
Molaki ka pelong ya gagwe a re: Ke tlo dirang ge mong wa ka a nkamoga bolaki? Go lema ke a šitwa; go kgopela go ka nteša dihlong.


text:
A bitša ba ba tšerego molato go mong wa gagwe, ba tla ka o tee. Wa pele a bolela nae a re: Molato wo o o tšerego go mong wa ka ke o mokae?


text:
Eo a re: Ke meeta e lekgolo ya makhura. Molaki a re: Tšea lengwalo la gago la molato, o dule o akgofe o ngwale masome a fetšago seatla.


text:
A bolela le e mongwe a re: Wene wa gago molato ke o mokae? Eo a re: Ke mekotla e lekgolo ya mabele. Molaki a re: Tšea lengwalo la gago o ngwale masome a seswai.


text:
Gomme mong wa gagwe a mo reta, molaki eo a sa lokago, a re o dirile ka maano; gobane bana ba lefase leno, ka maano a ba diranago seng sa bona ka ona, ba phala bana ba seetša.


text:
Le nna ke le botša ke re: Itireleng bagwera ka mamona o sa lokago, gore mohla le felelwago, ba le amogele meagong e lego ya neng le neng.


text:
Ga go mohlanka e a kago kgona go direla marena a mabedi; gobane o tlo hloya e mongwe, a rate e mongwe, goba a gomarele e mongwe, a nyatše e mongwe. Le ka se kgone go direla Modimo, mme la direla le mamona.


text:
Jesu a bolela le bona a re: Ke lena le ipeilego baloki pele ga batho; mme Modimo o tseba dipelo tša lena. Gobane se batho ba se semago se segolo, Modimo o bona e le se makgapha.


text:
Melao le Baporofeta ba goma ka Johane. Go tloga moo mmušo wa Modimo o bolelwa ka Ebangedi; mme bohle ba phegelela go tsena go wona.


text:
Fela, legodimo le lefase di ka felela, gomme mo go Molao go ka se ke gwa ba gwa timela le mothalana o tee.


text:
Mang le mang e a hlalago mosadi wa gagwe a nyala e mongwe, o dira bootswa; le mang le mang e a nyalago mohlalwa, o dira bootswa.


text:
Go be go na le monna wa mohumi wa go apara tša matsaka le mašela a mabotse, a nyakalala botšheping ka mehla.


text:
Gomme mojakong wa gagwe go be go na le modiidi, yo leina la gagwe e lego Latsaro, e a lahletšwego moo a tletše dibabo,


text:
A rata go ka hora ka maratha a wago fase a etšwa megopong ya mohumi. Mme dimpša tša tla tša mo latswa dibabo.


text:
Le mohumi a hwa, a išwa lebitleng. Gomme ge a le bodulabahu, a dutše bohlokong, a lelala a bona Aborahama kgole, le Latsaro a le difarong tša gagwe.


text:
A goelela a re: Aborahama tata! Nkgaugele! Roma Latsaro a ine ntlha ya monwana meetseng, a tle a ntime leleme; gobane ke kwa bohloko mo kgabong ye.


text:
Aborahama a fetola a re: Ngwanaka! Gopola tše botse tše o di tšerego bophelong bja gago, mola Latsaro a le go tše mpe. Yena bjale o a homotšwa a le fa; mme wena o kwa bohloko.


text:
Le gona se se šitišago ke legaga le legolo le, le le thekgilwego makgatheng a rena le lena, le le thibelago ba mono, ge ba ka rata go tla moo go lena, le ge e le ba go lena, ge ba ka rata go tla mo go rena.


text:
gobane ke na le bana bešo ba bahlano, a yo ba hlatsela, gore ba se ke ba tla le bona madulong a a bohloko.


text:
Yena a re: Aowa-hle, tata, Aborahama. E ka re ge e mongwe wa ba ba hwilego a eya go bona ba ka sokologa.


text:
Aborahama a re: Ge ba sa kwe Moshe le baporofeta, ba ka se ke ba kgolwa le ge go ka tsoga e a tšwago bahung.


text:
A bolela le barutiwa ba gagwe a re: Dikgopišo, go tla ga tšona ga go dibege; fela yo madmabe ke eo di tlago ka yena.


text:
Go kaone ge lwala la go šila le ka tlemelwa molaleng wa motho eo, mme a tekesetšwa lewatleng, gore a a se kgopiše e mongwe wa banyane ba.


text:
Le ge a ka go senyetša gašupa ka letšatši, mme a boela go wene gašupa, a re: Ke sokologile! O mo lebalele.


text:
Morena a re: Ge le na le tumelo e kakago thorwana ya lehloko, le ka bolela le sehlare se sa mogo la re: Tomoga, o yo itlhoma lewatleng, mme se tlo le kwa.


text:
Ke mang mo go lena e a nago le mohlanka, e ka ba e a lemago goba e a dišago, yo e rego ge a sa boa nageng, a kago mmotša a re: Tlaa ka pele, o dule dijong?


text:
A a ka se mo laele a re: Lokiša se ke tlogo lalela ka sona, o gare dikobo, o ntsholele ke je ke nwe, e be gona o tlogo ja wa nwa le wena?


text:
Le lena, a e re ge le dirile tšohle tše le di laetšwego, le tle le re: Ga re bahlanka ba selo; re filo dira tše re swanetšego go di dira.


text:
Mohla a botšišwa ke bafarisei, ge ba re mmušo wa Modimo o tlo tla neng, a fetola a re: Mmušo wa Modimo ga o tle ka tše di bonwago.


text:
Go ka se ke gwa thwe: Bona, šo, goba; Bona, šola! Tsebang gobane mmušo wa Modimo o ka mo teng ga lena.


text:
A bolela le barutiwa ba gagwe a re: Go tlo tla matšatši a le tlogo lla go bona le tee la matšatši a Morwamotho; gomme le ka se ke la le bona.


text:
Gobane Morwamotho ka letšatši la gagwe o tlo etša legadima ge le gadima le etšwa thoko yeno ya legodimo, la ediša gohle go fihla thoko yela ya legodimo.


text:
Ba be ba eja ba enwa, ba nyala ba nyadišwa, gwa ba gwa tla letšatši leo Noage a tsenego polokelong ka lona, mme meetsefula a tla a ba fediša bohle.


text:
Ke tšona tše di dirilwego mehleng ya Loto. Ba be ba eja ba enwa, ba reka ba rekisa, ba bjala, ba aga,


text:
Gomme ka tšatši leo Loto a tšwilego Sodoma, gwa na mollo le tshebela di etšwa legodimong, tša ba fetša ka moka.


text:
Mohla woo e a lego seokamong sa ngwako, thoto tša gagwe di le ka ngwakong, a se ke a fologa a yo di tšea; le e a lego nageng, a se ke a boela gae.


text:
Ke a le botša, ka bjona bošego bjoo ba babedi ba tlo ba bolaong bo tee, e mongwe a tlo amogelwa, e mongwe a tlogelwa.


text:
Mme motseng woo go be go na le mosadi wa mohlologadi; yena a fela a tla go moahlodi eo, a re: Nnamolele go e a ntshekišago.


text:
Ke tlo mo namolela, ka gobane mohlologadi yo o a ntapiša; gore e se be ge a fela a etla ka mehla le mehla, a tlo ba a nngamola hlogo.


text:
Bjale Modimo, a a ka se namolele bakgethwa ba gagwe ba ba mmitšago mosegare le bošego, le ge a ka ba letetša?


text:
Ke a le botša, o tlo ba namolela ka bjako. Fela, Morwamotho mohla a tlago a le re o tlo hwetša lefaseng go sa na le tumelo?


text:
A buša a bolela le ba ba ipotilego ba re re lokile, mme ba nyatša ba bangwe; a ba botša seswantšho a re:


text:
Ntlongkgethwa go kile gwa tla batho ba babedi ba rapela. E mongwe e be e le mofarisei, e mongwe e be e le wa lekgetho.


text:
Mofarisei a ema a ithapelela a re: Modimo, ke a go leboga gobane ga ke swane le batho ba bangwe ba bahlakodi, le ba ba sa lokago, le ba diotswa, le ge e le wa lekgetho yo.


text:
Wa lekgetho a ema kgole, a šia le go lelalela legodimong; a itshetla sehuba a re: Modimo, nkgaugele, nna modiradibe.


text:
Ke a le botša, yena yo o boetše ngwakong wa gagwe a lokafetše, e sego yola; gobane e a ikgodišago o tlo kokobetšwa; mme e a ikokobetšago o tlo godišwa.


text:
Jesu a ba bitša, a re: Lesang bana ba tle go nna; le se ke la ba thibela, gobane mmušo wa Modimo ke wa ba bjalo.


text:
Gwa tla e mongwe wa ba bagolo a mmotšiša a re: Moruti yo botse, ke tlo dirang gore ke rue bophelo bjo bo sa felego?


text:
Melao o a e tseba, e rego: O se ke wa otswa; o se ke wa bolaya; o se ke wa utswa; o se ke wa bolela bohlatse bja maaka: godiša tatago le mmago.


text:
Jesu ge a mo kwa a realo a re: O sa hlaelelwa ke se tee. Ka moka tše o nago le tšona di rekiše o abele bahloki; ke mo o tlogo ba le lehumo legodimong; mme o tle o ntatele.


text:
Gobane, mohumi go tsena mmušong wa Modimo, -- go kaone ge kgomo e ka re e tsena ka lešobana la tšhwana.


text:
Jesu a fetola a re: Ruri, ke a le botša, ga go e a tlogetšego lapa le batswadi, le bana babo le mosadi, le ge e le bana, ka baka la mmušo wa Modimo.


text:
E a sa boelwego ke tše ntši-ntši e sa le mehleng yeno; mme mehleng e tlogo tla o tlo bona bophelo bjo bo sa felego.


text:
A tloga le ba lesome le metšo e mebedi, a bolela le bona a re: Bonang! Re rotogela Jerusalema. Go yo phethega tšohle tše di ngwadilwego ke baporofeta ba era Morwamotho.


text:
Ba ba etilego pele ba mo kgalema ba re a homole. Ya ba gona a hlabošago lentšu ka go fetiša, a re: Morwa Dafida! Nkgaugele!


text:
A napa a bona e sa le semeetseng, a mo latela a fela a godiša Modimo, le batho ka moka ba ba di bonego ba reta Modimo.


text:
Gona moo go be go na le monna e mongwe, leina la gagwe ke Sakeo; e be e le yena letona la ba lekgetho, le gona e le mohumi.


text:
Yena yo o be a phegelela go bona Jesu, a re: Ke ofe? Fela, a širetšwa ke lešaba, gobane e be e le motho e mokopana.


text:
A kganyelela kua pele, a namela sehlare sa mogo, gore a tle a mmone, gobane Jesu o be a tlo feta ka gona fao.


text:
Jesu ge a fihla moo, a iša mahlo godimo, a mmona, a re: Sakeo, akgofa o fologe; gobane lehono ke swanetše go dula ngwakong wa gago.


text:
Sakeo yena a ema, a bolela le Morena a re: Morena, o ko bone; maruo a ka ke a arolela bahloki ka bogare gomme ge ke forile motho, ke mo lefela gane.


text:
Jesu a bolela le Sakeo a re: Lehono ngwako wo o tletšwe ke phološo, gobane le yena ke ngwana wa Aborahama.


text:
Ya re ba sa theeditše, a iša pele ka go bolela ka seswantšho, gobane ba be ba le kgauswi le motse wa Jerusalema, mme ba be ba re Mmušo wa Modimo o tlo tloga o bonala bjale.


text:
A bitša bahlanka ba gagwe ba lesome, a ba nea diponto tše lesome, a re: Dirang ka tšona; ke tlo boa.


text:
Fela, batho ba motse wa gagwe ba be ba mo hloile. Ba roma batseta mehlaleng ya gagwe, ba re: Ga re rate go bušwa ke yena.


text:
Mohla a boago a tšere bogoši, a laela a re bahlanka bao a ba neilego ditšhelete ba bitšwe, gore a tsebe se ba se dirilego ka tšona.


text:
Kgoši ya re: Ke mo go botše! O mohlanka yo bolo, ka gobane o mpotegetše ka tše nyane. O tlo buša metse e lesome.


text:
Gobane ke be ke go boifa, ka ge o le monna yo šoro. O tšea mo o sa kago wa bea; o buna mo o sa kago wa bjala.


text:
Kgoši ya re: O mohlanka e mobe. Ke tlo ahlola ke eya le molomo wa gago. O tsebile ge ke le motho yo šoro, ke tšeago mo ke sa kago ka bea, ke bunago mo ke sa kago ka bjala.


text:
Ge go le bjalo, o šitišitšwe ke eng go iša tšhelete ya ka go baadimi? Gona go boeng gaka nka be ke e latile le kokeletšo ya yona.


text:
Eitše ge ba batamela Betefage le Bethania mo thabeng ye ba rego ke ya Mehlware, a roma ba babedi ba barutiwa ba gagwe.


text:
A re: Yang motsaneng wo re lebanego nawo; e tlo re ge le tsena, le tlo hwetša pokolwana e kgokilwe, e sešogo ya namelwa ke motho; Le e hunolle le tle nayo.


text:
Ge ba etla motheogeng wa thaba ya Mehlware, bontši ka moka bja barutiwa ba thoma go tumiša Modimo, ba hlaboša mantšu ba thabile, ba mo reta ka mehlolo ka moka ye ba e bonego.


text:
Ba re: A go retwe Kgoši e tlago ka leina la Morena; legodimong go be le khutšo; magodimodimong go ye tumišo.


text:
a re: O ka be o re ka lona tšatši le la gago wa lemoga tše di go išago khutšong; fela, bjale di utagetše mahlo a gago.


text:
Gobane o tlo tlelwa ke matšatši ao manaba a gago a tlogo epa lengope a go dikologa a go rakelela, a go tlaletše thoko tšohle.


text:
Ba tlo go digela fase le bana ba gago ba go wene; ba ka se ke ba tlogela leswika le sa hlatlagane le lengwe; ka gobane o sa ka wa lemoga lebaka le o etetšwego ka lona.


text:
A bolela le bona a re: Go ngwadilwe gwa thwe: Ngwako wa ka ke ngwako wa thapelo; mme lena le o dirile legolo la bahlakodi.


text:
A fela a ruta Ntlongkgethwa ka mehla, mola baperisita ba bagolo le bamangwalo ba phegelela go ka mmolaya, ba na le bagolo ba setšhaba.


text:
Ka le lengwe la matšatši ao, ge a ruta batho Ntlongkgethwa a ba botša Ebangedi, gwa tla baperisita ba bagolo, le bamangwalo, ba na le ba bagolo;


text:
Ba mmotšiša ba re: Re botše; dilo tše o di dira ka maatlamang? Gomme ke mang e a go filego maatla ao?


text:
Bjale ba eleletša ba re: Ge re ka re: E be e etšwa legodimong, o tlo re: Ge le sa ka la mo dumela le be le reng?


text:
Gomme ge re ka re: E be e etšwa bathong, batho ka moka ba tlo re thuma ka maswika, gobane, ge ba re Johane e be e le moporofeta, ba be ba kgodilwe.


text:
A thoma go botša batho seswantšho, a re: Motho e mongwe o be a lemile tšhemo ya merara, a e gafela balemi; yena a swara leeto la matšatši a mantši.


text:
Ka lebaka la gona a roma mohlanka wa gagwe a tla go balemi a re ba mo fe dienywa tša tšhemo yeo. Balemi ba mo itia, ba mo gomiša a le fela.


text:
Ke mo mong wa tšhemo a itšego: Ke tlo dirang? Ke tlo roma morwamoratwa wa ka; mohlomong ba tlo re go bona yena ba mo šia.


text:
Yena, balemi ge ba mmona, ba lakana ba re: Yo ke yena moji wa bohwa. Tlang, re mmolaeng; bohwa bo tle bo lewe ke rena.


text:
O tlo tla a fediša balemi bao; mme tšhemo o tlo e gafela ba bangwe. Ge ba ekwa a realo ba re: A go se ke gwa ba bjalo.


text:
Jesu a ba lebelela, a re: Ke eng ge se mangwalo a se bolelago ge a re: Leswika le baagi ba le nyaditšego, le bile la motheo wa sekhutlo?


text:
Baperisita ba bagolo le bamangwalo ba nyaka tsela ya go ka mo iša matsogo ka lona lebaka leo; fela, ba boifa batho; ka gobane ba be ba lemogile ge a šupile bona ka seswantšho seo.


text:
Ba dula ba mo hlapeditše ba bea balaledi ba re, ba ikgakantšhe ba itire baloki, gore ba mo tanye ka dipolelo tša gagwe, ba kgone go mmega mošate, ba mo gafele diatleng tša mmuši.


text:
Ba tla ba mmotšiša ba re: Moruti, re tseba gobane o bolela ka go loka, mme o ruta o sa bebe motho; mme tsela ya Modimo o e ruta ka go rereša.


text:
Jesu a re: Gona ntšhetšang Kesara tše e lego tša Kesara; Modimo le mo ntšhetše tše e lego tša Modimo.


text:
Moruti, Moshe o re ngwaletše molao a re: Ge motho, mogolwagwe a ehwa a na le mosadi, mme a hwa a se na ngwana, monnagwe a tšee mosadi eo, a tsošetše mogolwane peu.


text:
Fela, ba ba tlogo hwetšwa ba loketše go bona tša mehla e tlogo tla le go tsoga bahung, ba ka se ke ba tšea; ba ka se ke ba tšeišwa.


text:
Le go hwa, ba ka se ke ba kgona go hwa, gobane ba bjalo ka barongwa, ke bana ba Modimo ba batsogabahung.


text:
Ge e le gore bahu ba tlo tsoga, le Moshe o realo ka taba yela ya sethokgwa sa meetlwa, ge a re: Morena ke Modimo wa Aborahama, Modimo wa Isaka, Modimo wa Jakobo.


text:
Mme yena Dafida pukung ya Dipsalome o mmolela a re: Morena o boditše Mongaka a re: Dula ka letsogong la ka le letona,


text:
Phemang bamangwalo ba ba kganyogago go itshepelela ka kobo tše telele, le go dumedišwa dikgorong, ba rata ditulo tša pele diphuthegong le dibaka tša ka pele menyanyeng.


text:
Ba metša malapa a basadi ba bahlologadi, ba ba fora ka thapelo tše telele. Ke bona bao molato wa bona kahlolong e tlogo ba o mogolo.


text:
A bolela a re: Ruri, ke a le botša mohlologadi yo wa modiitšana o tšhetše se se fetišago sa ba bangwe ka moka.


text:
Gobane bao ka moka ba ba tšhetšego moo go yago dineo, ba di ntšhitše go tše di ba tlaletšego; mme yena o ntšhitše bohumaneging bja gagwe, a tšhela tšohle tše a bego a tlo phela ka tšona.


text:
Yena a re: Ge e le tšeo le di bogelago, go etla matšatši ao go ka se kego gwa šadišwa lebje le sa hlatlagane le le lengwe, le sa ka la šuthišwa.


text:
Ba mmotšiša ba re: Moruti, ke tša go tlo direga neng? Gomme re tlo bona kang ge di šetše di tlo tšwelela?


text:
A re: Le bone gore le se forwe; gobane ba bantši ba tlo tla ka leina la ka ba re: Ke nna! Ba re: Lebaka le batametše! Le se ke la tšeetšana le bona.


text:
Mohla le kwago dintwa le meferefere, le se ke la tšhoga; gobane tšeo di swanetše go ba gona pele; bofelo bo tlo ba bo se kgauswi le go tla.


text:
Go tlo ba le ditšhišinyego tše kgolo kua le kua, le ditlala le dinkhu, le tše di tšhošago, le matete a magolo e legodimo.


text:
Fela, ba tlo ba ba thomile go le iša matsogo, ba le tlaiša; ba tlo le sekiša diphuthegong tša bona, ba le iša kgolegong, la gogelwa pele ga dikgoši le babuši, ka baka la leina la ka.


text:
Gobane ke nna ke tlogo le nea molomo le bohlale, bjo bahloi ba lena ka moka ba tlogo šitwa go bo fenya le go bo phema.


text:
Le gona le tlo lahlwa ke batswadi le bana ba bolena, le metswalo le bagwera, mme ba tlo bolaya ba bangwe ba lena.


text:
E re ge le bona motse wa Jerusalema o dikilwe ke makoko a madira, gona le tsebe gore go batametše go phušolwa ga wona.


text:
Mehleng yeo ba ba lego nageng ya Juda ba tšhabele dithabeng; ba ba lego mo motseng ba ngwege; ba dinakaneng ba se ke ba ya motseng.


text:
Ba madimabe mehleng yeo e tlo ba baima le ba ba amušago; gobane tlalelo e tlo ba e kgolo lefaseng e tlo ba kotlo e bogale e welago setšhaba se.


text:
Ba tlo fela ka bogale bja marumo; ba išwa bothopša ditšhabeng ka moka; mme Jerusalema o tlo gatakelwa ke bantle, go be go phethege mabaka a bantle.


text:
Go tlo ba le matete letšatšing le kgweding le dinaleding; mme lefaseng go tlo ba le tlalelo ditšhabeng. Di tlo gakanega ge lewatle le duma, mafula a lona a tsogile.


text:
Batho ba tlo nolega moko ka poifo le ka go dula ba re lefase le sa tlo welwa ke eng? Gobane le maatla a legodimo a tlo šišinyega.


text:
E re ge tšeo di thoma go direga, le inamologe, le tsoše dihlogo tša lena, ka gobane go tlo ba go batamela topollo ya lena.


text:
Dirang bjalo le tabeng ye; ge le bona dilo tšeo di direga, le tsebe gore mmušo wa Modimo o batametše.


text:
Fela, le itote gore dipelo tša lena di se ke tša imelwa ke bohori le go boiwa, le dipelaelo tša bophelo bjono, mme letšatši leo la tlo le wela sehlogo.


text:
Phakgamang gee le fele le rapela ka mabaka ohle, gore le hwetšwe le loketše go phonyokga tšeo ka moka di tlogo direga, le go tlo ema pele ga Morwamotho.


text:
Ge e le mosegare o be a fela a ruta Ntlongkgethwa; mme bošego a tloge a ye go dula thabeng ye ba rego ke ya Mehlware.


text:
Gomme batho ka moka ba be ba tsogela Ntlongkgethwa, ba tla go yena e sa le bosasa ba rata go mo kwa.


text:
Baperisita ba bagolo le bamangwalo ba na ba nagana ka mo ba kago mmolaya ka gona; gobane ba be ba boifa setšhaba.


text:
Gomme Sathane a tsena Judase, e a reetšwego la Isikariothe, e bego e le wa palo ya ba lesome le metšo e mebedi.


text:
Yena yo a tloga a ya go baperisita ba bagolo le go ditona, a lakana nabo ka mo a tlogo mo gafela diatleng tša bona.


text:
Yena a itlema a re o tlo bona sebaka se botse sa go mo gafela diatleng tša bona go se na batho ba bantši.


text:
Jesu a re: E tlo re ge le tsena motseng, le tlo gahlana le motho e a rwelego moeta wa meetse. Le mo latele, le ye ngwakong wo a tsenago go wona.


text:
Le bolele le mong wa ngwako woo le re: Moruti o re: Ngwako o kae wo nkago jela Paseka go wona le barutiwa ba ka?


text:
A tšea senkgwa, a leboga, a ngwatha, a ba nea sona, a re: Ke mmele wa ka o newago ka baka la lena. Dirang bjalo gore e be go nkgopola.


text:
Ka mokgwa o bjalo a tšea le senwelo ka morago ga selalelo, a re: Senwelo se ke kgwerano e mpsha mading a ka a a tšhollwago ka baka la lena.


text:
Jesu a bolela le bona a re: Dikgoši tša ditšhaba di a di buša; le ba ba di bušago ka tše thata, ba retwa ba thwe Sethakga.


text:
Go lena go se ke gwa ba bjalo. E mogolo mo go lena a a ke e monyenyane; e a bušago a a ke mohlankedi.


text:
Gobane e mogolo ke ofe? A ke eo a dutšego dijong? Goba ke eo a mo hlankelago? A ga se eo a dutšego dijong? Gomme nna gare ga lena nka ke mohlanka wa lena.


text:
Gore mmušong wa ka le je le nwe majelong a ka, le tle le dule ditulong tša bogoši, le ahlolele meloko e lesome le metšo e mebedi ya Isiraele.


text:
Gomme Morena a re: Simone! Simone! O tsebe gore Sathane o le kganyogile, gore a le fefere bjalo ka mabele.


text:
Fela, ke go rapeletše, gore tumelo ya gago e se ke ya fela; gomme wena, e tlo re ge o sokologile o tiiše bana beno.


text:
Simone a fetola a re: Morena, nna ke itokišitše, gore le ge e le kgolegong, le ge e le lehung, ke ye nago.


text:
Jesu a re: Ke a go botša, wena Petro, mogogonope lehono o tlo ba o sešo wa lla o šetse o latotše gararo wa re ga o ntsebe.


text:
A bolela le bona a re: Mohla wola ke le roma le se na sekhwama, le se na mokotla, le se na dieta, a le kile la hloka selo? Bona ba re: Le gatee!


text:
Yena a re: Gomme lehono, e a nago le sekhwama, a se sware, le e a nago le mokotla; e a se nago lerumo, a a bapatše kobo a reke lona.


text:
Gobane ke a le botša, go nna go swanetše go phethega le taba yela e ngwadilwego ya re: O badilwe le badiradibe; gobane tše di ngwadilwego di era nna, di na le phethego ya tšona.


text:
A re: Tata! Ge o ka rata, šuthiša senwelo se se mphete. Fela, go se dirwe thato ya ka, go dirwe ya gago.


text:
A rapela a tlaletšwe wa motho e a hwago; dikudumela tša gagwe tša ba bjalo ka marotholodi a madi a rothelago fase.


text:
A sa bolela, ba bona go fihlile lešaba la batho; yola a bitšwago Judase, e mongwe wa ba lesome la metšo e mebedi, a ba etile pele, a batamela Jesu, a mo atla.


text:
Barutiwa ge ba bona ba mo dikanetša, ba lemoga se se dirwago, ba re: Morena, a re ka rema ka ditšhoša?


text:
Gomme Jesu a bolela le baperisita ba bagolo le ditona tša Ntlokgethwa le ba bagolo, ba ba tlilego go mo swara, a re: Le tšwile ka marumo le ka melamo, eke le tlile go swara mohlakodi.


text:
Mola ke na le lena Ntlongkgethwa ka mehla, ga la ka la nkiša matsogo. Fela, le ke lona lebaka la lena le maatla a leswiswi.


text:
Gwa feta lebaka le e ka bago la nako e tee; ke ge e mongwe a tiišetša a re: Ruri, le yena yo o be a na nae; le gona ke wa Galilea.


text:
Morena a retologa, a lebelela Petro. Ke mo Petro a elelwago tše Morena a mmoditšego tšona, ge a re: Mogogonope ge o sešo wa lla, o tlo ba o latotše gararo wa re ga o ntsebe.


text:
Ge go esa, ba bagolo ba setšhaba le baperisita ba bagolo le bamangwalo, ba bokana ba mo iša lekgotleng la bona.


text:
Ba thoma go mmega ba re: Motho yo re mo hwetša a fapoša setšhaba; o iletša batho go ntšhetša Kesara motšhelo; o re: Ke nna Kriste, ke kgoši.


text:
Pilato a bolela le baperisita ba bagolo le mašaba a batho, a re: nna ga ke hwetše molato go motho yo.


text:
Ya ba gona ba phegelelago ba re: O ferekanya batho ka go ruta gohle mo nageng ya Juda; o thomile kua Galilea a ba a tla fano.


text:
Ge a ekwa gore ke wa mmušo wa Herode, a mo romela go Herode yo le yena a bego a le Jerusalema mehleng yeo.


text:
Herode ge a bona Jesu, a thaba gagolo, gobane e be e šetše e le kgale a rata go mmona ka baka la ditaba tše ntši tša gagwe tše a bego a di kwile; mme a holofela gore o tlo mmonna ge a dira mohlolo.


text:
Ge e le Herode a mo nyatša, a mo kwera, a na le bahlanka ba gagwe, a mo apeša kobo e tšhweu, a mo gomišetša go Pilato.


text:
A bolela le bona a re: Motho yo le mo tlišitše go nna la re o fapoša setšhaba. Gomme šefa, ke mo sekišitše, ka hwetša ditaba tše le mmegago ka tšona di se gona, le ge e le e tee ya tšona.


text:
Le Herode o realo; gobane ke le rometše go yena, gomme šedi; ga a ka a dira se a swanetšego go bolawa ka baka la sona.


text:
Pilato a bolela nabo la boraro a re: Gomme bosenyi bjo a bo dirilego ke bofe? Nna ga ka hwetša molato go yena le o tee o kago swanela polao. Ke gona ke tlo mo itia, ke mo golole.


text:
A golola motho eo a bego a lahletšwe kgolegong ka baka la mpherefere le polao, yo bona ba mo hlaotšego; gomme Jesu a mo gafela bona gore a dirwe se bona ba se ratago.


text:
Ba sa mo iša, ba swara monna e mongwe, Simone wa Kirene, e a bego a boa nageng, ba mo rwadiša sefapano ba re a latele Jesu a mo rwaletše.


text:
Gomme Jesu a ya a latetšwe ke lešaba le lentši la batho le la basadi ba ba bego ba itshetla dihuba ba mo llela.


text:
Bona, Jesu a ba retologela a bolela le bona a re: Lena barwedi ba Jerusalema, lesang go llela nna. Iteleleng, le llele le bana ba lena.


text:
Le tsebe gobane go tlo tla mehla yeo ba tlo go re: Ba lehlogonolo ke baopa, le mala a sa kago a belega, le mabele a sa kago a amuša!


text:
Ge ba fihlile mo ba bego ba re ke Legateng, ba mmapola sefapanong; ba bapola le disenyi tšeo, se sengwe sa ba ka letsogong le letona, se sengwe sa ba ka go le letshadi.


text:
Gomme Jesu a bolela a re: Tata! Ba lebalele, gobane ga ba tsebe se ba se dirago! -- Gomme ba arolelana diaparo tša gagwe ka go dira matengwa.


text:
Batho ba be ba eme ba lebeletše. Ge e le ba bagolo, bona ba mo kgoba ba re: O phološitše ba bangwe; a a iphološe, ge e le Kriste Mokgethwa wa Modimo.


text:
Ka godimo ga hlogo ya gagwe go be go beilwe lengwalo, le le ngwadilwego ka Seroma le ka Segerika le ka Sehebere, la re: YO KE YENA KGOŠI YA BAJUDA.


text:
E mongwe wa basenyi bao ba ba bego ba fegilwe, a mo roga a re: Ge o le Kriste, iphološe; le rena o re phološe.


text:
Yola e mongwe a fetola, a mo kgala a re: Anthe le wena ga o boife Modimo, le ge o wetšwe ke kotlo bjalo ka yena?


text:
Ge e le rena go re swanetše, gobane re dirwa se se lebanego ditiro tša rena. Ge e le yo, ga a ka a dira se se sa lokago le se tee.


text:
Gomme Jesu a hlaboša lentšu a re: Tata! Moya wa ka ke o gafela diatleng tša gago! Ge a itšalo a fela moya.


text:
Gomme tona ya lekgolo, ge e bona tše di diregilego, ya reta Modimo ya re: Ruri, motho e e be e le moloki.


text:
Le mašaba ka moka a a bego a phuthegetše go bogela dilo tšeo, ge a bona tše di diregilego, a boela gae a itshetla dihuba.


text:
Ba ba bego ba tsebana le Jesu, le basadi bala ba go mo latela ba etšwa Galilea, ka moka ba be ba emetše kgakala, ba di bona.


text:
Gomme monna e mongwe, yo leina la gagwe e lego Josefa, e mongwe wa matona a lekgotla, monna yo bolo e a lokilego,


text:
yo a sa kago a dumela morero wa bona le tše ba di dirilego, e be e le wa Arimathea motse o mongwe wa Bajuda; mme le yena o be a letetše mmušo wa Modimo;


text:
A o fegolla, a o phuthela ka mašela, a o bea lebitleng le le kgorilwego leswikeng, leo go sešogo gwa fihlwa motho go lona.


text:
Basadi bala ba go tla le yena ba etšwa Galilea, ba be ba latetše, ba bona lebitla, le ka mo ba mmolokago ka gona.


text:
Ka letšatši la pele la beke, meso e sa nkga, ba tla lebitleng ba di swere, dinoko tšeo ba di lokišitšego, ba na le ba bangwe.


text:
Ya re ba sa belaela ge go le bjalo, ba bona banna ba babedi ba tšwelela go bona ba apere diaparo tše di phadimago.


text:
Ba tšhoga ba inamela fase ka difahlogo. Banna bao ba bolela ba re: E a phelago le mo nyakelang mo bahung?


text:
ge a re: Morwamotho o swanetše go gafelwa matsogong a batho ba badiradibe, a bapolwe sefapanong, mme a tsoge ka letšatši la boraro.


text:
Ba tloga moo lebitleng, ba ya ba botša ba lesome le motšo o tee le ba bangwe bohle ditaba tšeo ka moka.


text:
Basadi bao e be e le Maria Magdalena, le Johana, le Maria mmago Jakobo, le ba bangwe ba bego ba na le bona. Ke bona ba ba boditšego baapostola ditaba tšeo.


text:
Petro a nanoga a kitima a ya lebitleng a ukamela; a bona mašela a beilwe thoko; a boa a tlabegile ka tše di diregilego.


text:
Ka lona tšatši leo gwa tsoga ba babedi ba bona, ba ya motsaneng o mongwe, wo motho, a etšwa Jerusalema, a sepela tsela e kago lekana bophara bja mašemo a masome a selelago. Leina la motsana woo ke Emause.


text:
Gwa fetola e mongwe wa bona, ke Kleopa, a re: A mo gare ga baeng ba fa Jerusalema ke wena o nnoši o sa tsebego tše di diregilego mehleng yeno?


text:
Jesu a re: Ke dife? Bona ba re: Ke tša Jesu wa Natsaretha yo e bego e le Moporofeta yo maatla medirong le dipolelong tša gagwe pele ga Modimo le pele ga batho bohle.


text:
Ka mo baperisita ba bagolo le babuši ba rena ba mmegilego, a ahlolelwa go bolawa, mme ba mmapola sefapanong.


text:
Ge e le rena re be re holofetše ra re ke yena a tlogo phološa Isiraele. Gomme la lehono ke tšatši la boraro ge ditaba tšeo ka moka di phethegile.


text:
Ba bangwe ba rena ba na ba ya lebitleng, ba hwetša go le ka mo basadi ba boletšego ka gona; yena ba se ke ba mmona.


text:
Ke mo yena a fetotšego a re: Aowii, a batho ba go se hlaologanye le ba dipelo tše di tšwafago go dumela tšohle tše di boletšwego ke baporofeta.


text:
A thoma ka Moshe, a iša go baporofeta ka moka, a ba hlathollela tša mo mangwalong ka moka, tše a boletšwego ka tšona.


text:
Bona ba mo phegelela ba re: A nke o dule le rena, gobane e šetše e le mantšiboa, mme letšatši le a dikela. -- Gomme a tsena a dula le bona.


text:
Ba šala ba botšana ba re: Dipelo tša rena a ga tša ka tša swa ka mo go rena mola a bolela le rena tseleng, ge a re hlathollela mangwalo?


text:
Ba tsoga ka lona lebaka leo, ba boela Jerusalema; ba hwetša ba lesome le motšo o tee ba phuthegile le ba ba nago le bona,


text:
Le bona ba ba anegela tše di ba diregetšego tseleng, le ka mo ba mo tsebilego ge a ngwathaganya bogobe.


text:
Bonang diatla tša ka le maoto a ka; le bone ge e le nna ka sebele. Nkgwatheng le bone, gobane seriti ga se na nama le mašapo, tše le mponago ke na natšo.


text:
A tsebo bolela le bona a re: Ke tšona tše ke le boditšego tšona, mola ke sa na le lena, ka re, go swanetše go phethega tšohle tše di mpolelago di ngwadilwe Molaong wa Moshe le go baporofeta le dipsalome.


text:
Gore ditšhabeng ka moka ka leina la gagwe go tsebatšwe tshokologo le go lebalelwa dibe, gwa tlo thongwa ka Jerusalema.


text:
Gomme le tsebe gore nna ke tlo le romela se Tate a le holofedišitšego, sa tlo le tlela. Le dule motseng wa Jerusalema, go fihla ge le tlo hlamišwa maatla a tšwago godimo.


text:
Mathomong e a bego a le gona ke yena LENTŠU. Gomme yena LENTŠU o be a le go Modimo. Gomme yena LENTŠU e be e le Modimo.


text:
Fela, bohle ba ba mo amogetšego o ba neile maatla a go ba bana ba Modimo. Ke bao ba go dumela leina la gagwe.


text:
Ke bao ba sa kago ba tswalwa ka madi le ka nama le ka thato ya monna; ke bao ba go tswalwa ke Modimo.


text:
Me yena LENTŠU a ba nama, a tla a aga le rena; ra bogela letago la gagwe, letago la Motswalwaeši wa Tatagwe, Motlalakgaugeloletherešo.


text:
Johane o mo hlatsela a goelela a re: Ke yena yo ke mmoletšego ka re: E a ntlhatlamago, ke e a bego a nthakile pele gobane o be a le gona, nna ke sešo ka ba gona.


text:
Gobane molao, batho ba o neilwe ka Moshe; ge e le kgaugelo le therešo ke tša go ba gona ka Jesu Kriste.


text:
Ga go e a bilego a bona Modimo le neng, wa go re bea seetšeng ke yena Morwamotswalwaeši, e a lego difarong tša Tatagwe.


text:
Bohlatse bja Johane šebo. Ke bja mohla Bajuda ba romile baperisita le Balefi, ba tla ba etšwa Jerusalema ba mmotšiša ba re: O mang?


text:
Ba mmotšiša ba re: O eng gee? A o Eliya? Yena a re: Ga se nna. Ba re: A o yena moporofeta? A fetola a re: Aowa!


text:
Johane a re: Ke lentšu la segoeledi lešokeng; ke re lokišang tsela ya Morena, bjalo ka ge moporofeta Jesaya a boletše.


text:
Ke yena a tlago a etilwe pele ke nna, mola e le wa go ba gona pele ga ka, yo nna ke sa swanelago le go ka hunolla le lerala la seeta sa gagwe.


text:
Ka la ka moswana Johane a bona Jesu a etla go yena; a re: Bonang Kwana ya Modimo e rwelego sebe sa lefase.


text:
Ke Yena eo ke mmoletšego ka re: Yo a ntlhatlamago ke e a nthakilego pele, gobane o be a le gona, nna ke sešo ka ba gona.


text:
Le nna ke be ke sa mo tsebe; fela tše nna ke tletšego tšona ka kolobetša ka meetse, ke gore yena a bonagale mo go Isiraele.


text:
Johane a mo hlatsela a re: Ke bone Moya o theoga legodimong o le bjalo ka leeba, wa tla wa dula o mo okametše.


text:
Le nna ke be ke sa mo tsebe. Fela, e a nthomilego go kolobetša ka meetse, o be a mpoditše a re: Yo o mmonago Moya o mo theogela, wa dula o mo okametše, ke yena wa go kolobetša ka Moya wo Mokgethwa.


text:
Jesu a retologa a ba bona ba mo latela, a ba botšiša a re: Le nyakang? Bona ba re: Rabi, (ke go re: Moruti) o dula kae?


text:
Yena a re: Tlang le yo bona. Ba ya ba bona mo a dutšego. Mme tšatši leo ba hlwa ba na le yena. Nako e be e le ya lesome.


text:
E mongwe wa bona babedi bao ba go kwa Johane mme ba latela Jesu, e be e le Andrea, ngwanabo Simone Petro.


text:
A mo iša go Jesu. Jesu a re go mmona, a re: Ke wena Simone Morwa-Jona; O tlo bitšwa ka la Kefase (ke go re Petro).


text:
Filipi a hwetša Nathanaele, a mmotša a re: Yola, yo Moshe a ngwadilego tša gagwe le bona baporofeta, re mo hweditše; ke Jesu Morwa Josefa wa Natsaretha.


text:
Nathanaele a fetola a re: Se sebotse se se kago tšwa Natsaretha e ka bang? Filipi a re: Tlaa o bone!


text:
Jesu a bona Nathanaele a etla go yena, a mmolela a re: Šo Moisiraele wa makgonthe, a se nago bomenetša.


text:
Nathanaele a mmotšiša a re: O ntsebela kae? Jesu a re: Ke go bone Filipi a sešo a go bitša, o le moriting wa mogo.


text:
A ba a re: Ruri, ruri, ke a le botša, go tloga bjalo le tlo bona legodimo le bulegile, barongwa ba Modimo ba hlatloga ba fologela go Morwamotho.


text:
Ka tšatši la boraro go be go na le monyanya wa lenyalo motsaneng wa Kana wa Galilea. Le mmago Jesu o be a le moo.


text:
Mme lapeng leo go be go beilwe dinkgo tše seletšego tša mabje, e le go ya ka mokgwa wa Bajuda wa go hlapa; nkgo e bjalo e be e tlala ka meetse a meeta e mebedi le ge e le e meraro.


text:
Makgetla ge a lekile meetse ao a fetogilego beine, a sa tsebe mo e tšwago gona, go tseba bahlanka fela ba go ga meetse, a bitša monyadi.


text:
A bolela le yena a re: Batho ka moka ba thoma go tliša beine e botse, e botšwa ba e tliše ge batho ba kgotšwe. Ge e le wena, beine e botse o e boloketše bjalo.


text:
Mohlolo wo wa pele Jesu o o dirile motseng wa Kana wa Galilea, a bonagatša letago la gagwe; mme barutiwa ba gagwe ba mo dumela.


text:
Ka moso Jesu a fologela motseng wa Kaperenaume a na le mmagwe le bana babo le barutiwa ba gagwe; ba dula gona matšatši a sego makae.


text:
A hwetša Ntlongkgethwa go dutše babapatši ba dikgomo le ba dinku le ba maeba, le ba ba rekanyago ditšhelete.


text:
Jesu a dira tshelane ka dithala, a ba raka Ntlongkgethwa ka moka ga bona, le dinku le dikgomo, a tšholla ditšhelete tša barekanyi ba tšona, a uša dithalana tša bona.


text:
Bajuda ba tla ba mmotšiša ba re: Bohlatse bja go re o ka dira tše bjalo o ka re bontšha ka mohlolo ofe?


text:
Ke mo Bajuda ba itšego: Ntlokgethwa ye, ba feditše nywaga e masome a mane e metšo e selelago ba e aga, mme wena o re o tlo e tsoša ka matšatši a mararo?


text:
Mehleng ya ge a tsogile bahung, ke mo barutiwa ba gagwe ba eletšwego taba ye a e boletšego ye, ba dumela mangwalo le lentšu le Jesu a le boletšego.


text:
Mehleng yeo ya monyanya wa Paseka, a le motseng wa Jerusalema, ba bantši ba dumela leina la gagwe, ge ba bona mehlolo ye a bego a e dira.


text:
Gobane Jesu e be e se wa go lemoga motho ka go kwa bohlatse bja e mongwe, gobane a hlatha se se lego mothong.


text:
Yena e a tla go Jesu e le bošego a bolela a re: Moruti! Re tseba ge o le moruti e a tšwago go Modimo, ka gobane ga go motho e a kgonago go dira mehlalo ye o e dirago ge Modimo a se na le yena.


text:
Jesu a fetola a re: Ruri, ruri, ke a go botša, ge motho e se wa go tswalwa lefsa, a ka se ke a bona mmušo wa Modimo.


text:
Nikodemo a re: Motho a ka tswalwa bjang ge a tšofetše? A a ka buša a boela mmeleng wa mmagwe, a tswalwa?


text:
Jesu a re: Ruri, ruri, ke a go botša, ge motho a sa tswalwe ka meetse le ka Moya, a ka se ke a tsena mmušong wa Modimo.


text:
Moya o fokela mo o ratago; mme modumo wa wona o a o kwa, o sa tsebe mo o tšwago le mo o yago. Go bohle ba ba tswetšwego ke Moya go ba bjalo.


text:
Ruri, ruri, ke a go botša, re bolela se re se tsebago; re dihlatse tša tše re di bonego; mme bohlatse bja rena ga le bo amogele.


text:
Ge le sa dumele mola ke le botša tša mo lefaseng, le tlo dumela bjang ge ke le botša tša legodimong?


text:
Ga go e a kilego a rotogela legodimong, ge e se e a fologilego a etšwa gona, yena Morwamotho wa go ba legodimong.


text:
Gobane Modimo o ratile lefase gakaakaa, a ba a le nea Morwa wa gagwe e a tswetšwego a nnoši, gore mang le mang e a mo dumetšego a se ke a lahlega, a be le bophelo bjo bo sa felego.


text:
Gobane Modimo, Morwa wa gagwe ga a ka a mo romela lefaseng gore a le ahlole; o mo romile gore lefase le phološwe ke yena.


text:
E a mo dumetšego a ka se ke a lahlwa. E a sa dumelego, yena o šetše a tšwilwe, gobane a sa ka a dumela leina la Morwa motswalwaeši wa Modimo.


text:
Kahlolo yona še: Seetša se tlile lefaseng; gomme batho ba rata leswiswi gagolo, ba nyatša seetša gobane mediro ya bona e le e mebe.


text:
Gobane modiratšempe mang le mang o hloile seetša, ga a tle go sona, gore mediro ya gagwe e se ke ya kgalwa.


text:
Modiratherešo yena o tla seetšeng, gore mediro ya gagwe e bonagale, gobane e dirilwe Modimo a le mo go yona.


text:
Ka la ka moswana Jesu a tšwela nageng ya Judea a na le barutiwa ba gagwe; a fetša lebaka a le gona a na le bona a kolobetša.


text:
Ke ge Johane le yena a le Enone kgauswi le Salima a kolobetša, gobane felo fao go be go na le meetse a mantši, batho ba tla ba kolobetšwa.


text:
Ba tla go Johane ba re: Moruti, motho yola a bego a na le wena mošola wa Jorodane yo o mmeetšego bohlatse, šolee o a kolobetša, mme bohle ba ya go yena.


text:
Lena beng le dihlatse tša ge ke boletše ka re: Nna ga se nna Kriste. Ka re: Ke moromiwa wa go mo eta pele.


text:
Monyadi ke eo a nago le monyalwa. Ge e le mogwera wa monyadi, ge a eme mme a mo kwa, lentšu la monyadi o le thabela ka gogolo. Lethabo la ka leo bjale ke gona le phethegile.


text:
Motšwagodimo o okametše bohle. Wa lefase ke wa lefase, mme o bolela e le wa lefase. Mookamelabohle ke eo a tšwago legodimong.


text:
Ke yena hlatse ya tše a di bonego le tše a di kwilego; mme bohlatse bja gagwe ga bo amogelwe ke motho.


text:
E a dumelago Morwa, o na le bophelo bjo bo sa felego. E a sa mo dumelego, a ka se ke a ba a bo bona; se se tlogo dula se mo okametše ke bogale bja Modimo.


text:
Morena, ka go tseba gore bafarisei ba kwile ge barutiwa ba gagwe e eba ba bantši, mme a kolobetša bjalo ka Johane,


text:
A tla motseng o mongwe wa Samaria, wo ba rego ke Sikara, o lego kgauswi le tšhemo ye Jakobo a e neilego Josefa morwa wa gagwe.


text:
Gona moo go be go na le sediba sa Jakobo. Bjale Jesu, a lapile ka leeto, a dula moo sedibeng seo. E be e ka ba nako ya go selela.


text:
Mosadi eo wa Mosamaria a re: O reng o le Mojuda wa nkgopela meetse, ke le mosadi wa Mosamaria? Gobane Bajuda ga ba kgonane le Basamaria.


text:
Jesu a fetola a re: Ge o ka be o tseba neo ya Modimo, wa tseba le yo a go kgopelago a re: Mphe ke nwe, ke wena o ka bego o kgopela yena, mme a go nea meetse a phelago.


text:
Mosadi a re: Morena, le sego ga o naso, mme molete wa sediba o a iša; bjale, meetse a phelago o a tšea kae?


text:
A o re o ka phala Jakobo tata wešo, e a re filego sediba se, le yena a nwa go sona, le barwa ba gagwe, le dikgomo tša gagwe?


text:
Gomme e a ngwago meetse a nna ke tlogo mo fa, a ka se ke a ba a nyorwa neng le neng. Gomme meetse a nna ke tlogo mo fa, mo go yena a tlo ba mothopo wo o tšwago meetse a go iša bophelong bjo bo sa felego.


text:
Gobane banna ba o bilego le bona ke ba bahlano; gomme yo o nago le yena bjale, ga se monna wa gago. Moo o boletše therešo.


text:
Jesu a re: Mosadi! Ntumele ge ke re: Go etla lebaka leo le ka se kego la rapela Tate thabeng ye, le ge e le Jerusalema.


text:
Lena le rapela se le sa se tsebego, Rena re rapela se re se tsebago; gobane phološo e tšwa go Bajuda.


text:
Fela, go tla lebaka, le bjale ke lona, leo barapedi ba makgonthe ba tlogo rapela Tate ka Moya le ka therešo. Le gona Tate o nyaka ba ba Mo rapelago ka mokgwa woo.


text:
Mosadi a re: Ke tseba gobane Mesia o etla, yena Kriste. Ke yena a tlogo re ge a tlile, a re botša tšohle.


text:
Ke ge go boa barutiwa ba gagwe; ba kgotsa ge a bolela le mosadi eo. Fela, gwa se be le e a rego: O mmotšišang? O bolelang le yena?


text:
Jesu a bolela le bona a re: Sejo sa ka ke ge ke dira thato ya e a nthomilego, ge ke phetha mediro ya gagwe.


text:
A ga le re go sa šetše dikgwedi tše nne, ya tlo ba gona go tlago puno? Bonang, nna ke le botša ke re: Lebelelang le bone mašemo, gobane a šetše a šweufaletše go bunwa.


text:
Mmuni o šetše a tšea moputso, mme o kgobelela bophelo bja bo sa felego dienywa, gore mobjadi le mmuni ba thabe gammogo.


text:
Nna ke le rometše go buna se le sa kago la itapiša ka sona; go itapišitše ba bangwe, mme lena le tsene modirong wa bona.


text:
Mo go Basamaria ba motse woo go be go na le ba bantši ba ba mo dumetšego ka polelo ya mosadi eo wa go mo hlatsela a re: O mpoditše tšohle tše ke di dirilego.


text:
Bjale Basamaria, ge ba tlile go Jesu, ba mo phegelela ba re a dule le bona. Mme a fetša matšatši a mabedi a le moo.


text:
Ge ba bolela le mosadi eo ba re: Ga re sa dumela ka baka la polelo ya gago; rena beng re kwile, ra tseba, gore ka kgonthe ke yena Kriste Mophološi wa lefase.


text:
Bjale ge a etla Galilea, Bagalilea ba mo amogela, ka gobane ba be ba bone tšohle tše a di dirilego Jerusalema monyanyeng.


text:
Motseng wa Kaperenaume go be go na le mokgoma e mongwe, yo morwa wa gagwe a bego a babja. Ge a ekwa gore Jesu o mo Galilea a etšwa Jerusalema, a ya go yena a mo rapela a re a fologe a tle a fodiše morwa wa gagwe, gobane o be a šetše a nyako hwa.


text:
Jesu a re: Sepela; morwa wa gago o a phela. Motho eo a dumela lentšu leo Jesu a mmotšago lona, a sepela.


text:
A ba botšiša a re: Ke ka nako efe ge a ekwa bokaone? Bona ba re: Ke maabane ka nako ya go šupa ge phišo e mo tloga.


text:
Yena tatago ngwana a tseba ge e le lona lebaka la ge Jesu a mmotša a re: Morwa wa gago o a phela. Mme a dumela, le bohle ba lapeng la gagwe.


text:
Moo Jerusalema ka thoko ya kgoro ya dinku go na le sediba; ka Sehebere ba re ke Bethesida. Se na le nywako e mehlano ya mathudi.


text:
Gona moo go be go letše bontši bjo bogolo bja balwetši, ba difofu le dihlotša, le ba ba omeletšego ditho, ba lebeletše go seloga ga meetse.


text:
Gobane morongwa o be a fologela sedibeng ka mabaka a hudue meetse; gomme e a thomago a tsena meetseng ge a sa tšo seloga e be e le yena a folago, le ge bolwetši bja gagwe e le bofe.


text:
Bjale felo fao go be go na le motho e mongwe, e a feditšego nywaga e masome a mararo a metšo e seswai a babja.


text:
Jesu ge a mmona a letše malaong, a tseba ge e šetše e le kgale motho eo a babja, a mmotšiša a re: A o rata go fola?


text:
Molwetši a fetola a re: Morena! Ga ke na motho, yo e rego ge meetse a huduegile, a mphološetša sedibeng. Gomme ge ke re ke sa ya, e mongwe a fologele pele ga ka.


text:
Motho eo a napa a fola e sa le semeetseng, a rwala malao a gagwe a sepela. -- Gomme tšatši leo e be e le la Sabatha.


text:
Bajuda ba bolela le motho eo a fodišitšwego, ba re: Ke Sabatha; ga go a swanela ge o rwala malao ao.


text:
Gomme motho eo a fodišitšwego o be a sa mo tsebe, ka gobane Jesu o be a širetše ka ge felo fao go ne batho ba bantši.


text:
Ge go fetile lebakanyana, Jesu a mo hwetša Ntlongkgethwa; a bolela a re: O ko bone! O fodišitšwe. O se ke wa hlwa o dira dibe, o se tlo welwa ke tše di fetago tšela.


text:
Ke tšona tše Bajuda ba mo hloetšego tšona ka go fetiša ba rata go mmolaya, ba re: O re go goboša Sabatha, a buša a re Modimo ke Tatagwe ka sebele, a itekanya le Modimo.


text:
Jesu ge a bolela le bona a re: Ruri, ruri, ke a le botša, ga go se Morwa a kgonago go se dira ka la gagwe; gobane tše Tatagwe a di dirago ke tšona tše le Morwa a di dirago.


text:
Gobane Tate o rata Morwa, mme o mo laetša tše a di dirago tšohle. O sa tlo mo laetša mediro e fetago ye ka bogolo la tlo ba la tlabega.


text:
Bjalo ka ge Tate a tsoša bahu a ba phediša, le yena Morwa ba a ratago go ba phediša o ba phediša ka mokgwa woo.


text:
gore bohle ba boife Morwa, bjalo ka ge ba boifa Tate. E a sa boifego Morwa, ga a boife Tate e a mo romilego.


text:
Ruri, ruri ke a le botša, e a kwago se ke se bolelago a dumela e a nthomilego, o na le bophelo bjo bo sa felego, a ka se ke a tsena kahlolong; o tlogile lehung a selela bophelong.


text:
Ruri, ruri ke a le botša, go tla lebaka, le bjale e šetše e le lona, leo bahu ba tlogo kwa lentšu la Morwa-Modimo; mme ba ba le kwilego ba tlo phela.


text:
Gobane bjalo ka Tate ge a na le bophelo e le yena mong wa bjona, le Morwa o mo neile bophelo, a be mong wa bjona.


text:
Di se ke tša le tlaba; gobane go tla lebaka leo bohle ba lego mabitleng ba tlogo kwa lentšu la Morwa-Modimo ka lona.


text:
Gomme ba tlo tšwa; ba ba dirilego tše botse ba tlo tsoga ba phela; ba ba dirilego tše mpe ba tlo tsoga ba lahlwa.


text:
Ga go se ke kgonago go se dira ka la ka; ke ahlola ka mo ke kwilego; mme kahlolo ya ka ke ya toko, gobane ga ke nyake se nna ke se ratago, ke nyaka se se ratwago ke e a nthomilego.


text:
Ke e mongwe e lego hlatse ya ka; gomme bohlatse bjo a mpolelago ka bjona, le tseba ge e le bja go rereša.


text:
Johane e be e le lebone le le tukago la bonega; fela, le ratile go hlalala seetšeng sa gagwe lebakanyana fela.


text:
Ge e le nna ke na le bohlatse bjo bo fetago bjoo bja Johane; gobane mediro ye Tate a nneilego yona gore ke e phethe, yona mediro ye ke e dirago, e hlatsela nna gore Tate o nthomile.


text:
Le yena Tate e a nthomilego o ntlhatsetše. Lentšu la gagwe ga le ešo la ba la le kwa; le se a lego sona ga le ešo la se bona.


text:
Latišang mangwalong, ka gobane lena le re le na le bophelo bjo bo sa felego ka ona; gomme ke ona gee a a hlatselago nna.


text:
Nna ke tlile leineng la Tate; mme lena ga le nkamogele. Mohla go tlago e mongwe, wa go tla leineng la yena mong, le tlo mo amogela.


text:
Gobane ge le ka be le dumela Moshe, le nna le ka be le ntumela, gobane Moshe o mpoletše ka mangwalo a gagwe.


text:
A latelwa ke lešaba le lentši la batho, ka gobane ba be ba bona mehlolo ye a bego a e dira go balwetši.


text:
Jesu ge a emiša mahlo a bona lešaba le lentši le etla go yena, a botšiša Filipi a re: Re tlo reka kae dinkgwa gore batho bao ba je?


text:
Filipi a fetola a re: Dinkgwa tša mašeleng a makgolo a mabedi di ka ba hlaela le ge e mongwe le e mongwe a ka tšea mo gonyane.


text:
A re: Go na le mohlankana e a nago le dinkgwa tše tlhano le dihlapi tše pedi; fela, tšeo ke eng ge batho e le ba bakaakaa?


text:
Jesu a re: Bokanyang batho fase. Gomme felo fao bjang e be e le bjo bontši; gwa bokana banna ba e ka bago ba dikete tše tlhano.


text:
Jesu a tšea dinkgwa tšeo, a leboga, a nea barutiwa, barutiwa ba abela ba ba dutšego; le dihlapi a ba abela ka mo ba bego ba rata.


text:
Ba a kgobela ba tlatša diroto tše lesome la metšo e mebedi ka maratha a dinkgwa tšeo tše thlano, a a šadišitšwego ke ba ba llego.


text:
Bjale batho ge ba bona mohlolo woo Jesu a o dirilego, ba re: Ka kgonthe ke yena Moporofeta wa go tla lefaseng.


text:
Gomme Jesu, ka ge a tseba gore ba tlo tla ba mo goga gore ba mmee kgoši, a ba ngwegela a boela thabeng a nnoši.


text:
Ba namela leselawatle, ba boela mošono wa lewatle, motseng wa Kaperenaume. Ke ge leswiswi le šetše le swere; mme Jesu o be a sešo a tla go bona.


text:
Ya re ge ba sa sela, ba feditše sebaka se e ka bago dikgato tše dikete tše tharo le go fetiša fao, ba bona Jesu a sepela godimo ga lewatle, a batamela leselawatle; gomme ba boifa.


text:
Ya ba gona ba ratilego ge a tla go bona leselawatleng. Gomme leselawatle le se hlwe le diega go fihla nageng ye ba bego ba eya go yona.


text:
Ka la ka moswana batho ba ba bego ba eme mošono wa lewatle, ba bona ge go se na leselawatle le lengwe moo, ge e se leo barutiwa ba le nametšego. Gomme ba be ba bone ge Jesu a sa ka a namela le bona barutiwa, ba tlogile ba nnoši.


text:
Le a mangwe maselawatle a tšwago Tiberia, a be a ile felo fala ba llego dinkgwa ka tšhegofatšo ya Morena.


text:
Batho bao ge ba bona Jesu a se gona fao, le barutiwa ba se gona, ba namela maselawatle ba tla Kaperenaume ba nyaka Jesu.


text:
Jesu a fetola a re: Ruri, ruri ke a le botša, ga le nnyake ka gobane le bone mohlolo; Le nnyaka ka gobane le lle dinkgwa tšela la hora.


text:
Le se ke la phegelela dijo tše di felago. Phegelelang dijo tše di tlogo dula di le gona go iša bophelong bjo bo sa felego, tše Morwamotho a tlogo le fa tšona, gobane ke yena yo Modimo a mmeilego seka sa gagwe sa bohlatse.


text:
Botatawešo ba lle Mana lešokeng, bjalo ka ge go ngwadilwe gwa thwe: O ba file bogobe bjo bo tšwago legodimong, ba ja.


text:
Jesu a re: Ruri, ruri, ke a le botša, ga se Moshe e a le neilego bogobe bjoo bo tšwilego legodimong. Ke Tate wa go le nea bogobe bja makgonthe bjo bo tšwago legodimong.


text:
Jesu a re: Bogobe bja bophelo ke nna. E a tlago go nna a ka se ke a kwa tlala; e a ntumelago a ka se ke a ba a nyorwa.


text:
Gobane ge ke fologile kua legodimong, ga ka tlela go dira thato ya ka; ke tlile go dira thato ya e a nthomilego.


text:
Gomme thato ya Tate e a nthomilego ke gore ke se lahle le o tee wa ba a nneilego bona, bohle ke ba tsoše ka tšatši la mafelelo.


text:
Gomme thato ya e a nthomilego ke gore mang le mang a bonago Morwa mme a mo dumela, a be le bophelo bjo bo sa felego, ke mo tsoše ka tšatši la mafelelo.


text:
Ba re: A ga se yena Jesu morwa wa Josefa yo re tsebago tatagwe le mmagwe? Bjale o bolela bjang ge a re: Ke fologile legodimong?


text:
Ga go motho e a kgonago go tla go nna, ge a sa gogwe ke Tate e a nthomilego; gomme ke nna ke tlogo mo tsoša ka tšatši la mafelelo.


text:
Baporofeta ba ngwadile ba re: Bohle e tlo ba ba rutilwego ke Modimo. Bohle ba ba kwago tše Tate a di boletšego mme ba ithuta, ba tla go nna.


text:
Bogobe bjoo bja go phela, bjo bo fologilego legodimong, ke nna. Ge motho a eja bogobe bjo bja ka, o tlo phela go ya go ile. Gomme bogobe bjo nna ke tlogo bo ntšha gore lefase le phele, ke nama ya ka.


text:
Jesu a re: Ruri, ruri, ke a le botša, ge le sa je nama ya Morwamotho la nwa madi a gagwe, le ka se be le bophelo mo teng ga lena.


text:
E a nago le bophelo bjo bo sa felego ke eo a jago nama ya ka a nwa madi a ka, mme nna ke tlo mo tsoša ka tšatši la mafelelo.


text:
Šeboo bogobe bjo bo fologilego legodimong. Ga bo etše bjola bjo botataweno ba bo llego lešokeng, ba fela ba ehwa. E a jago bogobe bjo, o tlo phela ka go sa felego.


text:
Bjale barutiwa ba bantši ba gagwe ge ba ekwa a realo, ba re: Polelo ye ke e thata; a ka kwewa ke mang?


text:
Jesu ka go tseba se barutiwa ba gagwe ba dumadumago ka baka la sona, a ba botšiša a re: A seo ke se boletšego se a le kgopiša?


text:
Fela, mo go lena go na le ba bangwe ba ba sa dumelego. Gobane go tloga mathomong Jesu o be a tseba gore ba ba dumelago ke bafe, le gore e a tlogo mo eka ke mang.


text:
A bolela a re: Ke ka baka leo ke le boditšego ka re: Ga go e a kago tla go nna, ge a sa fiwe ke Tate.


text:
Simone Petro a fetola a re: Morena! Re tlo tloga re leba go mang? O na le mantšu a bophelo bjo bo sa felego.


text:
Jesu a fetola a re: A ga nka ka le hlaola la ba ba lesome la metšo e mebedi? Gomme e mongwe wa lena ke Diabolo.


text:
O be a era Judase morwa wa Simone Isikariothe, gobane ke yena a bego a tlo mo eka, e le e mongwe wa ba lesome la metšo e mebedi.


text:
Go tloga moo Jesu a sepela le naga ya Galilea; o be a sa rate go sepela le naga ya Juda, ka gobane Bajuda ba be ba rata go mmolaya.


text:
Bana babo ba bolela le yena ba re: Sepela o ye nageng ya Juda, gore le barutiwa ba gago ba bone mediro ye o e dirago.


text:
Gobane ge motho a rata go tšwelela pepeneneng, ga a fele a dira kutamong. Ge o dira tšeo, iponatše go lefase.


text:
Lena rotogelang monyanyeneng wo. Nna ga e ešo ya ba go rotogela ga ka monyanyeng wo, gobane lebaka la ka ga le ešo la phethega.


text:
Ya re ge bana babo ba rotogile, le Yena a rotogela monyanyeng, e sego pepeneneng; a ya bjalo ka eke o a ikuta.


text:
Go mmelaela ya ba mo gogolo mašabeng a batho. Ba bangwe ba re: O lokile. Ba bangwe ba re: Aowa, o aroša setšhaba.


text:
Ge motho a rata go dira se se ratwago ke yena eo, o tlo lemoga ge thuto ye e le e tšwago go Modimo, ke sa bolele tša ka.


text:
E a bolelago tša gagwe, o rata gore go tumišwe yena. E a ratago gore go tumišwe e a mo romilego, ke yena wa go rereša, mme ga a na bokgopo.


text:
A ga ke re Moshe o le neile Molao, mme mo go lena gwa se be le e a dirago se Molao o se bolelago. Le reng ge le rata go mpolaya?


text:
Moshe o le neile molao wa lebollo, e se go re le thomile ka Moshe; le tšwa go botataweno; gomme le bolotša motho ka Sabatha.


text:
Bjalo ge motho a bolotšwa ka Sabatha gore go se selwe molao wa Moshe, le reng le mpefelelwa ge ke fodišitše motho mmele ka moka ka Sabatha?


text:
Bjale šo o bolela pepeneneng, mme ga ba mmotše selo. A fae ba bagolo ba lemogile ge e le yena Kriste?


text:
Bjale Jesu ge a ruta Ntlongkgethwa, a hlaboša lentšu a re: Nna le a ntseba; le mo ke tšwago le a go tseba. Fela, ge ke tla, ga ka itliša; o gona ruri e a nthomilego, yo le sa mo tsebego.


text:
Bjale ba rata go mo swara; fela, gwa se be le e a mo išago seatla, ka gobane lebaka la gagwe le be le sešo la tla.


text:
Mo setšhabeng go be go na le ba bantši ba mo dumelago, ba re: Kriste, mohla a tlago, a o tlo dira mehlolo e kago feta ye e dirilwego ke yena yo?


text:
Bafarisei ba kwa setšhaba ge se dumaduma, se mmolela ka ditaba tšeo. Ke mo bona bafarisei le baperisita ba bagolo ba romilego bahlanka, gore ba mo sware.


text:
Jesu a bolela le bona a re: Ke sa na le lebakanyana fela ke na le lena, ka tlo tsebo boela go e a nthomilego.


text:
Bjale Bajuda ba botšišana ba re: O tlo ya kae, ge a re re ka se ke ra mo hwetša? A o tlo ya mo go faletšego Bagerika, a ruta bona Bagerika?


text:
Ba re: Lentšu leo a le boletšego le reng ge a re: Le tlo nnyaka le se nkhwetše, ge a re: Le ka se ke la fihla mo ke lego gona?


text:
Ka tšatši la go kgaotša monyanya, e lego lona le legolo, Jesu a ema a hlaboša lentšu a re: Ge motho a nyorwa, a tle go nna a nwe.


text:
E a ntumelago ka mo mangwalo a boletšego, mmeleng wa gagwe go tlo tšwa dinoka tša meetse a phelago, tša ela.


text:
A realo a era Moya, wo ba dumelago ba tlogo o fiwa; gobane Moyamokgethwa o be o sešo wa ba gona ka ge Jesu a sešo a ba letagong la gagwe.


text:
Ba re: A mangwalo ga a re Kriste o tlo tšwa lelokong la Dafida, o tlo tšwa Betlehema motseng wo Dafida a tšwilego go wona?


text:
Bahlanka bala ba boela go baperisita ba bagolo le go bafarisei; ba fihla gwa thwe: Le reng le sa mo tliše;


text:
Ba fetola ba re: Anthe le wena o Mogalilea? Tsomeša o bone ge go se moporofeta wa go thwe o tlo tsoga Galilea.


text:
Ge ba realo e be e le go mo leka gore ba hwetše se ba kago mmea molato ka sona. Gomme Jesu a inamela fase, a ngwala mo fase ka monwana.


text:
Bjale ge ba phegelela go mmotšiša, a inamologa, a bolela a re: E a se nago sebe mo go lena, a e be yena a thomago go mo thuma ka lebje.


text:
Bona ge ba mo kwile a realo ba tšwa ba šalane morago, ba solwa ke letswalo bohle, ba bagolo le banyane. Jesu a šala a nnoši; le mosadi eo a šala a sa eme moo ba mmeilego gare.


text:
Jesu ge a inamologa, a bona ge go se motho, ge e se mosadi eo; a mmotšiša a re: Mosadi, ba kae babegi ba gago? A ga go na e a go lahlilego?


text:
Mosadi a re: Aowa, Morena! Jesu a re: Gona le nna ga ke go lahle. Sepela, mme o se ke wa hlwa o dira dibe.


text:
Jesu a buša a bolela le bona a re: Ke nna seetša sa lefase. E a ntatelago a ka se ke a sepela leswiswing; o tlo ba le seetša sa bophelo.


text:
Jesu a fetola a re: Le ge ke itlhatsela, bohlatse bja ka ke bja go rereša, gobane mo ke tšwago le mo ke yago ke a go tseba; mme lena ga le tsebe mo ke tšwago le mo ke yago.


text:
Le ge nka ahlola, kahlolo ya ka e tlo ba ya go rereša, gobane ga ke noši; go ne nna le Tate e a nthomilego.


text:
Bjale bona ba re: Tatago o kae? Jesu a re: Nna ga le ntsebe, mme le Tate ga le mo tsebe, ge le ka be le ntseba, le ka be le tseba le yena Tate.


text:
Ditaba tše Jesu o di boletše mo go lego polokelo ya mahumo a ruta Ntlongkgethwa. Gwa se be le e a mo swarago, gobane e be e sešo ya ba lebaka la gagwe.


text:
A buša a bolela le bona a re: Ke a tloga, gomme le tlo nnyaka; fela, le tlo hwela sebeng sa lena. Mme mo ke yago, le ka se ke la fihla gona.


text:
Jesu a re: Lena le ba mono tlase; nna ke wa godimo. Lena le ba lefase leno, nna ga ke wa lefase leno.


text:
Ke sa tšo le botša ka re: Le tlo hwela dibeng tša lena. Gobane ga le dumele se nna ke lego sona, le tlo hwela dibeng tša lena.


text:
Ke na le tše ntši tša go le bolela ka tšona le go le ahlola; fela, e a nthomilego ke wa therešo, mme nna ke tsebiša lefase tše ke di kwilego go yena.


text:
Ke mo Jesu a itšego: E tlo re ge le fegile Morwamotho, ke mo le tlogo lemoga se ke lego sona, le gore ga ke dire selo ka la ka, le gore ke bolela ka mo Tate a nthutilego.


text:
Bona Bajuda bao ba bego ba mo dumela Jesu o boletše le bona a re: Ge le nama le lentšu la ka, le barutiwa ba ka ka go rereša,


text:
Ba fetola ba re: Rena re bana ba Aborahama; ga re ešo ra ba bahlanka ba motho le neng. O bolela bjang ge o re: Le tlo lokollwa?


text:
Jesu a fetola a re: Ruri, ruri, ke a le botša, mang le mang e a dirago sebe, ke mohlanka wa sona sebe.


text:
Ke tseba ge le le bana ba Aborahama. Fela le ntsoma gore le mpolaye, gobane lentšu la ka le hloka matseno go lena.


text:
Ba fetola ba re: Rena tatawešo ke Aborahama. Jesu a re: Ge le ka be le le bana ba Aborahama, le ka be le dira mediro ya Aborahama.


text:
Ge bjale le ntsoma gore le mpolaye, nna motho wa go le botša therešo ye ke e kwilego go Modimo, le dira se Aborahama a sa kago a se dira.


text:
Mediro ye le e dirago ke ya tataweno. Bjale ba re: Ga ra tswalwa ka bootswa; re na le Tatawešo, ke Modimo.


text:
Jesu a re: Ge Modimo e ka be e le yena Tataweno, le ka be le nthata, gobane ge ke tlile, setlogo sa ka ke yena Modimo. Ga ka itliša ke romilwe ke yena.


text:
Le šiišwa ke eng go hlaologanya se ke se bolelago? Ke ka gobane le sa kgone go kwišiša lentšu la ka.


text:
Tataweno yo le tšwago go yena ke Diabolo; mme le phegella go dira mediro ya yena tataweno eo. Ke yena senokwane go tloga mathomong, gobane mo go yena therešo ga e yo, ge a bolela maaka, o bolela tša gagwe; gobane ke yena moaketši le rragomoaketši.


text:
Ke mang mo go lena a kago mpea molato wa sebe? Gomme ge ke bolela therešo, le sa ntumele le dirwa keng?


text:
Bajuda ba fetola ba re: A ga re bolele gabotse ge re re o Mosamaria, le gona ge re re o na le moyamobe?


text:
Jesu a fetola a re: E a nago le moyamobe ga se nna. Se se lego gona sese, ke godiša Tate, mme lena le a nkgoboša.


text:
Ruri, ruri, ke a le botša, ge motho a lotola lentšu la ka, a ka se ke a bona lehu go iša go sa felego.


text:
Bjale Bajuda ba re: Bjale gona re lemogile ge o na la moyamobe. Aborahama tatawešo o hwile; le baporofeta ba hwile; wena wa tla wa re: Ge motho a lotola lentšu la ka a ka se ke a kwa lehu go iša go sa felego?


text:
Jesu a re: Ge nka be ke ikgodiša, kgodišo ya ka e ka be e se ya selo. E a nkgodišago ke Tate, yo le rego ke Modimo wa lena.


text:
Gomme ga le ešo la mo lemoga. O tsebja ke nna. Ge nka re: Ga ke mo tsebe, nka ba wa maaka ka etša bolena. Gomme nna ke a mo tseba; mme ke lotola lentšu la gagwe.


text:
Jesu a fetola a re: Ruri, ruri, ke a le botša, mola Aborahama a sešo a tšwelela ke ge nna ke le gona.


text:
Bjale gona ba topa mabje a go mmetša. Jesu a ikuta, a tšwa Ntlongkgethwa a iphetela gare ga bona, a tloga.


text:
Barutiwa ba gagwe ba mmotšiša ba re: Moruti, go sentše mang? A e ka ba yena goba batswadi ba gagwe, ge a tlo tswalwa e le sefofu?


text:
Jesu a fetola a re: Ga go a senya yena, le ge e le batswadi ba gagwe. Ge a le bjale ke gore mo go yena go bonagatšwe mediro ya Modimo.


text:
E ka kgona ke dire mediro ya e a nthomilego, ge letšatši le sa le gona. Go tla bošego bjo motho a ka se kego a dira ka bjona.


text:
A re: Sepela o yo hlapa sedibeng sa Siloa (ke go re sa Boromelo.) Motho eo a ya, a hlapa, a boa a bona.


text:
Bjale baagišani le ba ba mmonego mola e sa le mokgopedi, ba re: A ga se yena yola a bego a dutše a kgopela?


text:
A ba botša a re: Motho yola ba rego ke Jesu o dubile seretse a ntlotša mahlo, a re: Sepela o yo hlapa sedibeng sa Siloa. Nna ka ya; ke re ke sa hlapa ka bona.


text:
Bjale, tšatši leo le Jesu a dubilego seretse ka lona a budulola mahlo a sefofu, e be e le la Sabatha.


text:
Bafarisei le bona ba mmotšiša ka mo a foufologilego ka gona. A ba botša a re: O mpeile seretse mahlong, ka yo hlapa; mme bjale ke a bona.


text:
Ba bangwe ba bafarisei ba re: Motho eo ga se wa Modimo, ka gobane a sa hlokomele Sabatha. Ba bangwe ba re: Motho wa modiradibe a ka kgona bjang go dira mehlolo e mebjalo? Gwa tsoga phapang mo go bona.


text:
Ba botšiša sofofu seo ba re: Wena o reng ka yena, ge a go budulotše mahlo. Yena a re: Ke moporofeta.


text:
Bajuda ba gana go dumela taba yeo ya ge e be e le sefofu mme a foufologa; ba ba ba bitša batswadi ba motho eo wa go foufologa;


text:
Ba ba botšiša ba re: Motho eo a ke ngwana wa lena, yo le rego o tswetšwe e le sefofu? Bjale o bona kang?


text:
Batswadi ba gagwe ba fetola ba re: Rena re tseba ge e le ngwana wa rena, le ge a tswetšwe e le sefofu.


text:
Se re sa se tsebego ke mokgwa wo a foufologilego ka wona; le eo a mmudulotšego mahlo ga re mo tsebe. Botšišang yena, o godile; o tlo ipolelela.


text:
Batswadi ge ba bolela ka mokgwa woo, e be e le ka go boifa Bajuda; gobane Bajuda ba be ba šetše ba lakane ba re: E a mmolelago a re ke yena Kriste, o tlo ntšhiwa phuthegong.


text:
Bjale ba mmitša gape, ba bolela nae ba re: Leboga Modimo; rena motho eo re tseba ge e le modiradibe.


text:
Yena a fetola a re: Ge e le modiradibe, nna ga ke tsebe; se ke se tsebago sese: Ke be ke le sefofu, ka foufologa.


text:
A fetola re: Ke sa tšo le botša. A ga la kwa? Le reng le rata go kwa gape? A fa le lena le rata go ba barutiwa ba gagwe?


text:
Monna eo a fetola a re: Moo gomme go a kgotsiša, ge le sa tsebe mo a tšwago, etšwe a budulotše mahlo a ka.


text:
Modimo re tseba ge a sa kwe badiradibe; ge motho e le wa borapedi, mme a dira se Modimo a se ratago, gona Modimo o a mo kwa.


text:
Go tloga mehleng le mehla ga go ešo gwa kwala gore motho o budulotše mahlo a wa go tswalwa e le sefofu.


text:
Ba fetola ba re: Wena o tswaletšwe go ba wa sebe ka go fela, wa tla wa re o a re ruta? Mme ba mo lelekela ntle.


text:
Jesu a kwa gobane ba mo lelekile. A re go mo hwetša Ntlongkgethwa, a mmotšiša a re: A o dumela Morwa-Modimo?


text:
Jesu a re: Nna se ke se tletšego mo lefaseng ke kahlolo, gore ba ba sa bonego ba bone; mme ba ba bonago e be difofu.


text:
Jesu a re: Ge le ka be le le difofu, le ka be le se na sebe. Gomme bjale le re: Re a bona! Ke ka baka leo sebe sa lena se dulago se le gona.


text:
Ruri, ruri, ke a le botša, e a sa tsenego lešakeng la dinku ka mojako, a upša a namela ka gošele, yena eo ke lehodu le mohlakodi.


text:
Moletamojako o tlo mmulela; gomme dinku di e di kwe lentšu la gagwe, a bitša tša gagwe ka maina, a tsebo tšwa natšo.


text:
Ge a ntšhitše dinku tša gagwe ka moka, o di ete pele, dinku di latele, gobane di tseba lentšu la gagwe.


text:
Lehodu ge le tla, le tlela go utswa, le go hlaba, le go fediša. Se nna ke se tletšego ke gore di be le bophelo le mohora.


text:
Ge e le mothwalwa yo e sego mong wa dinku, o bona phiri e etla, a lahle dinku a tšhabe; gomme phiri e di sware, e di gašanye.


text:
Bjalo ka ge Tate a ntseba, Tate le nna ke a mo tseba, mme ke gafa bophelo bja ka ka baka la dinku tša ka.


text:
Gomme ke sa na le dinku tše dingwe tše e sego tša lešaka le. Le tšona ke swanetše go di gapa; mme di tlo kwa lentšu laka, ya tlo ba mohlape o tee le modiši o tee.


text:
Ga go e a nkamogago bophelo bja ka; ke nna mong ke bo gafago. Ke na le maatla a go bo gafa; le gona ke na le maatla a go boela ke bo tšea. Ke yona taelo ye ke e filwego ke Tate.


text:
Ba bangwe ba re: Ditaba tše ga se tša motho wa moyamobe. A moya o mobe o ka budulola mahlo a difofu?


text:
Bajuda ba tla ba mmea gare, ba mmotšiša ba re: O tla hlwa o belaetša dipelo tša rena go le gokae? Ge o le Kriste re botše ka hlatlologanyo.


text:
Jesu a fetola a re: Ke le boditše, me ga le dumele. Mediro ye ke e dirago ka ina la Tate ke yona e ntlhatselago.


text:
Ke nna ke di neago bophelo bjo bo sa felego. Di ka se ke tša ba tša lahlega neng le neng. Ga go e a kago di utla atleng tšaka.


text:
Jesu a bolela a re: Ke le bontšhitše mediro e mentši e botse ye e tšwago go Tate; ke ka baka la ofe wa yona le tlogo nthuma ka mabje?


text:
Bajuda ba re: Ge re go thuma ga se ka baka la modiro o botse; ke ka baka la ge o goboša Modimo; mola o le motho, wa itira Modimo.


text:
a mokgethwa wa Tate, yo a mo rometšego lefaseng, a le re o goboša Modimo ge a re: Ke morwa wa Modimo?


text:
Fela, ge ke dira yona, ge le gana go dumela nna, dumelang yona mediro, gore le tle le lemoge le kgolwe ge Tate a le mo go nna, le nna ge ke le mo go yena.


text:
Batho ba bantši ba tla go yena, ba re: Le ge Johane a se na mohlolo wo a o dirilego, o rerešitše ka tšohle tše a di boletšego a era motho e.


text:
Maria ke yola wa go tlotša Morena ka setlolo, a mo phumola maoto ka meriri ya gagwe. Kgaetšedi ya eo ke Latsaro; gomme o be a babja.


text:
Jesu a di kwa, a re: Bolwetši bjoo ga se bja go iša lehung, ke bja gore go retwe Modimo, le gore Morwa Modimo a retwe ka bjona.


text:
Barutiwa ba bolela le yena ba re: Moruti, Bajuda ba sa tšo nyaka go go thuma ka mabje; gomme a o buša o boela gona kua?


text:
Jesu a fetola a re: A letšatši ga le na nako tše lesome le metšo e mebedi? Ge motho a sepela mosegare, a ka se ke a kgopša, ka gobane a bona seetša sa lefase le.


text:
Fela ke thaba ka baka la lena ge ke be ke se gona, gore le tle le dumele. Bjale gona a re yeng go yena.


text:
Gwa fetola Tomase, wa go bitšwa ka la Didimo, a bolela le barutiwa a re: A re yeng le yena re yo hwa nae.


text:
Mareta bjale ge a ekwa gore Jesu o etla, a ya a mo gahlanetša. Ge e le Maria o be a dutše ka ngwakong.


text:
Bjale Bajuda ba ba bego ba na le Maria ka ngwakong ba mo emetše, ge ba mmona a nanoga a tšwela ntle, ba mo šala morago, ba re o yo lla lebitleng.


text:
Maria ge a fihla moo Jesu a bego a le ntshe, a mmona, a wela fase maotong a Jesu, a re: Morena, ge o ka be o be o le fa, kgaetšedi ya ka a ka be a sa ka a hwa.


text:
Jesu a boela a huduega moyeng; mme ba fihla lebitleng. Lebitla e be e le leriba, le le tswaletšwego ka letlapa.


text:
Jesu a re: Pshikološang letlapa leo. Mareta kgaetšedi ya mohu a re: Morena! O šetše a nkga, gobane e šetše e le matšatši a mane a hwile.


text:
Ke ge ba pshikološa letlapa la moo mohu a bolokilwego gona. Jesu a lelalela godimo a re: Tata, ke a go leboga gobane o nkwile.


text:
Ge e le nna ke tseba gore o nkwa ka mehla; ge ke itšalo ke ka baka la batho ba ba emego fa gore ba dumele ge e a nthomilego e le wene.


text:
Mohu a tšwa a tatetšwe matsogo le maoto ka mašela, sefahlogong a tatetšwe ka lešelana. Jesu a re: Mo tlemolleng le mo lese a ikele.


text:
Baperisita ba bagolo le bafarisei ba napa ba kgopela pitšo, ba re: Re tlo reng? Motho e o dira mehlolo e mentši.


text:
Gwa bolela Kayafa e mongwe wa bona, e bego e le yena moperisita e mogolo ka ngwaga woo, a re: Lena ga le tsebe selo.


text:
Le gona ga le lemoge gore bokaone le tlo bo bona ge go ehwa motho o tee bakeng sa batho, gore go se senyege setšhaba ka moka.


text:
Lentšu leo ga a ka a le bolela ka la gagwe; o porofetile ka ge e le yena moperisita e mogolo ka ngwaga woo; gobane Jesu e be e le wa go hwela setšhaba.


text:
E sego go hwela setšhaba seo fela, e be gore a bothe bana ba Modimo ba ba gašanego, gore e be batee.


text:
Jesu go tloga moo a se hlwe a sepela pepeneneng gare ga Bajuda; a tloga a ya nageng ye e bataganego le lešoka, motseng wo ba rego ke Efurema, a dula moo a na le barutiwa ba gagwe.


text:
Ke ge go batametše Paseka ya Bajuda. Batho ba go tšwa dinageng ba rotogela Jerusalema e le ba bantši, gore ba hlapišwe dibe Paseka e sa tla.


text:
Ba nyaka Jesu; ba botšišana ba eme Ntlongkgethwa, ba re: Le reng ge le bona? A a ka se tle monyanyeng?


text:
Ge e le baperisita ba bagolo le bafarisei ba be ba beile molao wa go re, ge motho a tseba mo Jesu a lego gona, a mmege gore ba tle ba mo sware.


text:
Monyanya wa Paseka ge o fihla, go sa šetše matšatši a selelago, Jesu a tla motsaneng wa Bethania, mo go bego go le Latsaro, yo Jesu a mo tsošitšego mola a hwile.


text:
Gona moo ba mo direla monyanya; Mareta a ba apeela; mme Latsaro e be e le mongwe wa ba ba dutšego dijong le Jesu.


text:
Maria a tšea sebjana sa setlolo sa theko e kgolo, a tlotša dinao tša Jesu, a di phumola ka meriri ya gagwe; mme ngwako ka moka wa tlala monko wa setlolo seo.


text:
Ge a realo o be a sa boledišwe ke go setša badiitšana, ke ka gobane e be e le lehodu, a swere sekhwama sa tše ba bego ba di fiwa.


text:
Batho ba bantši ba Bajuda ba kwa ge a le fao; mme ba tla, e sego ka baka la Jesu fela; ba tla gore ba bone Latsaro eo a mo tsošitšego a hwile.


text:
Ba swara mahlare a molala, ba tšwela go mo gahlanetša, ba hlaboša mantšu ba re: Hosiana, go retwe e a tlago ka leina la Morena, Kgoši ya Isiraele.


text:
Taba ye barutiwa ba gagwe ga ba ka ba e hlaologanya mehleng yeo; ba e lemogile mola Jesu a šetše a ile letagong, ba elelwa gore mangwalo a mmoletše, mme batho ba mo dira ka mokgwa woo.


text:
Batho bala ba bego ba na le yena mohla wola ge a bitša Latsaro a le lebitleng a mo tsoša a hwile, ba be ba mmoletše;


text:
Bona bao ba tla go Filipi wa Betsaida wa Galilea, ba mo kgopela ba re: Morena, re rata go bona Jesu.


text:
Ruri, ruri, ke a le botša, ge thoro ya mabele e sa wele mobung ya hwa, e tlo dula e nnoši; fela ge e hwa, ke gona e enyago dienywa tše ntši.


text:
E a ratago bophelo bja gagwe, o tlo bo timetša. Gomme e a hloilego bophelo bja gagwe lefaseng leno, o tlo bo lotela bophelo bjo bo sa felego.


text:
Ge motho a ntirela, a a ntatele. Mo nna ke lego gona, le mohlanka wa ka o tlo ba gona. Ge motho a ntirela, Tate o tlo mo godiša.


text:
Moya wa ka o huduegile. Gomme ke tlo reng? Tata! Mphološe nakong ye! Fela, ke tšona tše ke di tletšego nakong ye.


text:
Tata! Nea ina la gago letago. Ge a realo gwa kwala lentšu le etšwa legodimong le re: Ke le neile letago; mme ke sa tlo boela ke le nea letago.


text:
Batho ba fetola ba re: Rena Molaong re kwa gore Kriste ke wa go tlo ba gona ka go sa felego. O rang ge o re: Morwamotho o tlo phagamišwa? Morwamotho eo ke mang?


text:
Jesu a fetola a re: Seetša se sa tlo fetša lebakanyana e sego lekae se le mo go lena. Sepelang bjale le sa na le sona seetša, gore le se tlo welwa ke leswiswi. Gomme e a sepelago leswiswing ga a tsebe mo a yago.


text:
Jesu ge a boletše ditaba tše, a tloga a ikuta, ba se hlwe ba mmona, mme bona ba se dumele le ge a dirile mehlolo e mekao mo go bona.


text:
E be e le gore go phethege lentšu la moporofeta Jesaya ge a re: Morena, ke mang a dumetšego ditaba tše re di begago, mme letsogo la Morena le utolletšwe mang?


text:
O foufaditše mahlo a bona, a thatafatša dipelo tša bona, gore ba se hlwe ba bona ka mahlo, ba se ke ba hlaologanya ka pelo, ba se ke ba sokologa ka ba fodiša.


text:
Le ge go le bjalo, ba bantši ba bagolo ba mo dumetše; fela, ba se ipolele ka baka la bafarisei, gore ba se tlo ntšhiwa phuthegong.


text:
Ge motho a ekwa mantsu a ka, mme a se dumele, ga ke mo ahlole; gobane ga nka ka tla go ahlola lefase, ke tlile go le phološa.


text:
E a nnyatšago mme a se amogele mantšu aka, o na le se se mo ahlolago; se se tlogo mo ahlola ka tšatši la bofelo ke lentšu le ke le boletšego.


text:
Gobane ga nka ka bolela ka la ka. Tate e a nthomilego ke yena a ntaetšego tše ke di bolelago ke botša batho.


text:
Gomme ke tseba ge taelo ya gagwe e le bjona bophelo bjo bo sa felego. Ke gona, ge ke bolela, ke bolela tše Tate a ntaetšego tšona.


text:
Monyanya wa Paseka ge o tla, ke ge Jesu a tseba gore lebaka la gagwe le tlile la go tloga lefaseng le go ya go Tatagwe. Ka ge a ratile ba gagwe ba lefaseng, a hlwa a ba rata go fihla bofelong.


text:
Ge ba le selalelong, ke ge Diabolo a šetše a lahletše pelong ya Judase wa Simone wa Isikariothe maano a gore a mo eke.


text:
Jesu yena o be a tseba gore Tatagwe o mo neetše tšohle diatleng, le gore a boele go Modimo, boka ge a tšwile go Modimo.


text:
A tšhela meetse mogopong, a thoma go hlatswa maoto a barutiwa ba gagwe, a a phumola ka lešela leo a itlemilego ka lona.


text:
Petro a gana a re: O ka se ke wa ba wa ntlhatswa maoto le neng. Jesu a re: Ge ke sa go hlatswe, gona o ka se be le kabelo go nna.


text:
Jesu a re: E a hlapilego go mo lekane ge a hlatswiwa maoto fela, gobane o hlatswegile moka. Lena le hlatswegile; fela, e sego bohle.


text:
Ge a ba hlatswitše maoto, a tšea kobo ya gagwe, a boela madulong a gagwe; a ba botšiša a re: A le lemogile se ke le diretšego sona?


text:
Lena ge le mpolela le re: Moruti le Morena. Gomme ge le realo le a rereša; gobane ke se ke lego sona.


text:
Bjale ge nna ke lego Moruti le Morena, ke le hlatswitše maoto, le lena go le swanetše ge le hlatswana maoto.


text:
Ga se gore ke le bolela bohle, ba ke ba kgethilego ke a ba tseba, gobane go sa tlo phethega mangwalo a rego: E a bego a eja bogobe le nna, o ntsošeditše serethe sa gagwe.


text:
Ke le botša tšeo e sa le bjale, di sešo tša direga, gore mohla di diregago, le dumele se ke lego sona.


text:
Ruri, ruri, ke a le botša e a amogelago e mongwe wa baromiwa ba ka, o amogela nna, o amogela e a nthomilego.


text:
Ya re ge a boletše tšeo, a huduega moyeng, a bolela a re: Ruri, ruri, ke a le botša, e mongwe wa lena o tlo nkeka.


text:
Gomme e mongwe wa barutiwa ba gagwe o be a dutše dijong a batagane le Jesu; e be e le yena yo Jesu a bego a mo rata.


text:
Jesu a re: Ke eo ke tlogo ina thathana ka mo nea. A ina thathana a e nea Judase wa Simone wa Isikariothe.


text:
Yena eo, a re ge a e lle, a ba a tsenwa ke Sathane. Jesu a bolela nae a re: Se o se dirago, akgofiša go se dira.


text:
Ba bangwe, ka ge Judase a swere sekhwama, ba hloma eke Jesu o re a rekele monyanya tše ba di hlokago, goba a yo hlallela badiitšana.


text:
Ge Modimo e le wa letago ka yena, le yena Morwamotho Modimo o tlo mo fa letago ka yena Modimo; mme o tlo mo fa letago e sa le bjale.


text:
Bana ba ka, ke sa na le lena go se gokaenyana fela. Le tlo nnyaka; gomme ke le botša se ke se boditšego Bajuda: Mo ke yago le ka se ke la tla gona.


text:
Ke mo Simone Petro a itšego Morena, o ya kae? Jesu a re: Mo ke yago o ka se ke wa ntatela bjale; o tlo ba wa ntatela ka morago.


text:
Petro a re: Morena, ke šitišwa ke eng go go latela bjale? Le bophelo bja ka nka bo gafa ka baka la gago.


text:
Jesu a fetola a re: A o re le bophelo bja gago o ka bo gafa ka baka la ka? Ruri, ruri, ke a go botša, mogogonope ge o lla, o tlo ba o latotše gararo wa re ga o ntsebe.


text:
Ngwakong wa Tate go na le madulo a mantši. Ge go ka be go se bjalo, a nka be ke le boditše ka re ke ya go le lokišetša sebaka?


text:
Ge ke ya go le lokišetša sebaka, ke tlo boa ka le tšea, gore mo nna ke lego gona le lena le be gona.


text:
Ge nna le ka be le ntsebile, le Tate le ka be le mo tsebile. Bjale le thomile go mo tseba, gomme le mmone.


text:
Jesu a re: E sa le mola ke na le lena, mme ga o ešo wa ntseba? Filipi, e a bonego nna o bone Tate. O bolela bjang ge o re: Re laetše Tatago?


text:
A ga o dumele gore nna ke mo go Tate, le gore Tate o mo go nna? Mantšu a ke a bolelago le lena ga ke bolele a ka; gomme Tate e a dulago a le mo go nna, ke yena a dirago mediro ya gagwe.


text:
Ntumeleng ge ke re: Ke mo go Tate, Tate o go nna. Ge le sa kgone, gona le ntumele ka go bona yona mediro.


text:
Ruri, ruri, ke a le botša, e a ntumelago, o tlo dira mediro ye ke e dirago, o tlo dira le e fetišago yeo, gobane nna ke ya go Tate.


text:
Se le se kgopelago ka Leina la ka, le ge e ka bang, ke tlo se dira, gore Tate a be le letago ka Morwa.


text:
Mme nna ke tlo kgopela Tate, a tlo le nea Molwedi e mongwe, gore a tle a dule le lena go iša go sa felego.


text:
Ke Moya wa therešo, wo lefase le sa kgonego go o amogela, ka gobane le sa o bone, mme le sa o tsebe. Lena gomme le a o tseba, ka ge o dutše go lena, mme o tlo ba ka go lena.


text:
Go šetše lebakanyana, mme lefase le ka se hlwe le mpona. Ge e le lena le tlo mpona, gobane ke a phela, mme le lena le tlo phela.


text:
Mohla woo ke mo le tlogo lemoga ge ke le mo go Tate, ge lena le le mo go nna, mme nna ke le mo go lena.


text:
E a nago le melao ya ka mme a e lotola, ke yena a nthatago. Mme e a nthatago, o tlo ratwa ke Tate. Le nna ke tlo mo rata ka iponatša go yena.


text:
Judase, e sego Isikariothe, a mmotšiša a re: Morena, molato ke eng, ge o tlo iponatša go rena, e sego go lefase?


text:
Jesu a fetola a re: Ge motho a nthata, o tlo lotola lentšu la ka; le Tate o tlo mo rata. Gomme re tlo tla go yena ra mo dira madulo.


text:
Yena Molwedi Moyamokgethwa, wo Tate a tlogo o roma ka leina la ka, o tlo le ruta tšohle, o tlo le gakolla tšohle tše ke le boditšego tšona.


text:
Ke le tlogelela molao; ke le fa molao wa ka. Nna ga ke le nee ka mo lefase le neago ka gona. Dipelo tša lena di se huduege, di se šie.


text:
Le kwile ge ke re: Ke a tloga; ka re ke tla go lena. Ge le nthata, le tlo thaba ge ke re: Ke ya go Tate; gobane Tate o mpheta ka bogolo.


text:
Nka se hlwe ke bolela tše ntši le lena, gobane mmuši wa lefase o etla; gomme ga a na se a tlogo ntira sona.


text:
Fela, emang re tloge mo, gore lefase le tsebe ge ke rata Tate, le gore ke dira tše Tate a ntaetšego tšona.


text:
Lekala lefe le lefe mo go nna le sa enywego dienywa, o a le ripa; lefe le lefe le le enywago, o a le thenela gore le atiše dienywa.


text:
Dulang le le mo go nna, ke le go lena. Boka lekala, ge le sa kgone go enywa le le noši, le sa dule sehlareng sa morara, le go lena go tlo ba bjalo, ge le sa dule mo go nna.


text:
Sehlare sa morara ke nna, makala ke bolena. E a dulago a le mo go nna, le nna ke le go yena, o tlo enywa dienywa tše ntši, gobane ge le se ne nna, le ka se ke la kgona selo.


text:
Motho ge a sa dule a le mo go nna, o lahletšwe ntle bjalo ka lekala ge le omeletše; motho a le topa a le lahlela mollong la swa.


text:
Ge le dula le le go nna, le mantšu a ka ge a dula a le mo go lena, gona le tlo kgopela se le se ratago, la se hwetša.


text:
Ge le lotola melao ya ka, ke gona le dulago le le leratong la ka, bjalo ka ge ke lototše melao ya Tate, ke dutše ke le leratong la gagwe.


text:
Ditaba tše ke le boditše, gore lethabo la ka le be gona mo go lena, gore lethabo la lena e be le le tletšego.


text:
Ga go e a nago le lerato le le fetišago la eo a gafago bophelo bja gagwe ka baka la bagwera ba gagwe.


text:
Ga ke re le bahlanka; gobane mohlanka ga a tsebe se mong wa gagwe a se dirago. Lena, ke re le bagwera, ka gobane ke le boditše tšohle tše ke di kwilego go Tate.


text:
Ga se lena le ntlhaotšego; ke nna ke hlaotšego bolena, ka le bea gore le ye le bee dienywa; mme dienywa tša lena di dule di le gona, gore se le kago se kgopela go Tate ka leina la ka, a le nee.


text:
Ge le ka be le le ba lefase, lefase le ka ba le rata ba e lego ba galo; gomme le le hloile ka ge le se ba galo, ka ge ke le hlaotše lefaseng.


text:
Gopolang lentšu le ke le boditšego lona ka re: Mohlanka ga a fete mong wa gagwe. Ge nna ba ntlhomere, le lena ba tlo le hlomara. Ge la ka lentšu ba le lototše, le la lena ba tlo le lotola.


text:
Ge nka be ke se tle ka ba botša, ba ka be ba se na molato. Gomme bjale ga ba na sa go ipata ka sona bakeng sa sebe sa bona,


text:
Ge nka be mo go bona ke se dire mediro ye e sešogo ya dirwa ke motho ba ka be ba se na sebe; bjale gomme ba e bone, moka ba nthloya, le Tate ba mo hloya.


text:
E tlo re ge go tlile yena Molwedi, yo ke tlogo re ke le go Tate ka mo roma a tla go lena, wona Moya wa therešo, e tlo ba yena hlatse ya go mpolela.


text:
Ba tlo le ntšha phuthegong; go tlo ba gwa tla lebaka la ge motho a le bolaya a tlogo re ke gona ge a direla Modimo.


text:
Ge e le nna ke le boditše ditaba tše, gore mohla lebaka la tšona le tlago, le elelwe gore nna ke le boditše. Ge go tloga mathomong ke sa ka ka le botša, ke ka gobane ke be ke sa na le lena.


text:
Gomme ke le botša therešo ge ke re: Go a le hola ge ke tloga. Gobane ge ke sa tloge, Molwedi a ka se tle go lena. Fela, ge ke ya, ke tlo mo roma a tla go lena.


text:
Mohla go tlile Moya wa therešo, o tlo le sepediša tsela ya therešomoka; gobane a ka se ke a bolela tša gagwe. O tlo bolela se a se kwilego, a tlo le tsebiša tše di tlogo tla.


text:
Tšohle tše Tate a nago le tšona ke tša ka; ke ka baka leo ke itšego: o tlo tšea go tše di lego go nna, a le tsebiša.


text:
Go šetše lebakanyana, le se sa tlo mpona. Gwa tlo buša go feta le bakanyana, la mpona. Gobane nna ke ya go Tate.


text:
Mo go barutiwa ba gagwe ba bangwe ba botšišana ba re: O rang ge a re: Go šetše lebakanyana le se sa tlo mpona? Ge a re: Go tlo buša go feta labakanyana la mpona? Ge a re: Ke ya go Tate?


text:
Jesu a tseba gore ba rata go mmotšiša; a bolela le bona a re: Naa le nyakišana taba ye ke e boletšego ka re: Go šetše lebakanyana le se sa tlo mpona?


text:
Ruri, ruri, ke a le botša, le tlo lla la golola; mme lefase le tlo thaba, le tlo nyamišwa; fela, manyami a lena a tlo fetoga thabo.


text:
Mosadi ge a belega o ba le bohloko, ge lebaka la gagwe le tlile. E tlo re ge a belege ngwana, a se hlwe a gopola bohloko ka go thabela motho e a belegwego a tla lefaseng.


text:
Lena bjale le na le manyami. Fela, ke tlo boela ke le bona, dipelo tša lena tša tlo thaba; gomme lethabo leo la lena le ka se le amogiwe ke motho.


text:
Mme mohla woo le ka se mpotšiše selo. Ruri, ruri, ke a le botša, tšohle tše le tlogo di kgopela go Tate ka leina laka o tlo le fa.


text:
Go fihla bjale le be le sešo la kgopela selo ka leina la ka. Kgopelang, gomme le tlo tšea, gore lethabo la lena e be le le tletšego.


text:
Tše ke di boletšego, ke be ke le botša ka diswantšho. Fela, go tla lebaka, le nka se kego ka hlwa ke bolela le lena ka go swantšha, ka tlo le anegela tša Tate ka tlhathologanyo.


text:
Bjale ke gona ge re tsebile gore o tseba tšohle; gomme ga go a swanela, ge motho a sa go botšiša. Rena ka tšona tše re dumetše ge o tšwa go Modimo.


text:
Tsebang gore go tla lebaka, le bjale e šetše e le lona, leo le tlogo gašanywa, e mongwe le e mongwe a ya mo a yago; nna la tlo ntlogela ke nnoši. Fela, ga ke noši, gobane Tate o na le nna.


text:
Ditaba tše ke le boditše, gore le be le molao ka nna. Mono lefaseng le tlo ba tlalelong. Fela, betang dipelo, gobane lefase le fentšwe ke nna.


text:
Jesu ge a itšalo, a lelalela legodimong a re: Tata! Lebaka le tlile; nea Morwago letago, gore le wena o be le letago ka yena morwago.


text:
Boka ge o mo neile maatla a go buša nama yohle gore bohle ba o mo neilego bona a ba fe bophelo bjo bo sa felego.


text:
Bophelo bjo bo sa felego ke ge ba go tseba, wena Modimodimo o le noši. Ba tsebe le Moromiwa wa gago Jesu Kriste.


text:
Bjale nea nna letago, wena Tata, ke le kgauswi le wena, ka letago le ke bego ke na nalo ke na nago mola lefase le sešo la ba gona.


text:
Ke tsebaditše ina lago mo bathong ba o nneilego bona ba etšwa faseng. E be e le ba gago, wa nnea bona; mme ba lototše ntšu la gago.


text:
Gobane ke ba file mantšu a wena o mphilego ona; gomme ba a amogetše, ba tseba sa ruri ge ke tšwa go wena, ba dumela gore o nthomile.


text:
Ge e le nna ga ke sa le lefaseng; ba ba lego lefaseng ke bona; mme nna ke tla go wena. Tata, wena mokgethwa! Ba o nneilego bona ba lotole, ba dule ba le leineng la gago, gore e be batee bjalo ka rena.


text:
Mola ke sa na le bona lefaseng, ke ba lototše, ba dula ba le leineng la gago, bona ba o nneilego bona. Ke ba dišitše, gwa se lahlege le o tee wa bona, ge e se morwamolahlegi, wa gore go phethege tša mangwalo.


text:
Nna bjale ke tla go wena. Ge ke bolela taba tše ke sa le mo faseng ke gore thabo ya ka ba be le yona e le e tletšego.


text:
Nna ke ba neile ntšu la gago; mme lefase le ba hloya ka ge e se ba galo, bjalo ka nna ke se wa galo.


text:
Gore bohle e be batee, bjalo ka ge wena Tate o le go nna, le nna ke le go wena. E be batee ka rena gore lefase le tle le dumele gore ke wena o nthomilego.


text:
Mme nna, letago le o nneilego lona, ke le neile bona, gore e be batee, bjalo ka ge rena re le batee,


text:
nna ke le go bona, wena o le go nna, gore e be ba phethegilego ka botee. Ke mo lefase le tlogo lemoga ge o ratile nna.


text:
Tata! Ke rata gore mo nna ke lego gona, le bona ba o nneilego bona ba be gona, ba bone tago la ka le o nneilego lona, o nthatile lefase le sešo la thewa.


text:
Tate, wena moloki! Ge e le lefase ga la ka la go tseba; o tsebilwe ke nna; le bona ba lemogile ge wena o nthomile.


text:
Ke ba tsebišitše ina lago; mme ke sa tlo ba tsebiša lona, gore lerato wa go nthata ka lona, le be go bona, le nna ke be mo go bona.


text:
Ya re ge Jesu a feditše go bolela ditaba tšeo, a tšwa le barutiwa ba gagwe, a sela nokana ya Kidirone, a tla mo go bego go le serapa, a tsena gona le barutiwa ba gagwe.


text:
Le Judase wa go mo eka, felo fao o be a go tseba, ka gobane ke gantši Jesu a phuthegela gona le barutiwa ba gagwe.


text:
Mohla woo Judase a tšwa le sehlopha, le bahlanka ba baperisita ba bagolo le ba bafarisei, ba tla gona ba swere dirumola le dipone le marumo.


text:
Bjale Jesu, ka gobane a tseba tšohle tše di tlogo mo tlela, a tšwa a ba botšiša a re: Le tsoma mang?


text:
E be e le gore go phethege le a le boletšego a re: Ba o nneilego bona, ga ka lahlegelwa ke o tee wa bona.


text:
Simone Petro yena a bego a na le tšhoša, a e hlomola, a rema mohlanka wa moperisita e mogolo, a mo ripa tsebe ya go le letona. Leina la mohlanka eo e be e le Malego.


text:
Gomme Jesu a sola Petro a re: Bušetša thšoša bodulong bja yona. A o re senwelo se Tate a nneilego sona ke se ke ka se nwa?


text:
Ba thoma ka go mo iša go Hanna; gobane e be e le yena mogwegadi wa Kayafa yo e bego e le moperisita e mogolo ka ngwaga woo.


text:
Simone Petro, a na le morutiwa e mongwe, a latela Jesu. Morutiwa eo o be a tsebana le moperisita e mogolo, a tsena le Jesu lapeng la moperisita e mogolo.


text:
Petro a ema mojako ka ntle. Morutiwa eo wa go tsebana le moperisita e mogolo, a boa a bolela le moletedi wa mojako, a tsentšha Petro.


text:
Mosetsana eo wa go leta mojako, a botšiša Petro a re: A ga o e mongwe wa barutiwa ba motho eo le wena? Petro a re: Ga se nna.


text:
Ge e le balata le bahlanka, ba be ba eme ba gokolotše magale ba ora, gobane go be go le maruru. Petro a ema le bona a ikomoša.


text:
Jesu a fetola a re: Nna ke boletše le lefase pepeneneng. Ke rutile ka mehla diphuthegong le Ntlongkgethwa, mo go phuthegelago Bajuda ka moka. Ga nka ka bolela thopeng.


text:
O reng o botšiša nna? Botšiša bao ba kwilego se ke ba boditšego sona; ke bona ba tsebago tše nna ke di boletšego.


text:
Ge a realo, e mongwe wa bahlanka e a bego a eme fao, a phasola Jesu thama a re: A o fetola ka mokgwa wo ge o bolela le moperisita e mogolo?


text:
Jesu a fetola a re: Ge o re ke boletše le lebe, laetša bobe bja lona; ge ke boletše gabotse, o ntielang?


text:
Simone Petro o be a sa eme a ikomoša. Ba mmotšiša ba re: A ga o e mongwe wa barutiwa ba gagwe le wena? Petro a latola a re: Ga se nna.


text:
Gwa bolela e mongwe wa gabo yola wa go ripiwa tsebe ke Petro, a re: A ga nka ka go bona o na nae kua serapeng?


text:
Moo ga Kayafa ba tloga ba na le Jesu, ba mo iša ngwakong wa kahlolo. Gomme e be e sa le ka meso. Bona ba se tsene gore ba se tlo tšhilafala ba ithibela go ja Paseka.


text:
Pilato a re: Mo tšeeng gee le mo sekiše ka molao wa lena. Bajuda ba re: Hleng re ileditšwe go bolaya motho!


text:
E be e le gore go phethege lentšu la Jesu, le a le boletšego a ba botša mokgwa wo a tlogo bolawa ka wona.


text:
Pilato a re? A ke Mojuda? Ke setšhaba sa geno le baperisita ba bagolo ba ba go tlišago go nna. O dirileng?


text:
Jesu a fetola a re: Mmušo wa ka ga se o tšwago faseng leno. Ge mmušo wa ka o ka be o etšwa lefaseng leno, bahlanka ba ka ba ka be ba o hlabanela. Bjale mmušo wa ka ga se o tšwago mono.


text:
Pilato a mmotšiša a re: Anthe o kgoši? Jesu a fetola a re: O boletše; ke kgoši. Ke se ke se tswaletšwego; ke tletše sona lefaseng gore ke be hlatse ya therešo. Gomme mang le mang e lego wa therešo o kwa lentšu la ka.


text:
Pilato a fetola a re: Therešo ke eng? A realo a boela a tšwela go Bajuda a re: Nna ga ke hwetše molato go yena, le ofe.


text:
Fela, go na le motlwae wa gore ke le lokollele motho ka monyanya wa Paseka. Bjale a le rata ge nka le lokollela kgoši ya Bajuda?


text:
Pilato a buša a tšwa, a bolela a re: Bonang, ke mo tliša fa ntle go lena, gore le tsebe gobane ga go molato wo ke o hwetšago go yena.


text:
Jesu a tla a rwele mphapahlogo woo wa meetlwa, a apere kobo yeo ya matsaka. Pilato a re: Bonang, ke motho mang!


text:
Baperisita ba bagolo le bahlanka, ge ba mmona, ba goa ba re: Mmapole, mmapole! Pilato a re: Gona mo tšeeng lena, le mmapole. Ge e le nna ga ke hwetše molato go yena.


text:
Bajuda ba fetola ba re: Re na le molao wo o rego, o swanetše go bolawa, gobane o itirile morwa wa Modimo.


text:
Pilato a ba a re: A ga o bolele le nna? A ga o tsebe ge ke na le maatla a go go lokolla, le maatla a go go bapola?


text:
Ke mo Jesu a fetotšego a re: O ka be o se ne maatla a go ntira selo le sefe, ge o ka be o sa ka wa a fiwa a etšwa legodimong. Ke ka baka leo molato o mogolo e le wa bao ba nkgafetšego wena.


text:
Go tloga moo Pilato a phegelela go mo lokolla. Fela, Bajuda ba goa ba re: Ge o ka lokolla motho e, gona ga o motho e a kwanago le Kesara, gobane mang le mang e a itirago kgoši, o lwa le Kesara.


text:
Pilato ge a ekwa ba realo, a ntšhetša Jesu ntle, a dula sedulong sa kahlolo, felo ga mathudi, mola Sehebere ba rego ke Gabatha.


text:
E be e le letšatši la go itokišetša Paseka, e nyakile go ba nako ya go selela. Pilato a re: Šeowe kgoši ya lena!


text:
Bajuda ba goa ba re: Mo tloše! Mo tloše! Mmapole! Pilato a re: A ke bapole kgoši ya lena? Baperisita ba bagolo ba fetola ba re: Ga re na kgoši ge e se Kesara.


text:
Jesu a ya a rwele sefapano sa gagwe. Ba tšwela, felo mo ba rego ke Legateng. Ka Sehebere ba re ke Gologotha.


text:
Pilato a ngwala lengwalo, a le bea nthleng ya sefapano; a ngwala a re: JESU WA NATSARETHA KGOŠI YA BAJUDA.


text:
Bajuda ba bantši ba bala lengwalo leo, gobane felo mo Jesu a bapotšwego, e be e le kgauswi le motse; gomme le be le ngwadilwe ka Sehebere le ka Segerika le ka Seroma.


text:
Baperisita ba bagolo ba Bajuda ba tla go Pilato ba re: Se ngwale o re: kgoši ya Bajuda. O nke o re: O itše ke nna kgoši ya Bajuda.


text:
Bahlabani ge ba feditše go bapola Jesu, ba tšea diaparo tša gagwe, ba di aroganya karolo tše nne, mohlabani a tšea karolo. Ba tšea le yona kobo. Yona e be e se na moroko, e logilwe go tloga godimo go ya mo go fela.


text:
Ba botšana ba re: A re se e gagoleng. A re direng matengwa, re bone ge e tlo ba ya mang. E be e le gore go phethege lengwalo le le rego: Ba abelane diaparo tša ka; mme kobo ya ka yona ba e direla matengwa. Ke tšona tše bahlabani ba di dirilego.


text:
Mo sefapanong sa Jesu go be go eme mmagwe, le ngwanabommagwe, le Maria mogatša Kleopa, le Maria Magdalena.


text:
Jesu ge a bona mmagwe, le morutiwa yo a bego a mo rata a eme le yena, a bolela le mmagwe a re: Mosadi, morwa wa gago šoo.


text:
Ge go fetile lebaka, ge Jesu a tseba gore go phethegile tšohle gore go phethege mangwalo, a re: Ke nyorilwe!


text:
Go be go beilwe pitša e nago le mokgope gona moo. Ba tšea motšitla, ba o ina mokgopeng, ba o hlomela lehlakeng, ba o iša molomong wa gagwe.


text:
Bjale Bajuda, ka go re mebele e se ke ya dula e bapotšwe difapanong ka la Sabatha, ka gobane Sabatha ya tšatši leo e be e le e kgolo, e šetše e le letšatši la go itokišetša yona, -- ba kgopela Pilato ba re ba ba bapotšwego ba robje maoto, ba kgone ba fegollwa.


text:
E a di bonego e bile hlatse ya tšona; mme bohlatse bja gagwe ke bja go rereša. O tseba ge a bolela therešo, gore le lena le dumele.


text:
Ge go fetile lebaka, Josefa wa Arimathea, e bego e le morutiwa wa Jesu, gomme a ikutile ka go boifa Bajuda, a tla a kgopela Pilato mmele wa Jesu. Pilato a dumela. Josefa a tla a fegolla mmele wa Jesu.


text:
Gwa tla le Nikodemo. Ke yola wa go tla go Jesu bošego. Yena a tla le ditlolo tše di hlakantšhitšwego le dinoko, tše e nyakilego go ba tša diponto tše lekgolo.


text:
Ba tšea mmele wa Jesu, ba o phuthela ka mašela le dinoko tšeo; ba dira ka mokgwa wa Bajuda wa go boloka mohu.


text:
Gomme felo moo Jesu a bego a bapotšwe gona, go be go le serapa. Serapeng seo go be go le lebitla le lefsa, le go sešogo gwa bewa motho go lona.


text:
Ke gona moo ba beilego Jesu gona, ka gobane lebitla leo le be le le kgauswi, le gona e be e le letšatši la Bajuda la go itokiša.


text:
Ka la pele la go hlatlama Sabatha, e sa le lerotho, Maria Magdalena a tla lebitleng, a bona lebje le tlošitšwe lebitleng.


text:
A napa a kitima a tla go Simone Petro, le go morutiwa eo Jesu a bego a mo rata, a bolela a re: Ba ntšhitše Morena lebitleng; gomme mo ba mmeilego ga re go tsebe.


text:
Lešelana le bego le le hlogong ya Jesu, a bona le sa ka la bewa le mašela a mangwe, le mennwe le beilwe thoko.


text:
A bona barongwa ba babedi ba ba bego ba apere bošweu ba dutše moo mmele wa Jesu o bego o beilwe gona, e mongwe ka hlogong, e mongwe ka maotong.


text:
Ba mmotšiša ba re: Mosadi, o llelang? Yena a re: Ba tšere mong wa ka; mme ga ke tsebe mo ba mmeilego.


text:
Jesu a mmotšiša a re: Mosadi, o llelang? Maria a sa re ke moloti wa serapa, a re: Morena, ge o mo tlošitše, mpotše mo o mmeilego, ke tle ke mo tšee.


text:
Jesu a bolela nae a re: Se ntshware; gobane ke sa tlo rotogela go Tate. Sepela o ye go bana bešo, o ba botše o re: Ke rotogela go Tate, le go Tataweno, go Modimo wa ka, le go Modimo wa lena.


text:
Ka mantšiboa a lona tšatši leo la go hlatlama la Sabatha, mejako ya mo barutiwa ba phuthegetšego gona e tswaletšwe ka go boifa Bajuda, Jesu a tla a ema mo gare, a ba dumediša a re: Khutšo a e be go lena!


text:
Tomase, e mongwe wa ba lesome le metšo e mebedi, e a bitšwago ka la Didimo, o be a se gona ge Jesu a etla.


text:
Barutiwa ba bangwe ba mmotša ba re: Re bone Morena. Yena a re: Ge ke sešo ka bona mabadi a dimapolo diatleng tša gagwe, ka iša monwana mo mabading a dimapolo, ka iša seatla lehlakoreng la gagwe, nka se ke ka dumela.


text:
Ge go fetile matšatši a seswai barutiwa ba gagwe ba be ba le ngwakong gape, le Tomase a na le bona. Jesu a tla mejako e tswaletšwe, a ema mo gare, a ba dumediša a re: Khutšo a e be go lena!


text:
A tsebo bolela le Tomase a re: Tliša monwana wa gago, o bone diatla tša ka. O tliše seatla sa gago, o se iše lehlakoreng la ka; mme o se be moganyetši, o be modumedi.


text:
Mehlolo ye Jesu a e dirilego a bonwa ke barutiwa ba gagwe ke e mentši, ye e sa kago ya ngwalwa pukung ye.


text:
Gomme tše di ngwadilwego ke tša gore le dumele ge Jesu e le yena Kriste, le gore ka go dumela le be le bophelo ineng la gagwe.


text:
Ge go fetile lebaka, Jesu a boela a iponatša go barutiwa ba gagwe lewatleng la Tiberia. Tša ge a iponatša moo šedi:


text:
Simone Petro, le Tomase wa go bitšwa ka la Didimo, le Nathanaele wa Kana wa Galilea, le barwa bala ba Tsebedeo, ba be ba le gammogo.


text:
Simone Petro a bolela nabo a re: Nna ke yo rea dihlapi. Bona ba re: Le rena re ya nago. Ba tšwa ba namela leaselawatle; mme bošego bjoo ba se sware selo.


text:
Jesu a re: Lahlelang malokwa ka lehlakoreng le letona la leselawatle; ke mo le tlogo swara. Ba a lahlela gona, ba šitwa le go a goga ka bontši bja dihlapi.


text:
Ke mo morutiwa eo Jesu a bego a mo rata a boletšego le Petro a re: Ke Morena. Petro a re go kwa ge e le Morena, a itlema ka seaparo, gobane o be a hlobotše, a napa a ikušetša lewatleng.


text:
Barutiwa ba bangwe ba tla ka leselawatle; gobane e be e se kgole le naga, e be e ka ba kgato tše makgolo a mabedi.


text:
Petro a namela, a gogela malokwa fase a tletše dihlapi tše kgolo, e le tše lekgolo le nago le masome a mahlano a metšo e meraro; gomme le ge e le tše kao, malokwa a se gagoge.


text:
Jesu a re: Tlang re fihloleng. Gwa se be le o tee wa barutiwa ba gagwe e a lekilego le go re: O mang? Gobane ba tsebile ge e le yena Morena.


text:
Ge ba feditše go fihlola, Jesu a bolela le Simone Petro a re: Simone Morwajona! A o nthata go fetiša ba? Petro a re: E Morena, o tseba gobane ke a go rata. Jesu a re: Fudiša dikwanyana tša ka.


text:
A boela a mmotšiša la bobedi a re: Simone Morwajona! A o a nthata? Petro a re: E Morena, o tseba gobane ke a go rata. Jesu a re: Diša dinku tša ka.


text:
A mmotšiša la boraro a re: Simone Morwajona! A o a nthata? Petro a hlokofala ge a mmotšiša la boraro a re: A o a nthata; a fetola a re: Morena, o tseba tšohle, o tseba gobane ke a go rata. Jesu a re: Fudiša dinku tša ka.


text:
Ruri, ruri, ke a go botša, mola o sa le e mofsa, o be o itlema matheka ka noši, wa ikela mo o bego o go rata. E tlo re ge o tšofetše, o tlo ntšha matsogo a gago, mme wa tlengwa ke e mongwe, a go iša mo o sa go ratego.


text:
Ge a realo e be e le go mo swantšhetša lehu le yena Petro a tlogo godiša Modimo ka lona. Ge a itšalo a re: Ntatele.


text:
Petro ge a retologa, a bona morutiwa yola Jesu a bego a mo rata, a latela. Ke yola a bego a batagane le Jesu ba le salalelong, a botšiša Jesu a re: Morena, ke mang a tlogo go eka?


text:
Ke mo go tšwago morero mo go badumedi, wa go re morutiwa eo a ka se ke a hwa. Fela, Jesu ga a ka a re: A ka se ke a hwa; o itše: Ge nka rata gore mohla ke tlago ke mo hwetše a le gona, a ke taba ya gago?


text:
Morutiwa eo ke yena e lego hlatse ya ditaba tše; ke yena a di ngwadilego. Gomme re tseba gobane bohlatse bja gagwe ke bja go rereša.


text:
Go sa na le tše dingwe tše ntši tše Jesu a di dirilego, tše e rego ge di ka ngwalwa ka go hlatlamana ga tšona, nna ke re lefase le ka se akaretše mangwalo ao a bego a ka ngwalwa.


text:
Ka di fihliša tšatšing leo a rotošitšwego ka lona, baapostola ba a ba kgethilego a ba laetše ka Moyamokgethwa.


text:
Ke bona ba a iponaditšego go bona mola a sa tšo tlaišwa, ba ba dihlatse tša gagwe ge a phela, ka ge ba mmone gantši ka matšatši ao a masome a mane, a ba botša tša mmušo wa Modimo,


text:
A na le bona a ba laela a re ba se tloge Jerusalema, ba dule gona, a re: Letelang tše Tate a le holofedišitšego, tše le di kwelego go nna.


text:
Gobane Johane, yena o kolobeditše ka meetse; ge e le lena le tlo kolobetšwa ka Moyamokgethwa ge go fetile matšatši a sego makae.


text:
A na le bona ka mokgwa woo, ba mmotšiša ba re: Morena! Mmušo wa Isiraele a o tlo o tsoša lebakeng leno?


text:
Yena a re: Ga se taba ya lena go tseba mehla le mabaka a Tate a a beilego ka maatla a gagwe yena mong.


text:
Lena le tlo fiwa maatla ge Moyamokgethwa o theogela go lena, la tlo ba dihlatse tša ka motseng wa Jerusalema le nageng ka moka ya Juda le ya Samaria, go fihla magomong a lefase.


text:
Ba sa fela ba mo tsepeletše a eya legodimong, ba bona banna ba babedi ba eme le bona, ba apere bošweu.


text:
Bona bao ba bolela ba re: Lena banna ba Galilea! Le emetšeng le lelaletše legodimong? Yena Jesu yo, e a tlošitšwego go lena a išwa legodimong, o tlo boa ka wona mokgwa wo le mmonego a eya legodimong ka wona.


text:
Ba tloga thabeng yeo ye ba rego ke ya Mehlware e lego kgauswi le Jerusalema, ke leeto la Sabatha fela ge motho a eya gona; ba boela Jerusalema.


text:
Ba fihla ba namela ngwakong wa godimo, mo ba bego ba dula gona, e le Petro le Jakobo le Johane le Andrea le Filipi le Tomase le Baratholomeo le Mateo morwa wa Alifeo le Simone Tselote le Juda ngwanabo Jakobo.


text:
Ke bona ba bego ba fela ba tiišetša go rapela le go kgopela ba le pelotee, gammogo le basadi ba bangwe, le Maria mmago Jesu, le bana babo.


text:
Mehleng yeo Petro a ema gare ga barutiwa ba kgobokane e nyaka go ba ba lekgolo le masome a mabedi; a bolela a re:


text:
Banna ba gešo! Go be go swanetše gore mangwalo a phethege; ke ra ao Moyamokgethwa o a boletšego ka molomo wa Dafida a šupa Judase, e a tlilego a ba moetapele wa ba go swara Jesu.


text:
Bjale monna eo o rekile tšhemo ka moputso wa bokgopo, a yo koduma ka hlogo, a palega ka bogare, mala a gagwe ka moka a gorometšega.


text:
Taba yeo e tumile go bohle ba ba agilego Jerusalema; le bjale tšhemo yeo ka polelo ya bona ba re ke Hakeldama, ke go re Tšhemo ya madi.


text:
Gobane pukung ya Dipesalome go ngwadilwe gore: Boago bja gagwe a e be lešope, go se be e a dulago gona. Le lengwe la re: Kabelo ya gagwe e newe o šele.


text:
Bjale a re nyakeng go banna ba ba sepetšego le rena lebakeng ka moka la ge Morena Jesu a etšwa a boa a na le rena.


text:
Go tloga ka kolobetšo ya Johane, go fihla tšatšing leo a tlošitšwego go rena a išwa legodimong ka lona. Re nyake wa go tlo ba hlatse le rena ya go re, Morena o tsogile bahung.


text:
Ba tšhoga go kwala modumo o tšwago legodimong, eke ke wa ledimo le maatla le le tšutlago, wa tlala ngwako ka moka wo ba dutšego go wona.


text:
Ba bona go hlahlamologa maleme a kaga dikgabo tša mollo; a tla a dula godimo ga e mongwe le e mongwe wa bona.


text:
Ka moka ba tlala Moya wo Mokgethwa; ba thoma go bolela ka maleme a šele, ka mo Moya o ba fago go bolela ka gona.


text:
Go be go na le Bajuda ba ba dutšego Jerusalema, banna ba ba boifago Modimo, ba ditšhaba tšohle tša ka tlase go legodimo.


text:
Ge modumo woo o kwala, gwa bokana mašaba a batho; ba tšhoga ge mang le mang a ekwa ba bolela ka mmolelo wa gabo.


text:
Ka moka ba tlalelwa ba tlabega, ba botšišana ba re: Bonang! Ba ba bolelago bao a ga se ba Galilea ka moka ga bona?


text:
Re Bapareta, le Bameda, le Baelama, le ba agilego Mesopotamia, le Juda, le Kapadokia, le Ponto, le Asiana,


text:
le Firigia, le Pamfilia, le Egipita, le dinageng tša Libia thoko ya Kirene, le ba ba diiletšego Roma.


text:
Re Bajuda le basokologi, Bakereta, le Baarabia. Re kwa ba bolela matete a Modimo ka mebolelo ya gešo.


text:
Petro a ema a na le ba lesome le motšo o tee, a hlaboša lentšu a re: Lena banna ba Juda, le ba agilego Jerusalema bohle, taba ye a e tsebje ke lena; mantšu a ka a a tsene ditsebeng tša lena.


text:
Tšeo di tlogo direga mehleng yeo ya bofelo šedi: O realo Modimo; o re: Nama yohle ke tlo e tšhela Moya wa ka; mme barwa ba lena le barwedi ba lena ba tlo porofeta; masogana a lena a tlo bona dipono; ba bagolo ba lena ba tlo lora diloro;


text:
Lena banna ba Isiraele, kwang ditaba tše: Tša Jesu wa Natsaretha, monna eo Modimo a mo tsebaditšego mo go lena ka ditiro tše maatla le ka mehlolo le ka dika tša go mo hlatsela, tše Modimo a di dirilego ka yena gare ga lena, lena beng le a di tseba.


text:
Yena eo le mo tšere ka matsogo a bantlegamolao, la mmapola, la mmolaya; gwa ba bjalo gore go phethege le Modimo a le tlemilego a tseba gore o tlo gafiwa.


text:
Yena eo Modimo o mo tsošitše, o mo hunolotše mahloko a lehu; gobane go be go sa kgonege ge lehu le ka dula le mo swere.


text:
Gobane moya wa ka o ka se ke wa o tlogela o le kua bodulabahu. O ka se ke wa lesa Mokgethwa wa gago a bona go bola.


text:
Banna ba gešo, a nke ke le botšeng ka tlhathologanyo tša Dafida tatawešo e mogolo. Yena o hwile a fihlwa lebitleng; le lehono lebitla la gagwe le sa le gona mo go rena.


text:
Bjale, e le moporofeta, a tseba gore Modimo o mo enetše ka keno a re mo sedulong sa gagwe sa bogoši go tlo dula motlogolo wa gagwe.


text:
O di bone di setla, a bolela go tsoga ga Kriste bahung, a re a ka se ke a leswa a le kua bodulabahu, mmele wa gagwe ga wa ka wa bona go bola.


text:
Bjale ge a godišitšwe ka letsogo le letona la Modimo, mme kholofedišo yeo e bolelago Moyamokgethwa e le yena a bego a e tšere go Tatagwe, o tšholootše se le se bonago le se le se kwago lehono.


text:
Gobane Dafida ga a ka a rotogela legodimong; se a se boletšego sese, o itše: Morena o boditše mong wa ka a re: Dula ka letsogong la ka le letona,


text:
Ke gona, moloko ka moka wa Isiraele a o ke o tsebe ruri, gore Jesu eo le mmapotšego, ke yena yo Modimo a mmeilego a ba Morena, a ba yena Kriste.


text:
Ge ba ekwa tšeo, tša ba hlaba dipelo, ba botšiša Petro le baapostola, ba re: Banna ba gešo, re tlo dirang?


text:
Petro a fetola a re: Sokologang; ka moka le kolobetšwe leineng la Jesu Kriste, e be gona go lebalelwa dibe; ke mo le tlogo fiwa neo ya Moyamokgethwa.


text:
Gobane kholofedišo e era lena le bana ba lena, le ba lego kgole bohle, bao Morena Modimo wa rena a sa tlogo ba bitša ba tla.


text:
Petro a realo a tiiša bohlatse ka mantšu a mangwe a mantši, a ba kgothatša a re: Tlang le phološwe, le tšwe molokong o kgopamilego wo.


text:
Ba ba dumetšego polelo ya gagwe ka go rata, ba tlile ba kolobetšwa; mohla woo gwa amogelwa batho ba e nyakilego go ba ba dikete tše tharo.


text:
Bona bao ba dula e le ba go rutwa ke baapostala, ba dula e le ba go kwana, ba go ngwatha senkgwa ba le dithapelong.


text:
Dipelo tša bohle tša swarwa ke poifo; gwa dirwa mehlolo e mentši ke baapostola, le dika tša bohlatse moo motseng wa Jerusalema.


text:
Ba be ba sa lape go tla Ntlongkgethwa ka mehla, e le ba go kwana, ba go ngwatha senkgwa malapeng a bona.


text:
Ba eja dijo tša bona ba thabile, ba se na pelaelo, ba reta Modimo, ba ratwa ke batho ka moka. Mme phuthegong yeo, Morena ka mehla a eketša ba ba phološwago.


text:
Gomme go be go na le monna e a belegwego e le segole, yo ba bego ba mo rwala ba mmea mojako wa Ntlokgethwa, wo ba rego ke mojako o botse, gore a lope dineo tša kgaugelo go ba ba tsenago Ntlongkgethwa.


text:
Petro a re: Silifera le gauta ga ke na natšo. Se ke nago le sona ke a go nea: Ka leina la Jesu Kriste wa Natsaretha tsoga o sepele!


text:
A mo swara ka seatla se setona, a mo emiša; mme maoto a gagwe le dikokoilane tša gagwe tša napa tša tia,


text:
Le gona ba be ba mo tseba ge e le yena a bego a duletše dineo mojakong o botse, wa Ntlokgethwa; ba golelwa ke go tšhoga le go tlabega ka tše di diregetšego motho eo.


text:
Bjale, ka gobane segole seo se fodišitšwego se gomarela Petro le Johane, batho ka moka ba tla go bona, ba kgobokana mo mathuding a ba rego ke mathudi a Salomo, ba tla ba tlabegile ruri.


text:
Petro ge a di bona, a bolela le batho bao a re: Lena banna ba Isiraele, le kgotsetšang taba ye? Le reng le lebelela rena, eke go dirile rena ka maatla a rena, goba ka borapedi bja rena ge motho e a sepela?


text:
Modimo wa Aborahama le Isaka le Jakobo, yena Modimo wa botatawešo, o neile Jesu mohlanka wa gagwe letago, yena eo le mo gafetšego Pilato, la mo lahla pele ga gagwe, mola Pilato a ahlola a re a a lokollwe.


text:
la bolaya yena mong wa bophelo. Yena eo Modimo o mo tsošitše bahung; mme rena re dihlatse tša taba yeo.


text:
Gomme motho yo le mmonago le mo tseba, ke leina la Jesu le mo tiišitšego ka tumelo. Ke tumelo ka lona leina la gagwe e mo neilego go fola sa ruri, ka mo le di bonego bohle.


text:
Gomme bjale, bana bešo! Ke tseba gore tše le di dirilego, le di dirišitšwe ke go se tsebe, le bagolo ba lena le bona.


text:
Modimo yena a phetha ka mokgwa woo tše a bego a di boletše pele ka melomo ya baporofeta ba gagwe bohle, a re: Kriste o tlo tlaišega.


text:
Gomme yena, legodimo le swanetše go ba le mo gorošitše, go be go tle mabaka a go tsoša tšohle, a Modimo a a boletšego ka melomo ya baporofeta ba bakgethwa ba gagwe bohle.


text:
Gobane Moše o boletše le botatawešo, a re: Morena Modimo wa lena o tlo le tsošetša Moporofeta e a swanago le nna e a tšwago mo gare ga lena le go bana beno; yena eo le mo theetšeng ditabeng ka moka tše a tlogo le botša tšona.


text:
Baporofeta bohle, go tla ka Samuele, le ba ba mo hlatlamilego ba bolela, ba šupile tša ona matšatši a.


text:
Mme lena le bana ba baporofeta bao, le ba kgwerano ye Modimo a e tlemilego le botatawešo ge a bolela le Aborahama, a re: Meloko ka moka ya lefase e tlo šegofatšwa ka peu ya gago.


text:
Bjale ge Modimo a tsošitše ngwana wa gagwe, o diretše bolena; o thomile ka bolena, a mo roma gore a le šegofatše, gore a sokolle bohle, mang le mang a fularele bokgopo bja gagwe.


text:
ba na le Hanna moperisita e mogolo le Kayafa, le Johane, le Alesandere, le ba moloko wa moperisita e mogolo.


text:
Baapostola ba bewa gare, ba botšišwa gwa thwe: Tše le di dirago le di dira ka maatla afe le ka leina la mang?


text:
Ke mo Petro a boletšego a tletše Moyamokgethwa, a fetola a re: Lena marena le bagolo ba setšhaba sa Isiraele,


text:
Lehono re sekišwa ka baka la modira o botse wo o diretšwego motho wa sekoka. Le re o fodišitšwe ke mang?


text:
Tsebang ge, lena setšhaba ka moka sa Isiraele: Ge motho e a ema fa pele ga lena a fodile, ke ka leina la Jesu Kriste wa Natsaretha, yo le mmapotšego, yo Modimo a mo tsošitego bahung.


text:
Ga go phološo go e mongwe; le gona ka tlase go legodimo ga go leina le lengwe le batho ba le neilwego, le re kago phološwa ka lona.


text:
Ge ba bona Petro le Johane ba bolela ba thabile, mola ba boditšwe gore ga se batho ba mangwalo, ga se barutegi, ba kgotsa; le gona ba be ba tseba ge e le ba ba bego ba na le Jesu.


text:
Batho ba re tlo ba dirang? Gobane bohle ba ba agilego fa Jerusalema ba tseba ge mohlolo wo o bonagalago o dirilwe ka bona; mme re ka se kgone go ganetša fao.


text:
Fela, a re ba tšhošeng, gore dilo tše di se ke tša enela setšhaba, re ba kgaleme re re ba se ke ba hlwa ba bolela le motho tša leina leo.


text:
Ba ba bitša, ba ba laela ba re, ba lese le go bolela dilo tšeo, ba se ke ba ba ba ruta ka leina la Jesu.


text:
Petro le Johane ba fetola ba re: Ahlolang lena beng, le re botše ge go swanetše ge re kwa lena, ra lesa go kwa Modimo.


text:
Bona ba buša ba ba kgalema, ba tsebo ba lesa ba tloga, ba sa bone ka mo ba kago ba otla ka gona ka baka la setšhaba; gobane batho bohle ba be ba reta Modimo ka tše di diregilego.


text:
Gobane motho eo mohlolo wa go fodišwa o dirilwego go yena, e be e le monna wa nywaga e fetago masome a mane.


text:
Petro le Johane ge ba lesitšwe, ba boela go ba gabo, ba ba anegela tše baperisita ba bagolo le ba bagolo ba di boletšego le bona.


text:
Ba di kwa, ba hlatlošetša mantšu go Modimo ka bopelotee, ba re: Morena, wena o hlodilego legodimo le lefase le lewatle, le tšohle di lego mo go ona,


text:
o boletše ka molomo wa Dafida mohlanka wa gago wa re: Ba reng ba ditšhaba ba tsoša marole? Dilete di reng di rera tša lefela?


text:
Ka kgonthe ba bokane motseng wo, ba tsogela Jesu mohlanka wago e mokgethwa, e o mmeilego; ke boHerode, le Pontio Pilato, le bantle ba na le dilete tša Isiraele.


text:
Ya na ya ba go tšweletša tše di beilwego pele ke atla sa gago le morero wa gago, wa re di tlo ba gona.


text:
Mme bjalo, Morena, bona kgalemo tša bona; mme bahlanka ba gago o ba fe mafolofolo ruri, ba bolele ntšu la gago.


text:
Emiša letsogo la gago batho ba fole; go bonale dika tša bohlatse le mehlolo ka ina la Jesu mohlanka e mokgethwa wago.


text:
Ya re ge ba feditše go rapela, felo mo ba bego ba phuthegetše gona gwa šišinyega; ka moka ba tlala Moya o mokgethwa, ba bolela lentšu la Modimo ka mafolofolo.


text:
Gomme lešaba la ba ba dumetšego e be e le ba pelo e tee le moya o tee. Go be go se motho e a rego dilo tše a nago natšo ke tša gagwe; ba be ba re ke tša bohle.


text:
Baapostola bona ba bea bohlatse ka maatla a magolo, bja go re Morena Jesu o tsogile bahung; gomme botho bjo bo bego bo ba okametše e be e le bjo bogolo.


text:
Gobane mo go bona go be go se mohloki, ka ge bohle ba bego ba na le naga goba ngwako, ba di rekiša, ba tliša theko ya thoto ye ba e rekišitšego.


text:
Le Jose, yo baapostola ba mo reetšego la Baranaba (ke go re Morwa khomotšo) wa Molefi e a tswaletšwego Tsipero,


text:
A uta e nngwe ya ditšhelete tša yona a kwane le mosadi wa gagwe, a tliša karolo a e bea fase pele ga baapostola.


text:
Petro a mmotšiša a re: Anania, ke go reng ge Sathane a tladitše pelo ya gago, wa tla wa aketša Moyamokgethwa, o ikaroletše theko ya naga?


text:
O reng o sa ka wa itulela le tšhemo ya gago mola e sa le ya gago. Le mola o e rekišitše, e be e sa le atleng tša gago. O reng ge pelong ya gago o eleletša tše o di dirago tše? Ga o akele batho; o akela Modimo.


text:
Ya re ge Anania a ekwa mantšu ao, a wela fase a hwa. Batho ka moka ba welwa ke poifo e kgolo ge ba ekwa taba yeo.


text:
Ge go fetile lebaka la nako tše tharo, gwa tla mosadi wa Anania, a tsena a sa tsebe se se diregilego.


text:
Petro a re: Le be le reng ge le lakana go leka Moya wa Modimo? Tseba gore maoto a bao ba go fihla monna wa gago a mojako; le wena ba tlo go rwala.


text:
Ke ge a šetše a wela fase pele ga Petro, a hwa. Masogana ala a boa; a hwetša a hwile; ba mo rwala, ba yo mmoloka mo ba bolokilego monna wa gagwe.


text:
Gwa dirwa mehlolo e mentši le dika tša bohlatse ka diatla tša baapostola mo setšhabeng; ba fela ba phuthegela mathuding a Salomo, ka moka ga bona ba le pelotee.


text:
Gomme ba ba dumelago ba fela ba ata, ba kopanywa le Morena, ya ba lešaba le lentši la banna le basadi.


text:
Ba ba ba rwala balwetši ka malao, ba ba bea mekgotheng, gore e tle e re ge Petro a feta, moriti wa gagwe o apeše e mongwe wa bona.


text:
Le ba metse ya mathoko ba kgobokana Jerusalema e le ba bantši, ba tliša balwetši ba bona le ba go tlaišwa ke meoya ya ditšhila, mme ba fodišwa bohle.


text:
Gwa tsoga moperisita e mogolo le bohle ba ba bego ba na nae, ba e bego e le ba karogo ya basadutsei, ba tsoga ba tletše bogale.


text:
Ba kwa ge a realo, ba ya Ntlongkgethwa e sa le bosasa, ba ruta batho. Moperisita e mogolo ge a fihla le ba a nago le bona, ba rapa pitšo ya ba lekgotla la ba bagolo ka moka ba Baisiraele; ba tsebo roma bahlanka ba re baapostola ba tlišwe.


text:
Kgolego yona re hweditše e tswaletšwe ka tlhokomelo, bahlapetši ba eme mejako. Ya re ge re bula, ra hwetša go se motho.


text:
Baperisita ba bagolo, le tona ya Ntlokgethwa, ge ba ekwa taba ye, ba tšhoga ba re: Naa taba tše di iša kae?


text:
Ke ge go fihla motho e mongwe, a ba tsebiša a re: Banna bao le ba išitšego kgolegong, šebao Ntlongkwethwa; ba eme ba ruta setšhaba.


text:
Tona ya Ntlokgethwa ya ya le bahlanka, ya ba tliša e sego ka šiši, gobane ba be ba boifa setšhaba gore se se tlo ba thuma ka maswika.


text:
A re: A ga ra ka ra le laela ka thata ra re le lese go ruta ka leina leo? Bjale šefa, le tladitše motse wa Jerusalema ka thuto ya lena; mme le rata gore madi a motho eo a re wele godimo.


text:
Yena eo Modimo o mo godišitše, a mmea Mmuši le Mophološi, gore a nee Isiraele tshokologo le tebalelo ya dibe.


text:
Gomme rena re dihlatse tša gagwe tabeng tšeo; le wona Moyamokgethwa, wo Modimo a o neilego ba ba mo kwago, ke hlatse.


text:
Gwa tsoga Gamaliele, e bego e le e mongwe wa bafarisei, moruti wa mangwalo, e a bego a ratwa ke setšhaba ka moka; a ema lekgotleng, a re baapostola ba išwe ntle lebakanyana.


text:
Mehleng yela go kile gwa tsoga Theuda, a itira e mogolo, a tlatšwa ke banna ba e bego e ka ba ba makgolo a mane. Yena o bolailwe, le ba ba bego ba mmotile ba gašantšwe, ya ba tša lefela.


text:
Gwa tsebo tsoga Juda wa Galilea; ke mehla yela ya ge batho ba ngwalwa; a hlanoša batho ba bantši, ba ya le yena. Le yena o timetše; le ba ba bego ba mmotile, ka moka ga bona ba tšitlantšwe.


text:
Bjalo nna ke re: Tlogelang batho ba. Ba leseng ba sepele, gobane ge morero wo e le o tšwago bathong, o tlo senyega.


text:
Ge o etšwa go Modimo, gona le ka se ke la kgona go o senya. Ba leseng, gore le se tlo hwetšwa le le ba ba lwago le Modimo.


text:
Ba lekgotla ba mo dumela. Ba bitša baapostola, ba ba otla ka dikgati, ba ba iletša go ruta ka leina la Jesu; ba kgona ba ba lesa ba tloga.


text:
Baapostola ba tloga moo lekgotleng ba thabile ka go re, ge ba gobošitšwe ka baka la leina la Jesu, ke gona ge ba godišitšwe.


text:
Mme ba se kgaotše go hlwa ba ruta Ntlongkgethwa le mo malapeng, ba fela ba kwatša Ebangedi ya gore Jesu ke yena Kriste.


text:
Mehleng yeo ya ge barutiwa ba ata, gwa tsoga dipelaelo mo go Bagerika, ba tsota Bahebere ba re: Bahlologadi ba rena ba a tingwa, ge go ntšhiwa dikabelo tša matšatši.


text:
Ba lesome la metšo e mebedi ba botha lešaba la barutiwa, ba bolela ba re: Ga go a loka ge re tlogela lentšu la Modimo, ra ba ba go abela batho dijo.


text:
Ke gona, bana bešo, hlaolang banna ba ba šupago, ba ba tsebjago gore ba lokile; ba ba tletšego Moyamokgethwa le bohlale, ba re kago ba gafela modiro woo.


text:
Taba ye ya kgahla pitšo ka moka: Ba hlaola Stefano monna e a tletšego tumelo le Moyamokgethwa, le Filipi, le Prokoro, le Nikanoro, le Timone, le Paramena, le Nikolao mosokologi wa Antiokia.


text:
Gomme lentšu la Modimo la enela, palo ya barutiwa ya ba e kgolokgolo motseng wa Jerusalema. Le lešaba le lentši la baperisita la bušwa ke tumelo.


text:
Stefano yena, ka go tlala tumelo le maatla, a dira mehlolo e megolo le dika tša bohlatse mo setšhabeng.


text:
Gwa tsoga ba bangwe ba thuto ya Balibertini, le ya Bakirene, le ya ba Alesandria, le ya ba Tsilitsia le Asiana, ba tla ba fetolana le Stefano.


text:
Ba ya ba hlohleletša banna ba bangwe ba ba rego: Re mo kwele ge a bolela mantšu a go goboša Moshe le Modimo.


text:
Ba ferekanya setšhaba le ba bagolo le bamangwalo, ba mo wela godimo ba mo goga, ba mo iša lekgotleng.


text:
Ba tšweletša dihlatse tša maaka, tša re: Motho e ga a kgaotše go bolela mantšu a go goboša Ngwako o mokgethwa le Molao.


text:
Rena re mo kwele ge a re: Jesu wa Natsaretha o tlo phušola felo fa, a šatoša melao ye re e neilwego ke Moshe.


text:
Bohle ba lekgotleng ge ba mo hlaba ka mahlo, ba bona sefahloga sa gagwe se swana le sefahlogo sa morongwa.


text:
Stefano a fetola a re: Banna ba gešo le Botate! Modimo wa letago o iponaditše go Aborahama tatawešo mola a sa le kua Mesopotamia, a sešo a aga Harane.


text:
A mo laela a re: Tlogela lefase la geno, le metswalo ya gago, o ye nageng ye ke tlogo go laetša yona.


text:
Ya ba gona a tlogago nageng ya Bakaladea, a aga Harane. Ge tatagwe a hwile, Modimo a mo tloša fao, a mo tliša nageng yeno le agilego go yona bjale.


text:
A se mo arolele karolo mo go yona, le ge e ka ba bophara bja lwao; a fo mo holofediša a re o tlo mo fa naga ye ya ba ya gagwe le ya bana ba gagwe ba ba tlogo ba gona; ke ge a sešo a ba le ngwana.


text:
Se Modimo a mmoditšego sona sese: Bana ba gago ba tlo falalela nageng e šele; ba tlo ba dira bahlanka, ba ba hlakiša nywaga e makgolo a mane.


text:
Mme setšhaba seo ba tlogo ba ba hlanka ba sona Modimo a re: Ke tlo se sekiša, ya tlo ba gona ba tlogo tšwa gona, ba tla ba direla nna felo fa.


text:
A mo fa kgwerano ya lebollo. Ge go dutše bjalo, Aborahama a tswala Isaka, a mmolotša ka letšatši la seswai. Isaka a tswala Jakobo; Jakobo a tswala botatawešo ba bagolo ba lesome le metšo e mebedi.


text:
A mo hlakodiša mehlakong ya gagwe yohle, a mo hwetšiša botho bja Farao a mo fa bohlale. Farao a mmea mmuši wa Egipita le wa ntlo ya gagwe ka moka.


text:
Josefa a roma batho ba yo tšea tatagwe le ba gabo bohle, batho ba masome a šupago le metšo e mehlano.


text:
Ba rwalwa ba išwa Sikeme, ba bolokwa lebitleng le Aborahama a le rekilego ka tšhelete go bagaHemoro tatago Sikeme.


text:
Ge lebaka la kholofedišo yela Modimo a e enetšego Aborahama le batametše, ke ge setšhaba se godile, ba atile nageng ya Egipita.


text:
Ya logela ba moloko wešo maano, ya tlaiša botatawešo, ya laela ya re masea a bona a lahlwe a se phele.


text:
Ke lona lebaka le Moshe a tswetšwego ka lona; a kgahla Modimo, a fepša lapeng la gabo kgwedi tše tharo.


text:
Ge a šetše a godile, e le wa nywaga e masome a mane, a eleletša a re: Nke ke yo hlola bana bešo ba Isiraele.


text:
Pelong ya gagwe a re, bana babo ba tlo bona gore Modimo o ba phološa ka letsogo la gagwe; bona ba se di lemoge.


text:
Ka la ka moswana a wela ba elwa; a ba eletša a re ba boelane, a re: Banna! Le bana ba motho o tee. Le lwelang?


text:
E a rumotšego wa gabo, a mo kgorometša a re: Ke mang e a go beilego a re o be mmuši le moahlodi wa rena?


text:
Moshe a re go kwa polelo yeo, a tšhaba a yo diilela nageng ya Midiane; moo a tswala barwa ba babedi.


text:
Ge go fetile nywaga e masome a mane, Morongwa wa Morena a iponatša go yena lešokeng la thaba ya Sinai a le kgabong ya mollo sethokgwaneng.


text:
Ke nna Modimo wa botatago, Modimo wa Aborahama, Modimo wa Isaka, Modimo wa Jakobo! Moshe a swarwa ke go roromela, a šia le go lebelela.


text:
Ke bone pateletšo ya setšhaba sa ka se se lego kua Egipita; ke kwele dikolomelo tša bona. Ke tlile go ba namolela; bjalo tlaa ke go rome kua Egipita.


text:
Yena Moshe eo ba mo nyaditšego ba re: Ke mang a go beilego mmuši le moahlodi, ke yena yo Modimo a mo romilego a ba mmuši le molopolodi, ka seatla sa Morongwa e a iponaditšego go yena moo sethokgweng.


text:
Ke yena a ba ntšhitšego ka go dira mehlolo e mentši le dika tša bohlatse nageng ya Egipita, le lewatleng le Lehwibedu le lešokeng; a fetša nywaga e masome a mane a dira tše bjalo.


text:
Ke yena Moshe wa go botša Baisiraele a re: Morena Modimo wa lena o tlo tsoša Moporofeta e a swanago le nna; o tlo tšwa go bana beno. Yena eo le mo theetšeng.


text:
Ke yena Moshe a bego a na le setšhaba lešokeng thabeng ya Sinai, a ba le Morongwa e a boletšego le yena le botatawešo; ke yena a amogetšego thuto e phelago a re nea.


text:
Ke yena botatawešo ba gannego go mo kwa, ba mo kgoromeletša kgole, dipelong tša bona ba retologela Egipita.


text:
Ke mola ba bolela le Arone ba re: Re direle medimo ya go re eta pele, ka gobane tše di wetšego monna e Moshe, wa go re ntšha nageng ya Egipita, rena ga re di tsebe.


text:
Mehleng yeo ba dira namane. Seswantšho seo ba se tlišetša didimo; ba thabela mediro ya diatla tša bona.


text:
Modimo a ba fularela, a ba lesa ba blankela makoko a legodimo, ka mo go ngwadilwego pukung ya baprofeta, gwa thwe: A lena ba moloko wa Isiraele, nywaga yela ya masome a mane le le lešokeng, le be le fa nna dibego tša dikgomo le didimo,


text:
le be le šikere mokutwa wa Mologo le naledi ya Remphane modimo wa lena. Diswantšho tše le itiretšego tšona la di khunamela; gwa thwe: Ke tlo le khudušetša kgole, la tlo ba la feta motse wa Babele.


text:
Botatawešo ba be ba na le Ngwako wa Bohlatse kua lešokeng, wo ba o laetšwego ke yena ge a botša Moshe a re a o dire o tle o swane le wo a o bonego.


text:
Ngwako woo wa Bohlatse, botatawešo ba o amogetše, ba o tliša nageng yeno, e bego e dutšwe ke bantle, ba Modimo a ba rakilego ge botatawešo ba fihla ba na le Joshua. Gwa ba gwa tla mehla ya Dafida.


text:
Ke yena a bonego go gaugelwa ke Modimo: a kgopela gore a laetšwe felo fa go aga Ngwako wa Modimo wa Jakobo.


text:
Fela, Yogodimodimo ga a dule mo go tše di dirilwego ka diatla. Ke sona se moporofeta a se boletšego a re:


text:
Magodimo ke sedulo sa ka sa bogoši. Lefase ke bogato bja dinao tša ka. Bjale Ngwako wo le kago nkagela wona o ka ba kae? Le bodulo bjo nkago khutša gona bo ka ba kae?


text:
Lena ba melala e methata, ba go se bolle dipelo le ditsebe! Ka mehla le ganetša moya o Mokgethwa. Tše botataweno ba di dirilego, ke tše lena le di dirago.


text:
Ke ofe moporofeta yo botataweno ba sa kago ba mo hlomarela? Ba bolaile bao ba bego ba mmolela pele, yena mothomoloki, yo lena le mo ekilego la mmolaya.


text:
Yena a tlala Moyamokgethwa, a lelalela legodimong, a bona letago la Modimo; a bona Jesu a eme ka letsogong le letona la Modimo;


text:
a bolela a re: Tsebang, ke bona magodimo a bulegile; Morwamotho ke mmona a eme ka letsogong le letona la Modimo.


text:
ba mo kgoromeletša kua ntle ga motse, ba mo thuma ka mabje. Ba dihlatse ba bea dikobo tša bona fase pele ga lesogana le lengwe, le ba bego ba re ke Saulo.


text:
Saulo yena, o be a dumela go bolawa ga Stefano. Ka lona tšatši leo phuthego ya Jerusalema ya na ya tsogelwa ke tlaišego e kgolo. Ka moka ba gašanywa ba ya dinageng tša Juda le tša Samaria, gwa šala baapostola fela.


text:
Saulo yena a šuhla phuthego, a tsena nywakong e go fela, a goga bana le basadi, a ba gafela kgolegong.


text:
Mašaba a theetša tše di bolelwago ke Filipi e le ba pelotee go kweng, ba bona mehlolo ye a bego a e dira.


text:
Gobane go ba bantši ba ba nago le meoya ya ditšhila, e be e etšwa ka go goa ka mantšu a magolo; le ba ba rephilego ditho, le ba bantši ba digole, ba be ba fodišwa.


text:
Gona moo ba hweditše go na le motho e a bitšwago Simone, a dira malea, a gakiša setšhaba sa Samaria a itira motho e mogolo.


text:
Bjale ge ba dumetše Filipi ge a ba ruta Ebangedi ya mmušo wa Modimo le ya leina la Jesu Kriste, ba kolobetšwa, banna le basadi.


text:
Le Simone a dumela, a kolobetšwa. A fela a ehlwa le Filipi; a tlabega ge a bona mehlolo le maatla a magolo a ditiro tše di bego di direga.


text:
Baapostola ba sa le kua Jerusalema ba kwa gore kua Samaria lentšu la Modimo le amogetšwe. Ba roma Petro le Johane ba re ba ye gona.


text:
Simone, ge a bona batho ba fiwa Moya o Mokgethwa ka go bewa diatla ke baapostola, a ba bapaletša ditšhelete,


text:
Itshole o lahle bobe bjoo bja gago; o rapele Modimo, gore mohlomongwe o lebalelwe bomenetša bjoo bja pelo ya gago.


text:
Simone a fetola a re: Nthapeleleng lena go Morena, gore ke se ke ka welwa ke se tee sa tšeo le di boletšego.


text:
Baapostola ge ba feditše go bea bohlatse le go bolela lentšu la Morena, ba boela Jerusalema, ba tšama ba kwatša Ebangedi metsaneng e mentši ya Basamaria.


text:
Morongwa wa Morena a tla a Bolela le Filipi a re: Tsoga o ye thoko ya Borwa, tseleng e tšwago Jerusalema ya theogela Gatsa, mo go lego šokeng.


text:
Filipi a tsoga a ya; a bona monna wa Ethiopia, molaki le letona la Kandatse mohumagadi wa Etiopia, wa go laka mahumo a gagwe ka moka. Monna yo o be a tlile Jerusalema go rapela.


text:
Filipi a hlaganela; a kwa ge motho yo a bala lengwalo la moporofeta Jesaya; a mmotšiša a re: Afa tše o di balago o a di kwa?


text:
Monna eo a re: Gomme nka kgona bjang ge ke se na wa go ntlhahla tseleng? A kgopela Filipi a re a namele a dule le yena.


text:
Ge e le tema ye a bego a e bala še: A etša nku e išwago tlhabong; a etša kwanyana ge e ikhomolela pele ga ba e kotago; a se ke a ba a ahlamiša molomo wa gagwe.


text:
O ntšhitšwe tlalelong le kahlolong. Moloko wa gagwe o hlathwa ke mang? Hleng o kgaotšwe nageng ya ba phelago.


text:
Molaki a botšiša Filipi a re: Ke a go kgopela, Moporofeta o ra mang ge a realo? A ke go ipolela? Goba o šupa e mongwe?


text:
Ya re ge ba swere tsela ka mokgwa woo, ba tla meetseng. Molaki a re: Meetse šeao; ke sa dibja keng go kolobetšwa?


text:
Filipi a re: Ge o dumela ka pelo ka moka, gona go ka ba bjalo. Molaki a re: Ke dumela gore Jesu Kriste ke yena Morwa wa Modimo.


text:
Ge ba rotoga ba etšwa meetseng, Moya wa Morena wa tšea Filipi wa mo široša; Molaki a se hlwe a mmona. A wela tsela a ikela a thabile.


text:
Ge e le Saulo o be a sa fela a galefile, a rata go tšhošetša le go bolaya barutiwa ba Morena. A ya go moperisita e mogolo.


text:
A mo kgopela a fiwa mangwalo a go ya diphuthegong tša Damaseko, gore ge a ka hwetša ba bangwe ba e lego ba thuto ye, goba banna, goba basadi, a ba tleme a ba tliše Jerusalema.


text:
A sa le leetong, a šetše a batamela motse woo wa Damaseko, a tšhoga seetša se se tšwago legodimong se mo phadimela ka mešo e go fela.


text:
Saulo a re: Ke wena mang? Morena! Morena a re: Ke nna Jesu yo o mo hlomerego. Go raga seotledi go tlo go thatafalela.


text:
Saulo, a swerwe ke go roromela a tšhogile, a fetola a re: Morena, o rata ge ke dirang? Morena a re: Tsoga, o tsene motseng; moo o tlo botšwa se o swanetšego go se dira.


text:
Banna bao ba bego ba sepela le yena, ba be ba eme ba itše tuu; gobane lentšu ba be ba le kwele ba se bone motho.


text:
Saulo a tsoga fase, mme ge a ponyolla mahlo a se bone selo; ba mo hlahla ka seatla, ba mo iša motseng wa Damaseko.


text:
Gomme motseng wa Damaseko go be go na le morutiwa e mongwe; leina la gagwe ke Anania. Morena a bolela le yena ponong a re: Anania! Yena a re: Ke nna e, Morena.


text:
Morena a re: Tsoga, o ye mokgotheng wo ba rego ke mokgotha wa go loka; ngwakong wa Juda o botšiše motho e a bitšwago Saulo wa Tareso; gobane šoo o a rapela.


text:
Anania a fetola a re: Morena, ke kwele ba bantši ba bolela monna eo, ka mo a dirilego ba bakgethwa ba gago gampempe kua Jerusalema.


text:
Le gona baperisita ba bagolo ba mo file maatla a gore le motseng wo a tleme bohle ba ba rapelago leina la gago.


text:
Morena a re: Yaa go yena; gobane monna eo ke mo hlaotše gore a be sebja sa ka sa go iša ina la ka go bantle, le go magoši, le go Baisiraele.


text:
Anania a ya, a tsena ngwakong woo, a mmea diatla a re: Saulo! Ngwanešwana! Morena o nthomile, yena Jesu e a iponaditšego go wena tseleng o sa tla; o nthomile gore o boele o bone, o tlatšwe Moyamokgethwa.


text:
Ba ba mo kwago ka moka ba tšhoga ba re: A ga se yena a bego a šuhla ba ba rapelago leina leo kua Jerusalema? A ga se yena wa go tlela go ba tlema le go ba iša go baperisita ba bagolo?


text:
Saulo yena maatla a gagwe a fela a tielela, a tlaba Bajuda ba Damaseko, ba šitwa go mo fetola ge a ba hlalosetša gore Jesu ke yena Kriste.


text:
Saulo a sebelwa gore ba mo laletše; gobane le dikgoro ba be ba di diša bošego le mosegare, gore ba mmolaye.


text:
Mohla Saulo a tlile motseng wa Jerusalema, a leka go kopana le barutiwa. Bona ba mmoifa bohle, ba sa dumele ge e ka ba morutiwa.


text:
Baranaba a mo amogela, a mo iša go baapostola, a ba laodišetša ka mo Saulo a bonego Morena tseleng, le ka mo a rutilego ka leina la Jesu ka mafolofolo kua motseng wa Damaseko.


text:
Saulo a dula le bona, a sepela motseng wa Jerusalema a fela a tsena a etšwa le bona, a ruta ka leina la Morena Jesu.


text:
Bana babo ba barutiwa ba ba lemoga; ba felegetša Saulo ba mo iša motseng wa Kesarea, ba mo fetetša pele a ya Tareso.


text:
Phuthego ya nageng ka moka ya Juda le ya Galilea ya khutša, ya agišwa e eya ka tsela ya go boifa Morena, go emelwa ke Moyamokgethwa go tletše mo go yona.


text:
Ya re ge Petro a le tseleng ya go ba etela bohle, a tla le go bakgethwa ba ba bego ba agile motseng wa Lida.


text:
Petro a bolela nae a re: Enea, Jesu Kriste o a go fodiša. Tsoga o ikalele ka noši. Enea a napa a tsoga.


text:
Motseng wa Jope go be go na le morutiwa e mongwe; leina la gagwe ke Tabitha, ke gore Doroka (Tshephe). Mediro e mebotse ya gagwe e be e le e mentši; le go hlallela badiidi ka kgaugelo e le mo gontši.


text:
Bjale, ka ge motse wa Lida o le kgauswi le wa Jope, mme barutiwa ba kwele gore Petro o tlile moo, ba roma banna ba babedi, ba ya ba mo rapela ba re a se ke a diega go kgaoletša go bona.


text:
Petro a tsoga, a tla go bona; a re a sa fihla ba mo iša ngwakong wa godimo; mme basadi ba bahlologadi ba tla ba ema moo ba lla; ba laetša Petro dikobo le diaparo tše Doroka a di dirilego a sa na le bona.


text:
Petro a ba ntšhetša ntle bohle, a khunama ka matolo a rapela; a fetogela go setoto, a re: Tabitha, tsoga! Tabitha a ponyolla mahlo; a re go bona Petro, a tsoga a dula.


text:
Petro a mo swara ka seatla a mo emiša. A bitša bakgethwa le bahlologadi bala, a mo tliša go bona a phedile.


text:
Petro a dula a fetša matšatši a le motseng wa Jope, a le lapeng la motho e a bitšwago Simone mošogi wa mathebo.


text:
Motseng wa Kesarea go be go na le monna e mongwe. Leina la gagwe ke Koronelio; e be e le tona ya bahlabani ba sekgao se ba rego ke sa Italia.


text:
E be e le motho wa borapedi e a boifago Modimo, yena le ba lapeng la gabo ka moka. O be a fela a hlallela badiidi dineo tša kgaugelo, a rapela Modimo ka mehla.


text:
Ka tšatši le lengwe e le nako ya senyane, a bona pono. A bona gabotse go etla Morongwa go yena, a re: Koronelio!


text:
Koronelio a mo lebelela a swerwe ke go boifa, a re: Ke eng, Morena? Morongwa a re: Merapelo ya gago le ditlhallelo tša gago tša kgaugelo di fihlile tša tsebja ke Modimo.


text:
Ke moeng wa Simone mošogi wa mathebo, yo ngwako wa gagwe e lego hleng le lewatle. Ke yena a tlogo go botša se o swanetšego go se dira.


text:
Morongwa eo a itšego bjalo ge a tlogile, Koronelio a bitša ba babedi ba bahlanka ba gagwe, le mohlabani e mongwe e a boifago Modimo, motseta wa gagwe;


text:
Ka moswana ge banna ba ba sa le tseleng, ba šetše ba le kgauswi le motse, Petro a rotogela bookamong bja ngwako a yo rapela ka nako ya go selela.


text:
A bona legodimo le bulegile, gwa fologa sephuta, sa tla se le bjalo ka lešela le legolo le le swerwego ka dintlha tše nne; sa theošetšwa lefaseng.


text:
Ya re Petro a sa eleletšwa se pono yeo a e bonego e ka bago sona, ke ge banna bala ba go rongwa ke Koronelio ba eme mathuding ba botšiša ngwako wa Simone.


text:
Petro a fologela go banna bao ba go tla ba romilwe ke Koronelio, a re: Ke nna e le mo nyakago; ke taba efe ye le e tletšego?


text:
Banna bao ba re: Koronelio tona ya bahlabani, monna wa go loka le go boifa Modimo, wa tumo e botse setšhabeng sa Bajuda, o laetšwe ke Morongwa e mokgethwa, a thwe a go bitše o tle ngwakong wa gagwe, a kwe ditaba go wena.


text:
Petro a ba iša ka ngwakong, ya ba baeng ba gagwe. Ka moswana Petro a tsoga a sepela le bona. Le ba bangwe ba bana babo ba tumelo ba motse wa Jope ba ya nae.


text:
Ka la ka moswana ba tsena Kesarea, ba hwetša Koronelio a ba letetše, a šetše a phuthile metswalo ya gagwe le ba e lego bagwera ba gagwe ba bohloko.


text:
A bolela le bona a re: Le a tseba; monna wa Mojuda ga go a mo swanela ge a ka kopana le motho wa mohuta o šele, le go tla ga gagwe. Ge e le nna, Modimo o ntšhupeditše gore ke se ke ka re: go ya go motho e mongwe go a ila, ke se ke ka re ke wa ditšhila.


text:
Ke gona ke tlilego; ka se ke ka gana ge ke bitšwa. Bjale ke a botšiša; ke efe taba ye le mpiletšago yona?


text:
Koronelio a fetola a re: Maloba ke be ke ikonne dijo matšatši a mane. Nako ya senyane ge e fihla, ke ge ke rapela fa ngwakong wa ka. Ka bona monna wa diaparo tše di phadimago a eme pele gaka;


text:
Bjale roma motho a ye Jope, a bitše Simone a e reilwego la Petro, e lego moeng ngwakong wa Simone wa mošogi, o lego hleng ga lewatle. Yena eo, ge a tlile, o tlo go botša.


text:
Nna ka roma batho e sa le semeetseng, ba tla go wena. Gomme o dirile gabotse ge o tlile. Bjale re phuthegetše fa pele ga Modimo, gore re kwe tšohle tše Modimo a go laetšego tšona.


text:
Lentšu le Modimo a le rometšego Baisiraele le a le tseba, ge a ba tsebiša Ebangedi ya molao o tlago ka Jesu Kriste, yena mong a bohle.


text:
Le tseba taba e tlilego ya ba gona nageng ka moka ya Juda, e thomegile Galilea ka kolobetšo ye e begilwego ke Johane.


text:
Ke taba ya Jesu wa Natsaretha, yo Modimo a mo tloditšego ka Moyamokgethwa le ka maatla, a tšama a šetša batho, a fodiša bohle ba go katakelwa ke Diabolo gobane Modimo o be a na le yena.


text:
Rena re dihlatse tša tšohle tše a di dirilego nageng ya Bajuda le motseng wa Jerusalema, yena eo ba mmolailego ba mo fegile phateng.


text:
E se be go bonwa ke setšhaba ka moka; a bonwa ke dihlatse tše di bego di hlaotšwe ke Modimo, ke rena ba re llego le yena, ra nwa le yena a sa tšo tsoga bahung.


text:
Gomme rena o re laetše go goelela batho le go mmeela bohlatse bja go re: Ke yena yo Modimo a mmeilego Moahlodi wa ba ba phelago le ba ba hwilego.


text:
Ke yena yo baporofeta ka moka ba mo šupago ba re: Mang le mang e a mo dumelago o tlo rolwa sebe ka leina la gagwe.


text:
Ya re Petro a sa bolela ditaba tše, Moyamokgethwa wa tla godimo ga bohle ba ba bego ba theetša lentšu leo.


text:
Badumedi ba e bego e le ba lebollo, ba go tla le Petro, ba tlabega ge neo ya Moyamokgethwa e tšhelwa le bantle.


text:
A laela a re ba kolobetšwe leineng la Morena. Mme batho bao ba mo kgopela ba re a dule matšatšinyana le bona.


text:
Ke be ke le motseng wa Jope ke rapela, ka tšewa ke Moya ka bona pono, sephutha se fologa se etša lešela le legolo le le swerwego ka dintlha tše nne, se etšwa legodimong sa tla sa fihla go nna.


text:
Ge ke se lebeleša ka bona se na le diphoofolo tša lefase le dibata le digagabi le dinonyana tša legodimo.


text:
Nna ka re: Aowaa Morena! A go se be bjalo; gobane molomong wa ka ga go ešo gwa tsena seila le ge e le sa ditšhila.


text:
Lentšu leo la mphetola la bobedi le etšwa legodimong la re: Tše Modimo a di hlatswitšego o se ke wa re di na le ditšhila.


text:
Gomme šedi. Ka lona lebaka leo gwa tla banna ba bararo, ba ema pele ga ngwako wo ke bego ke le go wona. Ba be ba romilwe ke Koronelio.


text:
Nna Moya wa mpotša wa re ke ye le bona, ke se ke ka belaela. Ka ya ke na le bana bešo ba ba selelago; ra tsena ngwakong wa monna eo.


text:
Yena a re anegela ka mo a bonego Morongwa ngwakong wa gagwe, e eme a mmotša a re: Roma banna ba ye Jope, o bitše Simone e a reilwego la Petro.


text:
Ya re ke sa thoma go bolela, batho bao ba tlelwa ke Moyamokgethwa bjalo ka mola o tlela rena mathomong.


text:
Nna ka elelwa Lentšu la Morena, le a le boletšego a re: Johane o kolobeditše ka meetse; mme lena le tlo kolobetšwa ka Moya o Mokgethwa.


text:
Bjale, ge Modimo a ba file yona neo yeo a e filego rena ba re dumetšego Morena Jesu Kriste -- ke nna mang nkago thibela Modimo?


text:
Ge ba ekwa a realo, ba homola, ba reta Modimo ba re: Anthe le bantle Modimo o ba file tshokologo e išago bophelong.


text:
Bale ba go gašanywa ke tlaišo ya go ba tsogela ka Stefano, ba sepetše le naga ba fihla Fenikia, le Tsipero, le Antiokia, ba sa botše motho Lentšu la Modimo ge e se Bajuda fela.


text:
Ba bangwe e be e le banna ba Tsipero le ba Kirene. Bona ba re go tsena motseng wa Antiokia, ba bolela le Bagerika, ba ba ruta Ebangedi ya Jesu.


text:
Yona taba ye ya bona ya kwala ditsebeng tša phuthego ya Jerusalema. Ba roma Baranaba ba re a ye Antiokia.


text:
Baranaba ge a fihla gona a bona kgaugelo ya Modimo, a thaba, a ba kgothatša bohle a re ba gomarele Morena ka pelo e phegeletšego.


text:
Gobane Baranaba e be e le monna wa makgonthe, a tletše moya o mokgethwa le tumelo; mme ba go ba ba Morena ya ba ba bantši.


text:
Ba fetša ngwaga ka moka ba phedišana le phuthego ya gona, ba ruta lešaba le legolo. Motseng wa Antiokia ke mo barutiwa ba thomilego go reelwa leina la Bakriste.


text:
E mongwe wa bona, yo leina la gagwe e lego Agabo, a ema a laodiša ka moya, a bolela tlala e kgolo ya go tlo wela lefase ka moka. Ke yona ya go wa mehleng ya Kesara Kelaudio.


text:
Barutiwa ba kwana bohle gore ba romele bana babo ba ba agilego nageng ya Juda thušo, ka mo e mongwe le e mongwe a kgonago ka gona.


text:
A mo tlema a mo iša kgolegong, a mo gafela dihlopha tše nne tša bahlabani ba bane ba bane, gore ba mo hlapetše. O be a re o tlo mmea pele ga setšhaba ge monyanya wa Paseka o fetile.


text:
Ge go fihlile mohla woo Herode a bego a tlo mo tšweletša kgorong, ka bjona bošego bjoo Petro o be a robetše a bapetše le bahlabani ba babedi, a tlemilwe ka diketane tše pedi. Mojako ka ntle go be go le bahlapetši ba go leta kgolego.


text:
Gwa tšwelela Morongwa wa Morena, a ema moo; ngwakong gwa phadima seetša. Morongwa a itia Petro lehlakore, a mo tsoša a re: Tsoga ka pela! Mme diketane tša lokologa matsogong a gagwe tša wela fase.


text:
Petro a tšwa a mo šetše nthago, a sa tsebe ge tše Morongwa a di dirago di le gona ruri; a re e ka ba pono.


text:
Ba feta bahlapetši ba pele, le ba bobedi; ge ba tla mojakong wa tshipi o išago motseng, wona wa ba bulegela ka noši. Ba tšwa ba sepela ba fetša mokgotha o tee. Moo Morongwa a mo tlogela.


text:
Petro ge a phafogetše ruri, a re: Bjalo ke gona ke tsebago gore Morena o romile Morongwa wa gagwe, a ntlhakodiša matsogong a Herode le go tše setšhaba sa Bajuda se di lebeletšego.


text:
A re a sa eleletša, a fihla ngwakong wa Maria mmago Johane e a reilwego la Mareka. Ke mo go bego go phuthegetše ba bantši ba rapela.


text:
A kwa lentšu e le la Petro, a lesa go bula mojako ka go thaba, a kitima a tsena, a ba botša a re: Petro o eme mojako.


text:
Petro a ba lekanyetša ka seatla a re ba homole; a ba laodišetša ka mo Morena a mo ntšhitšego kgolegong, a re: Tsebišang Jakobo le bana bešo taba tše! A tloga a ya felo mo gongwe.


text:
Herode ge a re a tlišwe, a mo hloka; a bea baleti molato, a ba bolaya. A tloga moo nageng ya Juda, a khudugela Kesarea a dula gona.


text:
Ke ka gobane o be a rata go hlabana le Batiro le Basidone. Fela, bona bao ba lakana ba tla go yena, ba kwana le Blasto letona la mošate, ba loba, ka gobane naga ya bona e be e phela ka tše di tšwago nageng ya kgoši.


text:
Ka letšatši le le beilwego, Herode a itšhepha ka diaparo tša bogoši, a dula sedulong sa gagwe sa bogosi, a bolela le bona.


text:
E sa le semeetseng Morongwa wa Morena a mo otla, ka ge go retwa a se go fetišetše go Modimo; a lewa ke diboko a hwa.


text:
Baranaba le Saulo ba boa ba etšwa Jerusalema mo ba bego ba išitše dipabalelo tšela, ba tla le Johane e a reilwego la Mareka.


text:
Phuthegong ya Antiokia go be go na le baporofeta le baruti, boBaranaba, le Simone e a bego a bitšwa ka la Nigere, le Lutsio wa Kirene, le Manahene e a godilego e le mogwera wa kgoši Herode, le Saulo.


text:
Ya re ba bokanetše merapelo ba ikonne dijo, Moyamokgethwa wa re: Ntlhaoleleng Baranaba le Saulo, ba ye modirong wo ke ba bileditšego wona.


text:
Bona bjalo ba romilwe ke Moyamokgethwa ba fologela motseng wa Seloikia, ba tloga moo ba selela sehlakehlakeng sa Tsipero.


text:
Ge ba tsene motseng wa Salami, ba ruta lentšu la Modimo diphuthegong tša Bajuda. Ke ge Johane a na le bona, e le mohlanka wa bona.


text:
Ba putla sehlakehlake seo, ba fihla motseng wa Phafo; moo ba hwetša motho wa sedupe wa moporofeta wa maaka wa Mojuda leina la gagwe ke Barajesu.


text:
O be a dutše le mokgoma wa gona, Seregio Paulo monna wa tlhaologanyo. Yena e a bitša Baranaba le Saulo, ba tla; a re le yena a kwe lentšu la Modimo.


text:
Ke mo ba tsogetšwego ke motho eo wa sedupe, yo leina la gagwe le lengwe e lego Elima; a leka go thibela mokgoma gore a se dumele.


text:
A re: Wena Morwa wa Diabolo towe! O hoše bomenetšamoka le bohlola bjohle! O lenaba la bolo ka moka; o hlwa o raranya ditsela tše di lokilego tša Morena.


text:
Bjale tseba! Letsogo la Morena le go wela godimo, wa tlo ba sefofu, wa tlo fetša lebaka o sa bone letšatši. Paulo a sa realo, motho eo a welwa ke bofofu le lewiswi, a dikologa a nyaka ba ba kago mo hlahla ka seatla.


text:
Ba ba bego ba na le Paulo ba tloga moo motseng wa Phafo, ba namela leselawatle, ba tla motseng wa Perege wa nageng ya Pamfilia. Gona moo Johane a kgaogana le bona a boela Jerusalema.


text:
Bona ba tloga Perege, ba tla Antiokia wa nageng ya Pisidia. Ka tšatši la Sabatha ba ya phuthegong ya Bajuda, ba dula.


text:
Ge go badilwe Molao le Baporofeta, ba bagolo ba phuthego ba roma motho, a tla a ba botšiša a re: Banna ba gešo! Ge le na le lentšu la go kgothatša batho, gona bolelang.


text:
Modimo wa setšhaba se o kgethile botatawešo, a tla a godiša setšhaba mola se falaletše nageng ya Egipita; a ba a se ntšha moo a emišitše letsogo.


text:
Mabakeng a a tlilego a ba nea Baahlodi; gwa feta nywaga e makgolo a mane a nago le masome a mahlano, gwa tsebo tsoga Samuele moporofeta.


text:
Ya ba gona ba kgopetšego kgoši. Modimo a ba nea Saulo morwa wa Kisi, monna wa moloko wa Benyamini; gwa feta nywaga e masome a mane.


text:
A re go mo tloša, a tsoša Dafida, a ba kgoši ya bona; a mmolela a re: Ke hweditše Dafida morwa wa Isai monna wa go kgahla pelo ya ka; ke yena a tlogo dira tše ke di ratago ka moka.


text:
Mo molokong woo ke mo Modimo a dirilego se a se boletšego pele, a tšweletša Jesu Mophološi wa Isiraele.


text:
Ke yena yo Johane a mo etilegopele, a goelela kolobetšo ya go sokologa setšhabeng ka moka sa Isiraele.


text:
Johane ge a phetha tsela ya gagwe, a bolela a re: Yo le ntshemago la re ke nna yena, ga se nna. Fela, tsebang! O etla, yena eo ke sa swanelago go hunolla dieta naong tša gagwe.


text:
Banna ba gešo! Lena bana ba moloko wa Aborahama, le ba le nago nabo e le ba ba boifago Modimo! Lentšu la phološo ye le rometšwe bolena.


text:
Gobane ba ba agilego Jerusalema, le bagolo ba bona, ka go se mo tsebe ba phethile mantšu a baporofeta a a felago a balwa ka disabatha; ba a phethile ka go mo tšwa.


text:
Ba phetha tšohle tše di ngwadilwego di era yena; ya ba gona ba mo fegolotšego kwateng, ba mmea lebitleng.


text:
Ba ba bego ba na nae ba etšwa Galilea ba tla nae Jerusalema, ba mmone ka matšatši a mantši. Ke bona ba e lego dihlatse tša gagwe pele ga batho.


text:
Modimo a tla a e phetha mo go rena bana ba bona ka go tsoša Jesu bahung, bjalo ka ge go ngwadilwe Pesalomeng ya bobedi gwa thwe: O Morwa wa ka, lehono ke go tswetše.


text:
Go mo tsoša bahung, a se bone go bola, ke tše a bego a era tšona ge a re: Ke tlo le fa tše kgethwa tše di botegago tša Dafida.


text:
Ge e le Dafida, ge a diretše thato ya Modimo mehleng ya gagwe, o ithobaletše, a bolokwa le botatagwe, o bone go bola.


text:
Bjale tsebang gee, lena banna ba gešo: Le begelwa tebalelo ya dibe e lego gona ka yena, le go lebalelwa gohle mo le šitilwego go hunologa ka molao wa Moshe.


text:
Lebelešang lena banyatši; le tlo kgotsa wa go tšhoga; gobane mehleng yeno ke dira modiro wo le ka se kego la dumela ge le ka fo botšwa.


text:
Ya re ge Bajuda ba etšwa phuthegong, bantle ba tla ba ba kgopela ba re ba botšwe ditaba tšeo ka letšatši le lengwe le le hlatlamago Sabatha.


text:
Phuthego ge e phatlalala, ba bantši ba Bajuda le basokologi ba borapedi ba latela Paulo le Baranaba. Bona ba ba kgothatša ba re ba gomarele kgaugelo ya Modimo.


text:
Bajuda ge ba bona mašaba a batho, ba ba tlalelwa mona, ba ganetša, tše di bolelwago ke Paulo, ba ganetša ba rogaka.


text:
Paulo le Baranaba ba bolela ba sa šie, ba re: Go be go swanetše ge lentšu la Modimo le botšwa lena pele. Bjale gomme ge le phema, la itira ba go se lokele bophelo bjo bo sa felego, gona tsebang: Re ya go bantle.


text:
Ke tšona tše Morena a re laetšego tšona ge a re: Ke go bea seetša sa ditšhaba, gore o be phološo pheletšong tša lefase.


text:
Bantle ba di kwa ba thaba; ba tumiša lentšu la Morena; gwa dumela bohle ba ba hlaoletšwego bophelo bjo bo sa felego.


text:
Bajuda bona ba hlohleletša basadi ba bagolo, ba e bego e le ba borapedi, le beng ba motse; ba tsošetša Paulo le Baranaba go hlomarwa, mme ba ba raka ba ba ntšha mellwaneng ya bona.


text:
Ge ba le motseng wa Ikonio, ba ya phuthegong ya Bajuda gammogo, ba ruta; mme gwa dumela bontši bjo bogolo bja Bajuda le Bagerika.


text:
Bajuda ba ba bego ba sa dumele ba tsoša bantle, ba senya dipelo tša bona, ba ba lohlanya le badumedi.


text:
Ba fetša lebaka le letelele ba dutše gona, ba ruta ba ikholofediša ka Morena, e a bego a hlatsela lentšu la kgaugelo ya gagwe, a kgoniša diatla tša bona mehlolo le dika tša bohlatse.


text:
Gwa tsoga mpherefere wa bantle ba na le Bajuda le beng ba motse, ba rata go ba hlokofatša le go ba thuma ka maswika.


text:
BoPaulo ba sebelwa, ba tšhabela nageng ya Likaonia, motseng wa Lisitara le motseng wa Derebe, le mathokong ao.


text:
Motseng wa Lisitara go be go na le monna e mongwe wa go palelwa ke maoto, e a bego a dutše fase, a belegwe e le segole, a sešo a ba a sepela.


text:
Yena eo a theetša ge Paulo a bolela. Paulo ge a mo iša mahlo, a bona gore o na le tumelo ya gore a ka fodišwa.


text:
Mašaba ge a bona se Paulo a se dirilego, ba hlatloša mantšu ba bolela ka Selikaonia ba re: Badimo ba itirile batho ba fologela go rena!


text:
Mphamodimo wa Jupitere e a bego a agetšwe pele ga motse wa bona, a tliša dipoo le mefapahlogo ya matšoba mo kgorong, a rata go ipega ka didimo a na le mašaba a batho.


text:
Baapostola, Paulo le Baranaba, ge ba botšwa taba yeo, ba gagola diaparo tša bona, ba tsena gare ga mašaba ba hlaboša mantšu,


text:
Ba re: Hee lena banna! Le dirang fao? Le rena re batho ba go tlo hwa bjalo ka lena. Re ba go le botša Ebangedi ya go re le tlogele mafela ao, le boele go Modimo e a phelago, e a dirilego legodimo le lefase le lewatle le tšohle tše di lego gona.


text:
Le ge a sa ka a lesa go itlhatsela ka go re šetša ka dilo tše ntši, a re fa dipula di etšwa legodimong, a hoša dipelo tša rena ka dijo le ka thabo.


text:
Gwa tla Bajuda ba ba tšwago Antiokia le Ikonia, ba hlohleletša mašaba, ba thuma Paulo ka mabje, ba mo goga ba mo lahla kua ntle ga motse, ba re o hwile.


text:
Fela, ge barutiwa ba eme ba mo dikaneditše, a tsoga a boela motseng. Ka la ka moswana a tloga le Baranaba ba ya Derebe.


text:
Motseng woo ba kwatša Ebangedi, ba ruta batho ba bantši. Ba tsebo goma ba ya Lisitara, le Ikonio, le Antiokia.


text:
Ba tšama ba tiiša dipelo tša barutiwa, ba ba kgothatša ba re ba tielele tumelong, ba re: Mmušong wa Modimo re tsena ka ditlaišego tše ntši.


text:
Diphuthegong ka moka ba ba beela bagolo, ba bea dithapelo ba ikona dijo, ba ba gafela Morena yo ba mo dumetšego.


text:
Moo ba namela leselawatle ba boela Antiokia, mo ba tšwelego gona ba gafetšwe kgaugelo ya Modimo ba sa ya modirong wo ba tšwago go o phetha.


text:
Ge ba boetše gona, ba kgobokanya phuthego, ba ba anegela mediro e megolo ye Modimo a e dirilego a na le bona, le ka mo a buletšego bantle mojako wa go tsena tumelong.


text:
Gwa tla ba bangwe ba etšwa nageng ya Juda, ba ruta badumedi ba re: Ge le sa bolle ka mokgwa wa Moshe, le ka se ke la phološwa.


text:
Gwa tsoga kgang; phetolano le Paulo le Baranaba e se be e nyane. Gwa ba gwa tlengwa la go re: Paulo le Baranaba le ba bangwe ba bona ba rotogele Jerusalema, ba botšiše baapostola le ba bagolo taba ye.


text:
Phuthego ya ba felegetša. Ba phatša naga ya Fenikia le ya Samaria, ba tšama ba anegela badumedi tša tshokologo ya bantle; ba tsoša lethabo le legolo go bana babo ba tumelo.


text:
Ba tla Jerusalema, ba amogelwa ke phuthego le baapostola le ba bagolo; ba ba laodišetša tšohle tše Modimo a di dirilego a na le bona.


text:
Gwa tsoga ba bangwe ba thuto ya bafarisei, ba e bego e le badumedi, ba ema ba re: A ba bolotšwe, ba laelwe go ya ka molao wa Moshe.


text:
Ya re ba fetolana ka tše ntši, Petro a ema a bolela a re: Banna ba gešo! Le a tseba, ke kgale Modimo a hlaotše molomo wa ka mo go lena, gore bantle ba kwe Ebangedi, ba dumele.


text:
Bjale le reng le leka Modimo ka go rweša barutiwa joko melaleng ya bona, ye botatawešo le rena re šitilwego go e rwala?


text:
Pitšo ka moka ya homola. Ba theetša ge Baranaba le Paulo ba ba anegela ka mo Modimo a dirilego mehlolo le dika tše ntši tša bohlatse kua gare ga bantle ka bona.


text:
Simone o laodišitše ka mo Modimo a etetšego batho ba bantle bala ba a thomilego ka bona, a ba amogela, ya ba ba leina la gagwe.


text:
Mehleng yeo ke tlo tsoša mokutwana wa Dafida wo o wilego; moo rutlologilego ke tlo buša ke o tsošološa, ka o aga bjalo ka mohlamonene.


text:
Gore mašalela a batho a tle a nnyake, bantle bao leina la ka le tlo go goelelwa mo go bona. O realo Morena. O tlo di dira.


text:
A re ba ngwaleleng re re: Ba ile ditšhila le medimo ya diswantšho le bootswa le tše di tlimilwego le madi.


text:
Gobane Moshe, go tloga kgaleng, o na le ba ba mmolelago metseng ka moka, ge ka disabatha tšohle a balwa diphuthegong.


text:
Baapostola le ba bagolo, le pitšo ka moka, ba tlema la go re: Go hlaolwe banna mo go bona, ba rongwe ba ye Antiokia le Paulo le Baranaba. Ba hlaola Juda e a reilwego la Barasaba, le Silase, ba e bego e le diketapele mo go bana babo ba tumelo.


text:
Diatleng tša bona ba bea lengwalo le le rego: Rena baapostola le ba bagolo, le bana ba borena, re re: Thabang! Lena bana ba borena ba Antiokia le ba Siria le ba Tsilitsia, ba le tšwago go bantle.


text:
Re kwele gore ba bangwe ba ba tšwilego go rena ba le belaeditše ba šišinya dipelo tša lena, ka go re le bolotšwe, le ye ka molao wa Moshe. Ba realo ba sa ka ba rongwa ke rena.


text:
Bjale ge re phuthegile ra kwana, re bona ge go swanetše ge re hlaola banna ra ba roma, ba tla go lena ba na le Baranaba le Paulo, barategi ba rena.


text:
Gobane Moyamokgethwa, o na le rena, o tlemile la go re: Go swanetše ge re sa le beleše boima bjo bongwe gape. Se se swanetšego sese:


text:
Go ilwe didimo tša medimo ya diswantšho, le madi, le tše di tlimilwego, le bootswa. Ge le ila tšona, e tlo ba go dira gabotse. -- Thabang!


text:
Juda le Silase, ba e bego e le baporofeta le bona, ba eletša bana babo ba tumelo ka ditaba tše ntši, ba ba tiiša.


text:
Ba fetša sebaka ba dutše gona; ba tsebo laelana le bana babo ba tumelo, ba boela go baapostola ba thabile.


text:
Paulo le Baranaba ba dula Antiokia, ba ruta ba bolela Ebangedi ya lentšu la Modimo ba na le ba bangwe ba bantši.


text:
Ge go fetile matšatši, Paulo a bolela le Baranaba, a re: A re boele go yo bona bana bešo ba metseng yela yohle, ye re išitšego lentšu la Morena go yona, re bone se ba se dirago.


text:
Paulo a bona go sa swanela ge ba ka tloga le motho eo wa go ba lahletša kua Pamfilia, a se ye le bona modirong.


text:
A fihla motseng wa Derebe, le motseng wa Lisitara. Moo a hwetša morutiwa e mongwe; leina la gagwe ke Timotheo, ngwana wa mosadi wa Mojuda wa modumedi, tatagwe e le Mogerika.


text:
Paulo a rata ge a ka sepela le yena; a mo tšea a mmolotša ka baka la Bajuda ba dileteng tšeo; gobane ka moka ba be ba tseba ge tatagwe e le Mogerika.


text:
Ge ba sepela le metse yeo, ba fihliša ditaelo tšela tše di beilwego ke baapostola le ba bagolo ba Jerusalema.


text:
Ge ba putla naga ya Firigia le ya Galatia, Moya o mokgethwa wa ba iletša go bolela lentšu moo nageng ya Asiana.


text:
Paulo a bona pono bošego; a bona monna wa Matsedonia a eme a mo rapela a re: Selela Matsedonia o re hlakodiše!


text:
A re go bona pono yeo, ra napa ra nyaka tša go selela Matsedonia, re kgodilwe gore re biditšwe ke Morena gore re yo ba botša Ebangedi.


text:
Ra tloga Teroa ka leselawatle ra leba sehlakehlake sa Samotratse; ka la ka moswana ra fihla motseng wa Neapoli.


text:
Ra fetela Filipi, e lego wona motse o mogolo wa bona beng ba naga. Motseng woo ra dula ra fetša matšatši.


text:
Ka la Sabatha ra tšwela nokeng ka ntle ga motse, felo mo ba bego ba lemetše go rapela gona; ra dula ra bolela le basadi ba ba bego ba phuthegela gona.


text:
Mosadi e mongwe yo leina la gagwe e lego Lidia, morekiši wa purapura, wa motse wa Tiatira, motho wa borapedi, le yena a theetša. Morena a bula pelo ya gagwe, mme a kwa tše Paulo a di bolelago.


text:
A ba a kolobetšwa le ba lapeng la gagwe. Ge a kolobeditšwe a re kgopela a re: Ge le kgodilwe gore ke dumetše Morena, gona tlang lapeng la ka le dule gona. A ba a re otelela.


text:
Ka tšatši le lengwe ge re ya thapelong, ra gahlana le mosetsana e mongwe e a nago le moya wa bonoge, e a bego a ruiša beng ba gagwe gagolo ka go noga.


text:
Yena eo a re šala nthago re na le Paulo, a goa a re: Batho ba ke bahlanka ba Modimo yo godimodimo; ke bona ba le tsebišago tsela ya phološo.


text:
A dira ka mokgwa woo matšatši a mantši. Paulo a kwa bohloko, a retologa, a bolela le moya woo, a re: Ke go laela ka leina la Jesu Kriste ke re: Tšwaa go motho e! Moya woo wa tloga ka lona lebaka leo.


text:
Bjale beng ba gagwe ge ba bona go tlogile se ba bego ba holofetše go huma ka sona, ba swara Paulo le Silase, ba ba gogela kgorong, ba ba iša go ba bagolo.


text:
Ba ba itia, ba ba ntšha megogoma e mentši, ba ba kgoromeletša kgolegong. Ba laela mohlapetši wa kgolego ba re a ba hlapetše ruri.


text:
Ba tšhoga go kwala tšhišinyego e kgolo ya lefase, gwa ba gwa tekema le metheo ya ngwako wa kgolego; mejako ka moka ya napa ya bulega; ditlemo ka moka tša lokologa.


text:
Mohlapetši wa kgolego a phafoga borokong, a bona mejako ka moka e bulegile. A khwamola tšhoša a rata go ipolaya ka ge a re bagolegwa ba tšhabile.


text:
Monna eo a re ba tliše dipone, a tla ka go kganyela, a wela fase naong tša Paulo le Silase a swerwe ke go roromela.


text:
Yena a tloga nabo ka lona lebaka leo la bošego, a ba hlatswa megogoma mme a kolobetšwa le bohle ba lapeng la gabo e sa le lebaka leo.


text:
A ba iša ngwakong wa gagwe, a ba dudiša a ba tlišetša dijo a hlaletše ka gobane a dumetše Modimo le bohle ba lapeng la gabo.


text:
Mohlapetši wa kgolego a botša Paulo mantšu ao, a re: Matona a romile lentšu a re: Le lokollwe. Bjale le ka tšwa la ikela le iketlile.


text:
Paulo a fetola a re: Ba re otlile setšhaba se lebeletše, re sešo ra sekišwa, mola re le Baroma; ba re lahlela kgolegong. Bjale, a ba ka fo re ntšha go sa tsebe motho? Aowa ge! A ba tle ka noši ba re ntšhe.


text:
Ba sepela ba feta motse wa Amfipoli le wa Apolonia, ba tla motseng wa Thesalonika, mo go bego go na le phuthego ya Bajuda.


text:
Paulo ka mo a lemetšego ka gona, a tsena go bona, a botšana le bona tša mangwalo ka disabatha tše tharo.


text:
A ba hlathollela ona mangwalo, a ba bontšha gore Kriste o be a swanetše go tlaišwa le go tsoga bahung; a re: Kriste ke yena, Jesu yo nna ke mmolelago go lena.


text:
Ba bangwe ba bona ba kgodišwa ba dula ba kwana le Paulo le Silase, ba na le lešaba le legolo la Bagerika ba ba boifago Modimo, le basadi ba bantši ba bahumagadi.


text:
Bajuda ba ba sa dumelego ba hufega, ba thwala banna ba babe ba mapatlelong, ba rapa lešaba, ba ferekanya motse. Ba tla ba dikanetša ngwako wa Jasone, ba rata go swara Paulo le Silase gore ba ba ntšhetše lešabeng.


text:
Ba hwetša ba se gona; ba napa ba goga Jasone le badumedi ba bangwe, ba ba iša go ba bagolo ba motse, ba goa ba re: Batho ba, ba go ferekanya mafase ka moka, le mono ba tlile.


text:
Ba gorošitšwe ke Jasone. Ka moka ga bona ba nyatša molao wa Kesara ka go re: Kgoši ke e mongwe, ke Jesu.


text:
Bošego bjoo badumedi ba hlaganela go iša Paulo le Silase motseng wa Berea. Bona ge ba fihla moo, ba ya phuthegong ya Bajuda.


text:
Baberea e be e le batho ba mohuta o lego kaone, ba sa etše ba Thesalonika. Ba amogetše lentšu ka go rata; ba hlwa ba bala mangwalo ka mehla ba nyaka mo a kwanago le tšeo ba bego ba di kwa.


text:
Bjale Bajuda bala ba Thesalonika ba kwa gore lentšu la Modimo le bolelwa ke Paulo motseng, wa Berea; ba tla fao, ba ferekanya setšhaba ba se hlohleletša.


text:
Ke mo bana babo ba tumelo ba hlaganetšego ba laelana le Paulo, ba mo felegetša go fihla lewatleng. Silase le Timotheo ba šala.


text:
Bafelegetši ba Paulo ba mo fihliša motseng wa Athene; ba goma moo ba laeditšwe go re: Silase le Timotheo ba se diege go tla moo go Paulo.


text:
Paulo a sa ba letetše moo motseng wa Athene, a ja pelo ge a bona motse o tletše medimo ya diswantšho.


text:
Phuthegong a bolela le Bajuda le ba bangwe ba ba boifago Modimo. Lepatlelong a bolela ka mehla le bao a tianago le bona.


text:
A ba a fetolana le baruti ba mahlale ba Baepikure le ba Bastoiki. Gomme ba bangwe ba re: Mmolabodi eo o rata go bolelang? Ba bangwe ba re: E ke motsebiši wa medimo e šele. Ba realo ka ge Paulo a ba boditše Ebangedi ya Jesu le ya tsogo ya bahu.


text:
Ba realo ka gobane ba Athene bohle, le baeng ba go dula moo, ba be ba se na se sengwe se ba se kganyogago, ge e se go bolela le go kwa madireng a mafsa.


text:
Paulo a ema kgorong ya mošate, a bolela a re: Banna ba Athene! Ka gohle ke bona ge le le batho ba go boifa medimo gagolo.


text:
Ke sepetše le motse wo, ka bona mo le išago didimo tša lena; ka hwetša aletare ye e tlokilwego lengwalo la go re: Ke ya MODIMO WA GO SE TSEBJE. Bjale nna ke le tsebiša yena Modimo eo, yo le mo rapelago le sa mo tsebe.


text:
Yena Modimo e a dirilego legohle, le tšohle tše di lego mo go lona, yena Mong wa legodimo le lefase, ga a dule nywakong ye e agilwego ka diatla;


text:
ga a direlwe ka atla tša batho, ga a phele ka motho; hleng bophelo, le moya, le tšohle ke yena a di fago bohle.


text:
Le gona ke yena a dirilego gore meloko ka moka ya batho e tšwe mading a o tee, e enele lefase lohle; a e beela mabaka, le mellwane, le maago;


text:
a re ba nyake Modimo, ba mo kwe ge a le gona, ba mo hwetše, gobane ga a kgole, o kgauswi le e mongwe le e mongwe wa ba re lego fa.


text:
Gobane ge re phela, re sepela, re le gona, ke ka yena, boka le ba bangwe ba direti tša geno ba itše; Re ba leloko lagwe.


text:
Bjale ge re le moloko wa Modimo, ga go a re swanela go re: Modimo a ka swana le sedirwa sa gauta goba silifera, sa go bopša ke makgone ka bohlale bja motho.


text:
Bjale Modimo o hlokomologile mabaka a go se tsebe; gomme mehleng yeno o laela batho bohle thoko tšohle, o re ba boe.


text:
Ka gobane o beile tšatši a tlogo ahlola lefase ka lona ka toko. Moahlodi ke Monna yo a mmeilego, a bulela batho bohle tsela ya tumelo ge a mo tsoša bahung.


text:
Ge ba ekwa a bolela tsogo ya bahu, ba bangwe ba kwera. Ba bangwe ba re: Re tlo buša re go kwa ka mohla o mongwe tabeng yeo.


text:
Ba bangwe ba banna bao ba kwana nae ba dumela. E mongwe wa bona e be a le Dioniso wa lekgotla la mošate, le mosadi e mongwe leina la gagwe e lego Damarisa, ba na le ba bangwe ba bona.


text:
Motseng woo a hwetša Mojuda yo leina la gagwe e lego Akwila, e a tswaletšwego nageng ya Ponto, a sa tšo boa Italia, a na le Perisila mosadi wa gagwe. Ka gobane Kesara Kelaudio o be a ntšhitše molao wa go re Bajuda ka moka ba tloge Roma.


text:
Ke bona Paulo a tlilego go bona, a dula ga gabo a ba diriša; ka gobane e be le balogi ba magogwa; mme Paulo modiro woo o be a o kgona.


text:
Ge Silase le Timotheo ba fihla ba etšwa Matsedonia, ke ge Paulo a fišegetšwe go hlatsela Bajuda a re Jesu ke yena Kriste.


text:
Bajuda ba ganyetša, ba rogaka. Paulo a ba a hlohlora diaparo tša gagwe, a bolela a re: Madi a lena a a boele dihlogong tša lena; nna ke tloga ke se na molato. Ke ya go bantle.


text:
A tloga fao a yo dula ngwakong wa monna e mongwe leina la gagwe e lego Justo, e a boifago Modimo, eo ngwako wa gagwe o bataganego le wa phuthego ya Bajuda.


text:
Krispo mogolo wa phuthego yeo a dumela Morena, le ba lapa la gabo ka moka. Bakorinthe ba bantši ba ba kwelego lentšu ba dumela ba kolobetšwa.


text:
gobane ke na le wena. Ga go e a kago go iša letsogo a go dira bošula; gobane ke na le lešaba le lentši motseng wo.


text:
Paulo a fela a sa dula gona a fetša ngwaga le dikgwedi tše di selelago; a ruta lentšu la Modimo a le moo gare ga bona.


text:
Mehleng yeo go buša Gallio nageng ya Akaya, Bajuda ba tsogela Paulo maatla; ba lakana ba mo iša kgorong.


text:
Paulo a sa re ke a bolela, Gallio a fetola a re: Lena Bajuda, ge e ka be e le bošaedi le ge e le bohwirihwiri bjo bobe, gona nka be ke le emela ka molao.


text:
Fela, ka ge e le phapang ya dithuto, le ya maina, le ya molao wa lena, go tlo bona lena. Nna ga ke rate go ba moahlodi wa ditaba tšeo.


text:
Ke mo Bagerika ka moka ba swerego Sostene mogolo wa phuthego ya Bajuda ba mo itia gona moo kgorong; Gallio a se ba iletše.


text:
Paulo ge a feditše lebaka leo a dutše moo, a laelana le bana babo ba tumelo, a leba go selela Siria, a tloga a na le Perisila le Akwila. Ba le motseng wa Kenkerea a ikota hlogo, gobane o be a itlemile ka keno.


text:
A laelana le bona a re: Ka monyanya o tlago nka se kgone go hlokega kua Jerusalema. Ge Modimo a rata, ke tlo buša ke etla go lena. A tloga moo Efeso ka leselawatle.


text:
Ge go fetile lebaka a le moo, a tšwa a phatša naga ya Galatia le ya Firigia, a tšama a tiiša barutiwa bohle.


text:
Motseng wa Efeso gwa tla monna e mongwe wa Mojuda. Leina la gagwe e be e le Apollo, e a tswaletšwego Alesandria. E be e le monna wa seboledi, yo maatla mangwalong.


text:
O be a rutilwe thuto ya Morena a ruta batho ditaba tša Jesu ka go fišega pelong le ka tlhaologanyo. Gomme o be a tseba kolobetšo ya Johane fela.


text:
A tla phuthegong a thoma go ruta ka mafolofolo. Akwila le Perisila ge ba mo kwa, ba mmiletša gagabo, ba mo hlathollela thuto ya Modimo gabotse.


text:
Mohla Apollo a rego ke fetela Akaya, bana babo ba tumelo ba mo tutuetša, ba ngwalela barutiwa ba gona, ba ba kgopela gore ba mo amogele. Apollo a fihla gona kua, mme ba ba dumetšego a ba tšweletša pele gagolo ka neo ya gagwe.


text:
Mehleng yeo ya ge Apollo a le motseng wa Korinthe, ke ge Paulo a feditše go sepela dinaga tša tletlolo, a fihlile motseng wa Efeso. Moo a hwetša barutiwa ba bangwe,


text:
A ba botšiša a re: A le filwe Moya o Mokgethwa mohla le dumelago? Bona ba re: Aowa, ga re ešo ra kwa ge go na le Moya o Mokgethwa.


text:
Paulo a re: Johane o kolobeditše ka kolobetšo ya tshokologo, a fela a botša batho a re, ba dumele e a tlogo mo hlatlama, a era Kriste Jesu.


text:
Paulo a fela a eya phuthegong ya Bajuda gwa fela dikgwedi tše tharo a ema a ba hlathollela ditaba tša mmušo wa Modimo, a ba eletša.


text:
Ge ba bangwe ba ithatafatša ba gana go dumela, ba bolela ka go senya thuto ya Modimo bathong, Paulo a ba tlogela, a arola barutiwa, a ruta ka mehla ngwakong wa thuto e bego e le wa Tiranno.


text:
Gwa dula go le bjalo gwa feta nywaga e mebedi. Bohle ba ba agilego dinageng tša Asiana ba kwa thuto ya Morena Jesu, ba Bajuda le ba Bagerika.


text:
Ba ba ba tšea mašelana a gagwe a go phomola dikudumela, le a bego a a apere, ba apeša balwetši ka ona, ba napa ba tlogwa ke malwetši, le meoya e mebe ya tšwa.


text:
Bajuda ba bangwe ba go šika le naga e le baleleki ba meoya e mebe, ba leka go bola leina la Morena Jesu ge ba na le ba ba tsenwego ke meoya e mebe, ba re: Re le leleka ka Jesu, yo Paulo a mmolelago.


text:
Ba ba bego ba dira ka mokgwa woo, e be e le barwa ba ba šupilego ba Mojuda e mongwe Sekefa moperisita e mogolo.


text:
Motho eo wa moya o mobe a napa a ba wela godimo, o ba katelela, a ba bunakela, ba ba ba tšhaba ngwakong ba hlobotše ba gobetše.


text:
Taba ye ya kwala mo go Bajuda ka moka le go Bagerika ba ba agilego Efeso; bohle ba welwa ke poifo. Leina la Jesu ba le sema le legolo.


text:
Ba bantši ba ba bego ba dirile tša bonoge kgale, ba kgobokanya dipuku tša mohuta woo, ba di fiša pepeneneng. Ge ba bala theko ya tšona, ba hwetša e le ya mašeleng a dikete tše masome a mahlano.


text:
Dilo tše ge di direga, ke ge Paulo a eleletša pelong ya gagwe, a re o tlo phatša naga ya Matsedonia le ya Akaya, a tlo tsebo ya Jerusalema; a re: Ge ke boa moo, ke mo ke tlogo ya Roma, gobane go swanetše ge le motse woo ke o bona.


text:
A roma banna ba babedi ba ba bego ba mo direla, Timotheo le Erasito; bona ba ya Matsedonia, yena a fetša lebaka a sa le nageng ya Asiana.


text:
Ke wa Demetrio morudi wa tshipitshehla, e a bego a dira pheko tša Diana ka yona tshipi yeo, a thwala bomakgone ba modiro woo, a ba humiša gagolo ka wona.


text:
Demetrio a rapa batho, le badiri ba dilo tšeo, a re: Banna! Le tseba gobane re phela ka wona modiro wo.


text:
Bjale le a di bona, gomme le a di kwa. Paulo yo o gakišitše batho ba bantši, e sego ba Efeso fela, o nyakile go hlakanya ba Asiana ka moka ka go ba fora a re: Tše di dirwago ka diatla tša batho ga se medimo.


text:
Gomme ga se gore kotsi ya go senyegelwa e wela modiro wa rena fela; le ngwako wa Diana modimogadi e mogolo o tlo thwe ke lefela. Bogoši bja wona bo tlo nyatšega, mola ba Asiana ka go fela, le ba mafase ohle, ba loba fa.


text:
Mpherefere wa hlakanya motse; ba tšhologela kgorong ya dipapadi ba le pelotee; ba tla ba goga Gayo le Aristareko ba Matsedonia bafelegetši ba Paulo.


text:
Le ba bangwe ba babuši ba Asiana ba ba bego ba gwerane le yena, ba roma motho ba mo rapela ba re a se ke a ya kgorong.


text:
Moo go be go godile lešata la bano ba bego ba goa tša bona, le bala ba goa tša bona, e le lešaba le le ferekanego; ba bantši e le ba ba sa tsebego se ba se bokanetšego.


text:
Ba bangwe ba lešaba ba ntšha Alesandere, yo Bajuda ba bego ba mo hlaotše. Alesandere a akalatša seatla, a rata go homotša mašaba ao a batho.


text:
Fele, ge ba mmona e le Mojuda, ba tšhologa legoa la maletee ba re: Diana wa Baefeso ke e mogolo! Gwa ba gwa feta nako tše pedi ba sa goa ba realo.


text:
Lešaba la homotšwa ke mokgoma wa motse; a bolela a re: Banna ba Efeso! Ke mang motho e a sa tsebego ge motse wa Efeso e le Molotangwako wa Diana wona modimogadi o mogolo, le wa seswantšho sa wona sa go tšwa legodimong go Jupitere?


text:
Ke gona, ge Demetrio le badirišani ba gagwe bomakgone ba hweditše molato go motho, a ba tle ba seke, gobane dikgoro di gona, le bakgoma ba gona.


text:
Le gona, go ka ba gwa begwa borena ka molato wa moferefere wo wa lehono; gobane ga go se re kago phema ka sona ge go thwe: Le be le reng le tsoša moferefere? -- Ge a realo, a phatlalatša lešaba.


text:
A fetša dikgwedi tše tharo a le moo. Ya re a sa re ke namela leselawatle la go ya Siria, a sebelwa gore Bajuda ba mo laletše; a boa ka tsela ya Matsedonia.


text:
A felegetšwa ke Sopatere wa Berea; ba Thesalonika e be e le Aristareko le Sekundo; le Gajo wa Derebe le Timotheo, ba Asiana e be e le Tigiko le Torofimo.


text:
Rena, ge go fetile matšatši a magobe a sa omelwago, ra tsoga Filipi, ra namela leselawatle ra sepela matšatši a mahlano ra fihla Teroa; ra ba hwetša, ra dula moo matšatši a šupago.


text:
Ka letšatši la pele la go hlatlama Sabatha barutiwa ba phuthegela go ngwatha magobe. Paulo a bolela le bona a rata go tloga ka la ka moswana. Ya ba bošegogare a sa bolela.


text:
Lesogana le lengwe, leina la gagwe ke Oitiko, o be a dutše ka lešobaneng, a swarwa ke boroko bjo bogolo, Paulo a sa fela a ile le polelo. Oitiko ka go fenywa ke boroko, a kodumela fase a le moo ngwakong wa godimodimo, a rwalwa a hwile.


text:
Paulo a tla a khunama a mo obamela a mo gokarela, a re: Le se ke la ferekana; bophelo bja gagwe bo sa le mo go yena.


text:
A boela ngwakong, a ngwatha bogobe a ya; gwa ba gwa sa a sa bolela le bona. Ya ba gona a welago tsela.


text:
Ge e le rena, re be re etile pele, ra namela leselawatle, ra tloga ka lona ra ya Aso, mo re bego re tlo gahlana le Paulo; gobane o be a laetše bjalo; yena a rata go sepela ka maoto.


text:
Ka la ka moswana ra tloga moo a leba Gio, ra feta ra leba Samo; ka la ka moswana ra tla ra khutša Terogilio, ra tsena Mileto ka le le hlatlamago.


text:
Gobane Paulo o be a rata go feta motse wa Efeso ka thoko, gore a se diege moo nageng ya Asiana gobane o be a re re hlaganele gore ka Pentekoste a be a flhlile Jerusalema, ge go kgonega.


text:
Ba tla go yena, a bolela nabo a re: Tše ke di dirilego lebaka ka moka ke na le lena go tloga letšatšing la pele ke sa tšo fihla Asiana, le a di tseba.


text:
Le tseba ka mo ke bego ke direla Morena ka go kokobetšwa gohle le ka megokgo e mentši, le ka meleko e bego e nkwela ka go lalelwa ke Bajuda.


text:
Le tseba ka mo ke sa kago ka le tima tše di kago le thuša, ka le anegela ka le ruta phuthegong le malapeng.


text:
Gomme bonang! Bjale ke ya Jerusalema ke tlemilwe moyeng; mme ga ke tsebe se se tlogo ntiregela gona.


text:
Se ke se tsebago ke gore metseng yohle Moyamokgethwa o bee bohlatse bja go re se se ntetešego ke ditlemo le mahloko.


text:
Fela, tše bjalo ga ke re selo ka tšona; bophelo bja ka ke a bo nyatša, gore ke yo fetša mosepelo wa ka le modiro wo ke o gafetšwego ke Morena Jesu gore ke tiiše bohlatse bja Ebangedi ya kgaugelo ya Modimo.


text:
Bjale šedi! Nna ke tseba gore sefahlogo sa ka le ka se hlwe le se bona, lena ka moka ba ke bego ke tšama ke kwatša tša mmušo wa Modimo gare ga lena.


text:
Itoteng gee; le lotole le mohlape ka moka wo Moya o Mokgethwa o le gafetšego wona, la ba badiši ba wona, gore le diše phuthego ya Modimo, ye a inyaketšego yona ka madi a gagwe yena mong.


text:
Gobane nna ke tseba gore mohla ke sepetše, le tlo tlelwa ke diphiri tše di jago batho, tše di sa šetšego mohlape.


text:
Le mo go lena beng go tlo tsoga banna, ba ba tlogo bolela ditaba tše šele, gore ba goge barutiwa ba tloge le bona.


text:
Phakgamang gee, le dule le sa lebale ge ke feditše nywaga e meraro, ke sa khutše mosegare le bošego ke le eletša bohle ka megokgo.


text:
Gomme bjale, bana bešo, ke le gafela diatleng tša Modimo le thutong ya kgaugelo ya yena eo a nago le maatla a go le agiša le go le nea kabelo le ba ba kgethegilego bohle.


text:
Tše ke phetšego ka tšona le bao ba ke bego ke na nabo, le tseba gore ke di diretše ka matsogo aka a.


text:
Dilong ka moka ke le bontšhitše mokgwa wa go re motho a itapiše, gore a hwetše sa go hlatlola bafokodi, go se lebalwe mantšu a Morena Jesu a a boletšego a re: Lešego la monei le phala la monewa.


text:
Lentšu le le ba hlokofaditšego gagolo ke ge a re: Le ka se ke la hlwa le bona sefahlogo sa ka. Ba mo felegetša ba mo fihliša leselawatleng.


text:
Ge re kgaogana le bona ra namela leselawatle. Ra tloga ka lona ra leba Kosi; ka la ka moswana ra leba Rodo, ra yo tsena Patara.


text:
Ge re tla Tsipero, ra tiela sehlakahlake seo go la ntšogošo ra leba Siria, ra tla ra tsena Tiro, gobane e be e le moo leselawatle le bego le iša dithoto.


text:
Rena ra yo bona barutiwa, ra dula matšatši a šupago. Barutiwa ba botša Paulo ka Moya ba re a se ke a rotogela Jerusalema.


text:
Ge re feditše matšatši ao ra tšwa ra sepela re felegetšwa ke bona ka moka, le ka basadi le bana; ba re fihliša ka ntle ga motse. Moo lebotong la lewatle ra khunama ka matolo ra rapela.


text:
Ge re tlogile Tiro, ya ba go fetša leeto la rena ka leselawatle. Ra goroga Petolomai, ra dumediša badumedi, ra dula letšatši le tee re na le bona.


text:
Ka la ka moswana ra tsoga re na le Paulo ra wela tsela ra ya Kesarea, ra tsena ngwakong wa Filipi moruti yola wa Ebangedi, e bego e le e mongwe wa ba ba šupilego bala; ra dula ga gagwe.


text:
Ya re ge re šetše re feditše matšatši a mantši re dutše gona, gwa fihla moporofeta yola a tšwago nageng ya Juda; leina la gagwe ke Agabo.


text:
A tla go rena, a tšea moketwana wa Paulo, a itlema matsogo le maoto; a re: Moyamokgethwa o re: Monna yo e lego mong wa moketwana wo Bajuda ba Jerusalema ba tlo mmofa ka wona mokgwa wo, ba mo gafela diatleng tša bantle.


text:
Paulo a fetola a re: Le lla le reng le nkgaola pelo? Ge e le nna ga ka itokišetša go fo tlengwa; ke itokišeditše le go bolaelwa ina la Morena Jesu gona kua Jerusalema.


text:
Ra ya re na le ba bangwe ba barutiwa ba Kesarea; ba re iša go Menasone wa Tsipero, e bego e le morutiwa wa kgale; ra dula ga gagwe.


text:
Paulo a ba dumediša, a ba anegela a hlomaganya tšohle tše Modimo a di dirilego ka yena mohlanka wa gagwe mo go bantle.


text:
Ba di kwa ba reta Morena. Ba tsebo bolela le Paulo ba re: Ngwanešo! Bajuda ba ba kgodilwego ke ba dikete tše ntši; Gomme ka moka ga bona ke bagale mo go tša Molao.


text:
Bjale o boletšwe mo go bona ka go re: Bajuda bohle ba ba falaletšego ditšhabeng o ba ruta go hlanogela Moshe; o re: Ba lese go bolotša bana le go ya ka Molao.


text:
Yaa go bona, o hlatswiwe le bona. O ba ntšhetše tša go lefa tlhatso ge ba kotwa dihlogo. Ke mo bohle ba tlogo lemoga gore tše ba go sebago ka tšona ga dio; ba tlo bona ge o le motho wa go ya ka Molao.


text:
Ge e le bantle ba ba dumetšego bona re kile ra ba ngwalela, ra ba laya ra re: Sa bona ga se go lotola Molao, ke go ila didimo tša medimo, le madi, le tše di tlimilwego, le bootswa.


text:
Ke moka, ka la ka moswana Paulo a tloga le banna bao, a yo hlatswiwa le bona, a tsebo ya Ntlongkgethwa, a ipolela gore o phethile matšatši a go hlatswiwa, gore a ntšhe dineo tša dileboga tša banna bao.


text:
Matšatši a šupago ao ge a šetše a tlo felela, Paulo a bonwa ke Bajuda ba ba tšwago Asiana. Bona ba tsoša lešaba ka moka, ba mo iša matsogo.


text:
Ba hlaba mokgoši ba re: Banna ba Isiraele! Swarišang! So motho yola a rutago batho bohle ba mafase ka moka, a ba lohlanya le setšhaba le Molao le felo mo. Le gona o tlišitše Bagerika fa Ntlong ya Modimo, a goboša felo mo gokgethwa mo.


text:
Ba realo ka ge ba mmone motseng a na le Terofimo wa Efeso; ba gononwa ba re Paulo o tsene nae Ntlongkgethwa.


text:
Motse ka moka wa huduega, setšhaba sa bokana; ba swara Paulo ba mo goga, ba mo ntšha Ntlongkgethwa; mejako ya tswalelwa.


text:
Ba sa re ba a mmolaya, mokgoši wa kwala go molaodi wa dira, gwa thwe ke moferefere wa motse ka moka wa Jerusalema.


text:
Molaodi a hlaganela a tšwa le ditona, a kganyelela go bona. Ge ba ba swerego Paulo ba bona molaodi wa dira a fihlile, ba lesetša go itia Paulo.


text:
Molaodi a tla a mo tšea, a laela a re ba mo tleme ka diketane tše pedi. A botšiša a re: Motho yo ke mang? O dirileng?


text:
A kwa legoa la lešaba ge ba bangwe ba goa tša bona, ba bangwe ba goa tša bona, a šitwa go kweša se e lego taba ka lešata; a laela a re a išwe sebong.


text:
Ge Paulo a šetše a tlo tsentšhwa sebong, a botšiša molaodi a re: A nka se bolele le wena? Molaodi a re: A o tseba Segerika?


text:
A ga se wena Moegipita yola wa go tsoša mpherefere maloba, wa go tšwela lešokeng, a na le banna ba dikete tše nne ba babolai?


text:
Paulo a re: Nna ke monna wa Mojuda, ke tšwa Tareso. Ke motho wa motse woo o tsebjago wa Tsilitsia. Ke a go kgopela, ntumelele go bolela le setšhaba se.


text:
A mo dumelela. Paulo a ema manamelong, a emiša seatla, lešaba la homola; a bolela le bona ka mmolelo wa Sehebere, a re:


text:
Paulo a re: Nna ke monna wa Mojuda. Ke tswaletšwe motseng wa Tareso wa Tsilitsia; ka tla ka golela felo fa ke le morutiwa wa Gamaliele; ka rutwa Molao wa botatawešo ka go o tiišetša ruri; ka ba mogale wa Modimo ke etša bolena lehono.


text:
Dihlatse tša ka ke moperisita e mogolo, le lekgotla ka moka la ba bagolo, bao ke tšerego mangwalo go bona a a bego a ngwaletšwe ba gešo, ka ya Damaseko ke re ke yo tlema le ba gona kua, ke ba tliše fa Jerusalema gore ba hlokofatšwe.


text:
Ka re ke sa ya, ke batametše motse wa Damaseko, e le mosegare o mogolo, ka tšhoga ke phadimelwa thoko tšohle ke seetša se segolo se etšwa legodimong.


text:
Ba ke bego ke na nabo, seetša seo ba se bone, ba swarwa ke poifo; lentšu lona la eo a boletšego le nna, ga ba ka ba le kwa.


text:
Nna ka re: Morena! O rata ge nka dirang? Morena a fetola a re: Tsoga o ye Damaseko; gona fao o tlo botšwa se o laetšwego go se dira.


text:
Gomme ka ge ke šitwa go bona, ke foufaditšwe ke letago la seetša seo, ka hlahliwa ka seatla ke bao ke bego ke na nabo, ka fihla Damaseko.


text:
Motseng woo go be go na le monna e mongwe wa borapedi ka Molao, ke Anania, e a bego a na le bohlatse bjo botse go Bajuda ka moka ba ba agilego fao.


text:
Ke yena a tlilego go nna, a ema pele gaka, a re: Saulo, Ngwanešwana! Boela o bone. Ka foufologa e sa le semeetseng, ka mo gadia.


text:
Yena a re: Modimo wa botatawešo o go swere ka seatla gore o tsebe thato ya gagwe, o bone yena Moloki, o kwe lentšu la molomo wa gagwe,


text:
Ka mmona, ka mo kwa ge a re: Akgofa o tloge mo Jerusalema ka pela, gobane bohlatse bjo o mpolelago ka bjona ba ka se ke ba bo amogela.


text:
Nna ka re: Morena, bona beng ba a tseba, ge e le nna ke bego ke swara ba ba dumelago, ka ba iša kgolegong, ka ba otla diphuthegong thoko tšohle.


text:
Gomme mohla wola ge go tšhollwa madi a Stefano hlatse ya gago, le nna ke be ke eme gona, ke thabela lehu la gagwe, ke leta dikobo tša ba bego ba mmolaya.


text:
Ba mo theetša go fihla ge a bolela lentšu leo; ya ba gona ba hlatlošago mantšu, ba re: Motho yo bjalo a a tlošwe lefaseng; ga a swanela go phela.


text:
Molaodi a laela a re Paulo a tsentšhwe sebong, a re a otliwe a bole molato wa ge ba mo tlaletša lešata le lekaakaa.


text:
Bjalo ge ba mo nganga ka dithala, Paulo a botšiša tona ye e bego e eme moo, a re: A le dumeletšwe go otla motho wa Moroma le sešo la mo sekiša?


text:
Tona ya re go kwa ge a realo, ya yo bolela le molaodi wa dira ya re: O tlo reng? Motho yo ke Moroma.


text:
Molaodi a fetola a re: Nna bogoši bjoo ke itheketše ka tšhelete e ntši. Paulo a re: Gomme nna ke bo tswaletšwe.


text:
Ke mo bao ba bego ba tlo mo sekiša ba napilego ba mo tloga; molaodi a boifa ge a kwele leo la gore Paulo ke Moroma, gomme o be a mo tlemile.


text:
Ka la ka moswana yena molaodi, ka gobane a rata go tseba se e lego taba, ge Bajuda ba mmea molato, a mo hunolla ditlemo, a laela a re: Baperisita ba bagolo ba tle le lekgotla la bona ka moka; a iša Paulo a mmea gare ga bona.


text:
Paulo a takataketša mahlo le lekgotla, a bolela a re: Banna ba gešo! Go fihla lehono ke itshepeletše letswalo laka le sa tsebe molato pele ga Modimo.


text:
Paulo a re: Modimo o tlo itia wena o etšago leboto le le takilwego. O re o duletše go nkahlola ka Molao, mme wa laela wa re ke itiwe go se molao wo o rego bjalo.


text:
Paulo a re: Ba gešo! Ke be ke sa tsebe ge e le yena moperisita e mogolo; gobane go ngwadilwe gwa thwe: O se ke wa roga mmuši wa setšhaba sa geno.


text:
Bjale Paulo, ka go tseba ge ba bangwe e le bafarisei, ba bangwe e le basadutsei, a hlaboša lentšu mo lekgotleng a re: Nna ke mofarisei; ke morwa wa mofarisei. Ke begwa ka ge ke holofetše go tsoga ga bahu.


text:
Gobane basadutsei ba re: Bahu ga ba tsoge; ga go morongwa le ge e le moya; bafarisei bona ba ema ka la go re, di gona tšohle ka dipedi.


text:
Lešata ya ba le legolo. Bamangwalo ba mohuta wa bafarisei ba tsoga ba lwa ba re: Rena ga re bone bobe go motho e. Ge a re moya goba morongwa o boletše le yena, rena re ka se kgone go lwa le Modimo.


text:
Ge ntwa yeo e šetše e befile, molaodi wa dira a boifela Paulo a re ba tlo ba ba mo gagolanya, a laela a re bahlabani ba tle ba mo ntšhe lekgotleng la bona, ba mmušetše sebong.


text:
Bošego bjoo Morena a ema pele ga Paulo a re: Paulo! Beta pelo! Gobane le kua Roma o tlo ba hlatse ya ka bjalo ka ge o ntlhatsetše fa Jerusalema.


text:
Ge go esa Bajuda ba bangwe ba lakana, ba itlema ka dikeno ba re: Re ka se ke ra ja ra nwa re sešo ra bolaya Paulo.


text:
Ba ya go baperisita ba bagolo, le go ba bagolo, ba re: Rena re lakane ra itlema ka dikeno, ra re re ka se ke ra ja ra nwa re sešo ra bolaya Paulo.


text:
Bjale lena ba lekgotla botšang molaodi wa dira le re, ka moswana a mo tliše go lena; le re: Bjalo ke gona re ratago go kweša tša gagwe ka tlhaologanyo. Rena re tlo ba re le gona, ra mmolaya a sešo a fihla pele ga lena.


text:
Paulo a bitša e nngwe ya ditona, a re: Lesogana le le iše go molaodi, le na le taba ye le tlogo mo sebela yona.


text:
Tona ya tloga nae ya mo iša go molaodi, ya re: Mogolegwa Paulo o mpiditše, a nkgopela a re, lesogana le ke le iše go wena. Le na le taba ye le tlogo go sebela yona.


text:
Lesogana la mmotša la re: Bajuda ba lakane ba re ba tlo go kgopela gore o tliše Paulo lekgotleng ka moswana, gore ba kweše tša gagwe ka tlhaologanyo.


text:
Fela, o se ke wa ba dumela, gobane o lalelwa ke banna ba ba fetago masome a mane, ba ba itlemilego ka dikeno ba re ba ka se ke ba ja ba nwa ba sešo ba mmolaya. Bona bao ba šetše ba itokišitše, ba lebeletše petholo ya gago.


text:
Yena molaodi a bitša ditona tše pedi, a re: Lokišang bahlabani ba makgolo a mabedi ba go ya Kesarea, le banamedi ba dipitsi ba masome a šupago, le babetši ba bora ba makgolo a mabedi: ba kgobokane ka nako ya boraro ya bošego.


text:
Le peleša ya go nametša Paulo e be gona, ya gore ba kgone go mo iša go mmuši Felikisi, a fihle a phedile.


text:
Monna e o be a swerwe ke Bajuda. Ge ba šetše ba nyako mmolaya, ka fihla le bahlabani ka mo hlakodiša ke kwele ge e le Moroma.


text:
Ka hwetša ba mmega ka dikgang tša Molao wa bona, a se na molato o mongwe o swanetšego polao le ge e le ditlemo.


text:
Bjale ke sebetšwe gore ba bangwe ba Bajuda ba mo laletše; ka hlaganela go mo romela go wena. Le babegi ke ba laetše ka re, ditaba tše ba mmegago ka tšona ba tle ba di bolele pele ga gago. Thabang!


text:
A re: Ke tlo go kwela ruri, ge babegi ba gago ba tlile le bona. A laela a re Paulo a išwe sebong sa Herode, a hlapetšwe gona.


text:
Ge go fetile matšatši a mahlano, Anania moperisita e mogolo, a na le bangwe ba bagolo le Teritulo monna e mongwe wa seboledi, ba tla pele ga Mmuši, ba bega Paulo.


text:
Felikisi Moretwamogolo! Re phela re tseba ka moka, ge e le wena o re khutšišago o tletšego, ge setšhaba se se holegile ka go hlokomelwa ke wena. Ke ditebogo fela.


text:
Monna e re mo hweditše e le tshengo, e le sehwirihwiri go Bajuda bohle mafaseng ka moka. Ke yena moetapele wa bakgelogi ba Banatsaretha.


text:
A laela babegi ba gagwe a re ba tle go wena. Ge o mmotšološiša, o tlo kgona go kwa se e lego tabataba, ge re mmegile fa go wena.


text:
Mmuši a kgwathetša Paulo, a re a bolele. Paulo a fetola a re: Ke ipolelela ka mafolofolo a magolo, ka gobane ke tseba ge e šetše e le nywaga e mentši o le moahlodi wa setšhaba se.


text:
O ka hlatha taba ka go bona, ge ke se ne matšatši a kago feta a lesome la metšo e mebedi ke le Jerusalema ke le rotogetše gona go rapela.


text:
Le gona ga ba ka ba nkhwetša ke fetolana le motho Ntlongkgethwa; ga ba nkhwetša ke tsoša moferefere setšhabeng le ge e le diphuthegong le ge e le motseng.


text:
Se ke sa se ganetšego fa pele ga gago sese: Ke direla Modimo wa botatawešo ka yona tsela ye ba rego ke bokgelogi ke dumela tše di ngwadilwego Molaong le mo go Baporofeta,


text:
kholofelo ye ke holofetšego Modimo ka yona e le yona ye le bona ba nago nayo, ya go re: Bahu ba tlo tsoga, bohle, baloki le ba sa lokago.


text:
Ke ka baka leo ke dišago letswalo la ka ka mehla gore le se be le molato pele ga Modimo le pele ga batho.


text:
Bjale, ge go fetile nywaga e mentši, ke boile ke tlela setšhaba sa gešo le dineo le didimo tša dileboga.


text:
Ke mo Bajuda ba bangwe ba kua Asiana ba nkhweditšego Ntlongkgethwa ke ikgethile, ke se na lešaba, go se na lešata.


text:
Afa molato e ka ba lentšu le tee lela le ke le boletšego ka maatla ka re: Lehono ke begwa ka ge ke holofetše go tsoga ga bahu?


text:
Felikisi ge a kwele ditaba tšeo, a se ahlole, ka gobane o be a tseba gabotse ge e le tša thuto; a re: Ge tona Lisia a tlile mono, ke mo ke tlogo kgona go kwišiša taba ye ya lena.


text:
A laela tona e nngwe a re ba lete Paulo; ba se ke ba mo tlema; ba se thibele motho wa gabo ge a mo direla, le ge a etla go mo hlola.


text:
Ge go fetile matšatši a mangwe Felikisi a tla a na le Dirusila mosadi wa gagwe wa Mojuda; a bitša Paulo, a mo theetša ge a bolela tša tumelo ya go dumela Jesu Kriste.


text:
Fela, ge Paulo a bolela tša toko le tša boitshwaro le tša kahlolo ye e tlogo ba gona, Felikisi a kgaola ditaba a re: Lehono o ka no ikela; mohla ke bonago sebaka, ke tlo go bitša.


text:
Ka thoko e nngwe o be a holofetše gore Paulo o tlo ithekolla ka tšhelete, a kgone go mo lokolla. Ke ka baka leo a mmiditšego gantši, a bolela nae.


text:
Ge go fetile nywaga e mebedi gwa tla Porotio Fesito a hlatlama Felikisi bobušing. Felikisi ka go rata go kgahla Bajuda a šadiša Paulo kgolegong.


text:
A re: Ba ba nago le tokelo ya go mo sekiša, a ba ye le nna, ba tle ba bege monna eo, ge a na le molato.


text:
A dula mo go bona a fetša matšatši a kago feta lesome, a tsebo boela Kesarea. Ka la ka moswana a dula sedulong sa kahlolo, a laela a re Paulo a tlišwe.


text:
Paulo ge a tlišitšwe, Bajuda ba go tšwa Jerusalema ba mmea melato e mentši e megolo, ye ba šitilwego go tliša bohlatse bja yona.


text:
Paulo a ipolelela a re: Ga ka senya Molao wa Bajuda, le ge e le wa Ntlokgethwa, le ge e le wa Kesara.


text:
Bjale Fesito, ka go rata go kgahla Bajuda, a botšiša Paulo a re: A o rata go rotogela Jerusalema, ka go sekiša gona ka taba tše?


text:
Paulo a re: Nna fa ke eme kgorong ya Kesara; ke mo ke swanetšego go ahlolelwa gona. Bajuda ga ka ba senyetša selo; ke tše le wena o di bonago gabotse.


text:
Ge e ka ba ke dirile bokgopo, goba ke dirile se se swanetšego polao, ga ke gane go hwa. Fela, ge mo go melato yeo ba mpegago ka yona, le o tee o se gona, nka se kgone go gafelwa bona. Nna ke wa go ahlolelwa ke Kesara.


text:
Fesito a bolela le banna ba lekgotla, a fetša ka go re: Ka ge o itše: O wa go ahlolelwa ke Kesara, gona o tla ya go Kesara.


text:
Ge go fetile matšatši a mangwe, gwa fihla kgoši Agaripa le Berenike; ba tla Kesarea go dumediša Fesito.


text:
Ge ba šetše ba feditše matšatši a mantši ba le moo, Fesito a anegela kgoši ditaba tša Paulo, a re: Go na le monna e mongwe yo Felikisi a mo tlogetšego fa.


text:
Mola ke ile Jerusalema, baperisita ba bagolo le bagolo ba Bajuda ba tlile go nna ka baka la monna eo, ba nkgopela ba re, ke mo ahlolele polao.


text:
Nna ka re: Ga se mokgwa wa Baroma go fo lahla motho ka tshekanoši, ge e se go mo lebantšha le babegi, le go mo fa sebaka sa go ipolelela tabeng yeo ba mmegago ka yona.


text:
Ke gona, ge ba phuthegetše mono, ga nka ka diega; ka dula sedulong sa kahlolo ka la ka moswana, ka re monna eo a tlišwe.


text:
Se se lego gona ke kgang ye ba e tšeago le yena ka tša thuto ya Modimo wa bona, le ka tša motho e mongwe e a hwilego, yo ba rego ke Jesu, yo Paulo a rego o a phela.


text:
Nna, ka ge dikgang tšeo ke sa di hlathe, ka mmotšiša ge a ka rata go ya Jerusalema gore a ahlolelwe gona.


text:
Paulo a ema ka la go re: Nna ke sekišwa ke bamošate. Ke mo nna ke itšego, a lotwe a letele go tlo išwa go Kesara.


text:
Agaripa a kgopela Fesito a re: Le nna ke rata go kwa monna eo. Fesito a re: Ka moswana o tlo mo kwa.


text:
Ka la ka moswana Agaripa le Berenike ba tla ba itlhamile ka botšhepi bjo bogolo, ba tsena ntlong ya kahlolo, ba na le matona le beng ba motse. Fesito a re Paulo a tlišwe.


text:
Fesito a boela a re: Kgoši Agaripa, le lena banna ba le lego fa le rena! Le bona monna yo lešaba ka moka la Bajuda kua Jerusalema le mono ba ntlaleditšego lešata ba re a se ke a phela.


text:
Nna ka hwetša a se na molato o swanetšwego ke polao. Gomme le yena ka noši o itše: Nna ke sekišwa ke bamošate. Nna ka re ke tlo mo romela gona.


text:
Bjale, ka ge ke sa ka ka hwetša tabataba ye nkago e ngwalela morena, ke mo tlišitše fa go lena, gagolo go wena kgoši Agaripa, gore ka tsheko ye ke hwetše tše nkago di ngwala.


text:
Kgoši Agaripa! Ke hwetša ke le wa mahlatse, ge lehono ke tlo ipolelela pele ga gago ka ditaba tšohle tše Bajuda ba mpegago ka tšona.


text:
Ka gobane o matsebetsebe wa mekgwa ka moka ya Bajuda le dikgang tša bona. Ke gona ke go rapela gohle, se mphelele pelo o kwe se ke se bolelago.


text:
Tša bophelo bja ka go tloga bofseng, tše ke di dirilego ke na nabo kua Jerusalema, Bajuda ka moka ba a di tseba.


text:
Ke bona ba ntsebago go tloga setlogong, ke le wa thuto ya bafarisei ba e lego bona balotodi ba Molao tumelong ya rena; ke bona ba kago kgona go ntlhatsela, ge ba ka be ba rata.


text:
Bjale ge ke eme fa, ke sekišwa molato e le ge ke holofetše tše Modimo a di holofedišitšego borrawešo.


text:
Ke tšona tše meloko yešo e lesome le metšo e mebedi e holofetšego go di fihlela ka go direla Modimo bošego le mosegare ba sa lape. Morena! Ke begwa ke Bajuda ka baka la yona kholofelo yeo.


text:
Le nna ke be ke kgodilwe, ke re go ntshwanetše ge leina la Jesu wa Natsaretha ke le loša ke befetšwe.


text:
Ya ba tšona ke bego ke di dira kua Jerusalema, ge ke ba kgonyeletša kgolegong, ke neilwe maatla ke baperisita ba bagolo; ge ba bolawa, le nna ka dumela fao.


text:
Diphuthegong ka moka ke gantši ke ba otla, ke ba gapeletša go lahla thuto yeo, ke ba hlomarela le metseng ya ka ntle.


text:
Gona moo, Morena, ke sa le tseleng, e le mosegare o mogolo, ka bona seetša se etšwa legodimong se feta letšatši ka go phadima; sa mphadimela thoko tšohle le ba ba sepelago le nna.


text:
Ra wela fase ka moka; nna ka kwa lentšu le bolela le nna le re: Saulo! Saulo! O nthlomaretšeng? Go raga seotledi go tlo go thatafalela. La realo ka Sehebere.


text:
Fela, tsoga o eme ka dinao; gobane ke go bonagaletše gore ke go dire mohlanka, ke go dire hlatse ya tše o di bonego le ya tše ke sa tlogo iponatša go wena ka tšona.


text:
Ke tlo go hlakodiša diatleng tša setšhaba se le diatleng tša bantle, ba ke tlogo go roma wa ya go bona.


text:
Wa tlo ba budulola mahlo, wa tlo ba gomiša ba tšwa leswiswing ba tla seetšeng, ba tšwa maatleng a Sathane ba tla go Modimo; ba tle ba lebalelwe dibe, ba je bohwa le ba ba kgethegilego ka go dumela nna.


text:
Ka thoma ka go botša ba Damaseko, ka botša le ba Jerusalema, le ba mathoko ohle a naga ya Juda, ka re: Ba itshole ba boele go Modimo, ba dire mediro e swanelago tshokologo.


text:
Gomme ke go thušwa ke Modimo ge lehono ke sa eme ke hlatsela ba banyane le ba bagolo, ke sa bolele tše dingwe, ge e se tše baporofeta ba di boletšego ba re di tlo ba gona, le Moshe a realo, gwa thwe:


text:
Kriste e tlo ba wa go tlaišwa, wa go tlo ba moetapele wa bahu ba tsogago, wa go tlo tsebatša seetša setšhabeng sa gešo le go bantle.


text:
Ge Paulo a realo, Fesito a hlaboša lentšu a re: Paulo, o hlakane hlogo! Ke mangwalo a mantši ao a go hlakanyago hlogo.


text:
Paulo a fetola a re: Fesito Moretwamogolo! Ga ka hlakana hlogo. Ke bolela ditaba tša therešo le tša tlhaologanyo.


text:
Gobane kgoši Agaripa, ditaba tše o a di tseba. Ke ka baka leo ke bolelago ditaba tše ka mafolofolo a tletšego, ke sa belaele ge go ka ba se se moširetšego ditabeng tše; gobane ga se tša direga sekhutlong.


text:
Paulo a re: Le ge e ka ba kgauswi, le ge e ka ba kgole, nna ke iša tlhologelo go Modimo, ke re: A e se ke ya ba wena fela a e be bohle ba ba ntheetšago lehono, ba tle ba swane le nna; fela, ba se be le ditlemo tše.


text:
Ge Paulo a boletše ditaba tšeo kgoši ya tsoga, le mmuši le Berenike, le ba ba bego ba dutše le bona,


text:
ba ya thopeng ba bolela seng sa bona, ba re: Motho yo ga a na se a se dirilego se se swantešego polao le ge e le kgolego.


text:
Agaripa a bolela le Fesito a re: Motho yo, ge a ka be a se re: Nna ke sekišwa ke Kesara, a ka be a kgona go hunollwa.


text:
Bjale ge go tlemilwe la go re re ye Italia ka leselawatle, ba ntšha Paulo le bagolegwa ba bangwe ba ba laela tona ya sekgao sa dira tša mošate; leina la gagwe e be e le Julio.


text:
Ra namela leselawatle la Adiramite, ra tloga ra re re tlo šika le leboto la naga ya Asiana; ra tloga re na le Aristareko wa Thesalonika motse wola wa Matsedonia.


text:
Ka la ka moswana ra fihla Sidone. Julio a dira Paulo ka botho, a mo dumelela go yo hlola bagwera ba gagwe, gore ba mo fe mefago.


text:
Ra tloga moo ra šika le sehlakehlake sa Tsipero, ka gobane phefo e be e etšwa mo re bego re leba gona.


text:
Ra sepela ka go nokologa matšatši a mantši ka ge phefo e fela e re gomiša, ra ba ra tla ra lebana le motse wa Kenido, ra pota sehlakehlake sa Kereta ka tlase, ra lebana le Salamone.


text:
Ra feta moo ka thata, ra ba ra kgona go tsena felo mo ba rego ke Madibogo a mabotse, kgauswi le motse wa Lasea.


text:
Go be go fedile matšatši a mantši a leeto; gomme go sepela lewatleng go be go šetše go boifša, ka gobane matšatši a Paseka a be a fetile. Paulo a ba eletša ka tšona,


text:
a re: Banna! Ke a bona, leeto le le tlo iša kotsing le tshenyegong e kgolo, e sego ya phahlo la ya leselawatle fela; e ka ba le ya tshenyego ya bophelo bja rena.


text:
Gomme letšibogo leo e be e se la go ka dulwa marega go lona. Ba bantši ba bona ba kwana ba re a re tloge re leke go fihla Fenikisi, re yo dula gona marega. Ke letšibogo la sehlakehlake sa Kereta le le khutilego diphefo tša marega.


text:
Ba bona ge phefo ya borwa e foka gabotsana, ba re re tlo fihla mo re go ratago; ba tšwa ba ipata le sehlakehlake sa Kereta.


text:
Ba sa ya ka mokgwa woo, ba tšhoga ledimo le ba rego ke la bohlabela bja leboa le wela sehlakehlake seo.


text:
Ba ba ba kgona go le boloka. Ba leka go itwela ka go swineletša dimpa tša leselawatle ka dithapo. Ka go boifa gore ba ka lahlelwa magageng a leboto la lewatle, ba mena diphego tša leselawatle.


text:
Ke ge ledimo le re swere o šoro. Ka la ka moswana ba fokotša morwalo wa leselawatle, ba ntšha phahlo ba di lahlela lewatleng.


text:
Gwa feta matšatši a mantši re sa bone letšatši le dinaledi, ledimo le re wetše wa sehlogo, ra ba ra felelwa ke kholofelo ya go re re ka phologa.


text:
Ya re ge go fetile sebaka se segolo go sa lewe, Paulo a ema mo gare ga bona a re: Banna! Ge le ka be le kwele nna, la lesa go tloga kua Kereta, re ka be re sa ka ra welwa ke kotsi ye le mahloko a.


text:
Bjale ke a le kgopela ke re tlemang dipelo; gobane mo go rena go ka se senyege le bophelo bja o tee. Se se tlogo senyega ke leselawatle.


text:
A re: Paulo, se boife. O sa tlo ema pele ga Kesara. Gomme o tsebe gobane Modimo o go file bohle ba o nago nabo fa leselawatleng.


text:
Ya re e šetše e le bošego bja letšatši la lesome la metšo e mene re sepela lewatleng la Aderia, e le mašegogare, basepediši ba leselawatle ba bona eke go batamela naga.


text:
Ba ela bodiba ka lenti ba hwetša e le dikelo tša matsogo tše masome a mabedi. Ge ba fetetše pejana ba ela, ba hwetša e le dikelo tše lesome le metšo e mehlano.


text:
Ba boifa go ka gohlomela maswikeng, ba emiša leselawatle ka go ntšha dikgwega tše nne, ba di kgokela lešagong la lona, ba di lahlela lewatleng. Ba dula ba letela masa.


text:
Basepediši ba leselawatle ba leka go tšhaba ka lekokgwana, ba le ntšhetša lewatleng; ba aketša ba re: Re rata go kgokela dikgwega le ka mo hlogong ya leselawatle.


text:
Paulo a bolela le tona le bahlabani a re: Ge banna bao ba sa dule fa leselawatleng, le ka se phologe.


text:
Ge bo sa tlo sa, Paulo a ba kgothatša bohle a re ba je, a re: Lehono e šetše e le letšatši la lesome la metšo e mene le ehlwa le tlala, le sa je selo.


text:
Bjale ke re, hle tšeang dijo le je, le be le maatla; gobane ga go le o tee wa lena e a tlogo senyegelwa le ke ntsha e tee ya moriri wa hlogo.


text:
Ka moka ga rena mo leselawatleng re be re le batho ba makgolo a mabedi a nago le masome a šupago le metšo e seletšego.


text:
Ge go sele, ba se tsebe naga yeo ba bego ba lebane nayo. Ba hwetša go na le letšibogo la lešikahlaba, ba re ke mo re swanetšego go iša leselawatle gona ge go kgonega.


text:
Ba ripa dithapo tša dikgwega tša wela lewatleng. Ba tlemolla mosela wa leselawatle, ba hlaramolla lefego, phefo ya ba goga ba lebile lešing.


text:
Ba wela felo mo meetse a afarilego ka dithoko tše pedi, leselawatle la tanywa ka hlogong la tsetsemela le se šišinyege; fela ka lešagong la pšhatliwa ke mafula a lewatle.


text:
Fela, tona ya ba iletša, ka gobane e be e rata gore Paulo a phele; ya laela ya re: Ba ba tsebago meetse ba ikwetše lewatleng, ba ruthe ba sele.


text:
Ya re: Ba bangwe ba sele ba itshwareletše ka dikwata, ba bangwe ka mamati a leselawatle. -- Bohle ba phologa ka mokgwa woo, ba fihla mo go omilego.


text:
Batho ba gona, ba mohuta o šele, ba re dira ka botho bjo bo fetišago; ba re kgitleletše mollo o mogolo, ba re iša malapeng a bona, gobane go be go ena pula go le maruru.


text:
Paulo ge a re ke ola mathokgwa, gore a a akgele mollong, noga ya tšwa ka go kwa mollo, ya mo loma seatla ya gomarela.


text:
Batho ba gona, ge ba bona selo seo se lekeletše seatleng sa gagwe, ba bolela seng sa bona ba re: Motho e, se a lego sona, ke mmolai; ge a sa tšo phologa lewatleng, bogale bja medimo bo se mo gomele.


text:
Bona ba be ba lebeletše, gore o tlo tloga a ruruga a wela fase a hwa. Bjale, e šetše e le lebaka ba mo lebeletše, ba bona go se bošula bjo bo mo tlelago, ba phekgoga ba re ke modimo.


text:
Kgauswi le felo fao go be go le mašemo a mokgoma wa sehlakehlake seo; leina la gagwe e be e le Pubulio. Yena a re dira baeng ba gagwe matšatši a mararo.


text:
Ra hwetša tatago Pubulio a le dilaong a babja ke letadi le teng e khubedu. Paulo a ya go yena, a rapela a mmea diatla, a mo fodiša.


text:
Ge go fetile dikgwedi tše tharo, ra namela leselawatle la Alesandria, le le bego le dutše marega sehlakehlakeng seo. Sefoka sa lona e be e le Barwa ba Jupitere.


text:
Ra tloga moo ra šika le naga, ra tla motseng wa Regio. Ka la ka moswana gwa tsoga phefo ya borwa, ra sepela matšatši a mabedi ra fihla Puteoli.


text:
Badumedi ba gona ge ba re kwa, ba tšwa ba re gahlanetša re sa tla Apiforo le Teretaberene. Paulo ge a ba bona, a leboga Modimo a tia kholofelo.


text:
Ge re fihlile Roma, tona ya iša bagolegwa go molaodi e mogolo wa madira. Ge e le Paulo a dumelelwa go dula ga gagwe, a na le mohlapetši wa gagwe wa mohlabani.


text:
Ge go fetile matšatši a mararo, Paulo a bitša bagolo ba Bajuda. Ba phuthega, a bolela le bona a re: Banna ba gešo! Ga ke na mo ke senyetšego setšhaba sa gešo le Molao wa botatawešo; le ge go le bjalo ke tšwa Jerusalema ke le mogolegwa ke gafetšwe matsogong a Baroma.


text:
Bajuda ba ganetša; ya ba go nkgapeletša go re: Nna ke sekišwa ke Kesara, e se go re ke na le taba ya go bega setšhaba sa gešo.


text:
Taba ke yona yeo ye ke le biditšego ka baka la yona, gore ke le bone, ke bolele le lena; ka gobane se se mpofišitšego ke yona kholofelo ya Isiraele.


text:
Bona ba fetola ba re: Rena ga re ešo ra amogela mangwalo a tšwago Juda a go bolela tša gago; le gona ga go ešo gwa tla e mongwe wa ba gešo a re tsebiša, a go bolela ka taba e mpe.


text:
Ba mmeela letšatši; ba tla ntlong ya baeng e le ba bantšinyana. Paulo a bea bohlatse, a ba hlathollela tša mmušo wa Modimo, a rata go ba kgodiša ka ditaba tša Jesu, a di ntšha Molaong wa Moshe le go Baporofeta; a thoma e sa le bosasa, la ba le dikela.


text:
Ge ba šetše ba tšere kgang seng sa bona, ba tloga Paulo a ba boditše a re: Moyamokgethwa o boletše ka Jesaya moporofeta a era botatawešo a re:


text:
Sepela, o bolele le setšhaba se, o re: Go kwa le tlo kwa, mme le ka se hlaologanye; go bona le tlo bona, mme le ka se lemoge.


text:
Gobane pelo tša setšhaba se di retetše; tsebe tša bona di thibetše; ba pontše mahlo gore ba se bone ka mahlo a bona, ba se kwe ka ditsebe, ba se hlaologanye ka dipelo, ba se sokologe; mme nna ke sa ba fodiše.


text:
Paulo a fetša nywaga e mebedi a dutše ngwakong wa gagwe wo a o adimilego, a amogela bohle ba ba tlago go yena.


text:
A kwatša tša mmušo wa Modimo, a ruta tša Morena Jesu Kriste ka mafolofolo a magolo, a sa iletšwe ke motho.


text:
a bonala e le Morwa wa Modimo ka maatla le ka Moya wa bokgethwa, le ka go tsoga bahung, yena Jesu Kriste mong wa rena.


text:
Ke yena a re filego kgaugelo le boapostola, gore mo go bohle bantle go be le ba ba mo kwago ka tumelo, gore a tle a be le leina.


text:
Nna Paulo ke ngwalela lena ba motseng wa Roma, lena baratiwa ba Modimo, lena bakgethiwa ba ba biditšwego bohle. Kgaugelo a e be le lena le khutšo e tšwago go Modimo Tata wešo le go Morena Jesu Kriste.


text:
Ke thoma ka go leboga Modimo wa ka ka Jesu Kriste ge ke bona lena bohle, tumelo ya lena ge e bolelwa mo go fela lefaseng.


